
O HRVATSKOJ NARODNOJ ŠALI 


IZVORI I PODRUČJE ŠALJIVIH NARODNIH 
PRIČA I PJESAMA. 

Šaljive narodne priče, pripovijetke, basne, rugalice, 
gatke, dosjetke u prozi i vezanom slogu, što ih »Matica 
Hrvatska« pod skupnim imenom »Hrvatska n a rod¬ 
na š a 1 a« s ovom knjigom počinje izdavati, pobilježene su 
u prošlom stoljeću iz usta narodnih u krajevima, u kojima 
odvajkada stanuje narod, što se i osjeća i zove Hrvatom, 
dakle na cijelom području, koje je po pravo shvaćenom 
narodnom načelu neprijeporno hrvatsko. One nadalje obu¬ 
hvaćaju sva tri hrvatska narječja: štokavsko, čakavsko i 
kajkavsko. Najveći dio njih, i to najvedrijih i najboljih, pri¬ 
pada štokavskom narječju, koje je po sudu Daničića, Ja- 
gića, Račkoga, Broza, Ivšića, Andrića i drugih naučnih ugled¬ 
nika isto tako hrvatsko kao i srpsko, dok je u štokavskim 
krajevima s ikavskim govorom isključivo hrvatsko. A 
upravo ti krajevi u ovoj su zbirci najobilnije zastupani.* 

To je valjalo da se ovom prigodom naglasi stim više, što su 
srpski listovi (»Bosanska Vila«, »Stražilovo«), kad je »Matica Hrvatska« 
g. 1886 . izdala prvu knjigu »Hrvatskih narodnih pjesama«, zamjerili 
izdavački i urednicima te knjige, što u natpisu uz hrvatsko ime nisu 
metnuli i srpsko, jer da se samo čakavske narodne pjesme mogu za¬ 
pravo zvati hrvatskima, a štokavske da su odreda srpske, ili u naj- 

Hrvatske su te priče i pjesme i po tome, što su crpe- 
ne iz samih hrvatskih izvora: 1. iz 4 dosad neobjelodanje- 
na rukopisna zbornika »Matice Hrvatske«, 2. iz 14 hrvat¬ 
skih štampanih zbirki, i 3. iz 8 hrvatskih i latinicom štam¬ 
panih časopisa, U ovoj su zbirci zastupane: uža Hrvatska, 
Slavonija, Istra, Dalmacija, Hercegovina i Bosna, naročito 
oni krajevi Bosne i Hercegovine, gdje su katolici Hrvati 
i muslimani u većini. Znatan dio ovih priča i pjesama po¬ 
tječe iz redova bosanskih i hercegovačkih muslimana, a 
crpen je odreda iz rukopisa, zbirki i časopisa, koji ili na 
čelu nose hrvatsko ime, kao što je rukopisna zbirka Hr¬ 
vata muslimana Hamida Kunića, koji je pred sabiračem 
drom. Đ, Šurminom isticao svoje hrvatstvo, pak zbirke 
Blagajićeva i Tordinčeva; ili kod kojih se to samo po sebi 
razumijeva, kao što je rukopisna i štampana zbirka »re- 

nmnju ruku više srpske nego hrvatske. Taj je prigovor onda izazvao 
kod Hrvata nemalo negodovanje naročito među dalmatinskim Hrvati¬ 
ma, te je tim povodom zadarska »Iskra« (1887., str. 26.) odrešito 
odbila taj prohtjev srpskih listova i naglasila, da čakavština, 
na koju bi Srbi bez razloga htjeli stegnuti naselje hrvatskoga 
nćiroda, nije nipošto bitna govornja razlika, nego samo stariji oblik 
današnje štokavštine. Da su pak čakavština i ikavski govor bili jednom 
zajednički Hrvatima i Srbima, tomu su rječiti svjedoci stare bosanske 
i čisto srpske listine, pak spomenici starije književnosti bosanske, u 
kojima se često pomaljaju čakavski oblici i ikavski govor (na pr. u 
Divkovića: takojer mj. također, meu mj. među, tuji mj, tuđih to nam 
potvrđuje starija dubrovačka književnost, koja je sva natrunjena čaka- 
vizmima, pa time i po teoriji Miklošićevoj i Vukovoj čisto hrvatska. 
Tomu se može još dodati, da tu tvrdnju dokazuju i ostaci čakavštine, 
a naročito ikavskog govora u nekim krajevima zapadne Srbije uz 
bosansku granicu. Dašto, štokavština se je najprije počela razvijati 
na jugoistoku i postupke prelazila na zapad, osobito nakon provale 
Turaka u područje Srba i Hrvata, ali taj prijelaz nije se izvršio toliko 
pod dojmom potiskivanja srpskog življa u područje hrvatskog življa, 
koliko silom prirodnih prilika i po zakonu postepena razvitka svakoga 

đovničke omladine bosanske«, zbirka Stojanovićeva, Ju- 
kićev »Bosanski Prijatelj«, Vrazovo »Kolo«, zbirka bosan¬ 
skog Hrvata Ivana Klarića u sarajevskom »Školskom 
Vjesniku«; ili koji su štampani latinicom, kao što je musli¬ 
manski književni časopis »Behar«, u kojem su uz musli¬ 
mane mnogo surađivali hrvatski književnici. Stoga ova 
zbirka s pravom nosi hrvatsko ime. Hrvati ne svojataju 
ničije narodno blago, ali se diče svojim, kako je i pravo. 

Među zbornicima, iz kojih su crpene ove priče i pjes¬ 
me, prvo mjesto zaprema »Zbornik za narodni ži¬ 
vot i običaje južnih Slavena«, što ga od g. 
1896. izdaje Jugoslavenska akademija u Zagrebu, a od ko¬ 
jega je dosad izišlo 25 knjiga i 49 svezaka. U njem je dosad 
objelodanjeno veliko obilje izvrsne narodne šale iz svih 
hrvatskih krajeva, napose iz Dalmacije, uže Hrvatske, Sla- 

jezika, Pa i dandanas imamo cijelih predjela u Dalmaciji a i u Bosni 
(u t. zv. turskoj Hrvatskoj), gdje se doduše govori što, ali se u jeziku 
vrlo često javljaju mnogi čisto čakavski oblici. Tako u Dalmaciji 
gotovo svi štokavski ikavci, osobito Primorci, govore šćap mj. štap, 
uje mj. ulje i druge izrazite čakavske oblike, kojih možete napretek 
naći u Pavlinovićevim štokavskim spisima. Mnogi inače čisti čakavci 
u Dalmaciji ne govore č a, već š t o, a isto tako mnogi štokavci govore 
čistom ikavštinom i upotrebljavaju mnoge čakavske oblike. Već je 
V. Jagić u »Arhivu« u ocjeni Rešetarove. rasprave o međama čakav¬ 
štine i štokavštine zgodno primijetio, da se ne mogu točno odrediti 
međe među štokavštinom i čakavštinom, nego da se opažaju svuda 
postepeni i nepre kidni prijelaziiz jednoga u drugo 
narječje«. (Archiv fur slav. Philologie XIII. str. 3%). Otočani dalma¬ 
tinski zgoljni su čakavci, a na štokavštinu zanose tek ona mjesta, koja 
su u živom doticaju s kopnom, na kojem je preotela mah štokavština, 
prodirući s jugoistoka. Te činjenice bjelodano dokazuju, da je teorija 
Vuka i njegovih sljedbenika kod Srba posve kriva, dosljedno da je 
štokavština na cijelom području Hrvata i Srba isto toliko svojina 
Hrvata, koliko i Srba, a na ikavsko-stokavskom području da je isklju¬ 
čivo hrvatska. Prirnj. piščeva. 

vonije i Bosne. Iz Dalmacije je najobilnija narodnom šalom 
ikavsko-štokavska zbirka Frana Ivaniševića iz Poljica. 
Priče iz te zbirke pravi su ures ove knjige. Tako »Laž bez 
istine« (1), premda obrađuje dosta poznati motiv »Što 
nije nikad bilo niti će biti«, svojim jedrim i slikovitim je¬ 
zikom, bujnom fantazijom, pa duhovitom i originalnom ob¬ 
radom natkriljuje srodnu Vukovu »Laž za okladu« kao i 
Valjavčevu »Kaj ndgdar ne bilo nit ne bu«, te pripada 
među najbolje primjere hrvatske narodne šale. Zato je i 
došla na čelo ove zbirke. Iste se vrline opažaju i u dru¬ 
gim pričama, napose u basnama i rugalicama. Basna »Li¬ 
sica i gavran« donosi doduše tuđi motiv, ali je pričanje 
tako izvorno i plastično, da se doima kao samonikla na¬ 
rodna tvorevina. Originalan način obrade opaža se i u 
rugalicama: »Išli Bračani u Mletke po pamet«, »Knez i 
dolama« i »Gornjak i Splićanin«. Prva rugalica obrađuje 
isti tuđi motiv kao i Vukova »Seljani kupuju pamet«, ali 
dok je Vukova prilično slaba i nema pravoga završetka, 
Ivaniševićeva je puna dramatizma i ima sjajan i sasvim 
izvoran završetak. Iz Dalmacije iz Drvenika potječe i du¬ 
hovita rugalica »Dubrovčanin Kaboga i duka od Mletaka«, 
kojoj nema ravne ni u jednoj drugoj hrvatskoj ni srpskoj 
zbirci. I priče iz Bukovice u Dalmaciji pripadaju i svojim 
bogatim i jedrim jezikom i plastikom pričanja među bolje 
od boljih. Od štokavskih još se ističu ljepotom jezika i iz¬ 
vornim pričanjem Klarićeva iz Kalja u Bosni, Krmpotićeva 
iz Like (»Lukavstvo Kraljevića Marka«), Smičiklasova i 
Lesarova iz Slavonije, te se mogu staviti o bok najboljim 
primjerima Vrčevićevih šaljivih zbirki, koje su se dosad 
smatrale za uzorne na našem jeziku. 

U tom je »Zborniku« obilno zastupana i kajkavska 
narodna šala, napose u bogatoj i savjesno uređenoj zbirci 
Milana Langa iz Samobora. U njoj ima puno vedroga i pri¬ 
rodnoga humora, koji nam jasno pokazuje, kako je kajkav¬ 
skim Hrvatima prirođen smisao za duhovitu dosjetku i 
peckavu šalu. Uopće se može reći, da su humor i vis co- 

mica među Hrvatima najbolje razvijeni kod ikavskih što- 
kavaca u Bosni i Dalmaciji i kod kajkavaca u užoj Hrvat¬ 
skoj. Čini se, da tomu kod njih dosta pogoduje jaka su¬ 
gestija blize tuđe kulture, bistrina i darovitost naroda, 
pak vanredna gipkost i bogatstvo jezika, koji ima napre¬ 
tek izraza za sve nijanse komične dikcije. 


»DRAM JEZIKA« I SHAKESPEAREOV »MLETAČKI 
TRGOVAC«. 

Među priče, koje su očito potekle s Istoka, a obra¬ 
đuju poznati motiv o mudrom sudu Salamunovu, pripada 
i sjajna bosanska pripovijetka »Dr am jezik a«, koju je 
iz narodnih usta zabilježio znameniti hrvatski književnik 
i narodni mučenik Ivan Frano Jukić, Banjalučanin (1818. 
—1857.) i g. 1847. priopćio u Vrazovu književnom časo¬ 
pisu »Kolu« (VII.). Već je urednik Stanko Vraz u bilješci 
k toj priči zgodno primijetio, da »začudo uzdržava zgodu, 
koju je umnosni Englez Shakespeare proslavio, opisavši 
ju živim bojama u svojoj glasovitoj drami »Mletački trgo¬ 
vac«. I doista, tko pročita tu narodnu i umjetnu umotvo¬ 
rinu, mora da prizna, da se malone svi motivi, napose 
glavniji, iz hrvatske narodne priče nalaze u drami Shakes- 
peareovoj.* Tako je osnovni motiv o pogodbi između tr¬ 
govca i Židova posve slično prikazan u oba djela. Kako se 
trgovac Omer obvezuje Židovu Isakaru, da mu ovaj ima 
pravo u mešćemi (sudu) isjeći dram jezika, ako mu za se¬ 
dam godina ne vrati posuđenih 30 kesa; tako se i trgovac 
Antonije zadužuje trgovcu Shylocku za tri tisuće dukata 
uz pogodbu, da mu ovaj ima pravo na sudu odsjeći funtu 
mesa sa kojegagod mjesta na tijelu, ako mu do utanačena 
roka ne povrati duga. Antonije nema sreće u trgovini i pada 

P. Po po. vic: »0 vezi između naših narodnih pripovedaka i 
Šckspirovih drama«. Srpski književni Glasnik IX., 5. 

u očaj, kad vidi, da se primiče ugovoreni rok, kada se za¬ 
jam mora vratiti. Tako i lakoumni Omer prolazi zlo kao 
trgovac i u sedmoj godini stane venuti i tugovati kao pro¬ 
pao čovjek. Omera hoće da spase njegova lijepa žena 
Mejra, a Antonija lijepa Porcija, žena prijatelja njegova 
Basanija, Mejra skloni potajno kadiju darovima, da joj do¬ 
pusti u budući petak mjesto njega suditi u mešćemi Omeru 
i Isakaru; a Porcija bez znanja Antonija i Basanija izmoli 
od svoga rođaka sudije Belarija, da ga zamijeni u mletač¬ 
kom sudu na dan parnice među Shylockom i Antonijem. 
Jedna i druga tako se presvuku u sudačko odijelo, da 
ih pamičari ne prepoznaju, pa se obadvije u sudnici vla¬ 
daju kao pravi pravcati sudije. Posve je slična lukava i 
duhovita dosjetka, kojom one spašavaju dužnike: vjerov¬ 
nici ne smiju ni više ni manje odrezati, nego samo onoliko, 
za koliko su se pogodili. Ali ima razlika u kazni i globi: 
Porcija osuđuje Shylofcka na gubitak cijeloga imutka u 
korist države i Jesike, a Mejra izbije od Isakara samo 30 
kesa, kojih polovinu nudi kadiji, ali ih ovaj odbije. Sličan 
je također završetak naše narodne pripovijetke i drame 
Shakespeareove. Mejra se iz sudnice požuri kući i pre¬ 
teče Omera, koji se usput zadrži u kavani, pa mu se pri 
povratku naruga, da mu je tobože odrezan jezik. Kad joj 
Omer rekne: »Nisi domolila«, ona ga kao u čudu pita: »Što 
dakle bi?« On joj odgovara: »Bog i pametan kadija mene 
izbavi« —• i dodaje sa zanosom: »A kakav je lijep ko ja¬ 
buka! Bog mu dao svaku sreću!« Ona ga pita: Je li ljepši 
taj kadija od mene? — i ujedno mu pokaže onih 30 kesa, 
a Omer sav sretan spozna, da je ona bila taj mudri kadija. 
Tako se i Porcija vrati iz suda kući prije Basanija i pred 
mužem glumi, kao da ništa ne zna, što se je zbilo u sud¬ 
nici, Ona pušta, da muž i njegovi drugovi slave njezinu 
mudrost i ljepotu, a onda se otkriva time, što pokazuje 
Basaniju prsten, koji je na sudu uzela od njega. 

Tako se evo lijepo podudaraju svi glavniji momenti 
u hrvatskoj narodnoj priči i u Shakespeareovu »Mletač¬ 

kom trgovcu«; a razlika je pored spomenute globe samo 
još u tome, što se u našoj priči ima sjeći jezik, a ne komad 
mesa sa kojegagod mjesta na tijelu. Uvjet naše priče mno¬ 
go je oštriji i po tome očito izvorniji i bliži istočnjačkom 
shvaćanju. (Oko za oko, zub za zub!) 

Ta po Vrazovu sudu čudnovata sličnost glavnih mo¬ 
menata u jednom i drugom umotvoru bjelodano pokazuje, 
da su potekli iz zajedničkog izvora. A taj izvor treba po 
svoj prilici tražiti u pripovijestima i pričama, koje su po 
sudu Teodora Benfeya (Pantsantantra, 1859) potekle iz In¬ 
dije, naročito iz zbirke indijskih narodnih pripovijedaka 
»Pančantantre«,* a u Evropu su došle za križarskih rato¬ 
va i turske najezde koje prijevodima i preradama, koje 
opet usmenom predajom. Na taj su način spomenute pri¬ 
povijesti, romani i legende postale zajedničkim blagom 
svih evropskih književnosti i davale snažnu pobudu za 
stvaranje mnogih umjetničkih djela i uzornih narodnih 
umotvorina. Iz toga je blaga crpao Shakespeare i iz njega 
je primila obilnu duševnu hranu naša usmena književnost. 

Shakespeareu su kao izvori za sujet »Mletačkog tr¬ 
govca« služila dva takova djela (v. Fr. Bodenstedt u uvodu 
k njemačkom prijevodu A. W, Schlegela i N. Delius: 
»Shakespere's Werke«, I. Bd. 307—312,), i to »Gesta Roma- 
norum«, zbirka od 100—220 novela iz 14 stoljeća i tali¬ 
jansko djelo »II Pecorone«, zbirka od 50 pripovijedaka, 
koju je napisao potkraj 14, stoljeća talijanski pisac Gio- 
vanni Fiorentino po uzoru Boccacciova »Dekamerona«. 
Iz prve je knjige uzeo motive o tri kutije, o pogodbi voj¬ 
nika s trgovcem sa zalogom funte mesa za dug, njegovoj 
nevolji i očajanju i napokon o oslobođenju s pomoću jedine 
žene, U drugoj je zbirci Shakespeare našao značajeve zaj- 

To djelo u 5 knjiga poglavito je izvor svim pričama, koje su se 
po zapadnom svijetu raširile. Iz njega potekoše čuvene arapske pri¬ 
povijesti i priče »Tisuć i jedna noć« i »Tisuć i jedan dan«, a ove su 
opet prevedene malone u sve evropske jezike. 

modavca Židova Shylocka i dužnika An toni ja, nadalje prija¬ 
teljstvo Antonija i Basanija, dakako pod drugim imenima, 
kao i ostale elemente ovoga sujeta. 

Tom prigodom vrijedno je spomenuti, da ima još 
jedan tako naočit slučaj čudnovate sličnosti između hr¬ 
vatske narodne umotvorine i Shakespearea. To se jasno 
vidi na našoj narodnoj ženskoj pjesmi »Izgovor«, koja je 
izasla god. 1848. u 3. svesku »Narodnih pjesama« {str. 346.) 
u izdanju Lavoslava Župana u Zagrebu. Ta pjesma od 5 
kitica po osnovnoj misli i razvoju čina, pa i po nekim zna¬ 
čajnim izrazima vrlo nalikuje znamenitomu 5. prizoru III. 
čina Shakespeareove tragedije »Romeo i Julija«: Julija 
poput ljubovce u našoj narodnoj pjesmi strasno nagovara 
ljubavnika Romea, neka još ostane kod nje i neka ne odi- 
lazi prije zore.* 

Zbirka »Gesta Romanorum« bila je dosta rano raši¬ 
rena među Hrvatima, napose među katoličkim svećeni¬ 
cima. Tako se znade, da je znameniti hrvatski književnik 
iz Bosne redovnik Matija Divković (1563.—1631.) pozna¬ 
vao to djelo i iz njega uzimao mnoge priče za svoje knji¬ 
ge*: »Nauk krstjanski s mnozijemi stvari duhovnijemi« i 
»Razlike besjede svrhu evanđelja nedjeljnijeh priko godi¬ 
šta« (1616.). Po tome je vjerojatno, da je Divković ili koji 
drugi katolički propovjednik upotrebio tu priču u svojim 
propovijedima i tako je raširio među narodom u Bosni. Ali 
priča je mogla doći u Bosnu i izravno s Istoka preko mu¬ 
slimana i njihove popularne književnosti. S tom se pred- 
mnjevom podudara izrazito muslimanski kolorit i posve 
istočnjačko obilježje cijele priče, a napose motiv o dramu 
jezika, kao i činjenica, da je ta priča zabilježena samo u 
Bosni, i to u kraju, gdje su muslimani u pretežnoj većini. 

* M. Gorski ii zadarskoj »Iskri« g. 1885. br. 3. i 4. 

Đ. S. Đorđević: »Matija Divković«. Glas (Srpske kralj, akade¬ 
mije) LIH. 72—75. 

»JAJE HARAMBAŠA« I DRUGI MEĐUNARODNI 
MOTIVI, 


Ova je šaljiva narodna pripovijetka uzeta iz rukopis¬ 
nog zbornika narodnih pjesama i pripovijedaka, što su ih 
u šezdesetim godinama prošloga stoljeća pobilježili po 
Bosni, naročito u krajevima t. zv. turske Hrvatske (oko 
Bihaća) bosanski bogoslovi, koji su učili u Đakovu pod 
okriljem biskupa Strosmajera. Oni su sami izdali u Sisku 
(1870.) knjigu »Bosanske narodne pripovijetke«, svez. 1., 
a poslije su preostale pjesme i pripovijetke predali »Matici 
Hrvatskoj«, da ih objelodani u svojem naveliko zasnova¬ 
nom zborniku hrvatskih narodnih pjesama i pripovijeda¬ 
ka. Iz njihova je rukopisnog zbornika crpao i zaslužni sa¬ 
birač narodnoga blaga Nikola Tordinac za svoju knji¬ 
gu »Hrvatske narodne pjesme i pripovijetke iz Bosne« 
(Vukovar 1883.), u kojoj ima pravog biserja narodne šale 
u prozi i pjesmi. Priču o jajetu harambaši zabi¬ 
lježio je bogoslov Dobroslav Šarić ikavskim govorom 
štokavskoga narječja, kako se govori u okolici Bihaća, a 
ovdje je radi jedinstvenosti hrvatskog književnog jezika 
obraćena u ijekavštinu. 

Na prvi se pogled vidi, da ova šaljiva pripovijetka i 
po neobičnom sadržaju i po klasičnom pjesničkom obliku 
zaprema posebno mjesto među pričama nesamo ove zbir¬ 
ke, nego i ostalih sličnih hrvatskih i srpskih zbirki uopće. 
Njezin motiv o odmetanju stvari i neljudskih bića u haj¬ 
duke nije doduše izvoran, jer poput drugih mnogih srod¬ 
nika potječe iz Azije te je danas zajedničko blago mnogih 
naroda Azije i Evrope;* ali se ovdje u više momenata od¬ 
vaja i od azijskog praizvora i drugih evropskih inačica. U 
azijskoj priči, kako je nedavno primijetio naš etnografski 
pisac dr. M. Gavazzi u 2. broju ovogodišnje »Omladine«, 

Antti Aarne: »Die Tiere auf der Wanderschaft, Eine Marchen- 
studie« (1913., str. 92 i d.). 

odmeću se u hajduke različne stvari, kao jaje, igla, mužar 
i dr,, a mjesto vukova i njihove šumske kuće (u našoj priči) 
dolazi ondje stara baka i njezina koliba. Slična »lica« ima 
i jedna naša narodna priča u Ostojićevoj zbirci pod natpi¬ 
som »Limunova četa«, u kojoj igra ulogu harambaše 
limun, koji vodi »najljuće junake«: crveni luk, bijeli luk 
(češnjak), papriku i biber, ali ne u šumu, nego u svijet, 
među ljude, gdje svi odreda nastradaju. U opreci s tim 
tragikomičnim svršetkom jaje harambaša i njegova četa 
u našoj narodnoj priči održe na koncu potpunu pobjedu 
nad vukovima, »te se moje jaje i dandanas po vuči joj kući 
širi«, U evropskim su inačicama obično uloge razdijeljene 
među same životinje, i četu vodi redovno koja životinja, 
kao mačak, magarac, vuk, ovan, lisica. Takova je i u nas 
dobro poznata priča »Frkljevački mužikaši« i jedna kaj¬ 
kavska priča (»Magarac, pas, mačka i pijevac«) iz Ravne- 
gore u III. knjizi Strohalove zbirke, gdje ulogu četovođe 
ima magarac, a hajduci su mu pas, mačka i pijevac, dok je 
ikavsko-štokavska priča iz Mrkopolja u istoj knjizi (»Mačak, 
lisica, vuk, medvid i divlji prasac«) samo po tome u vezi 
s ovim motivom, što prikazuje mačka u ulozi pustahije. 
Po tome je »Jaje harambaša« u neku ruku veza između 
izvornih azijskih priča i evropskih inačica, jer ga s azijski¬ 
ma spaja to, što ovdje neživa stvar (jaje) igra ulogu ha¬ 
rambaše, a s^ evropskima ga veže momenat, što su uloge 
hajduka razdijeljene među životinje: pijevca, mačku, ma¬ 
garca i ovna. Komični je dojam pojačan time, što sitno i 
neživo jaje stoji na čelu četi, u kojoj su uz pijevca i mačku 
krupne pojave magarca i ovna. 

Ova priča i klasičnim oblikom i duhovitom persifla- 
žom lakoumnog hajdukovanja ide među naše ponajbolje 
narodne tvorevine. Ona nam epskom širinom i posve po 
uzoru narodne pjesme prostodušno niže prizor za prizo 
rom, i to ne pukim opisom, već u dramatskom obliku, di¬ 
jalogom između jajeta harambaše i njegovih hajduka, koji 
se redom prikupljaju njegovoj četi; a završuje upravo 

klasičnim opisom »bitke« između vuka i jajetove čete i 
komičnim triumfom sitnih i slabih nad velikima i jakima. 
Jezik joj je jedar i plastičan kao u najboljim narodnim 
pjesmama. Čitava se priča po obliku doima kao narodna 
pjesma u prozi, a po sadržaju kao mali komični životinjski 
ep, pa se kao takav može ubrojiti među klasične primje¬ 
re ove pjesničke vrste u hrvatskoj književnosti. 

Ali i duboki smisao i fino prikrivena ironija izdižu tu 
priču visoko nad naše narodne tvorevine. Čini se, da je 
narodu na kraju krajeva dosadilo, slušajući u bezbrojnim 
narodnim pjesmama ono veličavo slavljenje hajduka i nji¬ 
hovih harambaša, kojima je prema stereotipnoj frazi »mu¬ 
ka dodijala« i nevolja ih natjerala »u šumu« i među haj¬ 
duke, pa je očito htio da toj dosadi i zasićenosti dade oduš- 
ka u ovoj ironičnoj rugalici na lakoumno hajdukovanje. 
Tako se psihologijski može objasniti postanak ove svaka¬ 
ko neobične priče i duhovite pučke podrugačice. Sličan 
se pojav opaža i u tri satirične priče o Kraljeviću Marku, 
o čemu je govor na drugom mjestu. 

Iz ove se priče jasno razbira, kako narod prerađuje 
t. zv. međunarodne motive. Gornja nam analiza pokazuje, 
da to nije puka kopija azijske priče i njezinih evropskih 
družica, već je gotovo potpuna umjetnička preradba, mi¬ 
saono udešena prema ćudi, temperamentu i životnim pri¬ 
likama našega naroda. Tuđi motivi doživljuju u našim 
narodnim pričama u većini slučajeva temeljitu evoluciju 
i često dobivaju tako izrazito narodno obilježje, da samo 
iskusno oko stručnjaka etnologa može u njima prepoznati 
međunarodne srodnike. To vrijedi i o mnogim drugim pri¬ 
čama ove zbirke, u kojima dolaze na sličan način preobra- 
ženi međunarodni sujeti. Za te sujete pristaje ona talijan¬ 
ska: »tutto ii mondo e un paese«, pa gdje obični slušalac 
ili čitalac drži, da je naišao na našu rođenu i samoniklu 
biljku, vješti će etnograf otkriti cijelo rodoslovlje srod¬ 
nika sve do devetog koljena nesamo kod susjednih i uda¬ 
ljenih naroda u Evropi, nego i u prostranoj Aziji, pa i u 

Africi. Stoga komparativno izučavanje narodnih pripovi¬ 
jedaka nastoji po riječima etnografa Đ. Polivke* da riješi 
pitanje, iz kojih su se područja i kako su se širili pojedini 
sujeti i motivi od naroda k narodu, a napose studij jugo- 
slavenskih narodnih tradicija hoće da odgovori na pitanje, 
kako su se daleko raširili sujeti iz orijentalnog jugoistoka, 
a. kako sa zapada, kako se je u narodnim tradicijama jav¬ 
ljao utjecaj istočne, muslimanske, kako utjecaj zapadno¬ 
evropske kulture, koliko su jugoslavenski narodi preradili 
elemente istočne i zapadno-evropske kulture. 

U našim se pričama jasno vide tragovi jednomu i dru- 
gomu utjecaju, kako se to pobliže razlaže na drugom 
mjestu. Muslimanski se elemenat (priče o Nasredin-hodži 
i muslimanske priče iz »Behara«) oštro razlikuje od dru¬ 
gih rnmjetljiva je nadalje razlika i medju pravoslavljem 
(neke pnce iz Bosne) i katolicizmom (priče iz Dalmacije 
PoJjica), Hrvatskog Primorja (Mikuličić), Gorskog Kotara 
^trohalova zbirka) i Istre (Volčić); a na sjeverozapadu 
među kajkavskim Hrvatima jasno se zapaža utjecaj nje¬ 
mački i donekle madžarski (Tili Eulenspiegel — Petrica 
Kerempuh i Đak Grabancijaš). Ti se utjecaji na cijelom 
narodnom području ukrštavaju i prelijevaju jedni u druge, 
a neki se poput ptica selica pomiču iz jednoga kraja u 
drug 1 kako se to među ostalima vidi na »Ćosi«, koji se 
je iz Herceg-Bosne odselio u Slavoniju. 

Ovdje ne možemo pobliže govoriti o izvorima i seobi 
međunarodnih motiva , nego ćemo iznijeti nekoliko takvih 
primjera u ovim pričama (prema raspravi dra. D. Polivke 
u »Zborniku«, knj. VIII. sv. 2) 


„. * Dr ; ?• Polivka: »AU-Baba i 40 razbojnika«. »Zbornik za narodni 

život i običaje«, knj. XII. svez. 1. 

* 0 tome potanko raspravljaju ova hrvatska djela; 1. Dr, T Ma- 
retić: »Naša narodna epika«, Zagreb 1909; 2. Dr. David Bogdanović: 
»Izabrane narodne pripovijetke«, Zagreb 1914. 

1. Motiv »Peršina« (33.) o glupom momku, koji treba 
da skuha ručak i u juhu da metne peršina, a on zakolje 
psa Peršina te ga baci u juhu — dolazi češće u čehoslo- 
vačkim pričama, a ima ga i Strohal u 24. priči II; knjige. 

2. Motiv u »Kokošjoj vojsci« (10.) o ludoj ženi, koja 
nakupuje lanaca te ih natakne na koce u vrtu, ima u Grim- 
movim pričama, u čehoslovačkim i njemačkoj Kohlerovoj 
zbirci, od naših u istoj priči Strohalovoj, u srpskoj zbirci 
A. Nikolića i u bugarskim pričama. 

3. Motiv u pričama »Tri brata« (3). i »Pametan i mah¬ 
nit« (21.), kako luđak naprti vrata (kamen) na svoja leđa 
i nosi u šumu, pa bacivši sa drveta poplaši putnike (raz¬ 
bojnike),— dolazi također u gore pomenutim zbirkama. 

4. Motiv »Patuljka — junaka« (13.) i »Nebojše« (20.), 
kako momak traži »strah«, prenoći u zakletom gradu, a 
sablast (vrag) pada naizredice u komadima kroz dimnjak, 
nalazi se i u 27. priči u II. knj. Strohalove zbirke. 

5. Motiv u »Ćosi« (16.), kako čovjek priveže ženi (i 
djeci) grkljane od pilića oko vrata, probode grkljane i 
»umori« ih, pa onda opet oživi sviralom (nožem i medici¬ 
nom u drugim pričama), koju onda skupo proda Turcima, 
— dolazi i u 32. Strohalovoj priči iste knjige i u njemačkoj 
zbirci Kohlerovoj. 

6. Motiv iz kajkavske priče (iz Valjavčeve zbirke) 
»Kaj nigdar ne bilo nit ne bu« (88.), kako starac daje ono¬ 
mu ognja, koji umije najbolje lagati, dolazi u Strohalovoj 
istoj knjizi, u ruskim zbirkama od Afanasjeva, Dobrovolj- 
skoga, Romanova, u poljskom etnografskom zborniku i u 
zborniku sa Kavkaza. 

7. Motiv priče »Bračanin prodaje tovara« (84.) i »Na- 
sradin hodža« (39.), kako čovjek goni blašče na prodaju, 
pa mu odreže rep (uho), da udovolji kupcu, dolazi u 52. 
priči iste Strohalove knjige pak u bugarskim narodnim 
pričama. 

8. Motiv čakavske priče »Žabice divojke« (6.), kako 
će kraljevstvo dobiti sin, koji nađe najbolju ženu, a ta 

žena je princeza zakleta u žabu, dolazi osim u Strohala 
još u srpskim zbirkama Vuka i A. Nikolića, nadalje u bu¬ 
garskim pričama, u Grimma i Kohlera i u ruskoj zbirći 
od Afanasjeva. 

Basne su ona vrsta narodnoga blaga, koje najlakše 
prelazi iz naroda u narod. Domovina basni jest Grčka, iz 
koje je prešla k Rimljanima i drugim narodima Istoka i Za¬ 
pada. Dr. Ivan Kasumović u posebnoj je raspravi* ispitao 
naše narodne basne i isporedio ih sa starim grčkim i rim¬ 
skim esopovskim basnama, pa je došao do rezultata, da 
najveći dio naših narodnih basni ima paralele u starim 
grčkim i rimskim esopovskim basnama. Što više, cijelo 
pričanje o Esopu preneseno je na našega Ćosa, kako ga 
prikazuje Vid Vuletić u knjizi »Mudri Ćoso« (Dubrovnik 
1883.) tobože po pučkoj predaji, te je tomu pričanju uda¬ 
ren biljeg našega narodnoga pripovijedanja. Potpunih ne¬ 
promijenjenih basni Esopovih ima malo u našem narodnom 
pričanju, dok su slični i pojedini motivi zastupani u pri¬ 
ličnom broju. Tako motiv bosanske basne »Više put pre¬ 
vareni vuk« (55.) u svojoj jezgri potječe iz Esopovih basni 
»Vuk i pas« i »Magarac i vuk«. I kajkavskoj basni »Bole¬ 
sni lav« (57.) izvor je u Esopovoj »Lav i lisica«, ali je taj 
motiv došao k nama znatno promijenjen, jamačno preko 
neke kasnije preradbe. Tako je i istarska čakavska basna 
»Zec i želva« udešena prema istoimenoj Esopovoj. Iz Eso- 
pa potječe motiv bosanskoj basni »Jazavac i lisica« (53.), 
štokavskoj iz Dalmacije »Vuk i lisica« (62.) i kajkavskoj 
»Jež i srna« (67.). Ivaniševićeva basna »Lisica i gavran« 
(66.) vrlo je slična Fedrovoj basni »Lisica i roda«, a raz¬ 
lika je u tome, što u našoj mjesto rode dolazi gavran. Mo¬ 
tivu Valjavčeve basne »Vuk pokaže medvedu človeka« 
(70.) izvor je dosta dalek u Esopovoj »Strijelac i lav«, Mo¬ 

* Dr. Ivan Kasumović: »Esopovska basna grčka i 
rimska u hrvatskom i srpskom narodnom pričanju«, 
»Zbornik za narodni život i običaje«, knj. XVIII, i XIX. 

tiv priči »Žena vraga prevarila« (35.) i basni »Lisičji sud« 
(64.) ima svoj izvor u Apstemijevoj basni »Zmija pod ka¬ 
menom«. Motiv basni »Lisica i vuk« (69.) i »Vuk i lisica« 
(62.) vodi svoje podrijetlo iz Esopove basne »Gladni psi«. 
Stojanovićeva priča »Paša i baba« (93.) ima svoj izvor u 
latinskoj zbirci »Gesta Romanorum«. I motivi ostalih ba¬ 
sni vuku svoju lozu, većinom neizravno, iz esopovske grčke 
i rimske basne. 


ŠALJIVE PRIČE O KRALJEVIĆU MARKU. 

Narodni humor ne prašta ni velikim ljudima i čuvenim 
narodnim junacima, kad narodu u daljem razvitku pro¬ 
svjete postanu nevjerojatne njihove pretjerano slavljene 
vrline i junaštva, ili kad dočuje ili nasluti pravu istinu o 
njima. Tako se dogodilo s grčkim herojem Heraklom, koji 
je na kraju krajeva postao komično lice kod Aristofana, 
Epiharma i u srednjoj atičkoj komediji; to se dogodilo i 
u našoj narodnoj pjesmi s junakom nad junacima, Markom 
Kraljevićem. 1 Njegovu se junaštvu podruguju mnoge novije, 
osobito hrvatske narodne pjesme, kao na pr. »Grujo No¬ 
vakov« u Jukić-Martićevoj zbirci (str. 61). Ovdje se pri¬ 
kazuje Marko kukavicom, koji sa tri hiljade svatova hoće 
da prijeđe vodu Ribnicu od straha pred trideset Arapa i 
pred troglavim njihovim vođom, a kad je navalio troglavac 
s tako malenom četom, najbolje od svih svatova bježi 
Marko, »jedna ženska glava, a broji se da je j u n a- 
čina«. Narodna ironija na sumnjivo njegovo junaštvo 
osjeća se i u opisu dvoboja s Musom Kesedžijom, kojega 
tek s pomoću vile i na sramotan način t. j. na prijevaru 
ubija. (»Mače Marko nože iz potaje»). Tako Marko 
i staroga Džidovina ubija tek pijana u snu, t. j. mučke i 

K. Pavlctić: Pokušaj komentara o pjesmi »Uroš i Mrnjavčevići«. 
Nastavni Vjesnik IX. sv. 1. str. 6—25. 

uz potporu krčmarice Mare, a u drugoj jednoj pjesmi ku¬ 
kavički se prepada mrkih obrva Ljutice Bogdana, dok ga 
u trećoj od Arapa spasava Relja Krilatica Bošnjanin (»Tri 
junačke majke«). A značajna je oštra osuda Kraljevića 
Marka u »Satiru« Hrvata M. A, Reljkovića (1732. — 
1798), koji o njemu u prvom izdanju veli, da od njega nije 
bilo većega vraga i da je mnoge »mentova o« 
blaga, a u 2. izdanju osuđuje narodne pjesme o Marku 
ovako: 

»Ali nije u kolu pivati, 

Kraljevića ko sveca slaviti, 

Koji nije zaslužio slave, 

Zalud ljudi što se o njem bave. 

Pobigavši služi u Turčina. 

Velik biše i jak j o g u n i c a, 

Načinio dosta udovica.« 

Ironijom obasiplju Kraljevića Marka i tri hrvatske 
narodne priče u ovoj zbirci. U klasičnoj ličkoj rugalici 
»Lukavstvo Kraljevića Marka« spao je Marko od junaka 
na slugu, koji po zapovijedi Pere Međedića ima poslije 
ručka da donese sa bunara vode u teškoj kožetini. Da se 
riješi te neizvedive zadaće, utječe se lukavstvu, koje ga 
nato noću također izbavi od teške osvete Međedićeve. 
U drugoj čakavskoj priči (»Kako se liječi Kraljević Marko«) 
Marko se crta kao teška pijanica i slabić, koji idući na 
vojsku tako se ponapije, da prolije vino i pada u mrtav 
san, iz kojega mora da ga budi sluga Goluban, koji ga pri 
tom prekorava, da nije dosad nikad tako zadrijemao. A 
kad ga Turci pred kraljem okrive sa sumnjiva junaštva, 
da naime mrtvim neprijateljima glave siječe i kao trofeje 
pred kralja nosi, Marko ne plane na tu uvredu kao živa 
vatra (u narodnoj pjesmi), već se podmuklo pod izlikom, 
da želi slaviti svoje krsno ime, povlači u zelenu goru, gdje 
razapinje šator i pije rujno vino, t. j. nastavlja svoj pijanluk. 
Nato se na poziv kraljev vraća u vojsku i poćimja junaštvo, 

kakvoga — prema narodnoj ironiji — nije nikad bilo niti 
ga ne će biti: jednu vojsku sabljom isiječe, drugu Šarcem 
pogazi, a treću pred kralja dogna, a sam dobiva u boju 
sedamdeset rana. Kralj mu kao plaćeniku daje hiljadu 
dukata, da ide sebi rane vi jati; ali Marko to ne čini, nego ide 
po svom običaju od krčme do krčme i traži, gdje je bolje 
vino. Tako se evo Marko u satiri narodnoj pretvara od 
najvećeg junaka u komično lice s Falstaffskim crtama: 
tešku pijanicu, hvalisava razbijača, kukavnu podmuklicu 
i nadri-junaka s nevjerojatnim djelima. Sjajnija od ovih 
dviju jest treća rugalica na Kraljevića Marka: »Mudra 
ljuba Sibinjanin Janka«. Ona je izišla u 2. godištu »Bosan¬ 
skog Prijatelja« (1849.) i zabilježena je među ikavskim 
štokavcima u zapadnom dijelu Bosne ili Hercegovine, kako 
se razbira iz nekih ikavskih oblika (na pr. rižu, besidio i 
dr.). Iz nje prosijeva fina i otmjena ironija na hvalisavo 
ženskarstvo Kraljevića Marka, koji sebi umišlja, da može 
prevariti i predobiti svaku žensku glavu, a odlikuje se 
upravo briljantnim komičnim završetkom: u času, kad 
Marko kao umišljeni pobjednik traži, da mu Janko dade 
oklad (kulu i ljubu), dolazi knjiga od Jankove ljube, koja 
mu javlja, kako je o n a Marka prevarila. Onda ga Janko 
ironično pita: »Hoćemo li oklad sad dijeliti; ili ćemo tebi 
pokloniti?« Ali Janko je veledušan: »Rusu glavu Marku 
poklonio«. 

Psihologijski razlog, što toliko opjevani Kraljević 
Marko tako zlo prolazi u ove tri šaljive priče kao i u nekim 
drugim čisto hrvatskim narodnim pjesmama, valja po svoj 
prilici tražiti u tome, što se je u zapadnim krajevima, uda¬ 
ljenim od Markove historičke postojbine, s vremenom 
stala javljati kritika i sumnja, da li je on zaista onakav 
ideal moralnoga i fizičkoga junaštva, kakvim ga je stvorila 
narodna pjesma. Do toga je neminovno moralo doći po 
poznatom psihologijskom zakonu, da svako ponavljanje 
nesamo utuvljuje, nego i otupljuje i dosađuje, pa po tome 
uzaziva reakciju, ako prevršuje mjeru. Šaljive narodne 

priče o Kraljeviću Marku prirodna su reakcija narodne 
duše na prekomjerne hvalospjeve narodnih pjesama o 
Kraljeviću Marku, kojega nepristrana historija prikazuje 
kao narodnu nevjeru (nije došao u boj na Kosovu; po na¬ 
rodnoj predaji zadocnio za tri dana pod izlikom, da se je 
kod Demir-kapije na Vardaru morao tući sa tri hiljade 
Arapa) i kao podložnoga vazala, koji je s Turcima na 
kršćane udarao. 

Značajan je pojav, da takve kritike i skepse o Kra¬ 
ljeviću Marku ima kud i kamo manje u čisto srpskim 
pjesmama i pričama, među kojima je svakako izuzetak 
poznata priča u prozi »Marko na Kosovu«, koja potječe 
iz Stare Srbije: Marko stigavši dockan na Kosovo stane 
prenavljajući se gorko plakati i jaukati, a njegove suze, 
što su padale na krv i kosti junačke, pretvarale se odmah 
u kamenje, jer nisu bile dostojne da oplaču one, koji su 
ginuli bez Markove pomoći, pa je narod to kamenje pro¬ 
zvao anatemskim (prokletim) suzama. Pretežna većina 
srpskih narodnih pjesama i priča u zvijezde kuju Kralje¬ 
vića Marka kao narodnog heroja, koji je i danas mnogim 
Srbima idol i uzor sa svim manama i vrlinama. 

PRIČE O NASREDINU I DRUGIM DOMIŠLJANIMA. 

Mnoge priče, basne i gatke ove zbirke nisu po svojoj 
sadržini upravo naša narodna tvorevina i samonikla svo¬ 
jina, već su od veće česti zajedničko blago i drugih naroda 
u Evropi i izvan nje, a napose u Aziji, koja se smatra pra¬ 
domovinom njihovom (Benfey, Miiller). To vrijedi pogla¬ 
vito za priče o turskom lakrdijašu Nasredinu - hodži, nje¬ 
mačkom prokšenjaku Tillu Eulenspiegelu, talijanskom ša- 
ljivdžiji Bertoldu i Bertoldiniju, ruskom dvorskom luđaku 
Balakirevu, hrvatskom Petrici Kerempuhu, đaku Graban- 
cijašu, nadalje o Ćosi, Ciganima i drugim šaljivcima i do- 
mišljanima. Sadržajni elementi tih priča pronikoše s istoka, 
zapada i sjevera u pričanje našega naroda, koji ih je prema 

svojoj ćudi, temperamentu i shvaćanju prerađivao, mije¬ 
njajući često nesamo imena lica, nego i tok i mjesto radnje 
i preplećući ih s drugim motivima. 

Među sujete, o kojima se pouzdano znade da su po¬ 
tekli iz istočnjačkog izvora i da su se pod utjecajem mu¬ 
slimanske kulture raširili među hrvatskim narodom, na¬ 
pose u južnim krajevima, pripadaju bez sumnje poznate 
priče o Nasredin-hodži. Historički je utvrđeno, da 
je Nasredin (Nazr-ed-din = stup vjere) doista živio i pri¬ 
padao narodu turskomu. Bio je rodom iz Sivri Hisara 
(blizu Angore); jedni (ruska enciklopedija) tvrde, da je 
živio u prvoj polovini 14. stoljeća, a drugi po turskim izvo¬ 
rima (Beogradsko izdanje Nasredinovih priča g. 1922.) na¬ 
vode, da je kao svećenik i učitelj živio u Aksehiru (Bijeli 
grad) u Maloj Aziji potkraj 14. stoljeća za vladanja sultana 
Bajazeta Ildirima (1831.—1402.). Izišao je na glas po svemu 
narodu muslimanskom, a kasnije i po ostalom poznatom 
svijetu sa svojih šala i dosjetaka, u kojima ima dosta mu¬ 
drosti i istine, te su ga neki prozvali prirodnim filozofom; 
ali pored ovih nalazimo u njima često i krupnih i masnih 
šala, pa i prostačkih i okrutnih domišljaja. Bezbrojno je 
mnoštvo anegdota i šala rašireno pod njegovim imenom u 
Turskoj, Perziji, na Kavkazu, na Balkanskom poluotoku 
(osobito među Bugarima i medju našim narodom u Herceg- 
Bosni), u Albaniji i na Siciliji. Iste anegdote, ali bez imena 
Nasredinova, poznate su i u Rusiji, gdje su se prema na¬ 
vodu ruske enciklopedije šale Nasredinove pod nazivom 
Lataif mnogo puta izdavale u prijevodima po narodnom 
pričanju. O utjecaju šala Nasredinovih na evropske narod¬ 
ne književnosti potanje govori Keller u djelu »Orient und 
Occident I.« 431.—448. 

Ali velik dio šala Nasredinovih, koje se njemu pripi¬ 
suju, a šire se usmenom predajom, naročito među musli¬ 
manima, nisu dosad nigdje zabilježene niti štampom iz¬ 
dane, a među tima ima velik dio masnih i krupnih, koje 
se među prostim svijetom najradije slušaju. U Turskoj su te 

sale tako popularne, da ima ondje dosada oko 15 zbirki, 
među kojima je najstarija ona od g. 1837. Prevedene su 
malone na sve evropske jezike, a u novije vrijeme i na 
rancuski jezik, U hrvatskoj i srpskoj književnosti poznata 
su ova novija izdanja: zagrebačko g. 1906., sarajevsko (mu- 
slimansko, latinicom) g. 1907., beogradsko (ćirilicom) g. 

Tji Nasredinove (muslimanski sabirači zovu ga Nasrudin, 
Dlagajic-Nasredin, Tordmac-Nasarajdin) šale ove zbirke 
potječu od veće česti iz muslimanskog izvora (»Behar«) i 
iz štampana dva hrvatska zbornika (Blagajić i Tordinac), 
a pripadaju umjerenoj vrsti dosjetaka. Ali su elementi Na- 
sredinovih pričica vidljivo utkani u velik broj drugih priča 
u ovoj zbirci, osobito onih iz Bosne, na pr. »Starac s jarcem 
na sudu« (sa čisto muslimanskim koloritom i sredinom), 
»Tri brata«, »Kokošja vojska«, »Najljepši san«, »Pametan 
i mahnit«, »Čovjek i žena«, »Ne će džaba da laže«, »Zlo- 
govor«, »Car i seljak«, »Cicvara ih pobila«; ovamo idu na- 
dalje malone sve priče o ciganima, pak gatke: »Kako vrši 
naredbu«, »Sam budala«, »Zla žena«, »Ulovio krivca«. U 
drugim hrvatskim zbirkama, napose u onoj »redovničke 
omladine bosanske« od g. 1870., ima i krupnih šala Nasre- 
dmovih, na pr. 21. »Nasajdin hodža«, pa je prema tome u 
našoj knjizi jedna i druga vrsta njegovih šala zastupana. 
Zanimljivo je, da ime Nasredinovo ne dolazi u pričama iz 
Dalmacije, Istre, Slavonije i uže Hrvatske, premda ima u 
njima jasnih tragova elementima njegovih šala. 

Dalmacija, zapadni dio Hercegovine, Hrvatsko Pri¬ 
morje, Istra, donekle Lika i Gorski Kotar, te čakavski i 
ikavsko štokavski Hrvati, stoje pod očitim dojmom priča 
o talijanskom lakrdijašu Bertoldu, srodniku i paliku Na- 
sredmovu. 

O postanku tih šaljivih priča kazuje nam književna 
povijest ovo : u Italiji se širio u srednjem vijeku neki dija- 

N. Šimić: »Nasradin«. Iskra 1885. br. 22. 

log između kralja Salamuna i Markolfa, najprije na latin¬ 
skom jeziku, a kasnije preveden u malone sve evropske 
jezike. Neki Giulio Cesare Croci (1550—1609), kovač po 
zanatu, preradi i poveća taj dijalog, promijeniv imena i 
oduzev mu gnusobe, kojih je bio pun. Kralja Salamuna 
pretvori u longobardskog kralja Alboina, Markolfa u Ber- 
tolda i dodade kraljicu, koje u dijalogu nije bilo. Knjiga 
Crocijeva nađe silna odziva, a to ga je ponukalo, da 
je sastavio povijest Bertoldina, sina Bertoldova, a ocrtao 
ga kao nekog ludova sasvim različita od oca, preveja- 
nog lukavca. Priče o Bertoldu i Bertoldinu nastavi Adrian 
Banchieri, koji je pridodao priču o Cacasennu, unuku Ber- 
toldovu, i tako stvori čudnu trilogiju seljaka, gdje preve- 
jana lukavost prvoga prelazi na sina i unuka i pretvara se 
u neslanu i budalastu lakrdiju. Bolonjski knjižar Lelio Del- 
la Volpe povjeri u prvoj polovini 18. stoljeća zboru od 26 
pisaca, od kojih su polovica bili Bolonjci, zadaću, da pro¬ 
šire i izglade te šaljive priče. To izdanje Bertoldovih i Ber- 
toldinovih priča naišlo je na silan odziv, te se stalo širiti 
i po našim obalama. To je ponukalo hrvatskoga pisca 
Nikolu Palikuću s Prokljana u Dalmaciji, da je tu talijan¬ 
sku knjigu, koja je izašla u Veneciji g. 1738. pod natpisom 
»Astuzie sotilissime di Bertoldo«, preveo gotovo doslovno 
»u arvaski jezik« i dao joj ovaj natpis: »Himbenost 
Pritanskog Veleznanstva Nasredinova, u komu poznat se 
dobro može jedan Seljanin opažan i hitro pametan, koi po- 
sli razlikih inostranskih događaja, koi mu se dogodiše, naj- 
posli zarad njigove izvarsne i bistre pameti bi učinjen 
dvornik i Vitnik kraljevski. I na poslitku njegov Testa- 
menat i druge osude od njega rečene. Izvađeno iz 
talijanskog u arvaski jezik po Nikoli Pali¬ 
kući iz Prukliana. U Jakinu. Po Petru Ferri s Dopu¬ 
štenjem Starišina 1771.« Tako evo samo 33 godine poslije 
konačne talijanske redakcije izlazi Bertoldo pod promije¬ 
njenim imenom Nasradina u hrvatskom ikavsko-štokav- 
skom prijevodu. Taj je Palikuća preveo i Bertoldina, kako 

tvrdi N. Šimić u pomenutom članku u »Iskri«. On je u svo¬ 
jem dosta vjernom prijevodu izostavio samo neke stvarce, 
koje mu je bilo mučno prevesti, a nisu odgovarale duhu 
hrvatskoga jezika, dodavši pokoju našu pučku poslovicu. 
Ta je knjiga po svjedočanstvu Šimićevu doživjela više iz¬ 
danja nego ikoji naš najbolji roman, što je dokaz, da naš 
narod veoma voli šalu i dosjetku, pa bila i krupna. Od 
njih su nama poznata dva zadarska izdanja od g. 1857. i 
1852., ali na njima začudo nema više imena vještoga pre¬ 
vodioca Nikole Palikuće. 

Ta je knjiga, raširena u tako brojnim izdanjima i u ta¬ 
lijanskom izvorniku i u hrvatskom prijevodu, bez sumnje 
vršila nemali utjecaj na pučko pričanje kod čakavskih i 
ikavsko-štokavskih Hrvata, napose u Dalmaciji i u zapad¬ 
nim dijelovima Bosne i Hercegovine. Tragovi se tome utje¬ 
caju jasno zapažaju i na pričama ove zbirke. Tako do¬ 
mišljati savjeti »ništo vlaha« u sjajnoj podrugačici »Du¬ 
brovčanin Kaboga i duka od Mletaka«, kako treba odgo¬ 
voriti na zanovijetanje mletačkoga dužda; ili okretni od¬ 
govori čobančeta u priči »Čobanče i Turci« na zapitkiva- 
nje dvaju Turaka, - pokazuju veliku srodnost s lukavim smi¬ 
calicama u odgovorima Bertolda (Nasradina) pri razgo¬ 
voru s kraljem Alboinom. I motiv bosanske priče »Čovjek i 
žena« (s varijantama) o svadljivu mužu, koji mjesto žene 
obavljajući nespretno kućne poslove sveže piliće kvočki 
za nogu, pa kad mu jastreb odnese kvočku s pilićima, hoće 
da se medom otruje, mnogo podsjeća na posve sličan do¬ 
gađaj u Bertoldu-Nasredinu. Isto je tako ovomu srodan 
motiv poljičke rugalice »Išli Bračani u Mletke po pamet« 
o uvjetu, da kupci ne smiju otvarati barila, dok ne stignu 
svojoj kući, a razlika je u tome, što je u Bertolda govor o 
kutiji sa zatvorenom pticom. Varijanta istoga motiva do¬ 
lazi i u rugalici »Lovničani uče koran«; samo je ovdje vje¬ 
rojatniji izravni utjecaj muslimanskoga Nasredina. I motiv 
priče »Car i starac« s domišljatim starčevim odgovorima 
podsjeća donekle na Bertoldove lukave odgovore, premda 

inače ta duhovita gatka ima izrazito obilježje samonikle 
narodne šale i pripada i po obliku i sadržaju među biserje 
naše pučke šale. Isto vrijedi i za sjajnu bosansku priču 
»Tri brata — sva tri domišljata«. 

Kajkavski Hrvati imaju veliko obilje pučke šale i po¬ 
kazuju mnogo smisla za humor i komiku. Tomu su nam 
dokazom nesamo brojne zbirke kajkavske narodne šale, 
kao na pr. M. Valjavca, Plohl-Herdvigova, Fr. Ž. Kuhača, Đ. 
Deželića, I. Kukuljevića, Milana Langa, R. Strohala i dr., 
nego i značajna činjenica, da su se upravo među kajkav¬ 
skim Hrvatima razvila dva tipa pučkih šaljivdžija i vrago- 
lana: Petrica Kerempuh i đak Grabancijaš, koji su našli 
odjeka i u umjetnoj kajkavskoj knjizi: u djelima Jakova 
Lovrenčića i Tita Brezovačkoga. Ali dok štokavski Hrvati 
stoje u tom pogledu pod utjecajem istoka, a čakavci i ikavski 
štokavci pod sugestijom zapada, dotle su kajkavski Hr¬ 
vati izvrženi uplivu sa sjevera i sjeveroistoka, t. j. Nije¬ 
maca i Madžara. Njemački se utjecaj jasno zapaža u šala¬ 
ma Petrice Kerempuha, koji je u jezgri svojoj više ili ma¬ 
nje uspjeli palik njemačkoga vragolanskoga tipa Tilla Eu- 
lenspiegela*. Taj je Tili poput turskog Nasredina i ruskog 
Balakireva historičko lice (umr o oko polovine 14. stoljeća), 
koje je u toku kasnijih stoljeća uvećano u predaji pučkoj 
i postalo tipom lukavih i domišljatih skitalica i potukača, 
koji s naivnim ljudima zbijaju proste šale i lakrdije. Kaj¬ 
kavski pisac Jakov Lovrenčić preradio je šale i dosjetke 
toga njemačkog vragolana u »Petrici Kerempuhu«, koji je 
izišao u Varaždinu g. 1834. Ali u preradbi Lovrenčićevoj 
lik se Petrice Kerempuha od njemačkog prokšenjaka 
(»Schalka«) promeće u drugo lice, koje odgovara potrebi, 
osjećaju i nazorima hrvatskoga naroda. Iz Eulenspiegela 
Lovrenčić je među ostalim prenio disputaciju s učenom 
gospodom, u kojoj ima vragolan da odgovori na ova pita- 

* V. Dukat: Lovrenčićcv »Petrica Kerempuh«. Rad Jugosl. akad., 
knj. 220. Zagreb 1919. 

nja: 1. koliko kapljica ima u moru; 2. gdje je sredina svi¬ 
jeta, i 3. kako je daleko od neba do zemlje? Zanimljivo je, 
da ista ili slična pitanja dolaze u kajkavskoj priči »Frater 
i turski car«, u Čakavskoj »Domišljati kuhar« i u ikavsko- 
štokavskoj podrugačici »Dubrovčanin Kaboga i duka od 
Mletaka«, Isto je tako motiv kajkavske priče »Tupoglavi 
sluga« (iz Delnica), koji mjesto po smislu doslovno izvršuje 
naloge gospodareve te mu time nanosi štetu, očito pote¬ 
kao iz Eulenspiegela, gdje se opisuje sličan događaj. Uosta¬ 
lom odraz se toga motiva vidi i u Vukovoj priči »Seljanin 
i gospodar« i u bosanskoj »Tri brata i gospodar« (u zbirci 
zbora redovničke mladeži bosanske). 

No pored Kerempuha i Grabancijaša poznaje naša 
usmena predaja još dva tri lica, o kojima u mnogim našim 
krajevima kolaju različne šaljive priče i gatke. To su u 
narodnoj pjesmi stereotipni čauš šaijivdžija Budalina Tale, 
nadalje Ćoso, Hero i Domišljan. Nekoliko priča o Ćosu sa¬ 
brao je i priopćio Vid Vuletić u dubrovačkom »Slovincu« 
g. 1882, (V. g., br. 34. i dalje). Po toj pučkoj predaji Ćoso se 
rodio negdje sred Bosne za Kulina bana. Bio je mudar, raz¬ 
borit i domišljat, pomagao ljudima naukom i dobrim izgle¬ 
dom i »savio vijenac prelijepih priča, koje i danas poma¬ 
ljaju kroz naš narod«. Ali bio je ružna tijela i glava mu bila 
kao tikvetina, nos ulupljen i širok, vrat kratak, usne de¬ 
bele i oklepane. Trbuh mu je bio velik, noge krive i krat¬ 
ke; stasom bijaše patuljak, grbav i napola nijem, a živio 
je kao sluga, potucajući se od nemila do nedraga. Ovaj 
opis mnogo podsjeća na lik nakaznoga seljanina Bertol- 
da-Nasradina u spomenutom Palikućinu prijevodu, gdje 
mu i e .P°.. s y°i P ri l ici i izvor. * 1 U zbirkama Vuka Vrčevića 
nema šaljivih priča o Ćosi, ali ih ima u akademijinu »Zbor¬ 
niku za narodni život i običaje«, odakle je uzeta priča ove 

* Dr, I. Kasumović u pomenutoj raspravi dokazuje, da je pri¬ 
čanje o Ćosi u »pučkoj predaji« Vida Vuletića uzeto iz priča o Esopu 

i njegovim doživljajima. 

vhirke U njoj se kao i istoimenoj Smičiklasovoj pripovijesti 
f»Zbornik«, knj. XVI. svez. 2.) prepleću motivi iz Nasre- 
dina Bertolda i drugih vragolana (na pr. »Ćelo« u ovoj 
vhirčil. Obje su priče zabilježene u Slavoniji, kamo su ja¬ 
mačno usmenom predajom došle iz Herceg-Bosne, Ovdje 
je čini se, Ćosu posve istisnuo vragolan Hero, o kojem ima 
u Vuka i naročito u Vrčevića cijeli niz šaljivih priča. 

Na Domišljana kao pravog pučkog vragolana s nešto 
humora, ali još više obijesti i zluradosti prvi je svratio 
pažnju V. Dukat u pomenutoj raspravi o Petnci Kerem- 
niihu ( s t r , 28—29). Prikazavši sadržaj istoimene narodne 
pripovijetke iz zbirke A. Nikolića (Beograd 1899.) ističe, 
da je taj Domišljan, ili slično koje lice, mogao s vremenom 
okupiti oko sebe srodne šaljive priče, pa bi se tako bio u 
našoj pučkoj predaji stvorio tip našeg rođenog vragolana 
poput Nasredina, Bertolda i Tilla Eulenspiegela; ali to se 
okupljanje nije izvršilo, jer su »Istok i Zapad, između kojih 
naš narod stoji na razmeđu, jačom kulturom svojom pri¬ 
gušili narodnu biljku«. 

VRSTE I ZNAČAJ NARODNE ŠALE . 1 

Šaljive priče, gatke, dosjetke, basne i pjesme ove zbirke 
potpuno potvrđuju osnovnu misao klasične Jurkovićeve ras¬ 
prave: »U našem, narodu ima puno komične snage, 

* 0 narodnom su humoru pisali dosad, koliko mi je poznato, ovi 
pisci: 1) Janko Jurković: »O narodnom komusu«. Rad 
Jugosl. akad., knj. IX. (str. 156-186.); 2) Fr. Š. Kuhač: »Južno- 
slovjenske narodne popijevke«, IV. knj. (uvod u šaljive 
pjesme); 3) Dr. Fr. Marković: »Razvoj i sustav općenite 
estetike« (općenito o komičnom i smiješnom, str. 543—551). Za¬ 
greb 1903; 4) P. Kasandrić: »Humor« u zadarskoj »Iskri« g. 
1885. (br. 1.); 5) P. Jemeršić: »Narodne hum oris tičke 
gatalice i varali ce«. Zbornik za narodni život i običaje, knj. 
IX., svez. 2; 6) VI. Dukat: Lovrenčićev »Petrica Ke- 

rcmpuh«, Rad Jugoslav. ak., knj. 220 (naročito str. 28—29). 

Lnl SVi ” Y Sti i . formi . šale - P° čevši od najprostije do naj¬ 
tanje, nijedna nije u njega nezastupana, već se je ravnom 

jednnom i snagom, ravnom živosti i pravilnosti estetič- 

SZ Sr' 3 ra f Vila " , duHa nje ^ ova bujnostTi obi¬ 
ljem, kakovo se tragom književnih spomenika jedva nala- 

j u na ) lz °brazemjih, najuljudnijih, najtankoćutnijih na- 

koilZT 1 ”„°W svi,eta: a dos > etka > e naša v ^ še sIi - 
kovna nego refleksivna, pa se većim i vrednijim dijelom 

vise na stvari negoli na riječi osniva.« Tako je evo sudio 
o jksc, „‘rodnoj šali JarAo Jurković, koji je i sam bio da- 
rovrt , tankoćutan humorist, na osnovi tada poznatih zbir- 
k, Vukov' i Vrčcvićevc, Njejova bi hvala, uvjereni smo, bila 
jos zanosnij a , da je poznavao nekoliko klasičnih primjera 
Zfl s 6 Zbl - ke ‘ Takva ie bez sumn i e sjajna bosanska 
dikdin^T^ S -f rCem ? a sudu<< - ko ) a i jedrom narodnom 
S?i^T dU ! 10 « lt0m , , sa | Ir . om na ljubavne »eglene« malo- 
gradskih Tartuffa i skladnim završetkom nadilazi sve priče 

hnL Vr ?/i na - S0 ’ narođn °i komici. Kad čitaš tu priču, ne- 
hotice ti dolazi na pamet umjetna Kočićeva čuvena sktira 
.Jazavac pred sudom« koja je nastala upravo u istom 
kraju. Ov am ° ide 1 mali životinjski ep u prozi »J a ie ha- 

goHisk S a do PU ? ant r aStl l nOSt - i * fine ironi i e ' kao i fantazmo- 
gor^ska dosjetka »Laz bez istine«, u kojoj ne znaš, da li bi 

5 nll bU,n f fant / zi i e ’ ik originalnom humoru, 

h pak plastičnom jeziku i dramatičnom prikazivanju. La- 
konicne pnce »Lukavstvo Kraljevića Marka« i »Car i sta- 
a ^‘ P ? VI . su b] . se U narodne komike i imaju malo ravnih 
»Nad;?” 01 PrOZ - 1- ? a -I 0 !. visini st °i e i muslimanske priče 
dom Sf T- 1 * Č ° V,ek 1 Žena<< ’ U k °i ima ima istočnjačke 
banske nr?. 1 PrCgrŠt ******* *ale. Uopće musli- 
žinom i oKUt- 1 P,e |*!f e Po da ) u °voj zbirci i svojom sadr- 
zinom i oblikom obilje izmjene i šarolikosti. I među ba- 

JJ®*”? - ma lzv ,f. n ? ih primjera, kojima ima malo premaca u 
dosadašnjim zbirkama. Ako su im motivi od veće česti 
i slični onima u Esopa, ipak samostalna obrada njihova 
pokazuje toliko izvornih crta i značajnih narodnih osebina, 

d a se kod čitanja doimaju kao rođene naše umotvorine, 
dok im je spoljašnji oblik upravo uzoran (na pr. »Jazavac 
i lisica«, »Bolesni lav«, »Lisica i mačak«, »Lisičji sud«, 
»Vuk i lisica«). A ima među njima i posve samoniklih, kao 
na pr. klasična kajkavska »Lisica prevarila mu¬ 
ža«, kojoj dosad nije poznata paralela u tuđim književ¬ 
nostima, a da o domaćim basnama i ne govorimo. U tom su 
joj pogledu donekle srodne štokavsko-ikavska »Lisica i 
gavran« i kajkavska »Živad na straži«, koje svjedoče o sa- 
motvomoj snazi narodnog genija i u ovoj iz tuđine presa¬ 
đenoj vrsti komike. 

Osobita su vrsta naše narodne komike rugalice ili 
podr ugačice susjedima. Poljički sabirač Fr. Iva- 
nišević kazuje o njima: »Čuje se u Poljicima dosta ruga¬ 
lica o Omišanima, Bračanima, Trogiranima. Kad se o njima 
štogod pripovijeda, valja navinuti jezik na njihov izgovor, 
koji je drukčiji... Kad se sastanu mornari, ribari brački, 
omiški ili trogirski, bockaju jedan drugoga ovim šalama i 
porugalicama, a od toga nikad zavade ni smutnje. Uzajme 
jedan drugomu, pa i ako im nije drago, ne će se zato uvri¬ 
jediti.« Slično govori i Vuk o podrugačicama Hercegovaca i 
Šijaka (Hercegđvci zovu sve Srbe i Hrvate, koji ne govore 
kao oni, Sijačima), koji se »čitavu noć n a dg o varaju« 
(t. j. izmišljaju i pričaju jedni o drugima lude i smiješne 
stvari), a to sve »u šali i smijehu«. Ove su izjave važne za 
ocjenu značaja našega narodnog komusa. Naš se svijet ne 
voli rugati tuđim narodima ili njihovu jeziku, kako to biva 
na pr. kod Nijemaca (na pr. karikiran je čeških i drugih sla¬ 
venskih riječi i narodnih osebina u bečkim i drugim nje¬ 
mačkim humorističkim listovima), Madžara, Talijana i dr. 
Naši se ljudi podruguju svojim najbližim susjedima, ali ne 
iz zlobe i opakosti, nego u peckavoj šali i srdačnom smi¬ 
jehu, da im, što se veli, odlane u grudima, pa nitko to ne 
uzima za zlo. Ako narodni rugalac i uzme na nišan tuđinca, 
ruga se redovno kakvoj njegovoj zabludi ili duševnom po- 

roku, kako se to jasno vidi iz sjajne rugalice »Dubrovčanin 
Kaboga i duka od Mletaka«, u kojoj kao da se sljubljuje 
humor Marina Držića iz »S tanca« i Ivana Gundulića iz 
»Dubravke« s pustopašnim vragolanstvom okolišnoga pu- 
čanina (»vlaha«). Sličan duh i značaj pokazuju rugalice po- 
ljičkih ikavaca, samoborskih kajkavaca, čakavaca iz oko¬ 
lice Rijeke, , bosanskih katolika i muslimana, što je jasan 
dokaz o duševnom jedinstvu našega naroda. 

Šale i dosjetke ove zbirke sjajno potvrđuju oštroumnu 
primjedbu Jurkovičevu, da je naš narodni humor više sli¬ 
kovan nego refleksivan, pa da se osniva više na stvari 
nego na riječi. Naš narod misli i govori u slikama, što ih 
neprekidno stvara bujna njegova fantazija, dovoljno po¬ 
znata iz bogate usmene književnosti. Stoga je naše jezično 
blago puno konkretnih i plastičnih izraza, pjesničkih fi¬ 
gura i tropa, a refleksija i apstrakcija njemu su tuđi ele¬ 
menti. Odatle i pojav, da u ovim pričama i pjesmama sve 
buji životom, pokretom i radnjom, te se mnoge od njih doi¬ 
maju kao dramski prizori i žive slike, o čemu nam rječito 
svjedoči dijaloški oblik u velikom dijelu njihovu (kao na pr. 
u »Dramu jezika«, »Jajetu harambaši«, »Starcu s jarcem 
na sudu«, »Caru i starcu«, pak u pričama: »Tri brata — sva 
tri domišljata«, »Turci i čobanče«, »Dječak i vrag«, »Naj¬ 
ljepši san«, »Podušje«, »Berićet«, »Cicvara ih pobila« itd.). 
Kao što je Shakespeare od sujeta priče »Dram jezika« mo¬ 
gao da stvori znamenitoga »Mletačkoga trgovca«, a od 
motiva naše narodne ženske pjesme jedan od najljepših 
prizora u »Romeu i Juliji«, toj veletragediji ljubavi, tako 
bi vješt i misaon dramatik mogao na pr. priču »Starac s 
jarcem na sudu« preobraziti u uspjelu pučku komediju, koja 
bi imala svoj korijen na domaćem tlu, a ne bi bila imita¬ 
cija tuđega načina i naziranja. Na isti bi se način iz sujeta 
šaljivih pjesama »Mudra ljuba Sibinjanin Janka«, »Debela 
Dundara«, »Dizdareva Fata«, »Stoja i Ćoso« i dr. moglo 
crpsti gradivo za dobre pučke glume. U tomu je Ogrizovi- 
ćeva »Hasanaginica« dobar putokaz. A fantastične priče 

»Žabica divojka«, »Patuljak junak« i »Nebojša« vrlo su 
podesne za marionetska prikazivanja. 

Naš narod voli šalu i dosjetku, pa je o njoj skovao više 
poslovica: »Šala je i Bogu draga«, »Svaka šala napola isti¬ 
na«, »Iz šale proja rodi«, a o šaljivu čovjeku prirječje: »Pun 
šale kao šipak koštica«. Šaljivci dobro su došli u svakom 
narodnom društvu. S pravom opaža Ivanišević: »Onaj, koji 
zna lijepo šaljivo prikazivati, pije mukte vina u krčmi i 
puši duvana, a kupe mu oni, koji slušaju. .. Kad je mlađa- 
rija u veselu društvu, na piću, na sedminama, u brguljama, 
svak baci svoju, da se malo nasmije družina«. Što su grad¬ 
skom svijetu kazalište, kinematografi, koncerti i druge za¬ 
bave, to su našemu narodu ovi šaljivi sastanci i posijela. 
Istina, pri tome se izvali i pokoja krupna i masna, koje se 
rado slušaju, pokoja zlobna ironija i žučljiv sarkazam, 
osobito u rječkanju i nadmetanju, kao što biva i kod dru¬ 
gih naivnih naroda; ali kako obično u drugom, tako i ovdje 
odlučuje većina. A većina naših narodnih šala i dosjetaka 
daleko je od prostakluka, lakrdijaštva i sajamske harleki- 
nade, o čemu nam pruža nepobitan dokaz i ova zbirka. 

Sravni li se ova hrvatska narodna šala s Vukovom 
istovrsnom zbirkom, opaža se na prvi pogled razlika, na¬ 
pose u obliku i reprodukciji. U Vuka, koji kao da nije imao 
pravoga smisla za finiju šalu, gubi se nerijetko pointa i za¬ 
vršetak je katkada nejasan. Nema lakonske kratkoće, koja 
je srce i duša dosjetke, nema pravog i brzog obrata (na pr. 
»Nesretniku se ne može pomoći«, »Hoće vodeničar u voj¬ 
sku«, »Seljani kupuju pamet«, pa »Oklad što je najbolje«); 
dok je u ovim pričama završetak redovno kratak, pointa 
jasna, obrat brz i iznenadan (na pr. »Starac s jarcem na 
sudu«, »Debela Dundara«, »Mudra ljuba Sibinjanin Janka« 
i dr.). S te sTrane može se ova narodna šala dostojno mje¬ 
riti s uzornom Vrčevićevom zbirkom, koja je u tom po¬ 
gledu bolja od Vukove. Ali vrsnoća Vrčevićeve narodne 
šale potječe jamačno odatle, što je on, nadaren finim uku¬ 
som i tankim smislom za finiju šalu, po svoj prilici štošta 

i uljepšao, ali bez sumnje i od toga, što je Vrčević crpao 
na pravom i zdravom izvoru narodne šale, sabirući to blago 
po Dalmaciji i Hercegovini, poglavito među ikavsko-što- 
kavskim Hrvatima, koji su rođeni humoristi i komici. 

Na kraju treba mi priznati, da je ovaj zbornik narod¬ 
ne šale još prije rata zasnovao dr. Nikola A n d r i ć, hrvat¬ 
ski književnik i urednik Matičina zbornika hrvatskih žen¬ 
skih narodnih pjesama, ali su ga u izvedbi pomeli drugi 
književni poslovi. 

Josip Pasarić, 


XXXIV 


POPIS RUKOPISA, ZBORNIKA I ČASOPISA 

iz kojih su uzete priče i pjesme. 

A. RUKOPISI U ARHIVU »MATICE HRVATSKE«. 

1. Zbirka kapel. Jakova V o 1 č i ć a iz Kastva u Istri g. 1864. (ča¬ 
kavska): priče 61., 91. 

2. Zbirka zbora redovničke omladine bosanske iz 
Bosne g. 1870. (ikavsko štokavska): priča 5. 

3. Zbirka Klotilde Kučere: Narodne pripovijetke iz Vin¬ 
kovaca i okolice g. 1884 (štokavska): 60. 

4. Zbirka dra Đure Šurmina: Pjesme i pripovijesti Hrvata 
— Muslimana Hamida Kunića iz Hercegovine g. 1894. (štokavska): 
priča 21. 

B. ŠTAMPANE ZBIRKE. 

1. B 1 a g a j i ć Kamilo: »Hrvatske narodne pjesme i pripovijetke 
iz Bosne«, Zagreb 1886. (štokavske): priče 41., 43., 107., 

2. II i ć Luka: »Slavonski običaji«, Zagreb 1846. (štokavska): 

pj. 2. 

3. Ilić Luka: »Slavonske varoške pjesme«, Zagreb g. 1852. 
.(štokavske): pj. 29. 

4. Kuhač S. Franjo: »Južnoslovjenske narodne popijevke«, IV. 
knjiga (kajkavske i štokavske): pjesme 6., 8., 10., 12., 18., 

5. Mikuličić Fran: »Narodne pripovijetke i pjesme iz Hr¬ 
vatskoga Primorja«, Kraljevica g. 1876. (čakavske): priče 6., 20., 36. 

6. Pavlinović Mihovio: »Hrvatske narodne pjesme« (što¬ 
kavske): pj. 14. 

7. Plohi — Herdvigov: »Hrvatske narodne pjesme i pri¬ 
povijetke iz Vrbovca«, 3. svez., Varaždin g. 1868—76 (kajkavske): 
priča 59. 

8. Redovnička omladina bosanska u Đakovu: »Bo¬ 
sanske narodne pripovijetke«. Sisak g. 1870. (štokavske, ikavsko 
štokavske): priče: 2., 23., 35. 

9. Stojanović Mijat: »Šala i zbilja«, zbirka narodnih pri¬ 
povijedaka. Senj g. 1879. (štokavske): priče 12., 26., 27., 29., 51., 52., 
93., 95., 98., 102., 106.; pj. 19. 


XXXV 













10. S t r o h a 1 Rudolf : »Hrvatske narodne pripovijetke«, knj,. 

I._IH, Karlovac g. 1896., 1901. i 1904. (čakavske, djelomice kajkavske 

i štokavske): priče 14., 22., 63., 81., 101. 

11. Štrekelj Karei dr. (Glonar I. dr.): »Slovenske narodne 
pjesme«, snopić 16. (1923.) (kajkavske): pj. 30. 

12. Tor din ac Nikola: »Hrvatske narodne pjesme i pripovijetke 
iz Bosne«, Vukovar g. 1883. II. izd. (štokavske): priče: 3., 9., 39., 40., 

42., 49., 53., 55., 72.; pjesme: 11., 23., 35., 39. 

13. V a 1 j e v e c Matija: »Narodne pripovijetke u Varaždinu i oko 
Varaždina«, Zagreb g. 1890. II. izd. (kajkavske): priče 24,, 31., 57,. 

65., 67., 70., 88.; pjesme 20., 27., 37. 

14. Zbornik za narodni život i običaje južnih 
Slavena, izdaje Jugoslavenska akademija u Zagrebu. I-XXV. knj., 49. 
svez.: a) Fr. Ivanišević, Poljica u Dalmaciji: priče 1., 15, 66., 

68., 75., 80., 82., 84., 100., 103., 105., knj. X. (ikavsko-štokavske); b) Štipan 
B a n o v i ć, Drvenik u Dalmaciji: rugalica 71. knj. XXV., svez. 1. 
(ikavsko-štokavska); c) Ivan Krmpotić, Osik u Lici: priče 4.,. 

73., 89. knj. XVI. sv. 1. (štokavske); d) Ivan K 1 a r i ć, Kalje u Bosni: 

19., 69,, 78., knj. XXII. (ikavsko-štokavske); e) Tade S m i č i k 1 a s, 
okolica Osijeka u Slavoniji: 11., 33 knj. XVI. i XVII. (štokavske); 
f) Ivan L e s a r, Podgajci u Slavoniji: 16., 92. knj. XI., XIII. (što¬ 
kavske); g) Milan Lang, Samobor u Hrvatskoj: priče 74., 77., 79., 

83., 85., 86., 97., 104., 108. knj. XIX. (kajkavske); h) Josip Kotarski, 
Lobor u Hrvatskom Zagorju: priča 17. knj. XXIII. (kajkavska); i) 
Vladimir Ardelić, Bukovica u Dalmaciji: priče 7., 13., 62., knj, 
XIII. i XIX.; pj. 5. knj. XVII. (štokavske). 

C. ČASOPISI. 

1. Behar, list za zabavu i pouku. Sarajevo 1900—1910 (I—X).. 
priče 18., 37,, 64., 76; pj. 3., 13., 35. II.; 56., 96., III.; 47., 90., 94., 

99. IV.; 28., 30., 32., 34., 45., 48. V.; 25., 38., 44., 46., 58. VI.; pj. 
9. X. (štokavske, muslimanske iz Bosne). 

2. Bosanski Prijatelj. I.: priča 10; pj. 25; II. pjesme: 1., 

28., 38. (štokavske). 

3. Danica Ilirska g. 1839.: pjesma 40. (štokavska). 

4. Kolo, urednik Stanko Vraz. VI. (1847,): Frano Ju kič Ban¬ 
jalučanin: priča 8. (štokavska). 

5. Slovenski Glasnik. VI. 1860. Matija V a 1 j a v e c :. 
Narodne prijpovedke iz varaždinske okolice (kajkavske): priča 54. 

6. S 1 o vi n a c, književni * list. Dubrovnik 1879. II.: pj. 33. Medo 
P u c i ć (štokavska): pj. 34. Vid V u 1 e t i ć (štokavska). 

7. S r đ, knjižavni list. Dubrovnik (1902.—1908. I.—VII.). II.: 
pjesma 4. (štokovska). 

8. Školski Vjesnik, Sarajevo. II. Ivan K 1 a r i ć, Kalje u 
Bosni: pjesme 7., 15., 16., 17., 21., 22., 24., 26., 32., 36. (štokavske) 


XXXVI 


I. 

PRIČE I PRIPOVIJETKE 





1 . 

LAŽ BEZ ISTINE. 

Iz Poljica u Dalmaciji. 

Živjeli tri brata. Bili dosta bogati, dva gola golcata, a 
treći bez košulje na tijelu, bez kape na glavi Bili dobri 
lovci a puške ne imali. Pođoše jedan dan prije zore u lov 
i ubiše tri zeca: dva ne pogodili, a treći im uteče. Prola¬ 
zeći kroz goru došli u jednu kolibu, u kojoj žive duše nije, 
pa zapitaju baku: — Daj nam, bako, tri lonca, da svarimo 
tri zeca. — Dade im tri lonca, dva razbijena, a treći bez 
dna. Rasjekli lovinu, stavili u lonce kuhati, al’ ne ima 
vatre. Navrh vrha duba 1 ugledaše svjetlost. — Šta je ono, 
Bože moj? — reče stariji brat i pođe pod dub. Ugleda 
navrh duba medvjeda, gdje je rasplamsao vatru, natakao 
na ražanj vola pa peče. Popne se taj brat na vrh duba i 
pita vatre, a njega ščepa medvjed šapom: — Dobro mi 
došao, i ti mi se hoćeš; tebe ću za ručak, a vola za užinu! 

Dođe i drugi i treći brat. I njih ščepa za vrat te im 
iste riječi reče. Nije druge, red je poginuti. Udare sva 
trojica u plač. Medvjed im se smilova pa im reče: — Eto, 
pustit ću vas, ako mi jedan od vas kaže čudnovatu laž. 

Otpoče jedan, prihvati drugi, a treći najmlađi ovako 
odčepi 2 : — Ja ću vam sada jednu gačicu pričati, a nemojte 
ništa vjerovati, sve je laž bez istine. Rodio sam se petnaest 
godina prije moga oca. Kad mi se otac rodi, pođoh ja po 
popa, da ga krsti, a on ne htjede bez božjega dopuštenja. 
Vraćam se gladan i žedan putem, jedva duša u meni. Su- 

sretnem ženu, koja me pita, šta mi je. Ja joj kazah sve po 
istini. Ona se maši u pregaču i dade mi pregršt boba, da gri¬ 
zem putem. Ubilo me sunce, umorih se, legoh pod jedan dub, 
da malo otpočinem, a još mi tri sama zrna boba u džepu. 
Zaspim borme dobro pa se prevmem s jedne na drugu 
stranu. U taj čas panu tri boba na zemlju i iznikoše. Ja 
se probudih, pogledah ispred sebe, a eto bob narastao do 
neba. To mi se, — rekoh, — i hoće! — Počeh se penjati uz 
bob od koljenca do koljenca, od grančice do grančice, od 
mošnjice do mošnjice, eto me na nebu. Vidim gospodina 
Boga, — milosna ga bila — gdje ruča, jede kruha i sira, 
a meni ga ni kusa ne da. Poklonim mu se i pitam dopust, 
da stupim pred njegovo lice. Kažem gospodinu Bogu sve, 
što mi se je dogodilo. Bog odmah razumije, što se meni 
hoće, uze u ruke veliko pero i napisa, brate moj, veliko 
pismo, u kojem naređuje popu, da mi krsti oca. Ja veseo 
da ću natrag, gledam gdje je bob; nestalo boba. Šta se 
dogodilo? Kozle išlo u pašu, namjerilo se na onaj bob, 
pregrizlo, i meni ne ima više puta na zemlju. Kud ću, šta 
ću? Opet se vratim gospodinu Bogu i kažem, što mi se je 
dogodilo. Dade mi mekinja, napunim pune džepe, i! reče 
mi: — Bacaj mekinju za mekinjom i po njoj spusti se dolje. 

— Tako ja učinih, ali evo ti žalosti: ne doteklo mekinja. 
Što ću sad? Sreća od Boga, napipah u dnu džepa klupko 
špaga 8 . Počeo ja sukati, ne može da dopre do zemlje. 
Mučim se i mislim, kako ću: prekidaj, donavež*, prekidaj, 
donavež', nikako do tla ne može da sastavi. Pane mi na 
pamet da imam perčin na glavi. Odrezah ga pa istrgnuh 
vlas po vlas, vež’, donavež', nikad kraju, nebo visoko a 
zemlja nisko, ne može te ne može. Uhvatila me muka, a 
ja stiskao srce pa s velike visine spustim se dolje i' pras! 
upadoh u živicu stijenu do vrata. — Ajme meni, majko moja! 

— stao ja zapomagati, — kud ću sad, na koje li strane? 
Drpaj se, drpaj, podiži se, izmiči, nekako se otrgao i oslo¬ 
bodio stijene. Potrkah do kuće, uzmem veliki mlat, da 
razbijem stijenu. Jedva je rastreskah; bila strašna vrućina, 


a sve se smrzlo. Umorih se i ožednjeh, da ću na lokvu 4 
napiti se vode, sunce zapiče glavnjom 5 , a voda se smrzla 
u bunaru. Gledam naokolo sebe, ima li kamena, da raz¬ 
bijem mraz 6 , aja 7 , nigdje ni mrve kamena. Znam, što ću, 
promislih u sebi, — uzeh nožić, prerezah grkljan, odrezah 
svoju glavu, razbijem njome mraz, lijepo se napih vode i 
pođoh naprijed. Ja krenuo malo naprijed, pogledam na 
jedan dub, vidim čovjeka, gdje vrše proso, slama pada 
dolje, a zrnje prosa ostaje navrh duba. — Što to radiš, 
čovječe božji, kako ti slama pada dolje, a zrnje ostaje 
gore? — On će meni na to: — Ti se tomu čudiš, a ne 
čudiš se sebi, što si bez glave? — Udarih se ja dlanom po 
čelu: a nu zbilja, gdje je moja glava? Palo mi na pamet, 
da će biti ostala, gdje sam razbijao mraz. Brzo potrkah 
do bunara i nađem svoju pravu glavu. Uzeh je i stavim 
na njezino mjesto, ali kad sam došao doma, spazio sam 
se, da sam je stavio naopako: ono, što ide naprijed, natrag, 
a ono, što ide natrag, naprijed. — Eto, medvjede, — dovrši 
najmlađi brat, — istinite laži! 

Medvjed se osladio ovom pričicom i reče mu: — Po¬ 
šteno si lagao, ajde kući, ne ću vam ništa učiniti. 

1 hrast; 2 započeti; 3 pređa; 4 vrelo, izvor; 5 veliko drvo na vatri; 
6 leđ; 7 ne, nikako. 


2 . 

STARAC S JARCEM NA SUDU. 

Iz Bosne. 

Živio je nedavno u siromašnom selu siromašan starac 
nigdje ništa ne imajući, nego samo jednoga jarca a od 
srca sina, i vavijek je tužan život provodio. Kad mu jedam- 
put već dodija živjeti u siromašluku, počne promišljati, 
kako bi na bolje promijenio življenje svoje. I misleći sve 
na jednu smisli, da će varkom to najprije dostignuti; a ako 

tim ne postigne, da mu nema hvajde ni mučiti. I prvo ju¬ 
tro u petak pošalje sina u čaršiju, da proda jarca, ali mu 
zapovjedi, da dovede jarca opet natrag i donese novce, 
koje bude uzeo za njega. 

Mali zaokupiv jarca sutradan preda se dođe u čar¬ 
šiju, i dok na čaršiju, debelu jarcu dobra proda, ta i na¬ 
vale mušterije natječući se u plaći. Poslije nekoliko vre¬ 
mena, kad se ispreganjaše trgovci, pogodi se s jednim, 
koji mu odmah i isplati, a on uze novce u džep pak jarca 
preda se, da ide kući. A trgovac će: — Ej, ti čovječe božji, 
vrati mi jarca, ja ću sada ići kući. 

Mali stavši obazre se i veli mu da je njemu rekao 
otac njegov, da dovede opet jarca natrag k njemu i do¬ 
nese novce, koje će mu iđati za njega. 

— Ajde ti za poslom, — odgovori trgovac, — tvoj 
otac nije gospodar mojih novaca, nego ti meni ili vrati 
novce natrag, ili jarca daj amo. 

Tko sad tužniji od njega; počne promišljati: — Što 
ću sada činiti? Otac mi je rekao, da mu dovedem jarca i 
donesem novce, a čovjek ne da jednoga. Što bih mu dao: 
ili novce, ili jarca? — I najposlije smisliv na jednu povrati 
trgovcu novce natrag, a svog jarca preda se, pa kući. Kako 
dođe kući, odmah ga otac upita: — Gdje su novci, sine? — 
A on uplašen odgovori: — Ta nitko ne da i novaca i jarca; 
ja sam kazivao, da si ti reko, ali mi opet ne dadoše. Nato 
se otac nasmjehnu pak sinu rekne: — Vidjet ćeš u petak 
dojdući, kako ću ja donijeti novce i opet dovesti jarca. 

Dan po dan dođe bome i drugi petak, a starac uprtiv 
jarca ode u čaršiju. Došav u čaršiju još se svijet nije bio 
skupio, razmotri kao vilovnjak te pred miralajevu 1 kuću, 
koja je bila blizu čaršije. Ali nije bilo kod kuće miralaja 
nego je otišao na vojsku. Došav pred kuću lupi vrata, a 
miralajevica misleći, da je kadija ili drugi koji vijećnik od 
onomjesnoga suda, otvori, a on odmah sa svojim jarcem 
lupi pred nju. Ona se uplaši videći pred sobom starca i 
jarca, pa povikne: —Na dvor, što će mi smrda u kući? — 

A on počne lagati na svaku ruku, samo ne bi li mu dala 
štogod jesti, jer ,mu se je već prilijepio trbuh za leđa. 
Najposlije kad vidi ona, da on ne će izaći i da se dovezalo 
zlo kuće, metne mu malo kruha da jede, i to je bilo već 
pred noć. 

Dok on jede, netko zakuca na vratima, a on skoči i 
zapita: — Tko je, što kuca? — Čovjek moj, — odgovori 
ona. — Pa kudi ću (ja? — upita stari, sada žalostan i ku¬ 
kavan. — Šuti! — počne miralajevica šaptati, — evo ću 
ti ja prisloniti ljestve, pak ajde na tavan. —- A kud ću 
s jarcem? — opet stari zapita. — Ta povedi i njega, — 
odgovori mu ona, — ne ćeš ga zar 2 ostaviti, da sluzi njemu. 

I spodbiv starac jarca na rame polagano se uz ljestve 
uspne na tavan pak se povuče što bliže pod krov i sjede. 
Kad otvori miralajevica vrata, ali eto kadija ide na egle- 
nu 3 njoj. Unišav unutra običajno kao Turci što običaju 
zbaci jemenije 4 s nogu i sjede na šiljte 5 , a pokraj njega 
miralajevica. Tuđe se razgovarajući omrknu. Kad se mra- 
čak uhvati, opet netko zalupa na vratima. Kadija zapita 
nju: — Tko je to? — Mislim, čovjek moj! — odgovori mu 
ona. — Ta kud ću ja sada? — upita kadija. — Bježi na 
tavan, — rekne mu. A on uz ljestve na tavan odleti i pođe u 
onaj ibudžak, gdje je starac bio s jarcem. 

Dok ugleda kadiju, počne vikati: — Ta kud ćeš ova¬ 
mo, satrt ćeš mi jarca, otkuči se od mene. — Šuti! — 
vikne kadija, — čut će miralaj, pak ćemo zlo proći oba¬ 
dva. Starac znajući da mu ne može gore biti nego je, 
počne nadalje vikati sve više i stane kadiju cijeniti, da 
ušuti, neka mu plati. Kadija obeća, da će mu dati kuću 
kmeta, samo neka ušuti. A starac mu odgovori: — Ja 
hoću štogod u živa usta, a ja ne znam ništa za drugi put, 
već vadi mi sto dukata, da ušutim, i to sad. — Kadija vi¬ 
deći, da ne može druge biti, dade mu; a starac ti dukate 
u ruku prihvati pak ih spusti u džep gladeći bradu, prem 
je bio mrak. Miralajevica otvori vrata, a uniđe muselim 6 i 
dok unutra, kao i kadija izvali se na šiljte. Kad su već bili u 

najvećem razgovoru, eto opet nesreće na vrata i zalupa, 
A muselim kao zec plašljiv ne imade kad ni x upitati, tko 
je, nego odmah pita: — Kud ću? — Bježi na tavan, — 
odgovori mu miralajevica, a on uz ljestve kao mačak 
uzbrna 7 i na tavan što brže uzleti. Kad on tamo, 
opet počne starac vikati: — Nosi te šejtan 8 , muselime, 
hoćeš mi satrti jarca, zar ti je tijesan tavan? — Šuti, bolan 
ne bio, čut će miralaj, — rekne muselim, — Što šuti? Zar 
da mi ne daš mira, pa opet da šutim? — Muselim videći 
se u stisci da će udariti na pasje maslo, počne moliti i 
kumiti, da se prođe. Ali se starcu hoće novaca, a lijepa 
mu se prigoda pružila, gdje može muselima oglobiti. I tuđe 
ga ucijeni kao i prvašnjeg, ali sve u gotovinu, jer se starcu 
ne vidi ništa u sutra. 

Onaj, tko je kucao na vratima, bio je muftija 9 , i 
s njime se dogodi isto kao s prvom dvojicom. Na jp osine već 
dođe i odža 10 . Kad odža počne već provoditi mudrolije 
svoje pred miralajevicom, stade netko klepetati alkom 11 
na vratima; ali odža sjedi kao da ništa i nije. Onda će 
njemu miralajevica: — Eto moga čovjeka, kud ćeš ti sad? 

— Ne znam ni ja, — kano da je zamro na pola odgovori on. 

— Bježi, — ona će mu, — na tavan, eto ti ljestve. — Odža 
se naučio trčati kumire 12 u džamiji, kad bi letio na mu¬ 
naru 13 , uzleti kao jelen, i odmah će po nesreći svojoj u 
onaj budžak, gdje je starac s jarcem sjedio. Starac videći 
odžu kano da je pobjesnio, pa zaviče: — Kud ste se usku- 
cali 14 noćas? Pa neka svi, kud si se ti podigao, odža, sve- 
čino jedna! — A odža počne mahati na starca rukom, da 
ušuti. Starac siromah, koji nije vidio dobro ni ob dan, a 
gdje bi ob noć mogao vidjeti da on maše rukom, počne se 
drečati na njega: — Ne tari mi, odža, jarca, jer će te skupo 
stati. — Odža videći što starac hoće, potkuči mu nekoliko 
žutaka, a starac ga otpremi u kraj drugi, gdje mu je i 
druga družina bila. I tako se sva šura sastane na tavanu. 
Kad miralajevica otvori vrata, to zbilja bi njezin čovjek, 
koji se vrati s vojske. Kad uniđe, poslije maloga odmora 

zaište jesti, budući da su, kako kaže, već tri dana, otkako 
ništa nije jeo. Po običaju ona mu čimbur 15 ispeče. Kad se 
je on najvećom slašću zalagao čimburom, starac uzev 
jarca s tavana skoči pred miralaja. Miralaj se uplaši za¬ 
mišljen, što bi to bilo. — Ne boj se ti, — rekne starac, — 
gospodaru, ništa, ja sam iz sela čovjek, a nisam strašilo, 
kano što ti misliš. — Ama što ćeš na tavanu, vlaše jedan? 
— vikne miralaj. — Gospodaru, išo sam na sud, — odgo¬ 
vori mu. — Kakvi sud? — izdreči se miralaj, — zar je na 
tavanu momu tebi sud? — Ama kako ne ću, kad eto gore sva 
štura, pak sam tamo morao ići, ta kud bi na drugu stranu? 
Onda mu miralaj upadne u riječ: — Kakva šura? — za¬ 
pita. — Eto gore vidi! — rekne mu. Kad miralaj na tavan, 
ali zbilja na tavanu muselim, kadija, muftija i među njima 
sjeo odža prekrstiv noge, gladi se po bradi rukama govo¬ 
reći: — Pas mu majku njegovu, što učini od nas vlah! — 
Miralaj stjerav ih s tavana izjuri na dvor, pridružjiv njima 
još i svoju ženu. A on kako je ostao udovac i dan danas 
hoda i traži, ne bi li se oženio. Starac pak uzev jarca s pu¬ 
nim džepom vrati se kući, i kako je obogatio onda, eno mu 
i sad jarac najveće imanje njegovo. 

1 miralaj — pukovnik; 2 valjada; 3 razgovor (obično jeglen); 
* marama, povoj; 5 manji mekani prostirao za sijelo; 6 sudski či¬ 
novnik; 7 drljati, branati; 8 đavao; 9 poglavica svećenički; 10 duhovnik; 
11 gvozden kolut; 12 stube; 13 toranj u džamije; 14 tjerati se kao kuca 
(kučka); 15 neko jelo od jaja. 

3. 

TRI BRATA. 

Iz Bistrice u Bosni. 

Nekoć još u staro vrijeme življahu tri brata kukavno 
i siromašno; dvojica bijahu pametna a treći subudalast. 
Oni su u početku iz samoga nadničarenja živjeli. No ova¬ 
kav im život brzo omrznu i toga radi određiše, da se kod 

spahije najmu. Što su odlučili, to su i učinili. Ostaviše 
svoju postojbinu pa krenuše glavom bez obzira. Kroz 
kratko vrijeme svoga putovanja namjeriše se na ne¬ 
koga bogatoga spahiju. Tuđe im to više sreća posluži, 
što je upravo onaj dan taj spahija imao svoje sluge otpu¬ 
stiti, jer im je bilo izišlo vrijeme njihove pogodbe. Oni su 
se za najam pogodili d spahija ih odmah za ovcama otpre¬ 
mi. Budući pak da su stanovi bili daleko od spahijinih 
dvora, morao je jedan od njih trojice svake subote 
ić,i da donese hrane od spahije. S početka uvijek su 
po redu išla dva pametnija brata, ali kad im je često 
putovanje već dodijalo, rekoše budalastomu, da je 
već sada i na njega red došao, te i on mora jedamput poći 
po hranu. Budalasti odmah na to bijaše gotov, kao baba 
na kar, pa odmah uzevši vreću otrka preko polja kao zec. 
Spremivši kod spahijina dvora svu hranu u svoju vreću, 
uzme put pod noge te se vrati natrag. No noseći ovu hranu 
bijaše se dobro umorio te je jedva nekako do pol puta 
donese. Ali sad on zbaci sa sebe vreću i nju pojaši, pa je 
stane dekati 1 , ali ona ni s mjesta. Dakako, da ju je i šta¬ 
pom uz rebra mjerio, ali ona naprijed ni pedlja. Ovako na- 
goneći svoju vreću kano kobilu, da pođe, vrne glavom u 
vis te će: — Beli 2 još nije pol puta, pa stoga ona mene ne 
će da nosi. — Zato digne vreću sa zemlje i proslijedi svoj 
put. Ali kad mu se opet navrže na pamet, da je već pre¬ 
valio pol puta, strese vreću sa svojih pleća na zemlju te 
je pojaši i počne goniti govoreći joj: — Bre more, dugo 
sam te nosio, sad ti moraš mene nositi, makar ti oba oka 
ispala; inače ću ti sva rebra skršiti. — No ipak nešto do¬ 
mislivši se počne je milovati i ljubazno s njome postupati, 
ne bi li kakogod pošla; ali sve uzalud! Zato izvrnuvši sav 
med u jed začne je lupati sa sviju strana i ne prođe je se, 
dok se ne poče iz nje zaira 3 prosipati; pa onda uprtivši 
vreću na pleća sve skokom odleti k braći. 

Ovi su ga već odavna izgledali, jerbo su baš pošteno 
bili ogladnili. Zato, dok je došao, odmah ga zapitaju, što je 

radio kroz toliko dugo vrijeme. — Ne pitajte me! — odgo¬ 
vori on, — ovoga vraga nosio sam do pol puta, a kada je 
bilo do pol puta, onda sam ht,io, da ona mene nosi, ali vrag 
što je, ne htjede ni s mjesta koračiti, nego sam je morao 
sve do ovdje nositi. — Na ovo se braća nasmiju te odmah 
dohvate vreću, da se malo založe; ali kad razriješiše, 
imaju šta i vidjeti: sva zaira u mrvice dotjerana. 

U slijedeću ga subotu ne htjedoše poslati po hranu, 
nego ga ostaviše kod ovaca veleći mu: — Danas mi ide¬ 
mo po hranu, a ti dobro čuvaj ovce, triput na dan ih pusti 
u livadu, pa im natresi zrelih krušaka. — Samo vi ajdete, 
— odgovori on. — Ja ću sve učiniti, kako ste mi nare¬ 
dili. — Poslije njihova odlaska ispusti on ovce na livadu 
i dotjera ih pod jednu rodnu krušku te prije nego će se 
popeti na krušku, zapovjedi ovcama, da mu svaka po 
dvije kruške ostavi; ako to ne budu učinile, kaza im, da 
će ih radi neposlušnosti pobiti. Kukavne ovce na svoju 
nesreću ne poslušaše, nego pojedoše sve kruške, koje 
spadoše, osim dva ovna, kojima sreća posluži, te im se 
kruške na rogove nadješe i tako ih sačuvaše za svoga pa¬ 
stira. Kad je luđak sišao s kruške, zapita ovce, jesu li mu 
ostavile krušaka? No kad ne dobi nikakova odgovora, 
reče im: — Hm! pa ne ćete kučke niti odgovoriti, ja ću 
vam krušaka dati sve batinom! — Utjera ovce u tor, pa 
ih sve jednu po jednu batinom poubija osim ona dva ovna, 
koji su mu na rogovima kruške sačuvali. Kad je već i po¬ 
sljednju ovcu smlatio, prispješe i ona dva brata s hranom 
te ga počeše pitati, kako su ovce, je li sve izvršio, što 
su mu naredili? On im na ova pitanja ispripovijedi cijeli 
događaj. Čuvši to braća, pomriješe od teškog straha i za- 
brinuše se, kako će to sakriti, da spahija ne bi saznao. 
Njega su grdili i ukoravali dokazujući mu, da će to morati 
sva tri glavom platiti. Napokon se domisliše, da iskopaju 
veliku jamu te u nju sve ovce strpaju pa onda da bježe 
glavom bez obzira. Kako odrediše, tako i učiniše. Strpaju 
sve ovce u jamu pa onda odu spahiji, da im najam plati. 

Kad ih je opazio njihov spahija i razumio, da će ići od 
njega, bijaše mu veoma žao; ali druge nije, morade im 
platiti najam, pa zato sve novce predade najstarijemu 
bratu. Ali kad opazi luđak, da njemu ne da spahija novaca, 
reče: — Spahijo, kamo meni novci? Ta ja sam po dvije 
vuko, a oni su po jednu. Spahija ga u prvi mah ne, razu¬ 
mije, nego ga htjede upitati; ali braća odbiše sve na nje¬ 
govu budalaštinu te se oproste sa spahijom i otiđu. 

Poslije toga zapovjedi spahija slugama, da mu kola 
priprave, jer da će ići pregledati ovce, koje nije odavna 
vidio. Sluge hitre, te bi odmah sve gotovo, kako im je 
gospodar naredio, i on sjednuv u kola ode. No kad je? na 
mjesto došao, ima šta i vidjeti: ovaca ne ima. Zato mi¬ 
sleći da su mu ih najmljenici otjerali pošalje sluge za njima 
u potjeru, a ovi ih na brzu ruku uhvate i dovedu spahiji. 
Kad su pred spahiju došli, moradoše svu stvar redom 
ispripovjediti, a spahija zapovjedi slugama, da ih poradi 
tolikog zločina pozatvaraju, i kaza im, da će morati kroz 
četiri godine u tamnici ležati. Ova tri nesretnika već tri 
dana proboraviše u tamnici; luđak pak sve dosad šuteći 
i strpljivo podnoseći zatvor sad se počne vemjositi 4 i vi¬ 
kati:— Ta zar nas ne će već pustiti? — A braća mu na 
to odgovore: — Ah, tuđe će nam kosti istrunuti, niti ćemo 
ikada odavle izići. — Luđak se na to osmjehnu, pak pođe 
k vratima govoreći braći svojoj: — Ako će vaše kosti 
ovdje trunuti, moje lje ne će! — i došavši k vratima, pri¬ 
hvati ih objeručke te s njima nekoliko puta đrmne i istavi 
ih. Odvalivši ovako vrata uprti ih na leđa pa braći rekne: 
— Ajdete za mnom! — a oni ugure 5 , natisnu za njim na 
razvaljena vrata i tako pobjegnu, a da ih nitko ne opaz»I. 
Bježeći luđak je sve jednako na leđima vuko vrata i bome 
su dosta puta bili prevalili, dok stigoše pod jednu topolu. 
Luđak čim spazi topolu, odmah vrata sprti i braći reče: — 
Ja sam, braćo, umoran, a ovdje ne smijemo prenoćiti niti 
otpočinuti, jer bi nas spahija mogo kao i prije uhvatiti. 
Nego ajdemo mi, braćo, ova vrata podignuti gore među 

grane ove topole, na njih sjesti, i tako nas nitko ne će 
vidjeti. — Braća privole na njegov savjet, jer »oslobodio nas 
je od jednoga zla, ne će li sad i od ovoga?« Uzvuku dakle 
vrata na topolu, lijepo ih smjeste i na njih sjednu. Poslije 
malo vremena kiridžije Turci naiđoše tuda i čim ugledaše 
topolu, svratiše konje svoje pod nju te rastovariše. I kad 
su konje pustili da pasu, sjednu i oni, da malo ručaju, i to 
upravo pod topolom, ne znajući, da ima tko na topoli. Kad 
su bili u pol ručka, luđak se poče po vratima vrtjeti kao 
kvočka na jajima, jer je bio gladan, a ne zna siromah, kako 
bi od Turaka ručak izmaknuo. Ali se i tomu dosjeti te će 
braći: — Ustanite vi malko, da ljepše vrata smjestim, Jer 
mi je ovako nezgodno sjediti. — Braća ga i ovdje poslu¬ 
šaju te se dignu i na druge grane stanu, a luđak dohva¬ 
tivši vrata otisne ih između grana na Turke. Vrata su le¬ 
tjela od grane do grane te i pala među Turke. Turci pre¬ 
strašeni ovim čudom pobjegoše kud koji, glavom bez ob¬ 
zira, a hranu i tovare ostaviše. Braća su ga opet počela 
grditi, što je ovo uradio, jer su se bojali Turaka. Ali kad 
on vidje, da nikog živa blizu ne ima, siđe dolje pod topolu 
te zasjedne za gotovu zairu, a braću počne prizivati, da 
i oni siđu pa da jedu. Braća poslije malog zatezanja i neć- 
kanja siđu k luđaku i uzmu po jedan komad kruha te odmah 
pobjegnu i opet se sakriju. Kad se je luđak, š,tono reknu, 
do vrata natrpao, ustane te stane premetati i pregledavati 
turske tovare i opazi, da su Turci sve samog tamjana na¬ 
tovarili. Kad je svaku i nesetnu vreću pregledao, poče 
misliti, što će od toga da radi. Brzo se i tomu domisli. Iz¬ 
nese sve vreće na jedan brežuljak te ih zapali. Od velikog 
mirisa i dima sva je okolina zamirisala, pa je miris i do 
neba dopro. To se je Bogu dopalo te zato rekne luđaku: 
— Kad si znao to na takvu svrhu upotrijebiti, išti, dat ću 
ti sve, štogod zaišteš! — Luđak na to odgovori: — Ja ne 
ću ništa drugo, nego mi samo daj jednu pušku, koja će, 
kad budem naprijed nišanio, natrag ubiti; i još mi daj 
jednu sviralu, kad zasviram, da se sva gora strese. 


13 




Što je luđak zaiskao, to je od Boga i dobio, te se 
odmah od braće rastade i pođe u široki svijet. Na putu 
susretne jednog hodžu turskoga, koji videći pušku za pa- 
som luđak ovim reče: — Što će ti ta čađavica, more, kad 
to ni opaliti ne može? — Luđaku ovo pomučno bijaše, pa 
se poče s hodžom pregovarati. Ali hodža ugledavši jednu 
svraku u gnijezdu, posprdljivo reče mu: — Eno gnijezdo 
i u njemu svraka; ako je ubiješ, ja ću se gol popeti na onaj 
glog i izvaditi je iz gnijezda. — A luđak na to gotov kao 
baba na kar te odmah odgovori hodži: — E, pa dobro! A 
evo ja ću još pucati natrag, pa ću je opet ubiti. — Pa 
zbilja što reče, to i učini. Puška puče kao grom a svraka 
se poče lepršati po gnijezdu. Sad hodža stane moliti lu¬ 
đaka, da mu oprosti pogodbu; no luđak otprto mu reče: 
— Ako ne ćeš pogodbi zadovoljiti, sad ću drugu u te ispa¬ 
liti. — Kad vidje hodža da drugačije ne može biti, skine 
se do kože i kao od majke rođen onakav gol pope se do 
gnijezda te htjede da se natrag vrati; ali luđak zasvira u 
svoju sviralu, a gora se potrese, i zemlji se smota, a ku¬ 
kavni hodža strmoglavi se kroz glogovo trnje na zemlju, 
i dok je do zemlje doletio, nigdje na njemu zdrave kože 
ne bijaše. Sad luđak posluživši se prvi put svojim, i to 
srećno, darom nastavi svoj put po bijelu svijetu. Otišao je 
daleko od mene; stoga i ne znam o njemu više pripovi¬ 
jedati, nego ću mu nazvati: Sretan put! 

1 goniti; 2 valjada; 8 hrana; 4 vrpoljiti se; 5 gurajući se. 


4 . 

LUKAVSTVO KRALJEVIĆA MARKA. 

Iz Like u Hrvatskoj- 

Od svih junaka Pere Međedić (rodila ga medvjedica) 
na snagu bio najjači, kako je Kraljević Marko bio na mu¬ 
droliju. Sastaše se jednom Pere Međedić, Kraljević Marko 
i Ljutica Bogdan pa će ići po svijetu, a sve jedan drugog 

gleda poprijeko, a ne smije jedan na drugog udariti. Kad 
su tako dugo bazali, ogladnješe, a Pere Međedić uhvati 
bivola, ubije ga, odere pa ispeče na ražnju, a onda sjedoše 
jesti. Kad su se najeli, ožednješe, treba da se napiju. — 
Ajde ti, Marko, — veli Pere, — sada nama donesi u ovoj 
koži vode; eto tu dolje pod brinom 1 ima jedan bunar. — 
Muka Marku, ali nije druge. Popane onu kožetinu i jedva 
je dovuče do bunara. — Što ću, — veli, — sad? Zamalo 
nisam dušu pustio noseći samu kožetinu, a sad bi trebalo 
da punu vode iznesem gore! — Misli, misli pa se dosjeti. 
Uzme motiku pa stane kopati sve redom oko bunara. On 
kopa, kopa, a oni gore ne mogoše dulje čekati, nego 
ustade Pere: — Idem ja, da vidim, što radi već. — Kad 
on dolje, a Marko još kopa. — A što radiš! Ožednjesmo, 
a tebe nema. — A gdje bi mi, — veli Marko, — letjeli 
amo po vodu; opkopat ću ovo pa ću prenijeti čitav bunar 
gore. — Pere se prepade Marka: — Nemoj, — veli, trebat 
će vode i drugom svijetu. — Uze onu kožetinu, napuni je 
i odnese gore, a Marko za njim. 

Uto se spustila noć, oni legoše spavati. Ljutica Bogdan 
se pokrije kabanicom, pokrije se i Marko, a Pere se izvali 
onako i za’rka prvi, a zaspa i Ljutica Bogdan. Marko 
ustane, dovalja jednu kladu na mjesto, gdje je ležao, pokrije 
je kabanicom pa se sakrije za jedno drvo i čeka, što će 
sada biti. Uto se probudi Pere Međedić, protegne se, 
ustane, nađe nekakvu kladurinu pa s njom po onoj kladi, 
što je Marko pokrio, dvaput zviz! zviz! — a onda leže i 
opet za'rka. Kad ujutro ustadoše, pripoviijedat će, što je 
koji sanjao. Ljutica veli: — Ja sam sanjao to i to, to i to; 
Pere veli: — Ja to i to, to i to, tako i tako; a Marko veli: 
— A ja sam sanjao, da su me dvije buhe ujele ovako. — 
Kad to ču Pere Međedić, prepade se Marka jako i više 
nije htio da ide s njim po svijetu. I tako odoše svaki na 
svoju stranu. 

1 brina — strmen (strmina). * 

5. 


JAJE HARAMBAŠA 


Iz Bosne. 

r . = 

Bijaše u jednom selu pet šest kokoši, koje snesoše 
desetak jaja. Po nesreći rekne jedna žena: — Daj da ja 
dadnem malo kokošima soli, ne bi li bolje jaja nosile. —- 
Uzme šaku soli te posu kokošima. Čim se kokoši nazo- 
baše soli, odmah pokrepaše, a ostade ono desetak jaja. 

Navale u ono selo patri i zaptije 1 i stanu se dogo¬ 
varati: — Šta ćemo k večeri? — Jaja! — Malo pomalo 
porazbijaše sva jaja, a ostane samo jedno. I ono jedno 
rekne: — Što ću i ja samo u čitavu selu? Daj da i ja bje¬ 
žim! — Pa jadno moje jaje pobjegne iz sela u šumu. 

Kada dođe u šumu, nađe pijevca. Čim pijevac ugleda 
jaje, odmah ga upita: — Kud si pošlo, moje jaje? — Od¬ 
govori jaje: — Ne pitaj me, moj pijevče. Muka mi dodi¬ 
jala, jer u momu selu tkogod dođe na konak, odmah se 
počnu dogovarati: — Što ćemo k večeri? — Jaje! I tako 
bijaše nas desetak, te sve porazbijaju, a ostah ja sam na 
mejdanu. Kada vidjeh, da mi nema spasa, pobjegnem u 
šumu. — Onda odgovori pijevac: — Tako je taman i meni 
bilo, jer tkogod dođe u naše selo, odmah se počnu dogo¬ 
varati: — Što ćemo k večeri? I tako odmah odrede, da 
će pijevca k večeri. Bijaše nas desetak petnaest, i sve mi 
drugove pobiše, a ostah ja sam na mejdanu. Kad vidjeh, 
da mi spasa nema, pobjegoh u šumu. 

Tuđe se jaje i pijevac sjarane 2 i pođu zajedno go¬ 
rom. Kada dođoše k jednom kamenu, tuđe nađoše mačku. 
I upita maca jaje: — Kud si pošlo, moje jaje, i ti, prija¬ 
telju pijevče? — Odgovori jaje: — Ne pitaj me maco, ni 
mene ni prijatelja pijevca, jer nam je muka dodijala. — 
Onda ih opet upita maca: — A kakva li vam je muka 
dodijala? Odgovori jaje: — Ah, moja maco, muka bome 
velika, jer u našim selima naopaki ljudi te nas sve pobiše. 

Ostadosmo samo nas dvoje te kad vidjesmo, da nam spasa 
nema, pobjegosmo u šumu, ne bi li kakogod još koji dan 
živjeli. —- Onda odgovori maca: — Ah, moje jaje i ti pi¬ 
jevče, ta je i mene muka potjerala, jer u mom selu vrlo 
su naopaki ljudi. Dok im što meso pojede, odmah odsude, 
da je mačka pojela, te uhvativši mačku odmah je počnu 
biti i tako jadnu mačku isprebijaju. Dok im što žito poje¬ 
de, odmah reknu: — Pojeli miši žito, a ne će mačka da 
ih hvata. — I tako opet jadnu mačku počnu biti. Dok im 
se dijete očeprlja 3 ili malo ubije 4 , odmah reknu: — Oče- 
prljala ga mačka otimljući mu iz ruke meso. Pa opet jad¬ 
nu mačku počnu biti i tako se meni dodija te pobjegoh 
u šumu. Zato vas molim, da se sjaranimo. 

I tuđe se sjarane jaje, pijevac i maca te pođu gorom 
zajedno. Kada dođoše na jednu ledinu, ali na toj ledini 
magarac pase. Čim ugleda jaje, pijevca i macu, odmah ih 
pozdravi svojom lijepom pjesmom i upita ih: — Kud ste 
pošli, složna družinice? — Odgovori jaje: — Muka nam 
je dodijala, moj magarčiću, jer u našem selu naopaki ljudi 
pa nas muče i biju, te više ne mogosmo trpjeti i tako po¬ 
bjegosmo u goru. — Onda odgovori magarac: — I meni 
je velika muka dodijala, jer u momu selu, ako će kogod 
lonaca otjerati u svijet, natovare na magarca; ako će 
drva dotjerati, na magarcu; ako će zemlje dotjerati za 
lonce, na magarcu; ako vode, na-magarcu; ako soli, na 
magarcu; ako je otjerati đubre na njivu, na magarcu. Već 
mi to dodija, podigoh svoje uši i pobjegoh u šumu. Daj 
ti, moje jaje, pijevče, maco, pustite me u društvo, da i ja 
s vama idem u goru. — Odgovori mu jaje: —- Ajde slo¬ 
bodno sa mnom. — Tuđe se moj magarčić uputi s njima 
te pođoše gorom. 

Kad su bili k jednoj vodi, ali na toj vodi ovan vodu 
pije. Upita ih ovan: — Kud ste pošli, složna družinice? 
— Odgovori jaje: — Muka nas natjerala, moj vjerni dru¬ 
že. — Upita ovan:^ — Kakava vas muka natjerala? — 
Odgovori jaje: — Velika muka, moj druže, a što je tebe 


2 Hrvatska narodna šala 

tuđe dotjeralo? — Odgovori ovan: — Ah, ne pitaj me, 
moj mali bjelane! — momu društvu bijaše naopak za¬ 
povjednik te sve moje drugove prodade, ja sam ostadoh, 
te navali na me veliko zvono i poče me goniti pred 
ovcama. Čim bi ovca koja u štetu uljezla, odmah bi počeo 
mene biti. To se meni dodija, te ne mogoh trpjeti i tako 
pobjegnem u goru, pa vas molim, složno društvo, hoću 
li i ja s vama? — Odgovori jaje: — Ajde slobodno! — 

I tuđe se upute jaje, pijevac, maca, magarac, ovan 
te pođu gorom. Kada dođoše k jednoj ledini, ali na ledini 
vuk leži. Čim ih vuk ugleda, odmah ih upita: — Kud ste 
pošli, složna družinice? — Odgovori jaje: — Muka nam 
dodijala, moj mrkane! — Kakva muka, moj mali bjdane? 
— Muka bome velika, jer u našem selu naopaki ljudi, 
počeše nas biti i mučiti, te se nama već dodija i tako po- 
bjegosmo u goru. — Onda poče vuk: — Ah, i meni je velika 
muka dodijala, jer kud sam god hodo, što bi im god ne¬ 
stalo, odmah reknu: — Vuk izjeo! — Počeše me progoniti 
i biti. To se meni dodija te pobjegoh u goru i evo me 
sada s vama. 

Pođu otalen gorom. Kada dođoše na jednu ledinu, sje¬ 
doše, da malo opočinu. Tada poče vuk: — Šta će sada 
biti? Ja sam ogladnio, koga ću ja sada pojesti? — Odgo¬ 
vori jaje: — E, da bi mene, ja malen, ne može ti biti ni 
oblizak! — Nato pijevac: — Ja perušan 5 dok bi me oče- 
pusoVne bi ti ostalo ništa. — Maca: — Ja sam dugih 
pandža, samo što bi te iščeperljala! — Magarac: -— Ja sam 
velik, ali zaludu, kad sam mršav; nema u meni ništa do 
samih kostiju! — Ovan: — Ja sam i velik i debeo, evo, 
mož’ se dobro najesti; samo ti zini, a ja ću se zatrkati, pa 
ću živ u usta uletjeti. — Tada vuk stane, a razvrati usta. 
Ovan se zatrči pa zapotegne 7 vuka u čelo. Vuk odmah 
padne mrtav. Onda rekne jaje: — E, ovan ubi sada vuka! 
Tko će ga nositi? — Odgovori pijevac: — Ja ne mogu. 

_ Onda mačka: — Ne mogu bome ni ja. — Magarac: — 

Ja sam naučio nositi; de ga na me natovarite. — 

Tuđe natovare vuka na jadnoga magarca te pođoše 
gorom; kad u gori namjere se na jednu kuću te reknu: 
— Baš ćemo u onu kuću na konak. Pođu preko je¬ 
dnog zida. Tuđe se nekako jaje iskotura, a pijevac se 
digne na krila i proleti. Mačka dočepa se koca 
i ispuže. Ovan se zatrči i preskoči. Magarac ne mogne ni¬ 
kako, jer mu bijaše teško, te se izmakne i nekako pre¬ 
skoči, a vuk s njega padne pod zid, i tako odu u onu kuću. 
Kada dođoše u kuću, ali kuća puna vukova! Tuđe stanu 
večerati te počeše nazdravljati jedan drugomu. Čim po¬ 
češe jajetu nazdravljati, a jaje će: — Zdrav bio kao i onaj 
za plotom! — Tada se vukovi stanu dogovarati: — Ajde- 
mo vidjeti, šta je za plotom? — Kada oni za plot, a vide: 
ubili vuka! Onda se poplaše i pobjegnu u šumu. Kad su 
bili usred gore, onda rekne jedan: — A, vidi, velike li 
smo budale, gdje mi pobjegosmo u šumu, a njih ostavismo 
u kući! Dajte da se vratimo pa da vidimo, što rade? — 
Onda oni rekoše: — Ne smijemo, jer jesi li vidio, kako 
su onoga ubili, pa će i nas. — A on onda odgovori: — 
Ajde, budale jedne, šta vam mogu nauditi! — Šta ćemo mi 
sada raditi? — Ajde da se mi sada vratimo, pa vi osta¬ 
nite za plotom, a ja ću sam poći do njih u kuću, jer ih se 
ne bojim; bome sam ja jači od njih. Šta će mi nauditi ono 
malo bijelo? A šta ono kudrasto, pa ono gigasto i ono 
mršavo veliko? Dok ja zinem, ono mršavo će uteći, a ono 
bijelo veliko ja ću pojesti. 

I otalen se vrate natrag kući. Kad su bili do plota, 
onda oni ostanu za plotom, a on ode kući. Kad ga ugle¬ 
daše iz kuće, reknu: — Kud ćemo mi sada? Eto idu, bome 
će nas sve pojesti! — Onda rekne jaje: — Idem ja u lug 
(pepeo), pijevac neka ide na gredu, mačka pod policu, 
magarac za vrata, ovan u budžak, pa kad vuk dođe, ja 
ću pomalo puhati, a on će odmah k vatri doći pa će početi 
u vatru puhati, a ja ću puknuti, pa ću ga vatrom posuti 
po zubima. Mačka neka skoči ispod police pa neka 
zdjapi s za oči; ovan neka ga gruva iz budžaka, a magarac 

neka skače za vratima i počne pjevati svojim lijepim gla- . 
som. Pijevac neka skače od grede do grede i neka kakoće. 

U to doba vuk na vrata. Kad dođe u kuću, ali u kući 
nikogal Nego vidi, gdje se malo vatre svijetli. Tada pođe 
k vatri, da malo naloži, da vidi, kud su otišli. Kada dođe 
k vatri, poče puhati u vatru, a uto ti jaje pukne pa vuka 
posu vatrom po zubima, a mačka skoči ispod police pa po- 
pade vuka za oči. Tada ovan skoči iz budžaka pa grune 
vuka, a pijevac sve skače od grede do grede i sve kakoće. 
Magarac za vratima stupči 9 i sve reve. Uto se vuk izmak¬ 
ne iz kuće i uteče u ostale vukove. 

Kada dođe među njih, stanu ga pitati, kako je tamo. 
On stade odgovarati: — Prođite me se, jer vam ne mogu 
od rugla kazati, kako je. Ama, znate li, koliko je ono malo 
bijelo pa se sakrilo u lug, a ono kudrasto pod policu; ono 
gigasto na gredu, ono bijelo veliko u budžak, a ono veliko 
mršavo za vrata. Kad ja dođoh u kuću, ali u kući nigdje 
nikoga nema, nego samo se malo vatre svjetluca. Ja po- 
đoh k vatri, da malo naložim vatre, da vidim, šta su ura¬ 
dili, Počeh puhati vatru, a ono malo bijelo puče iz luga 
pa mene vatrom po zubima, ono kudrasto ispod police 
pa mene za oči, a ono veliko bijelo iz budžaka pa mene 
poče biti; ono mršavo iza vrata sve poče vikati: — Amo 
ga, amo! — A ono gigasto poče sve skakati od grede do 
grede i sve viče: — Dajte mi ga amo! Još da me bude uhva¬ 
tio onaj mršo, ili da me budu dodali onomu gigastomu gore 
na grede, ne bi me nigda kuća vidjela. 

Kada čuše ostali vukovi, šta mu se je dogodilo, odmah 
pobjegoše glavom bez obzira, a kuća ostade jajetu i nje¬ 
govoj družini, te se moje jaje i dan danas po vučijoj kući 
širi. 


1 oružnici; 2 sprijatelje 3 ogrepsti; 4 pobiti se; 5 pun perja; 
6 oskupsti; 7 udari; 8 popasti (zgrabili); 9 udara. 

6 . 

ŽABICA DIVOJKA. 

Čakavska iz Hrvatskog Primorja. 

Živeli su tako jedan muž i žena i već su bili skoro 
ostareli, a diteta nisu imeli. Vavek su Boga molili, da bi 
njin dal kakovo dite. Projđu najzad na jedno prošćenje i 
mole opet Boga, da bi njin dal dite, ma makar bila i ža¬ 
bica. Povrnu se nazad doma i borme žena oćuti, da je za- 
nosećala i za devet meseci rodi ona, ale ča? — Žabicu! 
Ma i s tem su bili veseleši, leh 1 prez niš. Žabica \ bila uvek 
vane va trsju i malo kad doma dohajala. Muž stari je 
vavek delal va trsju, a žena mu saki dan hodila z 
obedon. Ale kako je već bila ostarela, počela se je jedan 
dan tužit, da već ne more ni z mesta, a kamo mužu poć 
z obedon, aš 2 njoj već nogi niš ne valjaju. Sad dojde ža¬ 
bica, kćer, zvani, a ova već imela četrnajst let, pa govori: 

— Majko! vidin, da ste stari, da već ne morete hodit, ni 
ocu poć z obedon, leh dajte obed, ja gren š njin. — Draga 
moja kćerko žabice, kako biš ti šla z obedon, kad 
ne ćeš moć ni nosit, pa nimaš ni ruk, s čen biš prijela 
lonac. — Ja ću moć nosit, — govori žabica, — leh mi kla¬ 
dite lonac na hrbat i vežite mi ga za nogi, pa se ne bojte. 

— E pak provaj, ako budeš mogla. — Sad njoj klade lonac 
na hrbat, veže njoj ga za nogi i pošalje ju ća. Žabica nosi, 
nosi, a kad je došla k lese 3 od vrta, kade ) njoj bil otac, nije 
mogla opret ni preko proć, pa počme oca zvat. Otac 
dojde, zame lonac z nje i ji 4 . Žabica mu pak reče, neka ju 
digne na jednu črešnju. On ju digne, a ona počme kantat. 
Kanta, da se se 5 od nje ozvanja, i to tako lipo, da bi čovik 
rekal, da to vili kantaju. Sad pasiva tuda kraljev sin, ki je 
bil na jagu 6 došal, i nasliše kanat 7 . Kad već ni bilo kanta 
čut, dojde staromu i pita ga, ki to tako lipo kanta. Stari 
govori, da on to ne zna, da on nijednoga ne vidi, ni ne 
čuje, leh gavrani nad njim leteć. — Ma povejte mi leh, ki 

god je; ako je muški, bit će moj pajdaš; ako je divojka, bit 
će moja ljuba 8 . — Ale staroga bilo sran i strah povedat, 
pa reče da on ne zna. Sad pojde kraljev sin doma. Drugi 
dan donese opet žabica staromu ocu obed i opet ju on 
klade na črešnju, a ona počela opet kantat, i glje, dojde 
kraljev sin i danas napočno 9 tamo na jagu, leh da čuje 
opet kanat i da vidi, ki je. Žabica kanta na črešnje, da vas 
dolac ozvanja. Kad je kanat prestal, opet dojde kraljev 
siin staromu, pa ga pita, neka mu poveje, ki to kanta. 
Stari mu govori, da on ne zna. — Da ki ti je obed do- 
nesal? — pita ga kraljev sin. — Ja san, — veli stari, — 
sam doma hodil, pa san bil trudan tako, da nišan mogal 
jist, pa san ga sobon donesal. — Ma srce mi vanka znimlje 
on kanat, vi sigurno, starče, znate, ki kanta, povejte mi; 
ako je muški, bit će mi pajdaš, ako je divojka, bit će mi 
ljuba. — Sad govori stari: — Ja bin van povedal, ale me 
je sran, a i vi bite se jadili, — Ma ne bojte se, leh mi vi 
povejte. — On mu sad poveje, da to Žabica kanta i to da 
je njegova kćer. — Recite njoj neka gre dole. — Žabica 
dojde dole i još jedanput zakanta. Mladiću se 10 srce skače 
od veselja, pa njoj govori: — Budi moja ljuba. Jutra imaju 
doć mojeh dveh brat ljubi i ka od njih donese lipju rožicu, 
toj je obećal kralj, da će njoj i zaručniku njejemu kralje- 
stvo pustiti. Za moju ljubu dojdi ti tamo i donesi rožicu, 
kakovu budeš otela. — Žabica mu odgovori: — Ja ću doć, 
kako želiš, ale ti imaš z dvora poslat beloga peteha 11 , na 
ken ću doć jašuć. — On projde ća, pošalje njoj z domi 
beloga peteha. Ona pak projde k suncu i prosi sunčane 
halji. Jutro dan, kad je bilo, zajaše žabica peteha, a halji 
sunčane zame sobom. Kad je takova došla do gradske 
straži, ni ju ova hotela pustit, ale kad je rekla, da će ih 
tužit kraljevu sinu, ako ju ne puste, puste ju onput valje 12 . 
S čen je stupila va grad, valje njoj se peteh učini bela vila, 
a žabica se učini najlipja divojka na svitu, obuče sunčane 
halji, a za rožicu nosi klas od šenice i tako dojde va kraljev 
palac 13 . Sad dojde kralj najprvo k ljube najstarejega sina 

i pita ju, kakovu je rožicu donesla. Ona mu pokaže šipak. 
Dojde k ljube srednjega sina, pa pita, kakovu je pak ona 
rožicu donesla. Ona mu pokaže garoful 14 . Obrne se k ljube 
najmlajega sina, opazi valje pu 15 nje klas od šenice, pa 
njoj govori: — Ti si nam najbolju i najkorisneju rožicu 
donesla; vidi se, da znaš, da se prez šenice ne da živet i 
da ćeš znat škrbet. Ča te nan 16 druge rožice i superbija 17 ? 
Oženi se za najmlajega moga sina, komu si ljuba, i njemu 
ću pustiti moje kraljevstvo. — Tako je postala žabica kra¬ 
ljica. 

1 leh — nego, samo; 2 jer; 3 lesa — drvena vrata na vrtnom 
plotu; 4 jede (stane jesti); 5 sve; 6 lov; 7 pjev; 8 žena; 9 upravo; 
10 sve; 11 peteh — pijetao; 12 odmah; 13 palača; 14 garoful — karanfil; 
15 pu (pul, puli) — kod; 16 nam; 17 superbija — oholost. 


7 . 

CAR I STARAC. 

Iz Bukovice u Dalmaciji. 

Jednog dana pođe car sa svojim ministrom u šetnju 
kroz polje i nađe starca, gdje kopa kuruze, pa mu poče 
ovako govoriti: — Dobro jutro, starče, zašto nijesi bolje 
uranio? — Jesam uranio, ali mi nije Bog dao. — Baš je 
pao snijeg po planini. — Jest sašao, čestiti care, i u polje. 
— Jesu li ti svi vuci u gori? — Neki jest, neki nije. — 
Starče, kad si mi lijepo kazao, poslat ću ti sutra jednog 
ovna, da ga ljudski ostrižeš, — i ode. Kad je došao kući, 
pita tog ministra da mu mora kazati sve ono, što je starac 
rekao, ako li ne, da će ga odmah umesiti 1 . Kukavi mini¬ 
star misli se i misli te uze tri kese dukata i ode odmah 
tome starome pa ga zapita, šta je car s njim divanio. 
Stari ne će ništa da odgovara. Drugi rekoše ministru, da 
je toga staroga svaka besjeda kesa luića 2 . Kad to ču mi- 

nistar, odmah dade starome, prije nego će ga pitati, jednu 
kesu, pa onda s njim poče govoriti. Stari reče: — Što me 
je car pitao, što ni jesam bolje uranio, to me je pitao, 
zašto se nijesam rano oženio, te bi sin na mjesto mene ko¬ 
pao; ja sam rekao, da jesam, ali kad mi Bog nije poroda dao, 
— Onda mu ministar dade i drugu kesu novaca, a starac 
će: — Što mi je car rekao, da je snijeg pao na planinu, 
to divani, da sam puno posijedio, a što sam mu rekao 
.osim glave da je i u polje sašao, to sam mu rekao, osim 
glave da sam i po bradi od starosti pobijelio, — Izvadi 
ministar i treću kesu dukata, a starac će: — Što me car 
pita, jesu li mi svil vuci u gori, to me pita, jesu li mi svi 
cijeli zubi, a ja sam rekao: neki jest, neki nije, — Ode 
caru ministar, a on ga pita. On mu sve kaza, kako je stari 
rekao. Pita ga car onda; — A je li ti što od ovna govorio 
stari? — Ministar reče: — To znam i sam. Što si mu rekao, 
da ćeš mu poslati jednog ovna, da ljudski ostriže, eto to 
sam ja: upravo me je ostrigao bez nožica, kad me je uci¬ 
jenio u tri kese dukata. 

1 smaknuti; 2 dukat. 


8 . 

DRAM 1 JEZIKA 

Iz Bosne. 

Omera bi svaki dan karao otac da se bavi o zanatu, a 
da se prođe karaduzena 2 i hašikovanja 3 po sokacima 
sarajevskim. — Ti si, sinko, mlad; mi smo duturumi 4 ; raditi 
ne možemo. Tko će nas drugi hraniti, ako ne ti opet? — 
On bijaše u Sarajevu poznat kao kolovođa sviju hašika 5 . 
Od kuće do kuće, od pedžera do pendžera, to bijaše mu 
zanat, Svak je vidio, da Omer još za ženidbu ne bijaše 

dorastao, i da mu mladost ne bi smetala, smetala bi mu 
prazna kesa. Svak je dakle scijenio, da Omer od bijesa 
i vragoluka hašikuje. Sramota i ruglo, koje od toga na- 
stajaše, na jadne roditelje padaše. Tuga i žalost za rasip- 
nim sinkom brzo im prekide žicu od života: — oni umru. 
Omer ostade starješina u praznoj i razdrtoj kući nad troje 
siročadi. On je doduše to odavna želio, da bez prikora 
roditelja lašnje J slobodnije mogne služiti svojim budala¬ 
štinama, ali naskoro osjeti, kako je biti bez roditelja, kad- 
no sljeme padne na njegovo tjeme. Tko će tkati, tko će 
presti, tko će meni kuću mesti? Valja se proći budala¬ 
štine! Poslije ovakvog razmišljavanja reče Omer: — Daj- 
der bugariju 9 , nije druge; valja se ženiti! — Tamburu 
pod skut, te lijepoj Mejri na pendžer. 

Bijaše upravo jacija 7 , kad Omer pod pendžer stupi. 
Svijeća goraše, a šaptanje čujaše se u sobi. Na džam 8 , 
kucne, šaptanje urnukne, uz bugariju zapjeva, a svijeća se 
utrne. Njemu nitko ni mukajet 9 nije. — Za tri noći bi 
dolazio Omer pod pendžer, ali uvijek odlažaše tužan i 
žalostan. Mejra mu se nikad ni javila ne bi. Četvrtu noć 
opet dolazi mladi hašik: — Daj da joj još malo posljednji 
put zapjevam, pa već ne će moja noga pod njezin pendžer. 
-Bij aše lijepo ugodio tamburu, pa žalosnim glasom uz nju 
popije vati stade: 

Tamburice, moja dangubice! 

Terzijane 10 , moj golem zijane 11 ! 

Dosta si me gladna nahranila 
I žeđana vode napojila, 

Djevojaka na dvor izmamila, 

Djevojačkog lica naljubila .. . 

Tamburice, moja dangubice! 

Terzijane, moj golem zijane! 

Gdje izgubili dneve i godine, 

Pjevajući Mejri: uz pendžere, 

Na me Mejra ni gledati ne će!« 

Na ove besjede svijeća se u sobi utrne, džam se na 
jedan put otvori. Omer od radosti ne znadijaše za se mi¬ 
sleći da o čemu je hodio, da je već i dohodio. Mejra: — Sva 
je prilika, da si ti poludio, Omere. Ja se tvojoj budalaštini 
ne mogu načuditi. Šta tražiš oko mojih pendžera? Od tog 
ne će ništa biti, neka znaš! — Omerova radost brzo minu, 
što više napade ga tuga veća nego ikada prije. — Mejra 
videći Omera smetena opet nastavi govor: —Moj budačko! 
Ti bi možebiti htio mene za ženu imati. Jelde, Omere? 
— Tako je, — odgovori on, — Toga se ti kani! — priuzme 
ona. — To bit ne može! Ti ni komad hljeba u kući ne 
imaš, pak opet o ženidbi sanjaš. Ja znam, što ćeš ti reći: 
Slika priliku traži. Da sam i ja siromašnih roditelja, to je 
istina, ali promisli zajedno, da od mene ne ima pristalije 
djevojke u svemu Sarajevu, pa baš zato bit ću srećna; 
naći ću mjesto u haremu prvog kog bazerđana 12 sara¬ 
jevskog. A1 čuj, Omere! Nije blago ni srebro ni zlato, 
već je blago, što je srcu drago. Ja bih tebe volila nego 
cijelo Sarajevo, ali sveta je zakletva mojih roditelja. Nju 
ne smijem prekršiti. Meni se je reda za onog udavati, 
koji će nesamo mene već i moje roditelje srećne učiniti, 
pošteno ih do smrti dohraniti... Sve svoje rane u me 
su zavili. — Čuvši ovo Omer malo se razabra:—Ako je 
dakle samo za tiin stalo, koliko bi se htjelo, da moja po- 
staneš, da te otkupiti mogu? — Ne bi mnogo! — rekne 
Mejra, — da štogod dućana otvoriš, t. j. da trgovati poč¬ 
neš: moje roditelje i svoju siročad moraš hraniti, a borme 
i ruho pokrojiti. —Nato Omer: — Zbogom! dobra noć, Mei- 
ro! ja razumijem sve, iako iz toga mogne štogod biti, 
sutra ćem'o se vidjeti. 

Pun radosti i zajedno pun žalosti ode Omer s pen¬ 
džera Mejrina. — Ako gdje uzajmim jaspre 13 , tko će od 
mene srećniji? Ako ne, to opet žalosniji od mene nitko 
biti ne će. — Tako je svu noć zamišljeni hašik sanjao. 
Kad osvane dan, ne znadijaše od radosti, što činjaše, pa- 
nuvši mu opet na pamet, da imade bogatog jednog čivuta 

— velikog prijatelja. -— Ako mi on ne uzajmi, drugi ne će.— 
Tako razmišlj avaj ući brže se spremi, da mu ide u pohode. 
Našavši svoga prijatelja kod kuće, na svaku ruku nagova¬ 
raše bogatog Isakara, da bi ga prignuo na tolik zajam. 
Čivut ukaže se gotov i krv proliti za svog prijatelja Omera, 
a kamoli ne uzajmiti mu trideset kesa. — To će i moja 
radost biti, — rekne trgovac Isakar, da lijepa Mejra bude 
tvoja zaručnica. -— Priupita on Omera za rok, kad će pla¬ 
titi. — Sedme godine! — odgovori Omer. — Ama, prija¬ 
telju! ako sedme godine ne mogneš platiti, šta ćemo 
onda? — Ja ne znam tko njima tu pogodbu na pamet do¬ 
nese, što i pred kadijom 14 usidžile 15 , da ako Omer Isakaru 
za sedam godina ne vrati zajam od trideset kesa, da mu 
Isakar na mešćemi 16 ima odrezati dram jezika, i da nikomu 
krivo ne bude. Tko srećniji od mladoženje Omera!? Taj 
dan ništa ne radijaše, jedino mu je pamet imala posla, 
kako će sjajni pir dogotoviti; koju li će dibu 17 , kakvu li 
kadivu 8 na svoju Mejru pokrojiti? Jednom riječju: ne 
bijaše on toliko promišljavao, kako će toliku silu tuđega 
blaga povratiti, koliko baš, kakvim bi se načinom lašnje 
potrošiti moglo. 

Poslije mjesec dana Mejra bude dovedena u kuću bo¬ 
gatog Omera. Pirovalo se cijelih osam dana bez pre¬ 
stanka. Niti se znalo, tko pije, tko li plaća. Poslije osam 
dana razide se svak sebi. Ostane sam Omer sa lijepom 
Mejrom. Svak se čudio, otkuda Omeru toliko blago, da 
može taslamu 19 provoditi kao jedan beg. Mnogi su scijenili, 
da nije iskopao. A1 što mu drago, vratimo se mi k našemu 
Omeru! ... Kazali su davno: Cijena zanata veća 
od z 1 a t a, pa opet: Nije svačije ispod sela 
pjevati. Tako i naš Omer nije mnogo mario za svojim 
zanatom, koji je naskoro i zaboravio. On je mislio: — Ostalo 
mi je još petnaest kesa; s ovim ću trgovati. — A1 za svakog 
nije trgovina kao što ni za Omera ne bijaše. Istina, trgo¬ 
vine imao je prepun dućan. Soli, duhana, luča i brezovih 

metala mogao si vazda naći u njega. Za drugu robu ne bi 
se ni brinuo. 

Tako Omer trgovaše četiri godine. Za sve to vrijeme 
na njegovu obrazu nije se mogla opaziti nikakva žalost. 
Činilo se, kao da mu ugovor i pogodba o uzajmljenim ke¬ 
sama nikad nije ni na um padala. A1 nastavši peta, sve to 
većma moglo se vidjeti na Omerovu licu, da ga nešto 
žeže. Sedme pak godine napolak ga bijaše nestalo u 
obrazu. Često su ga žena i prijatelji zastali gdje grozno 
cvili. Zaludu su ga pitali za uzrok tolike njegove tuge. On 
bi svako pitanje žene i prijatelja svojih odbacio kao čovjek 
propao. — Meni nitko ne može pomoći, prođite me se! 

— To mu bijaše vazda odgovor. — Lijepa Mejra već prvih 
dana strašne pogodbe saznala je sve od istog čivuta. Me- 
đuto ona je za dužnost držala sažalijevajući pitati za uzrok 
tolike boli, za koju da nije nikada nadala se naći lijeka, 
ne bi se ni udala bila za Omera; jer kojoj bi ženi milo bilo 
imati muža bez jezika? — Već je vrijeme, — rekne Mejra, 

— boščaluk 20 pod skut, ter kadiji na koljeno! — Tako ona 
jednoć te i drugiput. — Ova žena me zastidila, — rekne 
kadija — Elbetana 21 ! ne može biti da ona ne ima niheta 22 
od mene kakvu milost iskati, pa je stid. — Kad svane 
treće jutro, ali Mejra još s ljepšim boščalukom pred ka¬ 
diju. Poljubivši u skut, htjedijaše po navadi bježati, ali 
kadija namigne na momke, te ju zaustave. —Ženska glavo! 

— rekne kadija — već si me do triput zastidila. U čemu 
ja tebi mogu milost učiniti? Išti od mene! — Mejra to 
jedva i dočeka. Metnuvši ruku jednu na čelo a drugu na 
prsi rekne: — Kadijo! tvoje me dobro srce slobodi te 
mogu prositi... Došastog petka samo jedan sat da mogu 
na tvome mjestu sjedjeti u mešćemi. — Turske mi vjere, 
ženska glavo! ako ti je meram 23 , sjedi cio dan. Da ti je 
slobodno! — Poljubivši u nogu i pustekiju 24 zajedno za¬ 
hvali i oprosti se s kadijom, pak ode vesela čekajući petka. 

Petak osvanu, dan ugovoren, kada se zajam mora 
vratiti. Omer ni bešluka 25 ne imadijaše gotova u kesi, a 

kamoli trideset kesa. Valjalo je dakle izvršiti drugu po¬ 
godbu, da čivut Omeru na mešćemi odreže dram jezika. 
Mejra* bješe za rana uranila. Kadija je jedva dočeka, 
pruži joj svoje haljine, pa od dragosti svojom rukom na- 
tače joj kauk 26 na glavu. Čudan bijaše kadija, kako žena 
sudi. Zato se ukloni odmah u drugu sobu pa tu odluči kroz 
stakleni prozorić na vratima gledati. Golobradi naš kadija 
bijaše lulu prosiće 27 raspuho, kad čivut i Omer tarući suze 
na mešćemu stupiše . .. Učinivši običajni poklon, malo se 
poizmakoše ... Prođu dva tri časa, dok kadija pet šest 
dimova odbi. 

Kadija: — Čemu ste vi mušterije? 28 

Čivut: — Došli smo do tvog suda, dragi efendija 29 . 

Kadija: — Koja dobra? 

Čivut: — Dobro, hvala Bogu! 

Izgovorivši ovo čivut Isakar iskaže kadiji, kako je on 
prije sedam godina Omeru uzajmio trideset kesa, pa kakva 
je onda učinjena pogodba među njima, da ako mu za to 
vrijeme Omer tih trideset kesa ne povrati, da mu ima od¬ 
rezati dram jezika, i da su za to sad došli. 

Kadija: — Je li tako? Ti! Kako ti je ime? Je li 
istina, što je ovaj kazo? 

Omer (kroz plač vapijući): — Efendija, sve je prava 
istina! 

Kadija otvori ćitab 30 te list po listu stane premetati. 
Na jednom se mjestu zaustavi, nekoliko puta gubicama 
klapne ... — Istina dakle! Sve se tako i u ćitabu piše, — 
rekne kadija. — A jesi li donio britvu? — nastavi opet. 

— Dakako, jesam! — odgovori čivut. 

• — E more! — požešće rekne kadija, — dobro pazi, 

da samo dram odrežeš, jer nek' znaš, ako manje ili više 
odrežeš, nego što ste pogodili, dževapa 31 ne ćeš moći dati. 

Na ovo se ponešto smete čivut: — Jok vala, ne ćemo 
tako, dragi efendija! Već ako mu odrežem više od drama, 

ja ću mu zlatom nadomiriti, ili nek on moga toliko odreže; 
ako se pak manje trevi 32 da odrežem, na poklon mu! 

— Bre siktur 33 — srdito vikne kadija, — zar si ti 
posto kadija, da na mešćemi propisuješ zakone? Nijedna 
čivutska vjero! odmah da si rezo! 

Eto muke i nevolje za čivuta! — Aman 34 , dragi 
efendija! ja se u carske poslove ne ću metati. Ja znam, 
tebi je reda po ćitabu suditi, ja ne mogu ni tamo ni 'varno. 
Alal 3> mu trideset kesa! Alal mu dram jezika ... Mi smo 
prijatelji! 

Na ovo se kadija još većma uzbuni, drekne na momke: 

Brzo zovnite mi dželata 36 , da naučim nijednu vjeru či- 
vutsku, kako se na mešćemi sluša! ... Odmah da si rezo! 

Dželat s golom sabljom dotrči, čivut pane na koljeno 
te skut ljubeći počne moliti. Kadija ne dajući se umoliti 
sve jedno govoraše: — II’ reži dram jezika ii' glavu pod- 
vrgni dželatu! 

Čivut se osjeti, da nije druge ... valja se otkupljivati: 
—• D J a gi efendija! tvojih je trideset kesa! Toliko dužniku 
opraštam; a tog me belaja"' izbavi da nikome ne režem 
jezika, a još manje mome prijatelju Omeru.. . Aman, 
efendija, i otac i majka! Aman! ja sam zaludio, ti meni 
oprosti! 

— Sijeci kudru! — drekne kadija. — Dželat povuče ža¬ 
losnog čivuta, koji se bijaše dobro za kadiju uhvatio: — 
Medet 38 efendija, ako si Turčin! 

Na ovo poleti Omer te stade kadiju ljubiti i moliti za 
svoga prijatelja. Ovoga bijaše i čekao mladi kadija: — 
Omere! — reče on, — za tvoj hatar 39 nek’ mu je opro¬ 
šteno, a turska je vjera tvrđa od kamena. Upamtio bi* 
čivut, što će reći mešćema i kadijnski sud! 

Čivut izbroji kadiji trideset kesa; ovaj ga opet po¬ 
nudi, da se poljubi s Omerom. — I da nitko ni od koga ne 
ima ništa tražiti, ja ću zapisati u ćitab od mešćeme. 

Poljubivši još jedamput serđazu 40 i mestve 41 kadijnske, 
zahvale se obadvojica kadiji na pravednoj osudi i očinskoj 
dobroti te ostave mešćemu. 

Jedna se vrata zatvore, druga se otvore. Uniđe ka¬ 
dija (pravi), zakocenut 41 ’ od smijeha. — Ženska glavo! tako 
mi amana, ni u musafa 43 te pameti ne vidjeh! Boga mi, da 
si muško, takog kadije do Stambola ne bi bilo. 

Mejra se zahvali na tolikoj milosti, što je jedan sat 
poviše kadijom bila, ponudivši mu petnaest kesa od no¬ 
vaca oglobljenog čivuta. Kadija ne htjedne uzeti, već ju 
još s jednom kesom nadari. Ona još jedamput učinivši 
svoju dužnost poljubi mu skute i zahvali se; spusti peču 44 
te kući prije Omera stigne. — Omer bijaše se zadržao 
u kavani. Ugledavši ga Mejra sa pendžera gdje na avlij- 
nska 45 vrata ulazi, od šale stane mu se rugati: — Eto Omera 
odrezana jezika! — tepajući mu govoraše. 

— Nisi domolila, — rekne Omer. — Ona kao začu¬ 
đena što ne tepa, stane ga pitati: — Šta dakle bi? 

— Bog i pametan kadija (a kakav je lijep ko jabuka!... 
Bog mu dao svaku sreću!), on mene od napasti izbavi a 
čivuta oglobi. — Je li ljepši taj kadija od mene? — pri- 
uhvati opet Mejra ukazavši mu onih trideset kesa. — 
Omer od radosti proplače na kriju mudre svoje žene te 
ju tri puta poljubi u junačko čelo. Uznavši mudru njezinu 
majstoriju odsad mu je triput draža bila. Mejrine mudre 
savjete slušajući Omer prihvati se zbiljski zanata te do- 
mala steče veliko blago. 

1 grč. vrsta težine; 400 drama čine oku (otprilike 1 i pol kg); 
2 mala tamburica od 4 žice; 3 ljubakanje; 4 ostarjeli (kljasti); 5 lju¬ 
bavnik; 6 velika tambura od najmanje 6 žica; 7 peta molitva po 
zakonu Muhamedovu; 8 staklo na prozoru; 9 niko se ne osvrće na nj; 
10 pero za udaranje u tamburu; 11 šteta, nesreća; 12 trgovac; 13 novci; 
14 sudac; 15 uzakone, metnu u ugovor; 10 sud; 17 teška svilena ha¬ 
ljina protkana zlatnim i srebrnim cvjetovima; 18 baršun; 19 raskoš; 
20 košulje, gaće, bječve i štogod odijela, što se daje na dar; 21 možda; 

22 namjera; 23 po volji; 24 sag; 25 nekakav turski] novac; 26 saruk 
(čalma); 27 prosića ili prosjeća — fini duhan; 28 po kakovu poslu 
dolazite; 29 gospodar; 30 tursko sv. Pismo (alkuran); 31 razlog; 
82 bude; 33 najpogrdnija psovka u Turaka; 34 vjera moja; 35 bilo mu 
blagoslovljeno, u korist mu bilo; 86 krvnik; 87 bijeda, nevolja; 
38 milost (vapaj na umoru); 39 ljubav; 40 tanani sag; 41 kožna bječva; 
42 sav bez daha; 43 isto, što alkoran (ćitab); 44 od konjske strune 
opletena prozirna obrazina za oči nos i usta, što su nekoć turske žene 
nosile na licu; 45 dvorišna. 

TRI BRATA — SVA TRI DOMIŠLJATA. 

Iz Bosne. 

Bila u davna vremena tri brata te imala jednu lijepu 
kobilu, koju im jednoć netko ukrade. Videći braća, da im 
je nestalo kobile, reknu među sobom; — Ajdemo se do¬ 
mišljati, tko nam je odveo kobilu i kuda ode? — Najstariji 
kao najpametniji reče: — Tko nam je odvede, taj je visok. 

— A srednji kaže; — Ako je visok, a ono je plav. — A naj¬ 
mlađi priklopi 1 : — Ako je plav, a ono je čovjek golemih 
brkova; ajdemo za njim! Što rekoše, to i učiniše. Potekoše 
niz polje te na putu sustigoše jednoga čovjeka isto onakva, 
kako su kazali: i visok je i plav je, a ima i goleme brke, 
al* kod njega ne vidješe kobile. Salete ga kao ljuti strše- 
novi, pa sve pitaj: — Kamo naša kobila? Sad ili vrati ili 
plati našu kobilu, druge ti nije. Videći čovjek, kako će na 
pravdi Boga pgrajsati 2 , uzme se otimati, moliti i kumiti 
braću, da ga se prođu, ijer on njihove kobile ni vidio nije. 
a kamoli ukrao. Al’ braća sve jedno te jedno: — Daj ti 
našu kobilu, ti si je ukrao, — pa kad vidješe, da ne će, 
spodbiju 3 ga sva trojica pa s njime u Travnik pred kadiju. 
Pa kad ih kadija upita: — Šta ćete? — a oni u jedno grlo: 

— Dragi kadija, ovaj nam je čovjek ukrao kobilu, pa smo 
došli, da nam naplatiš 4 . — Onda će ih kadija upitati: — 

A kako vi znate, da vam je on ukrao kobilu? — Tada oni 
reknu: — Milost te bila, dragi efendija, mi smo se do¬ 
mišljali pa znamo, da je baš on ukrao, a nitko drugi. 

Čuvši 1 kadija, što braća govore, iziđe u drugu sobu, 
zamota limun u golemu krpu pa ga ovako zamotana metnu 
u vreću te sve iznese pred braću i rekne: — Ako se do¬ 
mislite, što je u ovoj vreći svezano, naplatit ću vam ko¬ 
bilu; ako li ne pogodite, udarit ću vam svakomu po sto 
štapova na tabane. Onda najstariji brat rekne: — Šta je 
god, ono je okruglo. — Mlađi kaže: — Ako je okruglo, a 
ono je žuto. — A najmlađi nadoveza: — Ako je žuto, a 
ono je limun. 

Kad razmotaše krpu, a ono zbilja limun. Još im kadija 
ne vjeruje, već ih zaustavi kod sebe na konaku. Pa kad je 
bilo uvečer, naredi kadija, da se zakolje pašče pa da im 
se zgotovi u večeri. Kad je došlo vrijeme večere i braća 
stala večerati, rekne im kadija: — Ako pogodite, kakvo 
je to meso, naplatit ću vam kobilu, ako ne pogodite, 
udarit ću vam svakomu po sto štapova na tabane. 

Onda najstariji brat rekne: — Što je god, ono je ka¬ 
salo. — Srednji kaže: — Ako je kasalo, ono je njuhalo. 
— A najmlađi će izvesti: — Ako je njuhalo, a ono je pašče. 
Onda kadija skoči pa viknu: — Pogodili ste, naplatit ću 
vam kobilu! — I naplati je. 

1 priklopiti — dodati; 2 ograjsati — nastradati; 3 spodbili — 
zgrabiti; 4 naplatiti — dosuditi odštetu. 


10 . 

KOKOŠJA VOJSKA. 

Iz Bosne. 

Jedan čovjek imao je zlu ženu, ali ona je više bila 
luda nego zla; nije sastavila oko lijeske 1 , bila je ćaknuta. 
Čovjek njezin bio je radi nje na velikomu belaju: sad bi je 
bio, sad savjetovao, sad opet prijetio, ali to je sve bilo 

uzalud. Što je koji dan više, to je ona luđa. Najposlije 
čovjeku dosadi, uzme toljagu te ju isprebija do zla boga. 
Kukavna žena sva namecana 2 zađe na avliju 3 , da se lašnje 
isplače. Krava na avliji ležaše i preživljaše* pa se obziraše 
na ženu, da joj štogod dade jesti. Opazivši to žena, da se 
krava na nju obazire i gubicama kreće, skoči kao bijesna: 

— Ha! kučko crna, šta mi se rugaš? — poviče i odleti u 
kuću, popane sjekiru pa kravu sjekirom po glavi. — Još 
mi se ti rugaš, nije mi moje muke i žalosti dosta, što me 
ljudesina tuče. — Dotle je kravu mlatila po glavi, dok 
je nije na mjestu ubila. Kad čovjek dođe, ima siromah 
šta i vidjeti: krava ubijena ležaše. — Udri zlo, da je gore, 

— rekne čovjek. Kravu sadre, meso nasoli te objesi na 
tavan, da se na dimu suši. Stražnji but odreže i ženi rekne, 
da pomalo meće pod kupus za jela. Čovjek ode u čaršiju, 
a žena uzme ono meso, izreže ga, ode u vrt te meso ispo- 
meće oko kupusnih glavica- To spazivši paščad dođu i sve 
proždru. Među psima bila je i njezina kučka. Ovu uhvati 
i da joj meso na nos istjera, odvede je u podrum, sveže 
za slavinu 4 i nekoliko puta ispraši je čomagom 5 , srdito 
vičući: — A, kujo jedna, uvijek paščad za sobom vodiš. 
Da nije tvoje kucanije 6 , ne bi psi moje meso pojeli! — Kad 
kuji dotuži, ona se ipočne trzati i tako trzajući se izvali 
pipu te na vrata pobjegne, a vino na čep trgne. Kad se 
žena obazre, a to lokva velika, vino sve isteklo. Bojeći se 
muža, da lokve ne opazi, nanese brašna, što je god imala, 
te zaspe lokvu. Kad čovjek dođe iz čaršije, aT to večere 
ne ima. Meso psi pojeli, vino proliveno, a mlivo prosuto: 
tri ga groznice od jada i jeda uhvate! Sve misli na jednu 
smisli: popane toljagu te ovda hoću, ovda ne ću — ženu 
isprebija do žalosti. Žena, kad joj dosadi, a umoliti se ne 
može, pojuri na vrata i uteče pod mrak u jednu šumu i 
tuđe prenoći kod nekakvih zidina starinskih. Kad svane 
dan i ograne sunce, kao besposlena stane čeprkati po zi¬ 
dinama te se namjeri na ćup 7 novaca. Tko veseliji, tko ra¬ 
dosniji od nje? Zavrgne se ćupom te ode kući. Od radosti 

je zaboravila boj i kim 8 , pohvali se mužu, što je iskopala 
i donijela. Čovjek znadući kako je ona luda i da će se 
drugomu odati i pohvaliti, e je novac našla, uzme ćup te 
ga pod sobni pod zakopa i ode u čaršiju. Kad on zamakne, 
a ona na sve strane počne tražiti svoj ćup i nađe ga, iz¬ 
vadi iz njega nekoliko novaca, ode na lončarnicu te kupi 
podosta lonaca. Kad ih donese kući, poreda ih sve po plotu, 
nataknuvši na svaki kolac po jedan lonac. Nekako joj jedan 
lonac preteče, da nijje mogao stati na plot; zato uzme 
motku, počne mlatiti i mlatiti po loncima, derući se: — 
Potamote, potamote, pomaknite se, učinite mjesto 
i ovomu loncu! — Lupajući polupa sve lonce, samo 
joj ostane onaj jedan u ruci, i ovoga natakne na 
kolac. Malo poslije stigne čovjek iz dućana, opazi da je 
žena natavrljala 9 u novce, da je nešto i odvadila; za¬ 
brine se, da Turci i kadija ne začuju, jer bi mogao i glavom 
i malom 10 platiti! Čega se bojao, to se je i dogodilo! Gdje 
bi žena mogla štogod tajno održati? Ona se negdje pred 
ženama pohvali, da je blago iskopala. Ćuk poćuk, razglasi 
se. Čovjek se prepane. Najposlije se domisli da bi je 
kakvom prevarom prestrašio i tako stvar zabašurio, pa joj 
kaže: — More, ženo! znaš li ti, što je danas telal vikao 
po čar šiji? Fembilj 11 svima! Danas će biti kokošja vojska, 
neka se svak pazi i za sebe brine. Što će biti od nas? — 
Žena se prepane i zamoli ga, da je što može bolje sakrije 
od te strašne kokošje vojske. To čovjek jedva dočeka, pa 
je odvede u rov te je sakrije* a vrh rova razastre suhu 
volujsku kožu i pospe po koži kukuruza. Kako to opaze 
kokoši, navale iz svega komšiluka i počnu zobati. Ona se 
od straha ukočila, čujući kako tutnji nad njom vojska, i 
mislila da se je protiv nje sva sila kokošja slegla. — Čo¬ 
vjek, kad je vidio, da joj je dosta straha zadao, rastjera 
kokoši, kožu digne i izvede je iz rova. Ona od straha po- 
blijedila kao krpa, pa jedva progovori i zahvali mu, što ju 
je čuvao. On joj poče kazivati kako se je i on sam jedva 
obranio, kako su po putu mnogi leševi pali, pa tko se god 

nije na vrijeme sakrio, jao po njega: mnogi su ranjeni i 
mnogima su kokoši oči iskopale. — Prođe nekoliko dana 
poslije toga, žena se od straha bila dobro oporavila, kad 
eto ti kadinca 12 u kuću. Kadija začuo, da je žena blago 
iskopala — na mešćemu 13 zove obadvoje. Kad su došli na 
sud, pita kadija: — Ej, more, ženo, je li istina, meni je 
došla tužba, da si ti iskopala blago? — Jesam, — odgovori 
ona. — Nije istina! — preuzme čovjek, — ta ona je luda, 
ona ne zna šta govori. Dragi etendija! Tko je još upamtio, 
da je žena blago iskopala, a kamoli još moja luda? — 
Kadija opet pita: — I ti si, ženo, baš iskopala novce? — 
Jesam! — odgovori žena, i eno ih kod kuće. — Čovjek 
videći, da se od budale istina ne može sakriti, dosjeti se 
i poviče: — Tvog ti ćitaba, kadija, ta zar ne vidiš da je 
budalasta? Kako ćeš moći takoj što vjerovati? Ako misliš, 
da ja lažem, upitaj ti nju, kad se je to dogodilo? — Kadija, 
da se bolje obavijesti, upita ženu» kad je blago iskopala; 
a ona odgovori: — Ja sam iskopala, kad je bila kokošja 
vojska, onda, kadno su i tebi kokoši iskopale oko. — Ka¬ 
dija, koji je bio u jedno oko slijep, razljuti se pa poviče: 
— Gonite tu budalu. — Kadinci ženu s mešćeme zatje- 
raju, i tako se čovjek po svojoj dosjetljivosti izbavi od 
kadijnske napasti, i blago njemu ostane. 


1 lijeska, lješnik; posl,: nije sastavljen oko lijeske — nije u glavi 
kao što bi trebalo; 2 izbijena (na mrtvo ime); 3 dvorište; 4 pipa; 6 šiba; 
G kucanija — kad se kučka tjera; 7 lonac; 8 gorčina; 9 ušla u trag; 
10 mal (tur.) — imutak; 11 objava; 12 kadinac — sudski podvomik; 
13 sud, sudište. 

11. 


PETERO BRAĆE. 

Iz okolice Osijeka u Slavoniji. 

Neki otac imao je pet sinova i ajde šta će drugo 
s njima, dade ih na zanat, da se bar štogod nauče. Oni 
odoše. Jedan je naučio ubiti pticu iza oblaka; drugi sa¬ 
zidati brzo kulu do neba; treći pomusti i oguliti ovcu, da 
ovčar ne vidi; četvrti mnogo panjeva prenesti preko vode 
i preplivati; peti hvatati panjeve iz neba. Kad su se to sve 
naučili, vratiše se kući, da vide, kako je kod oca. Dok su 
oni još na zanatu bili, rodi im se još sestra, ali ju je odnio 
zmaj. Kad su ovi došli kući, najprije oni ispripovjede. 
šta su naučili, pa im onda otac stane kazivati, kako je zmaj 
njihovu sestru odnio. Tada im reče otac: — Vi ste, kako 
vidim, vješti, dakle idite i izbavite si sestru od zmaja. — 
Oni se tu ponapili vina i porazgovorili s ocem pa odoše 
na sreću. — Zbogom! — Sretno! 

Kad su tako nešto malo hodali, naiđu na jedne ovce. 
Onaj, što je znao ovcu oguliti i pomusti, spopadne jednu 
ovcu, pomuze i oguli pa strpa u kožu mlijeka i dobro 
sveže. Sad idu dalje i natrupaju 1 na jedan potok. Kako 
će prijeko? Ćuprije ne ima a gaziti se ne da nipošto. 
Sad onaj, što je znao panjeve prenesti i preplivati, spo¬ 
padne svoju braću na leđa i prepliva taj potok. Tek što 
su preplivali, eto ti zmaja. Oni uzmu tu kožu s mlijekom i 
udare zmaja po hrgači 2 ; a zmaj je imao sestru njihovu u 
zubima, ali je pusti i brzo opet uzme pa s njom bjez visoko 
do neba. Onaj, koji je znao kulu zidati, sazida brzo, ali 
se zmaj sakrije daleko za oblake. Onaj, što je znao pucati, 
ubije zmaja iza oblaka. Onaj, što je znao panjeve s neba 
hvatati, uhvati sestru, i odoše kući. Otac ih radosno do¬ 
čeka, i tu je bila velika čast, i mene su tamo zazvali. Ja 
kako sam bio veseo, uzmem ćulu i udarim nekog Tomu po 
leđima, i eno još dandanas mu leđa grbava. 

1 namjere se; 2 hrgača mj. grbača) — leđa. 

12. 


TURCI I ČOBANČE. 

Iz Bosne. 

Putovali hodža i kadija iz Travnika u Sarajevo na 
dobrim konjima jezdeći. 

Sunce se već bilo nagnulo k zapadu, da sjedne za 
gore, a putnici stignu pod neko selo i nađu u polju čo- 
banče gdje čuva ovce i goveda. 

— Pomoz* Bog, čobanče! — reče kadija ustavivši 
konja, a hodža ustavi također svoga. — Dijete, kaži ti 
nami, tko najbolje stoji u vašem selu? 

— E, tko bi bolje i više stajao u našem selu nego naš 
kovač, koji uvijek stojećke kuje, — odgovori čobanče. 

Kadija nato: — Dijete, ti nas ne razumiješ. Mi smo 
rada znati, tko najbolje jede u vašem selu? 

— Ja i moj baća, kad imamo šta, nitko nas ne pre¬ 
teče. 

— Derane, još nas ne razumiješ. Mi bi rada znati, 
tko je u selu najimućniji? 

— Naš beg, jerbo mu daje cijelo selo, — odgovori 
čobanče. 

— Valaha 1 , dijete! Dobro odgovaraš, makar ti je 
svaki odgovor vrijedan degeneka 2 ; ali nam kaži samo još 
jedno: kako ćemo nas dvojica naći dobar konak za sebe 
i konje u vašem selu? 

— Gledajte, age, pred kojom kućom stoji najveća 
gomila đubreta, ondje pitajte konak, jerbo gdje marve, tu 
je đubreta, ali i smoka, — reče čobanče. 

Turci poslušaju čobanina i najave se za konak u raje, 
gdje su u selu spazili jako veliku gomilu đubreta. Raja 
po običaju gostoljubivosti u našeg naroda primi Turke na 

konak, te s njima u kuću, a konje u staju, gdje dobiju sije¬ 
no i zob. Za goste ispeče domaćin mlado jare kano zao- 
blicu 3 a domaćica priredi pilav 4 , sir, kajmak i gibanicu. 
Turci za večerom, a u kuću stupi ono čobanče, s kojim 
su se razgovarali u polju. 

Čim ga vide Turci, obraduju mu se i kadija reče: — 
More čobanine, baš si nas dobro naputio k svojoj kući. 

Raja Turke lijepo pogosti. Ovi se za večerom još 
produgo pošale sa čobančetom i odu spavati, vidjevši, da 
su im i konji nahranjeni i napojeni. Sutra zorom ustanu i 
očešane i namirene konje uzjahaše i odu svojim putem 
u Sarajevo. 

Poslije desetak dana povrate se Turci iz Sarajeva u 
Travnik, opet konakuju kod raje u istoj kući, a raja bio 
i seoski knez, te im bilo sve po ćefu. 

Sutradan ranim jutrom otjera čobanče svoju marvu 
u polje na ranopašu. 

Turci opet nađu čobanče u polju, i sad kadija, sad 
hodža ustavivši se kod čobančeta stanu zakerati 5 i zapi- 
tivati dječaka ovo i ono, a dijete im mudro odgovaralo, 
da su se čudili. Kadija napokon zapita: — A tko te je, 
dijete, sve to naučio, što nam tako odrešito odgovaraš? 

Dijete nato: — A tko bi nego Bog i moji roditelji. 

— Jesu li sva djeca u vašem selu tako dosjetljiva? — 
upita kadija. 

Dijete odgovori: —- Mnogo pitaš, aga! Znam samo to, 
da našim dječacima u selu nijesu matere jezik ispredale, 
a vrane.mozak popile. — Kadija se nasmiješi govoreći: — 
Idi, dijete, do đavola, premudar si. 

— A vi, Turci, idite s Bogom, te me se okanite! 

Turci krenu dalje i pođu svojim putem. Hodža reče 
kadiji: — Čuješ, pobro! Pametno je dijete, nisi mu dobro 
rekao, da ide do đavola, a ono nas šalje na put s Bogom. 
Pametnije od nas. 

Kadija okrene konja nazad i poskoči k djetetu te 
poviče izdaleka: — Čobanine! Ne bilo ti, što sam ti re¬ 
kao, da odeš k đavolu! 

Čobanče odgovori iz cijela grla: — Ne bilo ni vami, 
što sam ja rekao, pak smo gotovi. — Turčin se pokunjio 
na to i ode svojim putem. 

1 valaha (valaa — vala) — Boga mi; 2 degenek — udarac po 
tabanima; 8 zaoblica — jare cijelo glavom ispečeno; 4 pilav — gusto 
kuhana riža; 5 zakerati — zabavljati čemu, peckati. 

PATULJAK — JUNAK 

Iz Bukovice u Dalmaciji. 


Bio jedan mali čovjek. Koliko je bio malešan, toliko 
suh i slab od sebe, da ga se nitko nije ni za što pribojavao. 
Misli si on, kako bi se razglasio pred svijetom, da je Junak 
i da ga se tko boji. Pane mu na um namazati medom stol, 
a med gdje je sladak, nakupi se silesija muha na nj, a taj 
mali zamahne lijevom rukom vrh tijeh skupljenih mušica 
i šest ubije, a sedam rani. Pa sebe onda razglasi, gdje bi 
god došao, a kad bi počeli, da se što o njem rugaju, on bi 
rekao: — Mučite! ja sam onaj, što lijevom rukom umah 
šest ubijam, a sedam ranjavam! Od desne me se čuvajte! 
— To se bijaše razglasilo svakud, pa za to junaštvo ču i 
car toga ljevorukog. Car je imao kuću u svom gradu i 
koga bi god poslao na stražu u nju, ne bi mogao noći 
izdurati, nego bi svaki utekao od straha, što bi po njoj 
plašilo. Najkasnije obeća jednu kćer onomu, koji se nađe 
obastati svu noć u toj kući, a da ne pobjegne. Jagmili su 
se mnogi i mnogi sporadi kćeri, da bi to junaštvo mogli 
učiniti, ali bi se svaki obružio, gdje bi pobjegao još s ve¬ 

čera iz te kuće. Pade na um caru taj junak ljevoruki, pa 
pošalje ulake 1 , da dođe. Odoše po nj; dođe mali pred 
carev dvor pa zakala 2 što igda može bubati u vrata. 
Skoči se car i pita: — Tko je to? tko? — Ovaj se izdrije pa 
reče: — Otvori! Onaj je što lijevom rukom šest umah 
ubija, sedam ranjava, a od desne me se nek' svak čuva! 
— Otvori mu car te ga počasti. Kad bilo pri večeru, šalje 
toga na stražu u onu kuću, gdje nitko nije obastao. Ovaj 
reče caru, da će on tu slobodno ići, ali da mu ima dati 
svijeću, dosta vina i rakije i svu postolarsku armantu 3 , 
da će u njoj, dok ne svane, graditi obuću. Dade mu car 
sve, što je zaiskao, pa ga posla u tu kuću naredivši, da 
ga sama zaključaju. 

Ćim je taj sio, zakala jedan posto raditi i brzo ga 
sašije; poče i drugi opšejaćivati, kad kuća iz temelja za¬ 
kala se drmati, a najviše stade šušor 4 onog tavana, ispod 
koga je ovaj pjančovao i šio postole. Nije se on htio ništa 
prepadati, nego onda još počne rakiju sve oblice 5 piti. 
Kad najedanput iz tavana preda nj pade gola ljudska be¬ 
dra s nogom. Onda on zavika: — Eto sam toj nozi postč* 
već sašio, a brzo evo i drugi šijem za drugu nogu; gotov 
je; gdje si, nogo, padaj! — U taj čas pade preda nj i druga 
bedra, pa onda zaizva ruke i ostalo komad po komad. Kad 
je sve palo preda nj, onda se stvori veliki čovjek, koji 
obu postole, što je taj načinio, pa se poče izdirati na 
malog: — Šta si ti ovdje? — A on opet na nj: — Da šta 
si ti ovdje? — Tako kad su se siti izinadili, zasjedoše 
jedan pokraj drugog, te da se pije rakija. Pita njega mali, 
šta je on i oklem je? Taj njemu sve kaza: da je carev 
sin, da je curu na vjeru prevario, pa da ga je tukući ka¬ 
menom u kamen uklela, te da je onda umro i da ima 
deset godina, da svaku noć dolazi strašiti u ovu kuću 
straže careve. Zato caru ocu da brige zadaje, da mu vojska 
sva strašiva postaje, i tako da mu je suđeno, dok je svi¬ 
jeta, da dolazi plašiti; nego car da od te kuće učini crkvu, 
onda da bi se tek on smirio i spasao. 

Kad su pijevci zapjevali, nestade toga careva sina, 
a ovaj mali čoko, kada je svanulo, ode k caru pa zakala 
opet bubati u vrata mu. Pita car: — Tko je to? tko? — 
Izdrije se ovaj: — Onaj je, care, što lijevom šest ubija, se¬ 
dam ranjava, a od desne me se nek’ svak čuva! — Otvori 
mu car vrata pa reče: — A jesi li živ osvanuo? — Da 
nijesam živ, ne bi evo tebi na vrata bubati došao; — pa 
kaže caru sve, što je vidio i kako je bilo. Odmah car 
naredi, da se ona kuća ruši, a crkva gradi, a malome reče: 

— Ajde mi još jedno junaštvo uradi, e valaj ću ti kćer 
zaufano dati. Imam jednu veliku goru, u toj gori ima đid 6 , 
pa koga god pošaljem tu u lov, a on ga izije. Nego ako 
ti njega smakneš i njegovu glavu mi doneseš, za moje se 
obećanje lje poreći ne ću. — Obeća mali da hoće i zapita 
nož oštar i uže dugo. Dadoše mu i ode. Kad došao u goru, 
opazi ga đid i potrča za njim vičući: — Stani! Taman 
sam izgladnio! — a mali stade pa mu reče: — Nemoj me, 
junače, malešan sam, od mene ti ništa nema. Tvoj, vidiš, 
da par nijesam; došao sam evo bez svakog oružja, ne ću 
na te, nego tražim bilja, s kim bih djevojke za se primam¬ 
ljivao. — Onda mu đid reče: — E ti sad moraš sa mnom 
stati. — Obeća mali da hoće, ako će uvijek, i da on zna 
mađije 7 i trave, kojima može cure okretati, te da će ože¬ 
niti sebe i njega. Đidu to bijaše drago, pa reče malome: 

— Ajmo da naberemo jabuka za ručak. — Reče mali: — 
Ti dohvati ogranak, viši si, a ja ću brati. Dokuči đid 
ogranak, uhvati se mali za nj da će brati, a đid u te mjere 
pusti, a ogranak se diže. Kako se bio mali dobro uhvatio, 
izdiže i njega na vrh jabuke, koja je bila kao jela visoka. 
Što će, kuda će, vidi, da je propao, te sam sobom zamaše 
pa bub! u grm. Slučajno pade na zeca, pa ga brže bolje 
ukeleči rukama isto što kliještima; stane zeca kveka, 
dotrči đid gledati šta je, a mali zavika da je bolji ručak 
uhvatio nego on u jabuka! Začudi se đid pa reče: — Bogme 
si ti bolji junak nego ja, kad si zeca u trku uhvatio. — 
Odvedoše ga kući đidovoj, da bi ga spremali ručku. Reče 

đid, da će on osigurati 8 ga, a malome zapovjedi, da ide 
donijeti drva iznad kuće u užu. Ode mali i dade mu sje¬ 
kiru; kad došao tamo, sve bukve do bukve kao bačva, niti 
može da koji ogranak dohvati niti da se ispne. A on će 
onda užom omotati sav grm od bukava pa počne sje¬ 
kirom zasijecati. Čudi se đid, što mali više zateže, te ga 
ode tražiti: kad tamo najaha na nj, što to radi! Mali njemu 
reče, da on ne bi od ruga nosio kući malo breme, nego 
ovako cijeli grm, da je berićetnije, a ne peckati. Ne dade 
đid, nego on odvali jedan ogranak pa ponese kući, a ma¬ 
lome dade bikovu mješinu, da ide vode donijeti. Uze mje- 
šinu, ali je jedva i praznu da nosi; dođe pod kuću na 
bunar, misli se, što će i kako će, pa ostavi tu mješinu i 
ode kući đidovoj po motiku. Kad došao, pita đid: — Gdje 
ti je voda? — On reče: — Ja se sramim nositi vodu u 
jednoj samoj mješinici, nego daj mi motiku, da ja idem 
vodu dovratiti, pa će ti sama pokraj kuće ići, a da se ne 
mučiš vavijek ići na nju rano i kasno. — Đid reče: — N& 
tebi, spremaj zeca, a ja idem donijeti vode; navraćati je 
ne dam, mogla bi mi onda kuću odnijeti, kad bi nasrnula 
zimi. Ode đid po vodu, a mali počne po kući zvjernjati 9 
te nađe njegovu mater, gdje spava u uglu, a on onda raz- 
mahne sjekirom pa usred čela kr! Odmah joj mozak prsne, 
te bjež' da se bježi. Kad odmašio nekoliko, nađe čobana 
kod ovaca pa ga zapita, da mu proda jednog ovna, da će 
mu dati za nj petak i sve natrag osim droba. Dade mu 
čoban ovna, a mali brže bolje zakla ga pa izvadi iz njega 
drob te ga baci nasred puta, a vrati čobanu lubinu pod 
mješinom, kako je i rekao, pa ga zamoli: — Pobratime, 
ja bježim odavlen, đid će sad doći pa će te pitati, gdje 
sam ja, a ti mu reci, da sam malo prije dotrčao do ove 
teste 10 te sam zavmuo oči u nebo i sam sebe uparao u 
drob; drob eto tu da mi je ispao, a ja da sam otišao u 
nebesa. — Obeća čoban, da će tako sve đidu kazati, a 
mali ode pa se sakrije. U isto vrijeme ču se strašni đid, 
koji lomi drvlje i kamenje, kad korača, pijesak vrca od 

velike ljutine, što se nažestio, gdje je našao mater ubijenu, 
pa pita čobana: — Kuda je mali okrenuo? —■ Čoban mu 
reče: — Bogme malo prije dođe tu na put, pogleda u ne¬ 
besa, izvadi nož te sam sebi zasiječe u drob, koji mu je tu 
eto i ispao, a on odleti vrk! u nebesa — Kad to đid ču, 
reče: — Valaj idem i ja lje za njim! — pa poteže nož i 
upara sebe u drob, u koji mah ostade odmah mrtav. To 
je mali sve izdaljega špijao pa pritrča te — ala đidu da se 
odsijeca glava, koju za tri dana ne mogadijaše osjeći, pa 
je baci u torbu i odnese je caru. Kad je ušao u dvore, 
začne bubati, što ikada može. Viče car: — Tko je to? 
tko? — Odgovara mali: — Onaj je, što lijevom umah šest 
ubija, sedam ranjava, a od desne me se čuvajte! — Otvori 
car; kad ga vidje, začudi se, a mali puzdrci 11 đidovu glavu 
preda nj. Kad je car vidje, prepade se i zabezeknu se. 
I ne bijaše kud kamo, nego dade svoju kćer jedinicu za tog, 
što se sam junak oglasio. 

1 glasnik; 2 počne; 3 oruđe; 4 štropot; 5 popiti i progutati uje- 
damput; 6 ugurzus, zlikovac; 7 čarolije, čini; 8 čuvati; 9 ogledavati se; 
10 cesta, put; 11 turi. 


14 . 

KAKO SE LUEČI KRALJEVIĆ MARKO. 


Čakavska iz Vrbovskoga u Hrvatskoj. 


Tako je bil jedan jako veliki junak, a zval se je Kra¬ 
ljević Marko. Jedan put sidil je on sa svojun materun 
kod večere, kad su mu došla tri pisma. Jedno je pismo 
bilo iz Budima grada od budimskoga kralja, drugo je pismo 
bilo iz Sibinja grada od vojvode Sibinjanin Janka, treće 
pismo je bilo iz Pojasa grada od kralja Pojazeta. U pismu 
iz Budima pozivlje ga kralj u svate, u pismu iz Sibinja 
zove ga vojvoda Sibinjanin Janko za kuma, da mu krsti 
dva malena sina, a u pismu iz Pojasa zove ga kralj u 

vojsku na arapsku ljutu zemlju. Marko pita svoju mater: 

— Majko, kuda mi je sada it? — Majka mu odgovara: — 
Idi, sinko, najprije u kraljevu vojsku. Bog će namin 1 
oprostit, a Turki bi namin jako zamirili! — Sad se Marko 
spremil na vojsku. Sebun (sobom) vodi slugu Golubana. 

Kad su bili na trećen konaku, Marko se je ponapil 
i vino je prolil pa zaspal. Budil ga je njegov sluga Golu- 
ban pa mu je rekal: — Gospodaru, Kraljeviću Marko, i 
dosad si na vojsku ilšal, ali nisi nikad tako jako zadrimal! 

— Odgovori nijemu Kraljević Marko: — Čudan sam sad 
san snil, da je došal od grada Kostura jedan junak, koji 
mi je porobi! moje dvore i ognjun ih popalil, pogazi! moju 
staru mater i odnesal mi iz pivnice blago! — Nato mu 
veli sluga Goluban: — nevjeruj ti niš snu, zač 2 je san laža, 
a Bog je samo istina! 

Kad su došli u arapsku ljutu zemlju, otimlje Marko 
grad za gradon i preotel je četrdeset i četiri grada. Ali 
kad su došli do grada Karan Okana, tuču oni Karan Okan 
četiri leta, tuču oni, ali ga predobit ne moredu. Marko je 
sikal arapske junake i glave jih hital pred kralja Pojazita. 
To ni bilo pravo Turčin, pa su ga okrivili kod kralja, da 
on mrtvin glave siče i pred njega nosi. Kad je za to začu! 
Kraljević Marko, moli kralja, da ga pusti na par dani, da 
će slavit svoje krsno ime. On projde u goru zelenu, tu je 
razapel svoj šator i pod njin pil rujno vino. Kad je on 
prošal iz kraljeve vojske, odmah je znala arapska straža, 
da nima u vojski Kraljevića Marka, pa je poviknula svojoj 
vojski: — Sad navalite, ljuti Arapi, sad u kraljevoj vojski 
nima onega strašnega junaka na Šaranu, konju veliken! 

— I Arapi su sad navalili na kraljevu vojsku i pogubili mu 
šest sto hiljad vojske, 

Drugo jutro jopet viče arapska straža: — Navalite 
jopet, ljuti Arapi, zač još nima u kraljevoj vojski onega 
strašnega junaka na Šaranu, konju veliken! — Arapi su 
jopet navalili i pogubili mu sto hiljad vojske. 

Sada piše kralj pismo Kraljeviću Marku: — Hodi brže, 
moj posinko Marko, zač mi kanidu Arapi su vojsku po¬ 
gubiti Marko se na kraljevo pismo vme u kraljevu vojsku. 
Kad ga vidila straža arapska, povikala je svojoj vojski: 

— Sad odstupite, ljuti Arapi. Eno onega strašnega junaka* 

— Arapi su odstupili, ali je Marko provalil med Araoe i 
na tri ih je strane rastiral. Jednu vojsku je sabljun isikal, 
drugu vojsku je Šarcun pogazil, a treću vojsku je pred 
kralja dognal. U ten ratu dobil je Marko sedandeset ran. 
Pita ga kralj: — Moj posinko Marko, jesu 1* teške rane 
tvoje? — pa mahne rukom u žep i dade mu hiljadu dukati, 
da si ide rane vijat. Zame Marko novac, ali ni šal rane 
vijat, neg je šal od bertije do bertije i jiskal, di ije bolje 
vino.. 

1 nama; 2 jer. 


15 . 

BUDALASTA ŽENA. 

Iz Poljica u Dalmaciji. 

Imao čovjek ženu blesastu. Jednom ode na radu, a 
njoj navali krava da će u kuću. Dva tri puta vraćala je 
ona, a kad joj dodijala, oklopi je nekakvim kočićem pol 
zarožinama, a ona se prevali i krepa. Uvečer kad joj čo¬ 
vjek došao, kaže mu, kako je ubila kravu. On joj reče: — 
Dobro si učinila, samo sad je valja izjesti. — Sadre onu 
kravu i posoli meso. Sutradan kad se digao na radu, na¬ 
redi ženi, da metne mesa na kupus za večeru. Ona kao 
drknuta 1 , isijeće meso na komadiće, pa metne na kupus, 
koji je rastao za kućom u vrtlu. Dok je na do jedan trs 2 
metnula, potrošila je sve meso od krave. Ožedni, pane 
joj na pamet, da se napije. Uđe u konobu, počne točiti 
vino, a pas skoči u vrtao! Bojeći se ona, da pas ne izjede 
meso, istrči iz konobe, da ga progna, noseći čep u ruci. 
Kad se vratila u konobu, prolilo se sve vino, jer nije zače¬ 
pila bačvu unevalice 3 . Što će sad? Imala 3 kvarte 4 brašna, 

pospe po kući, da će posušiti i vino po njoj. Tako nešto 
mela i glibala, a opet kuća nije suha. Uvečer kad joj čo¬ 
vjek došao, kaže mu sve, šta se je dogodilo, a on reče: 

— Na svemu svijetu nema luđeg čeljadeta od tebe. Ne ću 
stati doma, idem ća 5 , da vidim, ima li još igdje ikoga luda 
kao si ti. 

Ode iz doma pa idući putem namjeri se na jednoga 
staroga. Objesio gaće o murvi pa uskače u njih, a ne može, 
jer su na visoku, a on star nije vrijedan 6 uskočiti. — Šta to 
radiš ? — upita ga čovjek. Odgovori stari : — Evo, dali 
su mi naši prvi put gaće, otkad sam se rodio, pak bi ih 
obukao a ne mogu. — Čovjek skine gaće pa mu kaže, kako 
će ih obući. Stari ga daruje, a moj čovo ajd dalje. Prola¬ 
zeći ispred jedne kuće čuje, gdje klapaju unutra orasi. 
Uđe u kuću, tot 7 jedna nevjesta vilama iz vreća vadi orahe 
pa hoće da ih digne na ljesu 8 , jer da joj je rekao ćako, kad 
je išao u crkvu, ako nema škala 9 , možeš ih dignuti na 
vilama. Čovjek pothvati vilama vreću pad digne otputa 10 
sve na ljesu i ode dalje. Kad je bio preko jednog polja, 
ugleda gdje tri ženske oko bunara hodaju i žale. Misli on, 
da se je tko utopio, došao blizu pa pita : — Zašto plačete? 

— Govori jedna : — No kolika je velika i duboka ova 
voda, da se bude moj sin oženio, pa se rodio mali Rade, 
pa upao u ovaj bunar, jadna ti bi njegova baba bila ! — 
Druga će ti : — Jadna ti bi bila njegova strina ! — A treća 
ti viknu : — Jadna li bi njegova teta bila ! — Čovjek im 
reče: — Ajte kući, budale, šta se derete, kad nemate 
zašto ! 

Kad je vidio, da ima luđe čeljadi po svijetu od njegove 
žene, povrati se kući, da žive sa svojom ženom. I danas 
su živi, ako ne budu umrli. 

1 luckasta, blesasta; 2 trs — stabljika kupusi s glavicom; 3 po- 
grješimice; 4 kvarat — četvrt (alj) — u Dalmaciji žitna mjera od 18 oka; 
5 ća — odavle; 6 vrijedan — podoban; 7 tot — a kad tamo; 8 lisa 
(ljesa) pletenica, tavan od pletera; 9 ljestve. 

16. 


ĆOSO, 

Iz Podgajaca u Slavoniji. 

Bio je neki čovjek po imenu Ćoso f jako siromašan, 
da se nije mogao hljebom hraniti. Imao je samo jednu kozu. 
Smisli da proda tu kozu i potjera je na vašar. Putem sretne 
tri Turčina, U džepu je imao Ćoso jedan dukat — otkuda 
mu, to Bog zna! Kad su Turci bili blizu njega, spusti kod 
zadnjeg tijela koze dukat na zemlju. Pozdravi Turke: — 
Dobar dan! — A Turci odvrate: — Bog ti pomogao! — Ode 
Ćoso malo od Turaka. Jedan Turčin nađe onaj dukat pa 
poviče Ćosi: — Ej, Ćoso, je li ovo tvoj dukat? — Ćoso se 
popipa po džepu, dukata nema i reče: — Jest, moj je 
dukat, ali ga meni nije žao: moja koza meni daje od sebe 
dukate! — Turcima se dopala koza, koja daje dukate, pa 
se pogode s Ćosom za nju za tri kese dukata. Turci mu 
dadu tri kese dukata pa ga upitaju, kako to koza daje du¬ 
kate, a Ćoso ih uputi, da naprave kolibu, ni veću ni manju 
od koze, i da joj tri dana ne dadu ništa jesti pa će koliba 
biti puna dukata. Oni to učine. Kad su tri dana prošla, 
jedan Turčin ode ka kolibi, ali u njoj se nešto sja. Otvore 
kolibu, to je bila koza potkovana, pa se potkove sjale. 
Počnu kidati potkove misleći, da je to zlato, ali vidješe: 
koza mrtva. Onda odu k Ćosi i htjedoše ga ubiti, što ih je 
prevario, Ćoso se tomu nadao i zakolje troje pilića, izvadi 
iz njih grkljan i metne ženi i dvoje djeci grkljane oko vrata. 
Kad su Turci došli, a Ćoso sa ženom i djecom sjedi za 
ručkom. Rekoše ćosi: — Kraj ti je životu, zaklat ćemo te, 
kad si nas prevario! — Ćoso kaže: — Nemojte, čekajte, ja 
ću najprije poklati svoju ženu i djecu! — Uzme nož pa 
redom jedno po jedno zakolje — ali je Ćoso samo prerezao 
one grkljane od pilića, što ih je njima oko vrata povezao. 
Kako bi kojemu prerezao taj grkljan, oni bi se srušio, i 

krv bi iz grkljana tekla. — Naopako, kako bi ti to radio! 

— rekoše Turci. — Ništa za to, — reče Ćoso, — spasite 
meni život, mogu ih oživiti. Ćoso uzme jednu sviralu, za- 
svira svakom kod uha, a oni poustaju. Turci se pogode 
s Ćosom za tu sviralu, jer oživljuje, za tri ćese dukata i 
ponesu je sa sobom. Kad Turci dođoše kući, stanu se 
svađati sa svojim ženama; dvojica uzmu nož i pokolju 
žene. Htjedoše ih sviralom oživiti kao i Ćoso svoju ženu 
i djecu. Ali žene ostadoše mrtve. Odmah se Turci vrate i 
stanu tražiti Ćosu. Nađu ga kod kuće. Htjedoše ga klati, 
ali ih Ćoso zamoli, da ga ne zakolju, nego da ga u vodu 
bace, Turci pristanu. Uzeše jednu vreću i metnu Ćosu u 
vreću. Kad su do vode došli, ostane Ćoso s' vrećom, na 
obali, a Turci odu malo dalje, da odsijeku velik prut, 
da ga mogu daleko u vodu gurnuti. Ćoso u vreći vikaše: — 
Ne ću, ne ću, ne ću! — To je čuo jedan čoban, koji je bio 
blizu. Dođe do Ćose pa ga upita: — Zašto vičeš: ne ću? — 
a Ćoso odgovori: — Ne ću da uzmem carevu kćer. — 
Čoban se ponudi, da njega pusti u vreću. Ćoso kaže: — 
Požuri se vreću odvezati pa idi unutra! — Ćoso iziđe van, 
sveže u vreću čobana i uzme njegovu kabanicu i štap i 
ode k ovcama. Turci dođoše, donesoše prut i odgurnuše 
vreću do po vode misleći, da je u vreći Ćoso. Pođu kući. 
Sretnu Ćosu, gdje tjera ovce, pa ga upitaše: •— Otkuda 
ti, Ćoso, ovdje, kad smo te bacili u vodu? — Ćoso im 
kaže: — Vi ste mene bacili na vrh vode, a tamo su ova- 
kove ovce, a da ste me bacili na dno vode, tamo bih našao 
zlatne ovce! — Turci ga zamole, da im pokaže to mjesto. 
Ćoso se vrati i pokaza im to mjesto. Kad su Turci došli 
do obale, jedan skoči u vodu, nije znao plivati i poče se 
daviti. Iz usta mu prskalo, jer je utopljenik iz sebe vodu 
istjerivao. Drugi Turčin upita Ćosu: — A što ono prska? 

— Ćoso reče: — Zove tebe tvoj drug, da i ti dođeš tamo! 

— Drugi Turčin skoči i on se udavi. Ćoso ode pjevajući. 


4 Hrvatska narodna šala 

17 . 


DJEČAK I VRAG. 

Kajkavska iz Lobora u Hrvatskom Zagorju. 

Išel dečke po svetu službe iskat, zestal se je z vra- 
gem, njega vrag pita : Kam’ ti, dečke, ideš ? — On neje 
znal, da je to vrag, pak veli: — Idem službe iskat. — 
Vrag veli: — Hedi, dečke, z menu. — Išel je dečke, dek 
ga je vrag dobil pod svoju perut. Onda je rekel vrag 
dečku : — Ako ne boš delal, koj i jaz, onda bom s tebe 
glavu zel. — Onda veli vrag : — Edi ideme v goru, če 
ne boš tulike derv donesel, kak i jaz, onda ti bom 
glavu zel. — Ide dečke ž njem pak si celem potem 
gozve 1 reže pak je veže. Vrag ga pita: — Koj boš s temi 
gozvami ? — Dečke veli: — Ti si bedak, ke ti misliš, 
da bom jaz tak mali pošlek 2 nesel, kak ti. Jaz bom vis 
okol gore te prepregel pak bom najempot potegnol se 5 
dime 4 . — Onda je vrag zbegel i rekel : — Edi, dečke, 
ideme dime, ti si jakši od mene. Još ti bom dal jene, 
ake ne buš tega napravil, onda ti bom sigurne glavu zel. 

— Zeme vrag sto veder sod 5 , a svoj 6 dečke si zeme mo- 
tiko ; onda ga vrag pita : — A koj boš ti s to motiko ? 

— Dečke veli : — Eli si ti bedak, ke misliš, da bom jaz 
nesel tak mali sodiček kak ti? Jaz bom viš ćeli zdenec ot- 
kopal pa ga bom nesel. — Pa vrag veli: — Dej mira, dečke, 
ti si jakši od mene. — No vrag veli : — Dobre je, vezda 
vidim i znam, da si jakši od mene, neg ake ne boš tega 
napravil, ke ti bom vezda rekel treti pot, onda ti bom 
mahem glavu zel. — Ide vrag h svojo kovačnico pak zel 
najvekši bat pak veli dečku : — E ake ne boš ti hitil tak 
visoke bata, kak jaz, koj ga ne bo tri vure naklu 7 , onda 
znaš, ke bo. — Vrag hiti bat, ni ga bile glih 8 tri vure 
naklu. Bat opane naklu i mam tulika graba postane, kam 
bi išel sto veder lagov. On ga zeme pak ga dal dečku, da 

ga nek vezda on hiti. Dečke prime bat, derži ga v rdka 
pak gledi v zrak. Vrag se resceri: — Ke paziš, em ga 
same hiti! — Dečke veli: — Eli si ti bedak, jaz pazim 
brata svojega gere 9 , jaz ga bom nemu hitil, nek ga zgrabi, 
več ga ti ne boš imel. — Note vrag veli: — Naj, naj tega 
napraviti, te mi je najvekši bat, več nemam tulikega. 
Jaz ti bom platil poštene tvoju moko, same ostavi bat. 
— Onda mu išče 10 veli vrag : — Jaz sem štimal 11 , da boš 
moj, pak si jakši od mene; na ti vreću penez, pak hedi 12 
dime. 

1 gozva — gužva od gipka pruća; 2 svežnjić; 8 sve; 4 kući; 6 sud (bure); 
6 njegov; 7 na zemlji; 8 upravo; 9 gore; 10 jošte; 11 mislio; 12 hodi. 


18 . 

NAJLJEPŠI SAN. 

Muslimanska iz Bosne. 

Ono ti se jedan put zaputili nekud Turčin, kršćanin 
i jehudija 1 , pa pošto su putovali cio dan, umorni panu na 
konak u nekakva siromaha seljaka. Budući da su bili 
ogladnili, zaištu što da večeraju. Domaćin imao samo ko¬ 
madić sira i kruha, pa im to iznio, a oni odmah vide, da to 
nema ništa; jedva jednomu, a kamoli svoj trojici. Šta će? 
Počnu se pogađati za večeru, da jedan pojede, a dvojica 
da se strpe do sutra. Ali se ne mogu da pogode, jer svaki 
bi htio da on pojede. Pa tako nateži se, dolje — gore, dok 
najposlije jedan rekne: da sva tri legnu spavati, pa kad 
ustanu sutradan, neka svaki kaže: šta je sanjao, pa čiji 
san bude najljepši, neka onaj pojede večeru. 

Tako i bude. Svi polegnu, pa kako su bili umorni, brzo 
zaspe. Ali Turčin ipak ne zaspi, već kad vidi, da su oni 
pospali, ustane pa pojede večeru u medeni kus i onda i on 

legne. Sutradan kad ustanu, počne prvi ijehudija pripo¬ 
vijedati svoj san: — Ja, veli, — usnio: a ja otišao na Turi 
Sina 2 pa sam tu dugo razgovarao sa Musa pejgamberom 8 . — 
Oni mu oba reknu, da mu je san lijep, a nato počne kršća¬ 
nin da pripovijeda: — Ja sam usnio: a ja otišao ne nebesa, 
pa me tamo dočekao sveti Petar i dugo me vodio po ne¬ 
besima ... Kad obadva reknu da je i njegov san lijep, onda 
počne Turčin: — Ja, — veli, — usnijem nekakva čovjeka 
u zelenim haljinama, pa mi on rekne, čim me ugleda: — 
Tvoji su drugovi otišli, jedan na Turi-Sina, a drugi na ne¬ 
besa; ne će se, — veli, — za dugo vratiti, već hajde ustani 
pa pojedi onu večeru! — I ja sam tako i uradio. 

Onda oba kliknu: — E, tvoj je san najljepši? 

1 Židov; 2 brdo Sinaj; 3 Božji poslanik Mojsije. 


19 . 

NESREĆNI ĆELO. 

Iz Kalja u Bosni. 

Ono ti bio jedan ćelo pa tražio službe. Namjera ga 
namjeri na jednog hadžiju 1 . Pita ga hadžija: 

— Šta je, moj sinko? 

— Bome, hadžija, tražim službe, 

— Pa, sinko, možeš kod mene služiti, samo mi kaži, 
po što ćeš? 

— Sto groša, dragi hadžija. 

Hadžija mu obeća sto groša, a ćelo upita: 

— Šta ću ja kod tebe raditi? 

— Moj sinko, — veli hadžija, — na ti ključ, pa hajde 
u hambar i uspi varićak i po žita, pa hajde u mlin. 

Ćelo ode u hambar, usu varićak i po žita i pođe u 
mlin. Usput je ćelo vavijek govorio: — Varićak i po, va¬ 
rićak i po, — da ne bi zaboravio, koliko je usuo. 

Idući ćelo u mlin i govoreći: varićak i po, namjeri se 
na ljude, gdje vrhu žito. Ljudima se to nešto učini čudno¬ 
vato, što on govori: varićak i po, a oni znaju, da može 
biti makar sto vreća. Oni pomisliše, da im je ćelo duš- 
manin pa da ne želi, da oni više od varićka i po žita u 
vršaju imadnu; stoga skočiše, popadoše vile i grablje i 
mog ćelu zbubaše. A ćelo ih tada zamoli, da mu kažu, 
kako će on odsele govoriti. Oni mu vele: 

— Govori: — Ove godine toliko, a do godine stotinu. 

Idući ćelo dalje i govoreći: — Ove godine toliko, a do 
godine stotinu, — susretne, gdje ljudi nose mrtvaca. Ovo 
onim ljudima, što su nosili mrtvaca, bi pokrivo, pa ti se i 
oni skleptaju te ti ćelu istuku. Ćelo kukavi zamoli i njih, 
da mu kažu, kako će govoriti, a oni mu rekoše: 

— To vam bilo i prvo i posljednje. 

Ćelo se otale otisne govoreći: — To vam bilo i prvo i 
posljednje — pa susretne svatove. Svatovima se učini kri¬ 
vo, što ćelo viče, te ti i oni: netko kapom, netko šakom i 
tako ti mog ćelu istuku. Bijen ćelo po treći put upita sva¬ 
tove, kako će odsele govoriti. Oni ga naputiše, da govori 
ovako: — To vam bilo sretno i korisno i s njom porod 
izrodio. 

Ćelo je govorio dalje, kako su ga svatovi naučili, dok 
nije sreo popa, gdje tjera krmaču. A kad pop ču, šta ćelo 
kaže, popade uzicu te ti moga ćela iza ušiju. Siromah 
ćelo pita popa: 

— A kako ću ja odsele govoriti? 

Pop mu kaže: 

— Govori: — To ti bilo slasno i masno, iza zuba ti 
štrcalo i s njim bradu namazao. Ćelo posluša popa, pa 
otište od njega govoreći: To ti bilo slasno i masno, iza 
zuba ti štrcalo i s njim bradu namazao, A tuđe je po ne¬ 
sreći ćelinoj stajao čovjek, koji se raspasivo (išo porad 
sebe). Kad ovaj čovjek ču, šta mu ćelo veli, i on se naljuti 
pa ćelu isprebija. Ćelo ga upita kao i sve prve: 

— Da šta ću ja govoriti? 

— Govori: — To ti lako ispalo, a drugo još lakše. Ćelo 
posluša i toga čovjeka pa poče govoriti, što mu je on 
rekao, ali po nesreći sretne se sa čovjekom, koji je bio u 
jedno oko ćorav. Ćoru ćeline riječi upališe, pa ga i on 
izdeveta. Namah iza toga prispio je ćelo u mlin, pa je 
zasuo žito i samlio. A kad je šamijo, nije znao, kako će 
mlin zaustaviti. Onda on ode da upita ljude, kako se mlin 
zaustavlja. A oni mu kažu: 

— Izađi pred mlin pa zavrni vratiocem, a zovi. 

Onda on otiđe pred mlin i zavrne svojim vratom i 
počne zvati, ali se mlin ne će da zaustavi. Kad vidio ćelo, 
da ne će mlin da stane, uđe unutra i počne rukom mlin 
ustavljati. Ustavljajući ga tako, mlin mu zamota rukave 
pa i ruke i njega, i tako ti ćelo pogine. 

1 hodočasnik, putnik na sveta, mjesta. 


20 . 

NEBOJŠA. 

Čakavska iz Hrvatskoga Primorja. 

Bili su stareji i imeli jedinca sina. Ovoga pošalju va 
školu, ale se ni otel nikad vadit 1 . Meštar 2 ga je kaštigal 
i tukal i prez jila ostavljal, ale se 3 to ne pomore niš. Mali 
se ni bal ni šibe ni katafića 4 , ni meštra ni katiheta, ni oca 
ni matere. Malo mu već bilo dodijalo, ale ne šibi, leh 5 na¬ 
govaranje, pa zato pobigne od kući, da gre po svitu. Iduć 
tako po svitu nameri na jednoga gospodina, a to je bil 
djavol paklenski. On ga pita: — Kamo, mali? — A on 
onako sigurno odgovori: — Grem iskat dobroga gospo¬ 
dara. — Ti išćeš dobroga gospodara, — reče gospodin, — 
a ja dobroga slugu, hodi k mane služit. — Grem, zač ne, al 
znate ča, prvo leh van buden ča delal, morate me školi 

vadit mesec dan. — Dobro, ja ću te sam školi vadit, leh 
hodi s manu. — I mali projde s njim. Petnajst dan gre va 
školu i već zna više od meštra, gre drugeh petnajst i već zna 
više od katiketa. Sad reče mali sam sobun: — Dosta san 
se toga navadil, da bin ja sad šal ća od toga gospodara. — 
Pomisli tako i val je 6 pogibne prez gospodarova znanja. 

Gre i nameri se na jednoga staroga. Stari ga pita: — 
Dečko, kamo ti? — Gren iskat straha, odgovori mu mali. 
—- Kad je tomu tako, hodi va bližji grad, projdi sudu i tu 
te 7 ti dat sto forinti, ako prespiš va jednoj gradine. Mali 
projde va grad i valje gre iskat, kako ga stari naputi, sud 
I ponudi se, da će va toj gradine za sto forinti prespat. 
Oni mu valje obećaju, ako to učini. Došla večer i on projde 
va gradinu i prespi nutreh. Došlo ga strašit, ale njega niš 
strah. Jutro dan projde sudu i pita obećaneh sto forinti. 
Oni mu je daju. Zame beči 8 i gre naprvo. Dojde va drugi 
grad. Tu mu obećaju dvisto forinti, ako va njihovoj jednoj 
gradine prespi. — Ću prespat, zač ne, leh mi dajte beči, — 
govori njin on. — Dobit ćeš jutra, leh ti hodi tamo, ne boj 
se. — Borme on projde i va tu gradinu i prespi tu ćelu 
noć. Strašil je bilo tu sakakoveh, ča se god pomislet more, 
ale njega ni ni malo strah. Jutro projde po beči i kad ih je 
dobil, otputi se naprvo. Opet dojde va tretji grad, i tu mu 
sud obeća tri sto forinti, ako bude va njihovoj gradine pre- 
spal. — Ću, — odgovori on, — zač ne? — I večer projde 
tamo, ne projde spat, leh odluči, da će su noć bit na nogah, 
pa projde pod dimnjak i tu sede. Sad se počelo od seh stran 
strašno rušit, z lanci kramat 9 , škripat, prikazi se prikazi- * 
vat, ale njega ni sejedno niš strah. On lipo leh sedi i se to 
gleda. Najedanput čuje se z dimnjaka glas: — Padan, pa¬ 
dan! — A on reče: — Kad padaš, zač već ne padeš? — I 
sad padu pred njega dvi čovičje nogi. — Ej bar ste mogle 
malo dalje past, ne justo 10 , pred moje nogi, da mi tu pa- 
čite. — Zame obe nogi i hiti je u kraj. Sad se opet čuje glas: 
— Padan, padan! — Kad padaš, a ti padi. — I sad padu 
pred njega dve ruke. — No i vi ste mogle malo dalje past, 

a ne baš pred moj nos, kade mi pačite — i hiti je, kamo 
je hitil i nogi. Sad se opet javlja z dimnjaka: — Padan, pa- 
dan! — Kad padaš, a ti padi, — govori on. I pade truplo 
Čovičansko. — No još si moglo bliže past, — reče on, — 
ča nimaš drugde mesta. — Zame truplo i hiti ga k nogan i 
rukan. I se se to skupa spravi i zalepi, tako da je bil cei 
čovik, leh ča mu je glava falela. Mali to gljeda pa govori: — 
No da imaš baren glavu, bimo se razgovarali, da nan prvo 
vrime pasa. — Kad to reče, opet se oglasi z dimnjaka: — 
Padan, padan! — Ej padaš, padaš, nikad ne padeš? Padi 
već jedanput a ne jadi me, — govori on već zlovoljan. Kad 
to reče, eto pade pred njega glava i zaceli se z drugen 
telon i oživi. To bil čovik srednje dobi. Sad počme ta čo¬ 
vik govorit, da su tu blizu vrata i da je za njimi trinajst 
kamar, pa reče malomu, neka zame ključ pa da te poć 
malo videt te kamari. Ale mali odgovori: — Kamo si klal 11 
ključ, tu ga i zami i opri vrata, ako ćeš, ja se trudit ne ću, 
leh s tobun gren videt te kamari, — Čovik zame ključ i opre 
vrata od prve kamari. Sad govori malomu: — Zami ključ od 
druge kamari, da vidimo i tu kamaru. — Ale mu mali go¬ 
vori: — Kamo si stavil ključ, tu ga zami, pa opri sam. — I 
čovik zame ključ i opre sam. Dojdu va drugu kamaru, pa 
govori ta čovik opet malomu, neka zame od trete kamari 
ključ, a mali njemu opet: — Kamo si ga klal, tu ga i zami 
pa opri, mane se ne sila prigibat. — I čovik opre. I tako su 
jedan drugomu va seh trinajst kamar govorili. Mali je vavek 
govorili — Kamo si klal ključ, tu ga i zami. — Kad su bili 
* va trinajstoj kamare, govori čovik malomu, neka zame 
ključ od konobi, da te nutreh šega nać. Ale mali opet go¬ 
vori: — Kamo si ga klal, tu ga i zami, pa opri sam. — Čovik 
zame ključ i opre konobu, pa govori malomu: — Zami mo¬ 
tiku i zakopaj triput, pa ćemo nać vina. — Zami sam mo¬ 
tiku, pa kako si vino zakopal, tako ga i otkopaj, — odgovori 
mali, Čovik zame motiku i otkopa tri bačvi z vinon. — Daj, 
mali, ta žmulj 12 , da pijemo, — govori on opet malomu. — A 
zami ga sam. — Čovik zame žmulj, natoči punoga vina i 

dava malomu neka pije. Mali govori: — Ti si stareji, pij ti 
prvo pak onput ja. —r Čovik popije i da drugi žmulj malo¬ 
mu. Mali borme popije se do dna. Sad mu govori čovik, 
neka triput udre z motikon, pa da će nać tri žari cekini, 
— Ane ja, govori mali, leh kako si je ti zakopal tako je i 
ti sam otkopaj. Čovik je otkopal i govori: — Vidiš, mali, ja 
sam bil tu zaklet i ti si me s ten zbavil, ča si bil tako sigu¬ 
ran i ča nisi otel niš v’ ruku prijet. Ove dve žari cekini za¬ 
mi za se, a z ovon treton plati maši za duši, ke su ovde 
poginule. — I sad se učini dan. Mali projde jutro s gradine 
pa ni ni hodil po oneh tri sto forinti, ča mu je bil sud obe- 
ćal, dosta su mu bile žari s cekini, leh lipo projde doma 
k ocu i riiatere, pa još i sad s njimi žive i veseli se. I ja 
san bil jedanput pu 13 ) njega, pa mi je to pripovedal, ale z 
žari mi ni niš dal. 

1 vaditi se — učiti se; 2 meštar — učitelj; 8 sve; 4 katafić — 
školski zatvor; 5 leh — nego, samo; 6 odmah; 7 će; 8 beči pl. — novci 
9 kramati — lupati; 10 justo — upravo, baš; 11 metnuo; 12 žmulj — 
čaša; 13 kod. 


21 . 

PAMETAN I MAHNIT, 

Iz Bosne. 

Oni će poći dvojica u vilajet 1 ; jedan je bio mahnit 
Hajde oni, hajde, dok dođu do kamena. — Vidi 
moje majke, — reče mahnit, — baš preslica za mlinski 
kamen ! — A što će ti to, bolan ne bio ! — Što će, to će; 
ja ću uzeti tu preslicu 

U akšam 2 dođoše oni u planinu, a tu gori vatra, 
Strašivo je tu noćiti, a gdje da noće? Opaziše homoru 3 , 
pa će se uspeti obojica na nju. Hoće onaj da ponese i 
svoju preslicu, — Šta će ti ta mlimčina kamenčina ? — 
Ovaj ništa, nego je izvuče na homoru. Kad se oni uspnu, 

a evo ti čete hajduka. Nalože vatru, zakolju brava pa ga 
na ražnju ispeku. — Pusti, — veli harambaša, — da se 
ohliadi. — Ostaviše da se hladi. Utom mahniti: — Da pu¬ 
stim mlinčinu ! — Nemo»j, ako Boga znaš. — To onaj i 
ne sluša, već je otisnu. Kad ona pade, razbjegoše se 
hajduci pa rastegoše kud koji. Samo se harambaša sakri 
za jedno drvo. Utom oni slete s one homore pa za meso ; 
a harambaša dođe k njima, pa da jede meso. Onaj se je¬ 
dan prepane, a mahniti reče harambaši: — Eto ti dlaka 
na jeziku! — Harambaša isplazi jezik, a on mu ga no¬ 
žem odfikari 4 . Ne može on onda da viče, nego onaj samo 
tuci, a hajduci još dalje bjež\ 

Utom i svani. Hajde oni pa putuj cijeli dan. Stigne 
i akšam. Veli onaj pametni : Gdje ćemo na konak ? — 
— Gdje? Na bukvu! — mahniti će. 

—- Izjest će nas vuci i medvjedi. 

— Ti, kako hoćeš, a ja ću na bukvu. 

Nema ni ovaj kud kamo, nego se uspnu oba na 
bukvu, a ponese sa sobom i onaj prešnjen 5 . Dok tako 
oni, a vuci stanu zavijati; zajmili 6 oni medvjeda, pa ovi 
stanu vikati: — Tjeraj ga, potjeraj ! — a medvjed Za¬ 
grebi na onu bukvu pa se uspne i taman više njihke 
proleti. Vuci laju pod bukvom, a on uzmi testeru 7 , pa 
stani testerati onaj stup, na kojem je bio medvjed. Polu- 
pretesteraj, a druga se pola ocijepi, a medvjed dolje 
pade. Vuci ga dočekaju, pa medvjeda na komade istr¬ 
gaju. Utom i dan, a oni dalje. U akšam dođu u jedinu 
kuću ; eto ti tu mačke, lisice, eto i oroza. Dođu i oni, a 
malena kućica. — Gdje ćemo ležati ? — Mačka veli : — 
Ja ću u lug ; oroz : — Ja ću na panjge 8 ; a lisica : — Ja 
ću ići u budžak. 

Namjeste se oni tako u onu kućetinu. Kad bi u noći, 
navali četa, da noći u ovoj kući. Uljeze jedan da vidi, 
mogu li oni svi prenoćiti. Mahniti se onaj bio popeo više 
vrata, pa kad ga vidje, a on ukini mlinčinu, a mačka 
puhnu iz luga, a oroz zakikoći, a lisica udri od budžaka 

do budžaka bježati. Kad to vidi harambaša, jedva po¬ 
godi na vrata, pa bjež' bez daha među družinu. Dok on 
do njih izbi, a oni navali i pitaj, kako bi. — Ne pitajte, 
— reče harambaša, — kako bi. Nešta najprije obori ka- 
menčinu, a nešta ležaše u lugu, a nešta trče po kući, da 
me uhvati ; a nešta viče s tavana : — Dajj da ga ubijem! 
Ja gotov, misli, Božja ti vjera, da propadoh, te jedva 
ubjegoh i utekoh. 

— Dosta mi je tvoje družine, — reče mahniti, — 
nego hajde ti svojim putem, a ja ću svojim. — Utom se 
oni raziđi, a više nigda ne dođi zajedno. 

1 vilajet — zemlja, svijet; 2 akšam — večer, večernja molitva u 
muslimana; 8 homora — hrast, drvo; 4 odfikariti — odrezati; 5 pre- 
sjen (prešljen) — kolut na vretenu, ovdje: preslica; 6 zajmiti — po¬ 
tjerati; 7 pila; 8 panjge (panjege) — izdubak oko ognja. 


22 . 

TUPOGLAVI SLUGA, 

Iz Delnica u Hrvatskoj 1 . 

Bio je jedan gospodar i imao jednoga premudroga 
slugu. Taj je sluga krivo razumijevao svoga gospodara. 

Jedan put se spremao gospodar s njim u šumu i 
poslao ga, neka zapregne dva para konja, jedne neka 
metne sprijeda, a druge otraga. Gospodar je mislio, da 
metne jedne pred druge. Ali je sluga drugačije razumio 
gospodara. Jedne je konje zapregao sprijeda za rudo, 
a druge otraga za procjep 2 , pa je počeo konje goniti 
Kad ih je potjerao, vuku jedni naprijed, a drugi natrag; 
jedni amo, drugi tamo. I tako koniji nisu mogli kola vući. 
Pođe on u kuću gospodaru i reče mu : — Gospodaru, 
konji ne mogu kola vući. Kada jedne potjeram naprijed, 

drugi vuku natrag ! — Ide gospodar da pogleda i kad }e 
vidio, što je premudri sluga načinio, metne konje na 
pravo mjesto. 

Kad su išli u goru, potrlo im se je jedno kolo 
(kotač), pa reče gospodar slugi : — Hodi kući po drugo 
kolo i žuri se natrag. Ne pokazuj svakomu kolo. — Ide 
sluga po drugo kolo i razmišlja, kako će s tim kolom 
doći u šumu, kad mu je gospodar rekao, neka ga ne nosi 
tako, da bi ga ljudi vidjeli. Om je uzeo sjekiru, pa je 
kolo rasjekao i metnuo ga u vreću, da ga nitko ne može 
vidjeti. Dođe k gospodaru u šumu, a gospodar ga upita: 

— Gje je kolo? — Odgovori mu sluga: — Ta u vreći! 

— pa istrese komade kola iz vreće. Gospodar ga stade 
grditi i reče mu : — Hodi sada po drugo, neka te svi 
l^udi vide! — Sluga je pošao po drugo kolo. Kad ga je u 
šumu nosio, kogagod je od ljudi vidio, nosio im je to 
kolo pokazati. Gospodar čeka i čeka na slugu. Najednom 
ga ugleda i dovikne mu ; — Daj donesi već jedan put to 
kolo ! — Ali mu sluga dovikne : — Počekajte jošte malo! 
Još ga nisam onim ljudima pokazao. — I tako napokon 
dođe sluga s kolom, zapregnu konje i voze kući. 

Kad su došli kući, pošlje gospodar slugu na pašu 
s konjima i reče mu : — Pasi konje kraj zelja, ali pazi, 
da konji zelje ne popasu, a ja ću navečer doći po tebe. 
Gospodar pođe kući i navečer potraži slugu pa ga upita: 

— Gdje su konji? — Sluga mu reče: — Ja ne znam. Vi 
ste mi rekli, neka pazim, da konji ne popasu zelja. I ja 
sam pazio na zelje. — Gospodar ga je stao psovati, ali 
što je mogao s njim, kad je bio takve glave. 

Bog neka znade, je li to istina ili laž. 


1 kajkavština poradi obilja lokalizama obraćena u štokavštinu; 

2 drvo otraga na kolima. 

23 . 

KONJ I ČOVJEK. 

Iz Bosne. 




Bio je neki čovjek i imao jednog konja pak je od 
onoga i živio, što je na njemu iskirio 1 . Ali po njegovoj 
nesreći nabije konj sadno 2 . Sad od njega tko tužniji, tko 
žalosniji. Kudgod ode, svakomu je svoju nesreću pripo¬ 
vijedao. Jednoć sjede pred kućom svojom, i dok on tuđe 
nabraja, naiđe nekakav čovjek, pak i njemu pripovjedi 
žalost svoju govoreći kroz plač: — Ja imadoh jednog 
konja, i što sam na njemu izradio, od tog sam dosad i 
živio, pak evo sada nabi sadno i ništa ne mogu na njemu 
već izraditi, već molim te, ako znadeš od toga štogod, 
kaži mi. — Onda mu on odgovori: — Ta to je lako, uzmi 
orah, istući ga, pak onda pospi onim prahom po rani, i 
odmah će proći. 

Tko sada veseliji od njega, te i odleti na tavan i 
nađe orah, pak ga stuče i pospe ranu. Onda odvede konja 
na livadu, a on se vrati natrag. Poslije toga prođe neko¬ 
liko dana, sjeti se svoga konja i pođe da ga obiđe. Došav 
na livadu vidi, gdje je na konju njegovu iz sadna izrastao 
orah i još, što je bolje, rodio kao kita 3 . On pogledav uz 
orah, niz orah, uzme grudu zemlje pak se hiti na njega 
i istrese nekoliko oraha. Ali malo zemlje one, što je on 
hitio, ostane na orahu, i opet se on kući vrati. Kad prođe 
nekoliko vremena, opet pođe da vidi svoga konja u livadi. 
A1 kad tamo, ima šta vidjeti: na orahu veliko polje na¬ 
raslo od one zemlje, što je ostalo na njemu, kad se je hitio. 
Kad to vidi, vrati se kući te upreže volove i pođe pak 
uzore polje i posije prohu 4 . Ma da je bila vrlo sušna go¬ 
dina, ipak je njemu rodila proha dobro; jer kad on vidi, 
da se je gdje nadveo oblak, tad konja za ular, pak pod 
oblak, i tako mu uvijek nakisivalo, kad je htio. Kad već 
dođe vrijeme od žetve, zovne žeteoce, pak požanju i 

snesu na jedno mjesto, gdje će sabiti. Pobacav sve sno¬ 
pove samo još jedan ostane, uzme vile, da i njega baci; 
ali lisica izleti ispod njega, pak preko polja uteče a on 
za njom poleti, da je uhvati. Trčeći za njom dođe na 
jedno blato i pođe da pređe, al’ mu zapadnu noge u blato, 
i nikako se ne mogne izbaviti. I tad se dosjeti što će: brže 
bolje odleti kući, donese motiku te iskopa noge iz blata 
pak se opet naturi trčati za lisicom. Putujući dođe do 
jedne vode i siromah trčeći umorio se i ožednio, brže 
bolje odsiječe sebi glavu te se napije pa opet put svoj 
nastavi za lisicom. Kad prevali nekoliko puta, izvadi 
peškir, da otare znoj sa čela; al* kad on, ne ima na njemu 
glave, i sjeti se, da je ostala kod vode, gdje je pio vodu. 
Potrči natrag, pa kad on tamo, već lisica smanula pola 
mozga. 

I tako su postali oni ljudi, koji su bez mozga. 

1 dobio na vozarini; 2 rana od sedla u konja na leđima; 3 biljka; 
4 proso. 


24 . 

FRATAR I TURSKI CAR, 

Kajkavska iz Hrvatskog Zagorja. 

Jedenput pripetilo se je da je Turski car dal 'se fratre 
iz svojega carstva iztirati, neg ipak im je dal s kim se mo- 
reju osloboditi da ne budu iztirani. Dal je pozvati gvar¬ 
dijana na spomenek da, ako mu ne bu odgovoril na tri 
pitanja, bude ih pretiral. A baš ti čas gvardijan se je od- 
peljal vu Švabsku, a drugi ni jeden ni štel da ide k caru. 
Zdigne se sokač i veli: Ako vi meni dopustite, pak idem 
ja. Oni su mu dopustili i doista odišel je sokač caru. Car 
mu da prvo pitanje, i pita ga: Čuješ frater, poveč ti meni. 
kuda je polovica sveta? Frater veli: Ha, care, baš ozde 

gde ti sediš, ako ne veruješ, ti si car, moreš dati meriti. 
Drugi dan da mu drugo pitanje, zapita ga: Poveč ti meni, 
frater: a kaj vezda Bog radi? Frater odgovori: Ej care, 
ja ne vidim kroz tavan, hodi da jašemo van na polje. Jaše 
frater na oslu a car na lepom paripu zelenom. Frater zgle- 
dava se, kaj Bog radi pa veli proti caru: Ej, mili care, 
kak bi ja to videl? Premaleni je moj osel, daj da si sedem 
na tvoga paripa. Zajaše frater paripa a car osla. Onda 
tekar veli frater: Ej, care, Bog se čudi da frater na paripu 
a car na oslu sedi. — Treći den da mu trejte pitanje, pita 
ga car: — Poveč ti meni, frater, kaj ja mislim. Frater veli: 
Ej, mili care, ti misliš da z gvardijanom divaniš a tekar 
s kuharom. Onda si je mislil car: da je kuhar tak mudri a 
kamo li gvardijan, pa je onda pustil na miru fratre. 


25 . 

ČOVJEK I ŽENA. 

Muslimanska iz Bosne. 

U nekom selu živjeli su čovjek i žena, te se prome¬ 
tali kotjekako, čovjek o težakluku, a žena radila u kući. 
Čovjek bi odmah, čim bi dan osvanuo, uhvatio volove i 
otišao u polje orati, a žena bi ostala kod kuće radeći te 
bi mu uvijek donijela ručak na njivu. Ali čovjeku je 
uvijek bilo krivo misleći, da žena nikakva posla ne radi, 
već samo da ljenčari kod kuće, pa to najposlije reče i 
ženi: — Ti, ženo, samo džaba ležiš kod kuće i jedeš, a 
ne radiš ništa. Ja bih vas ženski posao uradio za sahat. 
Mi jadnici ljudi po vas dan se pržimo na suncu. — Žena 
se nato stane smijati te reče čovjeku: — Šuti, bolan ne 
bio, naš je posao stoput teži od vašeg, a vi ga ne bi nikad 
mogli svršiti. — Ali, on joj ne dade ni govoriti, već opet 
zasu, kako ljudi više rade, a žene ništa. Nato mu ona reče: 

— E, pa dobro, ja ću sjutra uhvatiti volove pa ću ići 
orati, a ti ćeš raditi moj posao. — On to jedva dočeka, 
te ugovore da će tako raditi, čim zora zabijeli. Sjutradan 
žena uhvati volove, a onda poče naređivati čovjeku šta 
treba da on radi. — Ti ostaješ kod kuće i dobro mi 
pazi što ćeš uraditi ; čuvaj mi piliće, da ih štogod ne od¬ 
nese ; onda pomuzi krave, ama čuvaj da ne podoje telad. 
Skuhaj hljeb, izmeti mlijeko, spremi ručak, pa mi donesi 
na njivu. 

Žena potjera volove, dok joj nešto pade na pamet, 
te se povrati i reče čovjeku : — Da, zaboravila sam ti 
kazati, na tavanu ima u ćupu 1 otrov, čuvaj se, nemoj se 
prevariti pa izjesti ni malo onog otrova, jer ćeš odmah 
umrijeti. — Taman, — reče on, — ti nejmaj brige, ja ću 
sve lako uraditi, a ti dobro gledaj, da uzoreš štogod više 
možeš. — Zatim ona ode s volovima na njivu, a on ostane 
kod kuće da radi. 

Čim je žena otišla od kuće, čovjek se razleti te 
stane da radi. Najprije pomete kuću i naloži vatru, a 
onda ogleda kvočku i piliće te se sijeti da mu je žena 
rekla da ih čuva, pa se malo promisli kako će ih najbolje 
učuvati te se domisli, uzme kanafe 2 te poveže sve piliće 
za kvočkine noge, da ih što ne odnese. Zatim ode te po¬ 
muze krave, a onda se vrati u kuću i stane zagrtati ru¬ 
kave, da umijesi hljeb. Počne sijati brašno, pa mu na 
um pane da mu valja i mlijeko izmesti, a dotlen mu je 
prošlo dosta vremena, te mu nešto na um padne, i on 
reče: — Ha, bogme, ja ću svezati stap za leđa, pa 
dok ja budem sijao brašno, mlijeko će se pomalo mesti, 
i tako ću dva posla uraditi. — To on*i učini, sveže stap 
za leđa i stane sijati brašno. Dok je on sijao brašno, 
mlijeko se je malo melo, a dok je umijesio hljeb, zabo¬ 
ravio je mlijeko ; kada je iznio hljeb, da ga zapreće, 
nagne se da razgrne vatru, a mlijeko preko glave sve 
se salije na vatru i potrne je. On se razljuti te iziđe 
pred kuću, da vidi piliće, a u isti čas doleti nekakva ti- 

čurina te uhvati kvočku, a kako su bili pilići povezani 
za nju, to odmah i njih odnese. Kad i to vidi, još se 
većma razljuti te pođe u pojatu, da vidi krave. Pošto je 
unišao, opazi telad pod kravama gdje doje, jer je bio 
zaboravio zatvoriti vrata od telećaka, te su teoci izišli 
l podojili krave. Sada mu omrzne život, te se stane lupati 
šakama u glavu i reče: — Eh, kada sam ovoliko uradio zi¬ 
jana 8 idem vala 4 na tavan pa ću se otrovati, nek ne 
živim. Što je mislio, to i učinio. Kada se je popeo na tavan, 
nađe naj ćup te zasjedne i stane jesti, sve malo po malo. 
Kad je nekoliko puta založio, stane se okretati oko sebe, 
kad će se otegnuti i umrijeti. Uto već dođe vrijeme ručku, 
te žena dođe i dotjera volove. 

Pošto je ušla u kuću, ugleda hljeb na ognjištu nepečen, 
a po ognjištu proliveno mlijeko, zatim ode u pojatu, kad 
tamo, a teoci podojili krave gladne i žedne, a kad se htjede 
vratiti u kuću, opazi da nema ni kvočke ni pilića. Uđe u 
kuću te stane vikati muža. 

Ali se on ušutio i načinio se da je već umro. Žena se 
sjeti da je na tavanu te se odmah popne gore i ugleda ga 
gdje jede med, a ona zaviče: — Uh, šta to radiš, ako si 
Turčin, što mi sve zijan za zijanom radiš? — On se okrene 
pa već vidi da nije mrtav te zato joj odvrati: — Ma prođi 
me se, ženo, eto si vidjela šta je bilo zijana, pa sam se evo 
popeo na tavan, da se otrujem, kad sam toliko zijana po¬ 
činio, nek' i ne živim. — Hajde, budalo, kako ćeš se međom 
otrovati, ta to sam ostavila za lijeka, a ti mi ga eto pojede. 
Idi, moj junače, pa svoj posao radi, ori, kopaj, idi u drva, 
a nemoj se kvartati 5 u ženske poslove, kad te za to Bog 
nije stvorio. — 

Kad to on čuje, jedva dočeka te brže bolje uhvati vo¬ 
love i ode i bez ručka orati, a žena ostane s T > oj posao radeći 

Poslije nije više govorio da su ženski poslovi laki, već 
je iza toga uvijek govorio, da su ženski poslovi još teži od 
muških. 

1 lonac; 2 uzica; 3 zlo; 4 Boga mi; 6 pačati se, miješati. 


5 Hrvatska narodna šala 

26 . 

PODUŠJE. 

Iz Slavonije. 

Stajaše krčmar gologlav pred svojom krčmom, a 
prolazio neki seljak. 

— Hej, prdjane! — reče krčmar, — hodi, imam lijepe, 
kuvane ribe, paprene i dobra vina! Seljak se ne da 
nutkati dugo, gladan je te uđe u krčmu. I za čas pojede 
obrok ribe i popije pol boce vina. Krčmar veli: — Bi 
li još? 

Seljak gladeći brkove odgovara: — Pa donesi! Tako 
pojede gladan seljak pun tiganj 1 kuvane, dobro opaprene 
ribe i pol bijela hljeba a popije dvije boce vina. 

Krčmar opet pita: — Možeš li još? 

Seljak veli: — Hvala, Bog neka mu prosti dušu! 

Krčmar gladeći brkove veli: — Nema tu — prosti 
dušu, nego ti sad plati, što si pojeo i popio! 

— Gospodaru! — veli seljak, — ja mislim, ti daješ 
podušje, pak sam jeo i pio, a platiti nemam otkud. 

Dođe do tužbe, al’ seljak osta pri podaju, iako ga 
nije ni bilo. I krčmar se nauči ne nametati jelo i piće, nego 
davati, tko traži, puno za gotovo. 

1 zemljan stid na tri noge (šerpimja). 

27 , 

KADIJA I SIR, 

Iz Slavonije. 

Kadija u Bosni pozove Bošnjaka raju, da dođe pred 
njega na sud. 

Raja bio knez u selu, ime mu Matko. Polazeći u grad 
pred kadiju reče svoijoj ženi: — Pred kadiju se ne ide 
praznom rukom; zato, ženo, gledaj da ne odem s praznom 
torbom. Žena nato: — Pa šta misliš da bi dobro bilo po¬ 
nijeti kadiji? 

— Imaš li vrčić masla? 

— Nemam puna vrčića, nego načet, — reče žena. 

_ Načet se ne nosi kadiji. Turčin je goropadan. 

— Ima lijepa i dobra sira suva i svježa, pak ponesi 
mu dva tri sirca, — veli žena. 

— Daj donesi sirce, — muž će nato, a žena donese 
suvih i svježih po nekoliko siraca. Muž izbere za kadiju 
najveće i najljepše suve sirce, da spremi u torbu, a žena 
mu preporučuje svježe hvaleći, kako su masni i dobri, pa 
je bolje da ponese svježe. Muž posluša ženu i ode u grad 
pred kadiju. Došavši onamo, pokloni se pred kadijom, po¬ 
klekne, izvadi iz torbe tri sirca zavijena u čist ručnik i 
stavi pred kadiju. 

— Šta ti je to, rajo? — pita kadija. 

— Eto, čestiti kadija, poslala ti moja domaćica jabuku. 
Zazor bi bio i sramota, da dođem pred tebe praznih ruku. 

Kadija odloži čibuk iz ruke, lati ručnik, razvije sirce, 
i kad vidi, šta je, razljuti se na raju, što mu je donio tako 
loš peškeš 1 , pak sirac po sirac baci i tresne raji o glavu i 
otjera ga ispred sebe. 

Vraćajući se doma iz grada od kadije reče suputnicima; 
— Braćo, sveđer je dobro pokadšto i ženu poslušati; da 
bijah ponio kadiji, kao što sam htio, suve sirce, pukla bi 
mi od njih glava i oči iskočile. 

1 dar. 

NE ĆE DŽABA 1 DA LAŽE, 

Muslimanska iz Bosne. 

U nekom gradu bijaše ihtijar 2 šaljivdžija pa bi često 
išao paši v posjete. Paša ga je odviše volio, pa ga je zato i 
prizivao k sebi, i sobom mu je ikram 3 činio. Jednoga dana 
paša sjedaše s nekim uglednim ljudima, dok evo ti ihtijar. 
Dočeka ga paša i načini mu mjesto kod sebe. Pošto starac 

sjede, paša mu ponudi duhan, i on napuni lulu pa zapali. 
Onda mu paša reče: — Deder nam, amidža 4 , štogod slaži! 

— Prođi me se, dragi pašo, meni sada nije ni do šta, — 
tako tužno odgovori on. — Hajirola 5 , šta ti je? — upita 
ga paša. — Umrla mi majka, pa je nemam za što da uko¬ 
pam, — odgovori stari. Nato se paša maši džepa te mu 
izvadi tri dukata, a tako i oni ostali, neki jedan, neki dva. 
On im zahvali i pošto još posjedi kod njih, ustane i izađe 
iz sobe. Kad sjutra paša čuje da u njeg nije mati umrla. 
Odmah pošalje slugu po starca, i on mu dođe. Onda mu 
paša rekne: Što ti meni jučer šlaga da ti je mati umrla? 

— Pa ti si mi reko da ti što slažem, a ja ne mogu, Boga 
mi, džaba da lažem! — E, pravo si uradio! — nasmija se 
paša i opet ga nadari. 

1 badava; 2 star, iskusan čovjek; 3 počast; 4 stric; 5 koje dobro. 


29 . 

ZAŠTO DO KAPI ISPIJA. 

Iz Slavonije. 

Žena imala muža pijanicu, koji je pijući vino i rakiju 
običavao uvijek na iskap i do posljednje kapljice istrusiti 
i ispijati kupice i kupe te još zatim i brkove oblizavati, da 
ne izgine za njega nijedna kapljica. Žena pokušavala odu¬ 
čiti svoga muža od zle navade, moleći i zaklinjući, govo¬ 
reći mu, kako se sramoti u društvu i pokazuje pravom pi¬ 
janicom; kako i drugi ljudi piju, ali lijepo, polagano, ispija¬ 
jući kupicu na dva tri puta, a ne ovako halavo 1 kao on. 

No sve to bijaše badava, muž osta pri svojoj navadi. 
Sad se domisli žena, da pokuša omraziti svomu mužu to 
istrusivati kupicu na dušak. Kupi na vašaru lijepu kupicu, 
na koje dnu bijaše naslikan lijep anđelak, s rumenim liš¬ 
ćem, modrima očima i zlaćanima krilcima. Donese kupicu 
k objedu na stol, natoči punu vina i pokloni svomu mužu. 

Ovaj razgleda kupicu, spazi na dnu anđelka, nasmiješi se f 
pogladi brk, lati kupicu i ispije na dušak cmrčući i zadnju 
kapljicu. 

— Besramniče, zar se ne stidiš božjeg anđelka piti 
tako halasto? 

— Šuti, ženo! muž će nato, — bojim se, da se anđe¬ 
lak ne utopi u vinu, a to bi mi žao bilo; zato tako pijem- 

Domala bude opet sajam, žena kupi drugu kupicu, na 
koje dnu bijaše naslikan đavolić s roščićima, repićem, 
upravo nakazno strašilo. Pri objedu donese žena kupicu 
na stol, nalije punu vina i pokloni svomu mužu. Ovaj raz¬ 
gleda kupicu, opet se nasmiješi, pogladi brk i istrusi punu 
kupicu na dušak cmrčući posljednju kapljicu. 

— Jadan druže! reče mu žena, — zar se ne bojiš ni 
đavola, nego ispiješ opet halavo do kapi? 

— Šuti ženo! — na to će muž, — ovom obješen jaku 
ne ću na da kapljica preostane; zato tako ispijam; ne dam 
vragu ni zerića, dok mi je brk pod nosom, a grlo suho. — 
Badava! — pomisli žena, — vuk dlaku mijenja, ali ćudi 
nikada. 

1 halavo — pohlepno, proždrljivo. 


30 . 

ZLOGOVOR. 

Muslimanska iz Bosne. 

Jedan čovjek imao slugu, kojemu je uvijek bio običaj 
zlo govoriti i slutiti, pa mu s toga i nadjenu ime: Zlogovor. 

Kad je jednom taj čovjek pošao na Ćabu 1 , reče svome 
sluzi: — Zlogovore, ako Bog dade te se vratim s Ćabe, 
kad mi izađeš ususret, ništa mi ne kazuj! — Peke 2 , aga, 
peke! — odgovori sluga. Kad je bilo vrijeme, da hadžije 
dođu, izađe i Zlogovor svomu hadžiji ususret, a kad se sa- 
stadoše, poljubi Zlogovor hadžiju u ruku i upita za 
zdravlje. — Eh, pa dobro sam, šućur 3 Bogu, i zdravo. — 
odvrati mu hadžija, — a kako su mi kod kuće? (Hadžija 

je bio zaboravio, da je to njegov Zlogovor). — Sve dobro 
i zdravo, samo ti je kuja krepala, — jedva dočeka Zlo¬ 
govor. — Eh, sva šteta je u njoj bila, — razgovori se 
hadžija, — a šta joj bi? — Mala — vala — prejede se 
mazgina mesa,'— odgovori mu sluga. — A zar je, bolan, 
i mazga krepala? — u čudu će hadžija. — Crče — vala — 
noseći »staroj« naslone, — hladno će mu Zlogovor. — Zar 
je, jadan, umrla stara (mati hadžijina)? — problijedi ha¬ 
džija. — Jest, alah rahmetejle 4 ! — sažalno će mu Zlogovor, 
— taman na petnaest dana prije mlade hanume (žene ha- 
džijine). — Ama šta bi, nesretniče, ženi? — poviče na 
smrt blijed hadžija. — Prepade se — vala, — kad ti kuća 
izgorje, — kaže mu Zlogovor. — Zar mi je, nesrećo, i kuća 
izgorjela? — vikne očajno hadžija, — ja šta mi se, bolan, 
radi kod kuće?! —Bogme dobro — odgovori Zlogovor: — 
cigani se naselili: kuju, dimaju; bolje nego kad si ti bio! 

1 grob Muhamedov u Meki; 2 dobro; 3 hvala; 4 u Bogu usnula. 

3L 

STARA BABA GORŠA OD VRAGA. 

Kajkavska iz Hrvatskog Zagorja. 

Stara Magda ni mogla dobiti muža. Na zajdne je rekla 
da, ako bi sam vrag došeo, da bi se ž njim oženila. Na to 
dojde vrag i oženili su se. Nego stara Magda bila je tak 
zločesta, da je vrag već skoro vcrkeo od te strasne muke. 
On je morao saki večer v krčmu po Magdu hoditi z lampa- 
šom, a kad su došli dimo, onda ga je baba bila. Vrag jeden 
put pita svoga suseda kak bi mogeo babu vmoriti. Sused 
mu veli: Ti na večer pređi neg peš po babu z lampašom, 
škopli pred pragom veliku jamu pa nutri nože naperi, onda 
ona opadne nutre pa se obreže i mam nju zakopli. Tak je 
vrag napravio i babu je zakopao, pa veli susedu: Ja sem tak 
napravio, pa je dobro bilo, a ja sem ti sam vrag: ja bum 
vlezeo v tri kraljevske čeri, od oveh me ne bude nigdo mo* 

geo stirati nego ti, a to ti ibu za to plača kaj doibiš od kra- 
lov. A od tretje me ti nejdi tirat, ar drugač te ja razchn- 
plem. To je zgovorio i onda je odišeo. Drugi dan se je čulo 
vre da je došeo vrag vu kraljevsku kčer i nigdo ga ni mo¬ 
geo stirati ž nje van neg ov muž. Muž kak je došeo, samo je 
rekeo: Vrag, van! i mam je odišeo vrag i za to je dobio muž 
sto zlatni penez. Onda je došeo v čer drugoga krala, i tam 
je muž stirao ga i tam je dobio dve sto zlatni penez. Onda 
pak je vrag išeo v trejtu čer i mam je pozvao muža kral da 
mora dojti vraga stirati. Onda je muž rekeo: Ja sem iz dveh 
čerih imao oblast stirati, a iz ove nemam. Onda ga je kral 
oteo dati pogubiti, zakaj je iz ovi dveh stirao a iz njegve 
čeri ne če. Muž si je mislio: Ah naj bude, ’se jedno mi je 
ovde vumreti ali me vrag raztrga. Onda je muž išeo. 
Kad je več došeo blizu čeri, onda je iz nje vrag zakričao: 
Kaj, ti nevernjak, sem ti ja ni rekeo, da sim me ne smeš 
dojti tirat? Muž je straho bio pak je rekeo: Ne ne, ja te 
nisem došeo tirat, neg ti pelam staru Magdu, ar je nazad 
oživela. Onda vrag prestrašen je izišeo iz čeri pa je rekeo: 
Ne ču niti ovu čer, samo da ne bum z ovom prokletom 
verom živeo, pak je onda pobegeo. Tam je muž onda dobio 
tri sto zlatni penez i tak je obogateo. Ovdi se vidi da je 
stara baba gorša od vraga. 


32, 


BERIĆET 1 . 

Muslimanska iz Bosne. 

Jedan crnogorski seljak pošao u grad na pazar, pa 
ga zateče mrak kod jednog hana 2 , i onamo se navrati da 
noći. Pošto popije kahvu, upita handžiju 8 : ima li šta za 
večeru? Hanđžiija mu kaže da ima, štogod želi. Nafto će 
Crnogorac: — Ponesi mi svašta, da se najedem. — Han- 

džija mu donese svake vrste jela, i on počne jesti. Tako 
jedući trgne oči na duvar 4 , ugleda na čiviji 5 niz ljutih 
paprika pa upita handžiju: — Što je 'no na čiviji? — 
Ono mi je berićet, — odgovori handžija. — Tako ti Boga, 
daj mi i toga berićeta da okusim, ni jesam nikad io. — Han¬ 
džija mu dadne jednu papriku i kaže mu, da se to odje- 
damput iz jede. Crnogorac od jednoć turi u usta te ižvače, 
dok ga poliše suze, pa ne znade ni kako proguta. Kada 
sjutra Crnogorac pođe otale, zovne handžiju, da mu plati 
konak. Handžija ga upita: — Je li ti dobro na konaku 
bilo? — Jest, brate, vrlo dobro, svašta sam kod tebe io. 
Bog ti dao pa svašta dosta imao, ali berićeta nikad nejmd, 
da Bog da! 

1 ljetina, blagoslov, sreća; 2 gostionica; 3 gostioničar; 4 zid; 
5 klin. 


33. 

PERŠIN. 

Iz okolice Osijeka u Slavoniji. 

U nekom selu živo seljak koji je imao tri sina, a bio 
je vrlo siromah i nije mogao već da hrani djecu. Najmla¬ 
đega su držali za luckasta. Jednom pošalje on najstarijega 
sina, da ide tražiti nešto da služi* I zbilja ode on u neko 
selo i nađe mjesto, gdje će služiti. Ali oni se tako pogode: 
koji se bude srdio, da mu tri kajiša ogule s leđa, on i 
gospodar. Sutradan zapovjedi gospodar slugi, da ide u 
polje orati, a ništa mu nije dao da jede* i da ne dođe, dok 
i »peršin« ne dođe. Tako mu se pas zvao. Dobro, on ide 
orati. On ore, ore, već gladan kao pas, a ne ima ništa da 
jede. Peršin ne će nikako kući. Kad se već smrkavalo, ode 
on kući pak se stane gazdi tužiti, kako je cijeli dan gladan 
orao; a gazda ga upita: — Pa srdiš li se ti? — Ama za 

Boga! Tko se ne bi već srdio; cijeli dan ti gladan ori! — 
Gazda mu oguli tri kajiša s leđa. Take je sreće i onaj drugi 
brat bio: i njemu oguli gazda tri kajiša s leđa. Sad dođe 
onaj luckasti u službu. Gazda i njemu bogme zapovjedi, da 
ide orati i da ne dođe, dok peršin ne dođe. E pa dobro! 
Ode on orati. Jedamput, dvaput okrene pa dozove nekako 
peršina, pa udri, pa udri, bogme moj peršin uteće kući, a 
on za njim. Kad dođe kući, pita ga gazda: — Pa zar si ti 
već došao kući? — E, pa vidiš, da sam došao; ti si mi 
kazao, kad dođe peršin, da dođem i ja. E pa srdite li se 
vi? — Ta ne srdim se. — Drugi dan pošalje ga gazda, da 
vozi drva iz šume. On ode pa vozi sve svojoj kući. Kad 
uvečer dođe kući, pita ga gazda: — Ta za Boga, more, 
gdje su drva? — E, pa eno ih kod moje kuće. Pa srdite li 
se vi? — Ta ne srdim. — Sad ga gazda pošalje, da ide 
vršiti. On ode pa sa žitom svojoj kući. A kad dođe opet 
gazdi, pita ga gazda: — Gdje ti je žito? — Eno ga kod 
moje kuće. E, pa srdite li se vi? — Ta ne srdim. 

Jednom bio veliki svetac, a gazda bio baš svečar. 
Dođu mu gosti i tu su oni onda veliku čast spravljali. Sad 
dozove gazda slugu i reče mu: — Idi donesi peršina pa 
usijeci u čorbu. — Sluga ode, uhvati peršina pa ga zakolje, 
lijepo ga oguli i isiječe pa metne u čorbu. Kad je već ručak 
gotov bio, sjednu oni jesti i piti pa se baš lijepo počastili. 
Kad su već meso pojeli, dozove gazda slugu, da kosti 
odnese peršinu. — Ta kakvomu peršinu? — odgovori 
sluga. —; Ta sad ste ga pojeli, pa šta bi još s njim! — Sad 
ga stane gazda psovati i grditi: — Kako bi ti pseto zaklao, 
pa nama dao da jedemo! — E, pa srdite li se vi, gospo¬ 
daru? — Ta kako se ne bih već jedamput srdio, ta ti mi 
već svu kuću porobi! 

Bogme ti moj sluga ni pet ni šest, nego njemu tri ka¬ 
jiša oguli s leđa pa ode onda kući, kad se je već nagurao 1 ) 
svašta. Tako je onda lijepo živio. 

1 nagrabiti se. 

34 . 


CAR I SELJAK. 

Muslimanska iz Bosne. 

Neki seljak imađaše vrlo lijepu krušku. Kad je kruška 
dozrela, naumi da i caru odnese nekoliko krušaka na peš- 
keš 1 . On napuni jedan sepetić 2 najboljih krušaka i ponese 
caru. Kad dođe u carski dvor, nobečije 3 mu ne dadoše 
pred cara nego mu rekoše: — Dok mi caru javimo za te 
pa ako te on pusti sebi. — Nobečije odu caru jave za se¬ 
ljaka, a uto dotjera straža u carski dvor dvanaest hajdu¬ 
ka. Straža ode caru te javi za hajduke. Car joj reče: — Vo¬ 
dite ih sviju u tamnicu. — Straža se vrati te potjera haj¬ 
duke a s njima i seljaka u tamnicu. Seljak se branio da on 
nije od hajduka, — ali uzalud. Stražari mu rekoše: — Tim 
ti hoćeš da nas prevariš, ne bi li se izmako. — 

Poslije nekog vremena posjeti car tamnicu. On pi¬ 
taše kažnjenike zašto je koji dopo tamnice. Svaki mu se 
izvinjivaše i govoraše da je na pravdi zatvoren. Kad car 
dođe do seljaka, upita ga: — Zašto si ti dopo tamnice? — 
Seljak mu ispriča isve po duši. Kad ga car sasluša, pusti ga 
iz tamnice i reče mu: — Idi mome blagajniku i zaišti šta 
hoćeš. 

Seljak ode blagajniku i reče mu: — Car je rekao da 
mi daš iz blagajne pet groša i da mi nađeš jedan ćitab 
i sjekiru. — Blagajnik mu da pet groša i nađe mu neka¬ 
kav ćitab i sjekiru. Seljak to uzme i pođe kući. Putem su¬ 
srete ga car, koji se vraćao iz tamnice. Car ga upita: — 
Koliko si zaiskao od blagajnika? Seljak mu pokaže pet 
groša. 

— Što nisi više uzeo? 

— Ovoliko su kruške vrijedile; — reče seljak. 

— Što si uzeo sjekiru i taj ćitab? 

— Sjekiru sam uzeo za to, kad kući dođem, da onu 
krušku posiječem, a ćitab, da se zakunem da više nikad 
ne ću donijeti krušaka caru na dar. — Car se na to nasmije 
i seljaka bogato nadari. Seljak se zafali caru i ode kući 
pjevajući. 

1 dar; 2 košić (poput kovčega); 3 čuvar, stražar. 

35. 

ŽENA VRAGA PREVARILA. 

Iz Bosne. 

Neki je čovjek imao ženu, na koju je mnogo sumnjao, 
i zato se snjome vavijek inadio. Ali bi ga žena svaki put 
nadinadila i budući jača za plot svezala. On jedan put 
uhvati vraga, vrag ga zamoli, da ga pusti, a on mu rekne: 

— Pustit ću te, ako moju ženu prevariš. — Vrag odgovori: 

— Metni me u bocu i odnesi kući, pa me ostavi ondje, a 
ženi zabrani, da u bocu ne tiče pak ti sutra kudgod otiđi, 
a žena će doći da vidi, šta je u boci, i dok bocu otvori, ja 
ću uteći, a ti kada dođeš, uzmi bocu i vidjet ćeš, da me 
ne ima u boci. Onda se možeš s njom gonati i nju dobiti, 
govoreći joj: Jest ja, tako je baš kao i boca. — Tako i 
bude. On strpa vraga u bocu, donese ga kući i rekne ženi: 

— Eto, ženo, vidjet ću ja, kako si mi vjerna. Evo, boca 
neka stoji ovdje netaknuta sve dok se ja ne povratim; ako 
li ju samo takneš, ja ću poznati. — Rekavši to ostavi bocu. 
Šved je muž ženi govorio: — Sada ću ja tvoju vjernost 
vidjeti. — Žena je međutim šutjela. Kada je dan osvanuo, 
ode muž u drva, a žena ostane kod kuće. Kada je čovfek 
zamakao, uniđe ona u sobu i pogleda bocu, koja joj se 
učini sada crvena, sada zlatna, sada žuta, sada zelena. To 
ženi bude odveć za čudo, uzme bocu u ruku, pogleda je, 
ah boca prazna. Kada vidi da je prazna, vrati se na¬ 
trag; ali kada se opet obazre, opet joj se prikaže 
boca kao i prije žutom, crvenom, modrom, zlatnom. 

Vidjevši to, vrati se natrag, uzme bocu u ruke i počne 
}e začuđena razgledavati da li je zbilja prazna. Uka¬ 
že joj se prazna kao i prije, Videći to počne 
se misliti, bi li otvorila, ne bi li; sada pođe rukom bocu 
otvarati, sada tfpet bojeći se muža, ustegne ruku, dok je ne 
svlada ženska znaličnost i otvori bd'cu. Dok ona odčepi 
bocu, odmah izleti jedan lijep mladić. Ona se začudi i upita 
ga: — Gdje si bio? — A vrag joj reče, da je bio u boci. 
Ona nato odgovori: — Ja ti ne vjerujem, da ti toliki možeš 
unići u bocu. — Dugo se pregovarajući rekne mu najposlije 
žena: — Ne ću ti se nikada vjerovati, da si bio u boci, dok 
svojim očima ne vidim. — Nato vrag: — E vidjet ćeš sada, 
da mogu unići u bocu. — Vrag uniđe, a žena brže bolje 
začepi bocu, pa vrag ostane u boci. Videći vrag, da ga je 
žena prevarila, nastojao je on nju opet prevariti; ali mu ne 
pođe za rukom. On je nagovarao iznutra ženu, da pokuša, 
bi li Opet mogla otvoriti bocu; ali žena ne htjede više otva¬ 
rati, nego ode za svojim poslom, a vrag ostade u boci 
Kada je došao njezin muž, opazi, da je vrag u boci i da 
mu je žena vjernost održala, I od ovoga vremena su živill 
U najvećem skladu. 

HUDI MUŽ — KONJ# 

Čakavska iz Hrvatskog Primorja. 

Jedanput su Bog i sveti Petar hodili po svitu. Kad 
nastane večer, projdu va jednu kuću na spanje. Va toj kuće 
najdu samu ženu i zaprose ju, neka ih za noćas na stan 
prime. Ona njin reče, da bi jih ona jako rada prijela, ale da 
ima jednoga hudoga muža, ki će njih i nju natuć kad dojde# 
Ale oni se jednako prose, neka jih prime, aš 1 da bi drugačje 
morali vane spat na zraku, kad ni na blizu nigde kući. — 

Dobro, — reče najzada žena, -— ostanite tu, ale nemojte 
mane krivit, ako vas moj muž dobro zlupa. — I oni ostanu. 
Žena njin još skuha večeru i da njin, da jidu. Ale naje¬ 
danput eto njoj muža. Već se je ž njegova hoda moglo 
videt, da to ne srne bit dobar čovik. Dojde va kuću i niš ne 
reče, leh 8 kad opazi Boga i sv. Petra, počel je val je la- 
mantirat i na nje i na svoju ženu, da kako ih je mogla pri- 
jet va svoju kuću. Sad zame jedan šćap i poeme po sv. Pe¬ 
tru, ča god je mogal jače mlatit. Petar govori sad Bogu: — 
Bože, ča ne vidite, kako me tuče, ča ne vidite, da će me 
ubit? — Ja, moj Petre, on je gospodar va svojoj kuće. Va 
svojoj kuće more delat, ča ki će. — Ale, gospodine, učinite, 
da me već ne tuče, al hote baren sad vi na moje mesto, a 
ja gren na vaše. — Dobro, — reče g. Bog, — neka ti to 
bude. — I sad se promene za mesta. Ale se je sv. Petar 
prevaril, aš val je muž govori: — Sad san se ovoga va *ven 
kutu dosti natukal, sad gren onoga va'nen drugen kutu. I 
tako počme opet po sv. Petru gmarit 8 . Gospodine, — veli 
sv. Petar, — opet mane tuče, finjen 4 san, ako me već brzo 
ne prestane tuć. Učinite, da me već ne tuče! — Sad se smili 
sv. Petar Bogu, pa zame palicu svoju i udre po mužu. Ov 
pade valje 5 va oganj i zaori vas. Sad se je žena počela za 
šega grla plakat za mužem, kodi da njoj je bil najbolji* Bog 
njoj govori: — Kake/ moreš za njin plakat, kad ti već ni 
mogal huji bit, leh ti ) bil? — Gospodine, istina, da mi je 
bil jako loš, ale se jedno mi je bilo lipje š njin. Zlen 6 je, 
gospodine, zlo, ale prez njega još huje. — Tako biš ti vo- 
lela, da ti j' živ? — pita ju. — Kako ne bin, gospodine, vo- 
lela, kad san se š njin već navadila. — Kad voliš da žive, 
ja ću ti ga oživet. — Zame šćap, pobrška malo š njim po po- 
pelu i muž se stane živ z ognja. Ale mesto da se zafali 
Bogu, ča ga j* oživel, zame šćap i počme ženu tuć. Sad go¬ 
vori žena Bogu: — Gospodine, recite mu, neka me ne tuče. 
— Ale ne će on da Boga posluša, leh kad je dobro ženu na¬ 
tukal, obrne se k Bogu, da i njega splati. Ale Bog se 
ga dotakne s palicun i on se učini konjen. Kad je jutro 

svanulo, sprave se Bog i sv. Petar ća i zamu konja sobun. 
Kad su došli va grad, zapita jih jedan trgovac, ako bi toga 
konja prodali. Bog odgovori, da bi, pa zapita trgovca, ku- 
liko bi dal za njega. Trgovac odgovori, da će dat trejset 
cekini. — Ne, odgovori Bog, ni trejset ni pedeset, leh znaš 
ča, mi ćemo se ovako pogodit: leto dan neka bude konj 
pu 7 tebe i ča dobudeš s njin u leto dan, to ćemo delit i ma¬ 
ne ćeš konja nazad dat. — Trgovac na to privoli. Sad projde 
Bog i sv. Petar dalje po svitu. Kad je bilo leto dan, povrnu 
se va grad nazad i projdu trgovcu, pa ga zapitaju, kuliko 
je s konjen dobil. On odgovori, da još ni nikad tako dobra 
konja videl i da je dobil s njin tri tovari cekini. — Dobre 1 , 

— govori Bog, daj ti mane polovicu i konja, a druga polo¬ 
vica neka bude tvoja, kako smo se bili pogodili. — Ne, go¬ 
spodine, — reče trgovac, — leh znate ča, ja ću van pustit 
si tri tovari cekini, a vi mane konja pustite. — Ale Bog ni 
otel, leh pusti trgovcu dva tovara, a sam zame jednoga i 
klade ga na konja, pa hajd naprvo. Sad dojdu na konak va 
istu onu kuću, kade su i prvo bili, i najdu ženu va črnen. 
Oni ju najprvo prose, neka jih prime na stan. Ona njin 
govori da bi jih rada prijela na.stan, ale da je već jedan¬ 
put pred leto dan takova dva bila prijela, pa da su njoj 
muža ća popeljali. Tako da su njoj vrnuli za njenu dobrotu! 

— Pa ča ti je tako žal za mužen? Ja san čul, da ti ) bil jako 
loš, da te i navek tukal. — Istina je to, gospodine, on je bil 
loš i tukal me je, ale zlen zlo, prez njega još huje. — Pa 
biš ti rad svoga muža nazad dobila? — pita ju Bog. Ah! 
gospodine, kako ne bin! — Dobro, kad biš rad, to će ti sad 
doć. — Projde i udre konja svojun palicun i konj se valje 
učini čovik. Bog mu da on tovar cekini i pošalje ga taka 
žene. I odsad naprvo su na najlipjen miru živeli. 

1 jer; 2 leh — nego, samo; 3 gmariti — tući; 4 gotov; 5 valje — 
odmah; 6 zlen — (sa) zlim; 7 pu — pri. 

37 . 

CICVARA IH POBILA. 

Muslimanska iz Bosne. 

Dvojica pošla u mlin, pa kako je bila silna ljetna 
žega, a i posustali, svrnu oni s konjima u hlad u jednu do¬ 
linu. Tu izvade brašnenice, da malo založe pa da opet 
nastave put. Smačući tvrdu ržanicu oporijem sirom, na- 
jedamput na um pade jednome: 

— Eh! da mi je ovu dolinu napuniti cicvarom! 

— Pa je dobro začiniti! — dočeka drugi. 

— Pa onda za kašike, odmah sa srijede! — prvi će. 

— Kakve srijede! Nego s kraja, pa redom! 

— Da šta, nego sa srijede! Na srijedu se slijeva sva 
mast! 

— Šta se slije na srijedu? Ta bismo li cicvaru naboli 
kašikom? A kako bi došao na srijedu, e? Zar gaziti Božji 
nimet 1 ? 

— Kako bih došao na srijedu? Ne bih, budalo jedna, 
išao u opancima! 

— Misliš li ti, mahnitove, da se ne bi udušio, kad bi 
skinuo opanke ! ! 

— Šta udušio?! Ta nije cicvara voda! Ta kad bih se 
i udušio, udušio bi se barem u cicvari! 

—- Ha! ha! ha! Nestalo mu nafake 2 , pa udušio se u 
cicvari! Ha! ha! ha! haaa ! , 

— Kome se ti smiješ? A? 

— Tebi, da kome? 

— Šta meni?! 

Tu riječ po riječ, pa dođe do šaka, mlate jedan po 
drugome, kao da su na ustjen 3 pogodili. Nijedan ne gleda 
kud udara. Od ove se tučnjave poplaše i pootkidaju konji 
im pa kao strijele odlete natrag kući. Tako se i njih dvojica 
mašući rukama vrate kući držeći svaki, što je uhvatio. 
Kad ih u selu upitaše, tko ih pobi, odgovoriše: cicvara. 

*) blagodat; 2 ) prehrana; 3 ) plaća. 

PRIČE O NASREDIN HODŽI 









38. 


NASRUDIN HODŽA I KADIJA. 

Muslimanska iz Bosne. 

Priča se, kako je neki kadija uvijek zvao Nasrudin 
hodžu, da mu dođe u posjete, ali mu on nije htio nikada 
doći. Zato kadija jedamput nagovori svog ćatiba 1 , da što¬ 
god naljuti hodžu, ne će li on doći, da ga tuži. Iza toga do 
malo vremena ugleda ćatib hodžu na pazaru, gdje nešto 
kupuje. Ćatib se došulja do hodže te mu iza leđa odvali 
podobni ljosku 2 , a onda tabanima vatru i pobježe. Hodža 
potrči za njim, ali on uteče i negdje se sakri. Sjutradan 
dođe hodža kadiji u mehćemu. Kad uniđe, ustade kadija 
prema njemu na noge govoreći mu: — Hodi, hodža, buj¬ 
nim 3 , sjedi, otkada mi ni jesi došao! — Ne ću sjediti, već 
sam došao da tužim ovoga tvioga nesretnika, — i pokaže 
prstom na ćatiba; — jučer mi odvali šamar, bi gajri hak 4 , 
nasred čaršije. — Nato se kadija okrene ćatibu i zapita ga: 
— Jesi li ti ošinuo hodžu šamarom? — Jesam, — odgovori 
ćatib. — A zašto? — zapita kadija. — Efendum 5 , u mene 
ima jedna mahna, a to je: dođe mi svakog mjeseca pa 
moram ošinuti šamarom koga prije dohvatim I jučer mi 
dođe ona moja mahna, pa pošto je hodža bio najbliži, njega 
ja udarih i odoh svojim putem. — Nato kadija dohvati ćitab, 
otvori ga i prevrnu nekoliko lista pa će ćatibu: — Ovdje 
piše, da dadeš hodži haka četiri pare, što si ga udario, a 
on neka tebi halali 6 . — Nemam sitna, — reče ćatib. — Pa 

idi razmijeni, — dočeka kadija, namignuvši okom na njega 
neka bježi. Ćatib ustade i ode. Kadija će opet hodži: — 
Sjedi, hodža, dok on donese pare. — Mogu i stajati, — 
reče hodža. Prođe dosta vremena, sat — dva, a ćatiba 
nema. Vidje hodža da ćatib ne će doći s parama pa se 
primače kadiji, koji gledaše u ćitab smiješeći se, priveza 
mu jedan šamar što može bolje govoreći: — Eto tebi svoj 
hak predajem! Kad dođe ćatib i donese 4 pare, neka ih 
tebi dade, ja nemam kada čekati. — To rekavši obode na 
vrata. 

1 pisar; 2 ćuška; 8 izvoli; 4 gajri hak — na pravdi Boga; 5 moj 
gospodine; 6 oprostiti. 


39. 


NASARAJDIN HODŽA. 

Iz Bosne. 

Nekoć, kad je živio Nasarajdin, jednim petkom pove¬ 
de svog jedinog vola na pazar, da ga prodade, da si tako 
osigura kuću s potrebitim stvarima. Vodeći putem vola su¬ 
srete ga jedan čovjek i rekne: — Vola, hodža, dobra vola, 
samo da nema desnog uha! — A hodža pograbi nož i od- 
siječe mu desno uho. Sad je išao malo, ali ga susrete 
drugi čovjek, pak mu rekne: — Mašala 1 , dobra vola, samo 
da nije ćulav 2 ! — A Nasarajdin opet popane nož i odsije- 
če mu drugo uho. Naiđe treći čovjek i rekne: Io, dobra 
vola, a još bi bolji bio, da mu nije repa! — Hodža i sada 
pograbi nož te odreže kukavnom volu rep. Najposlije naiđe 
četvrti čovjek i rekne: — Dobra vola, samo da ne ima 
očiju! — A Nasarajdin opet iskopa volu oči. Kada je do¬ 
šao u čaršiju, sveže vola za plot svega izranjena te ga po¬ 
čne prodavati ljudima, koji su dolazili i gledali kukavnoga 
vola; ali mu ga nitko ne htjede kupiti, nego dapače bježe 
od njega i njegova vola, samo da ne vide kukavnoga vola 

svega izranjena. Kad je bilo poslije poldan, hodža videći 
da nikakve mušterije 3 ne ima osim pasa, koji su oko vola 
optrkivati kao orlovi oko mrijine 4 , domisli se i rekne: — 
Daj da ga, kad nikakva mušterije ne ima mom volu, psima 
dadem na veresiju. Kroz nekoliko dana bezbeli 5 da mi 
plate. — Što je mislio, to je i učinio: utjera pse u jednu 
kuću staru uzidanu pa im isiječe vola na komade, a rekne 
im: — Eto jedite vola mog, majku vam vašu, pak ćete mi 
ga platiti, čim dođe prvi petak, — zatvori kuću i povrati 
se doma. Kad dođe kući, upita ga žena: — Koliko si uzeo 
za vola? — A on joj rekne: — Nisam ni krajcara još, već 
sam ga dao na veresiju psima do drugog petka. — Kad 
je došo petak, hodža ode u čaršiju da naplati vola, pa kad 
je došo u čaršiju, uniđe u kuću, gdje su psi zatvoreni bili, 
i pođe od njih iskati, da mu plate vola. Kukavni psi pođu 
izlaziti na vrata, a hodža im rekne: — Ne ćete, majku 
vam vašu, dok mi vola ne platite, — pa pođe kukavne 
pse mlatiti kolcem, goneći ih da mu plate, a vičući: — Kad 
ste mogli moga vola jesti, možete mi i platiti. — I tako 
mlateći paščad jedna bjelovina skoči na zid i izvali jedan 
veliki kamen, a pod kamenom se ugleda jedan veliki lonac 
pun dukata. To videći hodža zgrabi lonac sebi a paščad 
pusti na slobodu. Došav kući kaže ženi, kako su mu psi 
platili, a to je žena razglasila po svem komšiluku. Kad 
to čuše komšije njegove, dolete odmah k njemu i upitaju 
ga, koliko su mu psi platili; a on im kaže, da su mu dali 
pun veliki lonac dukata. Komšije odmah odu kući i svaki 
povede, što je koji imao od volova i krava aman 8 sve u 
čaršiju, pa kad su došli u čaršiju, pozatvaraju svu pašča- 
diju, koja su se nalazila u čaršiji, u jednu staru 
kuću i isijeku im volove i krave, da jedu sada 
na veresiju, pa će im platiti, kad dođe treći petak. 
Sada ostave zatvorenu u kući paščad pa se povrate 
kući veselo čekajući petka trećeg da dođe, kad će dukate 
od pasa uzimati za svoje volove i krave. Ali se prevariše 
jako; jer kad je došo treći petak, odu u čaršiju naplatiti se 

i mjesto da su se obveselili, ožaloste se videći, da im paš- 
čad nemaju otkle dati novce i osjete istom sada, da ih je 
hodža prevario i na veliku štetu natjerao. Paščad puste na 
slobodu, a vrate se kući. Kad su došli onaki žalosni i ljuti 
na hodžu, vikali su i psovali sve njegove žive, a hodža se 
je pomalo na njih smijao i uživao s dukata, koje su mu psi 
dali za vola. 

Poslije nekoliko vremena pođe hodža opet u čaršiju 
da kupi kravu te počasti svoje jarane (prijatelje). Kad je 
došo u čaršiju, kupi kravu, dovede kući pa zakolje i počasti 
nekoliko prijatelja. Meso, što je preteklo iza gosta, digne 
na tavan i objesi na dimu, neka se suši. Drugi dan uzme 
magarca svog i ode u šumu, da dotjera drva; kad je u šumu 
otišao, žena mu uzme malo mesa, pa metne na žaru, da se 
ispeče te da izjede. Al* u taj mah, kad je ona metnula 
meso na žaru, bane i hodža iz šume s drvima i uleti u kuću, 
da vidi, što se radi. Žena pak vidjevši hodžu na vratima, 
brže bolje baci meso sa žerave u vodu; a kad je bacila, 
meso ko vruće cvrknu, a hodža je upita: — Što to cvrknu? 
— A ona ne htijući kazati odgovori: — Nije ništa, — a ho¬ 
dža joj odvrati: — Ako mi ne ćeš kazati, ja ću umrijeti. — 
Ali zbilja kad mu žena ne htjede kazati, umre hodža. Kada 
je prošlo pol dana, žena videći, da hodža za šalu ne zna, 
počne ga po svojem zakonu kupati, a kad ga je okupala, 
rekne mu, da ustane, a on joj opet odgovori: — Kaži mi 
što je ono cvrknulo, pa ću ustati. — Kad mu žena ne htjede 
kazati, hodža osta ležeći, a žena ode da zovne hodžu dru¬ 
goga, da ga ukopa. Kad je došo hodža drugi i ljudi, opet 
mu se žena prikuči pak mu reče: — Ustaj, bolan, jer će 
te odnijeti u mezar 7 : — a on joj opet odgovori: — Kaži mi 
šta je ono cvrknulo? — Žena se kukavna ražalosti i od¬ 
stupi od njega, ništa mu ne htjede kazati, a hodža pristupi 
i metne ga u tahbut 8 , pa ga ponesu na groblje. Kad su ona¬ 
mo došli, opet mu se žena prikuči misleći, da će je poslu¬ 
šati pa da ustane. Žena mu rekne: — Ustaj jadan, sad će 
te u mezar metnuti. — Hodža svoju te svoju, niti tada 

htjede ustati. Kukavnoj ženi opet se sažali pa reče okolo 
stojećima: —Pričekajte, dok mu nešto šapnem na uhu, — 
uniđe u mezar pa mu: — Ustaj ili sad ili nikad! — On joj 
opet odgovori: Kaži mi šta je ono cvrknulo, pak ću ustati, 
a drukčije ne! — Žena žalosna izađe iz mezara i rekne 
onima, koji su zakapali, da mu ostave više glave jednu 
jamu, da mu može sunce unići u mezar, jer, kaže, da joj 
je tako zapovjedio na čas smrti. 

Kada su ga zakopali, pobjegnu svi natrag i žena s 
njima ode plačući za svojim Nasarajdinom hodžom. Drugi 
dan poslije smrti hodžine izađe kadija s kadijenicom i svo¬ 
jim sinovima u stalcu 9 na čast na groblje, i baš na onaj 
grob, gdje je Nasarajdin bio ukopan, odredi sjesti. Sad su 
počeli jesti i piti šerbet 10 , a kad su se napili i najeli, po¬ 
spe, a izmećarici 11 reknu, neka maloga sina metne u sta- 
lac pa da ga čuva, da se ne bi štogod dogodilo djetetu. 
Izmećarica metne maloga Muju u stalac pa i ona zaspi. 
Hodža vidjevši da su i oni zaspali, skoči iz mezara pa 
malog Muju uvuče u mezar mjesto sebe, a sebe metne u 
stalac. 

Kad je ustao kadija, ugleda hodžu u stalcu i misleći, 
da je njegov sin, poviče ženu pak joj s veseljem pokaže, 
kako im je sin narasto ovaj jedan čas, dok su oni spavali. 
Kadijenica brže bolje skoči i s veseljem prikuči se k nje¬ 
mu, pa ga stane ljubiti i grliti vičući: — Dragi moj Mujo, 
kako si mi narasto za čas na ovoj ledini! — Hodža je sta¬ 
jao sve jednako u stalcu i nije riječi progovorio, samo što 
bi se gdjekoji put nasmijao kao dijete. Pred mrak p<*đu 
kući, a hodžu dadu svojoj izmećarici da ga nosi. Kada su 
prolazili kroz varoš, kadijenica je svakom kazivala, kako 
joj je sin narasto i kako je velik kano i otac, samo što ne 
može govoriti. Tako veseleći se dođu kući i metnu u koli¬ 
jevku Nasarajdina. Kada je svanulo, dadu mu jesti, što je 
mogao i htio, pa opet zapovjede izmećarici, da ga metne 
u stalac i da ga iznese pred kuću na divan 12 . Sluškinja ga 
iznese i ostavi ga sama na divanu. Kada je sluškinja otišla, 

uniđe u avliju hodžina žena i začudi se, kad ugleda svoga 
Nasarajdina u stalcu, koji je prije dva tri dana umro, 
Hodža, kad ugleda svoju ženu, poboja se, da ga ne izda, 
počne plakati i vikati na nju. Kad to oćuti kadijenica, izleti 
pred kuću i poče vikati na nju, što joj dragoga sina plaši i 
cvili ko kakvo strašilo. A žena joj odvrati i kaže joj, da to 
nije njezin sin, već da je hodža Nasarajdin vičući: — To je 
moj hodža, koji je prije dva tri dana umro i pokopan bio! — 
Hodža, kad je čuo da ga žena poznade, skoči odmah iz 
stalca, pobjegne i odnese na sebi ostale urese i dukate, 
čim ga je nakitio kadija i kadijenica; pa kad je došao svojoj 
kući, dukate snimi sa sebe a haljine stare svoje na se obuče. 
I tako je svojom smrću od tri dana kadijina sina ukopao a 
sebe obogatio, a da mu žena nije kazala ni poslije uskrsnu¬ 
ća, što je ono — cvrknulo! 

1 4tako Bog hoće; 2 malenih ušiju; 3 kupac; 4 strvina; 5 jamačno; 
6 gotovo, blizu; 7 groblje; 8 mrtvački sanduk, lijes; 9 kolica za djecu; 
10 med zamućen vodom; 11 sluškinja; 12 predvorje. 


40, 


NASARAJDINOVE GUSLE, 

Iz Bosne. 

Jedne noći pojde Nasarajdin da krade i tako dođe 
k jednom dućanu, koji je zakatančen bio. Izvadi turpiju, 
počne turpijati lokot. U to vrijeme naiđu stražari i zapitaju 
Nasarajdina: — Što to, hodža, radiš? — A on im odgo¬ 
vori: — Gudem. — I opet zapitaju stražari: — A zašto 
ti se gusle ne čuju? — A hodža im na to: — Čut će se 
sutra. 

Kad bude sutradan, a dućan pokraden. 

41 , 

NASREDIN MIRI KAVGADŽIJE, 

Iz Bosne. 

Već ležo Nasredin hodža sa ženom, kad li čuje na 
dvoru galamu. — Šta je to? — pita Nasredin. — Galama, 
— veli žena. — To i sam znam, da je galama, al zašto je, 
to ne znam, — odbrusi hodža, pa ogrnuv jorgan 1 izađe 
pred vrata. On vanka, a vani nekoliko ljudi kavgu zamet¬ 
nuli. Sad se uplete Nasredia u njih i poče ih miriti. To 
ražljuti kavgadžije, pak mu otmu jorgan i pobjegnu nevi- 
dom. Šta će Nasredin, pa se vrati bez jorgana u sobu. 

— 0 što su kavgu zametnuli? — pita ga žena. 

— Čini mi se, o moj jorgan, — veli Nasredin i pokrije 
se ženinim jorganom. 

1 pokrivač. 


42, 

NASARAJDINOVA VARALA, 

Iz Bosne. 

Učestale tužbe sultanu, da hodža izvara svijet do gole 
duše. Kad sultanu dodijale tužbe, zovne hodžu, da se s 
njime vara. Došavši hodža pred sultana, ponizno ga 
zapita: — Što hoćeš, premilostivi padišahu 1 ? — Onda 
sultan rekne: — Ej, Nasarajdine, čuo sam, a i mnoge su 
mi tužbe protiv tebe prispjele, da ti izvara svijet. Pa kad 
si takav majstor, de prevari i mene, a ne prevariš li me, 
skinut ću ti sa ramena glavu . . . 

— Ej, čestiti padišahu, ja se tomu nijesam nado, pa 
i ne ponesoh svojih varala, nego te molim da mi daš jedna 
kola i dvanaest volova, pa ćeš vidjeti, što su varala. 

Car mu sve to dade. A Nasarajdin ode pjevajući i 
goneći kola i volove . . . Prođe dan, prođe i drugi, navrši 
se bome i mjesec; car sve čeka, al nema ni Nasarajdina, 
ni njegovih varala. Razljuti se sultan, pa zovne Nasaraj¬ 
dina preda se i okosi se na njega: — Ej, more hodža, ja 
tebi dadoh dvanaest volova, da dovučeš varala, a ti ni 
mukajet 2 ! Kamo kola, kamo volovi, kamo varala, da se 
varamo? 

— Ej dragi padišahu, u mome životu još nikoga ne 
prevarili tako, kao što sam tebe. 

I tako sultan videći, da je prevaren, nasmija se pa 
pusti hodžu zdrava i vesela kući. 

1 gospodar; 2 ni briga te. 


43. 

NASREDIN DOBIO PEŠKEŠV 

Iz Bosne. 

Jedan seljak donio Nasredin-hodži zeca za peškeš. 
Nasredin se poveseli, gdje je mukte doš6 do tako lijepe 
zečine i ustavi seljaka pri ručku. Kad poručali, ostane 
seljak i pri večeri; kad povečerali, ostane seljak i na ko- 
naku. Pa tako dva tri dana, dok se seljak časti ne nasiti 
i ne otide. 

Eto jedinoga dana drugoga seljaka: — »Hoš gel- 
dum« 2 . 

— Šefaik geldum! 3 

— Ja sam komšija u onoga seljaka, što ti je zeca 
donio. 

Nasredin mu speče kahvu, ustavi ga na ručku, večeri 
i konaku, a sutradan seljak ode. 

Jedva što je i taj otišao, eto ti nekoliko drugih se¬ 
ljaka: — Hoš geldum! — Alah erazol! 

— Mi smo komšijine komšije u onoga seljaka, te ti 
je zeca donio. 

Seljaci zasjednu, a Nasredin prostro sofu 4 , donese 
komad kruha, čašu punu vode taze 5 i u čaši kašike. 

— Šta ćeš s tom vodom, hodžo? — pitaju ga seljaci. 
— Eto, da vas častim, — veli hodža, — to je od zečeve 
vode voda! 

I tako se kutarisa nezvanih musafira 6 . 

1 dar; 2 dobro došao (pozdrav); 3 još bolje našao (odzdrav); 
4 spremljen stol; 6 svjež; 6 gost. 


44, 

KOGA JE VIŠE? 

Muslimanska iz Bosne. 

Ono pitali Nasrudin hodžu: — Vjere ti, hodža, znaš li 
ti: koga je više na svijetu, muška ili ženska? — Više žena, 
— odgovori Nasredin hodža. — Ama kako će to biti? 
Otkuda ti znadeš, nijesi ih valjda brojio? 

— E, — veli hodža, — ja računam ženama i one ljude*, 
koji slušaju žene. 


45, 


NASRUDIN HODŽA I NJEGOVA KRAVA, 


Muslimanska iz Bosne. 


Ono ti Nasrudin hodža imao jednu krcivu, koja nije 
ničemu valjala. Jednom mu reče žena, da odvede kravu 
na pazar i da je proda. Kad je hodža dovede na pazar, 
počne vikati što mu grlo daje: — Ova krava ne valja ništa, 
ne će na vrijeme da se teli, a kad se oteli, ne može ni 

jednog teleta da othrani. Mlijeka daje posve malo. — 
Tako je Nasrudin hodža kudio svoju kravu, što je više 
mogo; on je to sve istinu kazivao, jer je znao, da je laž 
haram 1 . 

Kad je svijet čuo šta Nasrudin hodža viče, nitko ni 
da pogleda kravu. Uto se Nasrudin hodži prikuči jedan 
njegov komšija i prišapne mu u uho: — Što tako vičeš 
na kravu, ta ni jesi pobudalio, znaš da ne valja svog mala 2 
kuditi, jer ga onda ne ćeš nikad prodati, nego daj ti meni 
tu kravu, pa da vidiš, kako se prodaje, a ti se gdje sakrij 
i ne izlazi, da ne poznadu, da je tvoja krava. 

Nasrudin hodža dade mu kravu i sakrije se. Njegov 
komšija stane vodati kravu i vikati: — Evo dobre krave, 
teli se; kad je mlijeko najskuplje, daje na pomužaj po pet 
oka mlijeka. — On je tako falio, a uto se svijet počeo 
kupiti oko krave i pitati: po što je? 

Tad odnekle izbije Nasrudin hodža pa poviče: — 
Pa kad je ona tako dobra, ne ću je ni prodavati! — Uzme 
kravu od komšije i odvede je kući. 

1 zakonom zabranjen; 2 blago, imutak. 


46. 

NASRUDIN HODŽINE BISAGE. 


Muslimanska iz Bosne. 

Jednoga dana nestade Nasrudin hodži bisega;- nato 
hodža izađe iz kuće, te se zagrozi svojim susjedima: — Ili 
mi vratite bisage, ili ću ja učiniti, što sam naumio. — 
Kasnije nađu mu susjedi bisage i odnesu ih hodži. Samo 
su bili znatiželjni, što je hodža bio naumio učiniti, da mu 
ne bijahu našli bisaga, te ga to zapitaju. A on im odgovori: 
— Da mi se bisage nisu našle, (ja sam bio naumio jednu 
staru vreću raskrojiti, i od nje napraviti bisage. ' 

47 , 


HTIO PREVARITI NASRUDIN HODŽU, 

Muslimanska iz Bosne. 

Nekakav mudrac čuo za Nasrudin hodžu, da ga niko 
ne može prevariti. Ele, i on pošao, da ga nadmudri. Dođe 
u kasabu 1 , gdje je tada živio Nasrudin, i nađe u jednom 
sokaku, gdje nekakav čovo drži na leđima gotovo srušen 
duvar 2 . 

— Znaš, ti emšerija 3 gdje je Nasrudin hodžina kuća? 
— pita ovoga mudrac. 

— Znam ja, — odvrati ovaj, — de mi ovaj duvar pridr- 
ži, da se ne svali, ja ću ti ga sad dovesti. 

— Taman! — i mudrac se odmah sagne pod duvar, 
a ovaj ode. 

Drži tako duvar sat — dva — tri, dosadilo mu se, 
a onoga nikad s hodžom. 

Neko tada naišao pa ga pito, što duvar drži. Mudrac 
mu sve kaza. 

— E, moj brate, taj, što te je ostavio tu, bio je glavom 
Nasrudin hodža. — 

1 gradić; 2 zid; 3 zemljak, sugrađanin. 

48. 


CIGANIN PRED KADIJOM. 

Muslimanska iz Bosne. 

Ukrao ciganin potkovu iz dućana jednoga trgovca. 
Trgovac ga prividi i ode, te ga tuži kadiji. Kadija pošalje 
zaptiju po ciganina. Pošto on dođe, kadija ga upita: — Jesi 
li ti ovome trgovcu ukrao potkovu iz dućana? — Haša 1 , — 
odvrati mu cigo. — Ama evo čojk kaže da jesi, — reče mu 
kadija. 

— Jok! Ja to nipošto ne bih učinio, — reče cigo. 

— Onda moraš jemin 2 učiniti kako nijesi potkove 
ukrao, — reče mu dalje kadija. — Hoću ako hoćeš sto 
puta, — odvrati mu cigo. Pošto se zakune, kadija mu za¬ 
povjedi, da se još jednom zakune. Pošto se cigo zakune 
i drugi i treći put, rekne mu kadija: — Sad moraš platiti 
za ta tri jemina tri groša, inače ti se ne će ubrojiti. — Ci¬ 
ganin, kad to čuje, počeše se iza uha pa poviče: — Ta ne 
valja potkova više od groša, a ti hoćeš tri! Evo ti je! 
— Tad izvadi potkovu iz njedara i baci pred kadiju pa 
zdimi na vrata. 


1 Bože sačuvaj; 2 prisega. 


7 Hrvatska narodna šala 

49. 


NESRETNO KUMOVANJE CIGANSKO. 

Iz Bosne. 

Bio u nekom selu jedan čovjek dosta pametan i dobar 
i imao jednog sina. Kad ovaj odraste za ženidbu, isprosi 
mu lijepu djevojku. Kad bude vrijeme od svatova, nesre¬ 
ćom svojom ne mogne nigdje naći kuma. Molio je komšije, 
prijatelje i rođake, ali nitko ne htjede ga poslušati, iako 
je žalostan i smućen hodao amo tamo, dok najedampu 
iznese šejtan 1 jednog ciganina odnekle, koji ga zapita: 
Šuntago si 2 , što ti je? Što si žalostan? Šuti, ciganme, 
ne pitaj me i ne pristaj mi na muku, — odvrati srdito 
čovjek. — Ta, šuntago si, kaži, možebiti ću ti ja pomoći, 

— reče opet ciganin. Našto čovjek poče: — Dobar čo¬ 
vječe, kako ne ću biti žalostan, kad sam sina počeo ženiti, 
pa svi svatovi kod kuće čekaju, a ja ne mogu da. nađem 
kuma. Svakoga sam molio, pa uzalud sve, ne će nitko. — 
E pa, šuntago si, ja ću, kad ne će nitko. — Seljak odvrati: 

— A ti hajde, ali odmah, jer čekaju svi svatovi kod moje 
kuće. 

Dok su došli kući, odmah seljak postavi ciganina ko 
kuma na čelo svatova; zatim poslije malo vremena odu 
po djevojku i dovedu ju vjenčanju. Pošto je vjenčaju, 
počne pir, koji je čitava tri dana trajao. Poslije tn dana 
svi se svatovi raziđu kućama svojim, a naš ti cigo kao kum 
još ostao. Siromah seljak često je pogledao, kad će mu 
kum otići; al* sve badava. Kum se ne pomiče nikako sa 
svog mjesta. Kad mu je već dosadilo, jedne večeri vikne 
seljak novu svoju snašu: — Deder, snašo, skuhaj nekoliko 
kolačića, jerbo sutra će kum kući, pa. nek ima šta dati 
djeci svojoj kad dođe. Čuvši to ciganin zaviče: — Bog 
s tobom, kume! Ne ću ja kući, dok se kumče ne rodi i dok 
kumstvo ne ponovimo. To je netko tebe prevario da ću 
ići; ne boj se ti, ne ću ja ići. Ta kako bih ja tebe ostavio. 

_A kumi vikne: — Nemoj, kumo, kuhati kolača, ja ne ću 

ići sutra; on se je prevario. 

Sad kukavni seljak počne misliti, koliko bi mogao 
biti kum kod kuće njegove. Najprije reče: može nevjesta 
moja nikako ne roditi djeteta, pak tako ga moram hraniti 
posve besposlena; ali ako rodi, tko zna, može biti dijete 
žensko, pa i tako ostade. Na svaki je način promišljao 
siromah, kako bi ga se oslobodio, ali sve po njega zlo 
ispade; ne može naći nikakva načina. Najposlije počne 
se tužiti komšijama svojim, kako mu kum ne će da ide, 
nego mora ga džaba hraniti, i počne pitati, kako će ga se 
kurtalisati, kazujući im razloga, koliko bi vremena mogao 
ostati kod njega. Čuvši to komšije počeše mu kazivati, ovaj 
tako, onaj onako, dok jedan iz sredine prihvati: — Čujte, 
dobri ljudi, ovako će najbolje biti. Večeras poslije večere, 
kad kumovi počnu večerati, mi ćemo komšije dignuti viku 
i galamu po selu, pa ćemo viknuti komšiju, da su nam 
konji pokradeni, i da ih je on sa svojim kumom pokrao; 
tako će može biti i sam cigo pobjeći. — Kad to čuju ostali, 
svi na to pristanu i raziđu se. 

Kad je bilo oko večernja doba, kumovi već večerali 
i zapalili na tutunli 3 čibuke, pa se razgovaraju o stvarima, 
koje danas bivaju; ali najedamput oćutiše viku i dreku 
na dvoru. To čuvši ciganin odmah ušara očima tamo amo 
pa zapita kuma: -— Kume, što se to čuje na dvoru? — Ne 
znam bome, kume, ali mora što zlo biti, dok toliko viču. 

— Još ono to nije bio ni svršio, a vikne netko: — Mitre! 
Mitre! — On se ozove: — Što je? i iziđe na dvor pred 
kuću. A oni zaviču: — Ama ti to i to, — i sve mu opsuje, 

— gdje ti je kum? Večeras su nam konji pokradeni, a 
pokrao si ih ti i tvoj kum u ortakluku. — Mitar, kao da 
ništa i ne zna, odgovori: — Nemojte, dobri ljudi, tako! Moj 
kum je pošten i dobar čovjek, on u takove poslove ne će, 
a i mene dobro poznate, da nisam nikad u takove poslove 
ubrusio. A imate još i to znati, da je moj kum otišao kući 
danas poslije podne. — To rekavši vrati se u kuću. 


V 

Ciganin, dok je čuo svoje ime spominjati, odmah 
uplašen zapita svoga kuma: — Kume, što je to, ako Boga 
znadeš? Nešto ste i o meni govorili. — A on mu odgovori: 

— Ne pitaj, brate, pokradeni su konji u selu, pa na me i 
na te potvorili, da. smo ih mi pokrali. Sad ne znam, kud 
ćemo? Žao mi je tebe, ubit će te a mene mi nije ni žao. 

— Čuvši to cigo uzvrti se tamo amo po sobi i poče pro- 
virkivati na pendžer, ima li ljudi, pa reče kumu: — Šunto 
si, kume, sakrij ti mene gdjegod samo do sutra, pak ću 
sutra odmah bježati. 

Baš na nesreću ciganinu pripravljao je seljak razli¬ 
čita sjemena, koja je u vreće sasuo, samo je još čekao, 
da mu pop dođe i blagoslovi, a vreće su na tavanu sta¬ 
jale. Tad seljak rekne ciganinu: — Hajde, kume, na tavan, 
da te zavežem u onu jednu vreću i metnem među one 
druge vreće, onda te ne će nitko naći. — Ciganin drago¬ 
voljno na to pristane i popne se na tavan, a seljak ga 
zaveže u vreću i 1 baci među ostalo žito. , 

Dok je on njega tako spremio, nalete opet seljaci i 
zaviču: — Amo kuma tvog na srijedu, ti si s njim konje 
naše pokrao. Amo nam ga, da ga na kolac nabijemo! — 
Na što kum odgovori: — Prođite se toga, dobri ljudi! 
Hvala Bogu, vi mene znadete, da sam pošten čovjek; u 
tomu poslu još me nije nitko uhvatio. Tako isto i moj kum 
dobar je i pošten čovjek, on u to ne bi po živu glavu 
ubrusio; a imate znati, da je on otišao još jučer svojoj 
kući. — U taij isti čas, dok su se ljudi tuđe preganjali, 
dođe pop, da sutra sjeme žitno blagoslovi. 

Kad seljani vide popa, odu svaki svojoj kući, samo 
neki ostanu, da popu podvore. Ele, kako mu drago, ta noć 
prođe, kako komu, našem ciganinu ponajgore, jer je si¬ 
romah svu noć u vreći skvrčen bio. 

Kad sutra ustanu svi, pop se umije i opremi, pa onda 
rekne: — Dajte, pravoslavni hrišćani, žito, da vam bla¬ 
goslovim. — Međutim je Mitar pokazao popu onu vreću, 
u kojoj je bio siromah ciganin sakriven, a ta je bila vreća 

šibasta. Pošalju dakle jednog na tavan, da zbaci vreće 
s tavana. Svaku je vreću polako spuštao s tavana dolje, 
ama šibastu, u kojoj je bio siromah ciganin, najsilnije 
dolje na kamen baci. Kad su iznijeli sve vreće na njivu, 
poče pop čitati svrhu njih. Dok svrhu jedne iščati, uzme 
tovamu sohu, da pokaže svoju želju Mitri, kako mu pop 
poželi, da mu onako rodi. Uzevši dakle tovarnu sohu, za¬ 
pita ga: — Mitre, koje ti je ovo žito? — Na što mu Mitar 
odgovori: — Ovo mi je pšenica! — A pop stane tući so¬ 
hom po pšenici govoreći: — Toliko ti bilo, ovoliko gra¬ 
nica, onoliko klasova i t. d. — Tako je pop brojio nad 
svakom vrećom, što je više znao. Kad je red bio na onu 
vreću, gdje je bio kukavni ciganin, zapita pop: — Božji 
bio, koje ti je ovo- žito? — Raž, — odgovori seljak, a pop 
nastavi: — A božji bio, raž je strvno i rano žito, ono ve¬ 
liko i visoko raste, valja da najbolje i rodi. — I uzevši 
onu sohu nekoliko puta prihvati ciganina i otud i odovud, 
i tako ga do žalosne majke izlupa, da se je već počeo 
grčiti po vreći, a pop sve jednako nabraja. 

Kad je pop ostalim komšijama otišo žito blagosivati, 
pristupi seljak k vreći, u kojoj je ciganin bio, te polako 
vikne: — Kume bolan, jesi li živ? — A ciganin kroz plač 
odgovori: — Jesam malo, — zatim nastavi: — Odveži, 
kume, ako Boga znadeš, da bježim što prije, jer ako stane 
pop po drugi put blagosivati, ja ću, brate, umrijeti. 

Našto seljak pristupi i odveže vreću, ali se ciganin 
kukavni u njoj sav skvrčio i u krvi ogrezo, te izašav po¬ 
lako iz nje poče se razgledati, na koju će stranu, pa okrene 
preko njiva. Kad je bio na kraj njive, obazre se pa zovne 
svoga kuma. Ovaj se odazove: — Što je, kume? — na što 
nastavi ciganin: — Brate kume! Svako ti žito rodilo, kako 
ti želio i kako ti je tvoj pop blagosovio, a raž ti, kume 
brate, nigda ne rodila, niti zemlju probila! — To ciganin 
rekavši zamače za brijeg, niti mu je ikad više palo na 
pamet pohoditi svoga kuma. 

1 vra žr 2 braco! (u govoru ciganskom); 3 gospodareve. 

50 . 


CIGANIN DOBIO OKLADU. 

Iz Podgajaca u Slavoniji. 

Bio bogataš, koji je imao slugu dobra plivača, U go¬ 
stionici se sastane s drugim bogatašima, pa su razgovarali 
o koječem. Napokon su razgovarali o plivačima, kako 
koji znade plivati. Onaj gospodar, koji je imao slugu 
dobra plivača, reče da boljega plivača od njegova sluge 
nema. Drugi mu je kazao da se može naći dobrih plivača 
a još i boljih od njegova sluge. Njih dvojica se oklade i do¬ 
govore se, da sjutradan izađu na plivanje, da se vidi, koji 
bolje‘i dalje znade plivati. Dođe bogataš, koji nije imao 
plivača. Zamišljeno je sjedio, koga bi mogao naći, da može 
bolje plivati od sluge gospodara, s kojim se okladio. Dođe 
ciganin i zapita toga bogataša: — Šta si se tako zamislio 
u tvojem bogatstvu? — Bogataš mu odgovori: — Imam se 
šta zamisliti. Okladio sam se s jednim bogatašem, koji ima 
slugu dobra plivača, pa sam rekao da ima boljih plivača 
od njegova sluge. Mislim i tražim, koga bih našao, da 
može bolje plivati od njega, pa ako nađem boljega plivača, 
dobit ću veliko blago, o koje smo se okladili, — a ako ne 
nađem, to ću okladu izgubiti. Cigo se ponudi, da će on 
plivati. Zaište od toga gospodara dvije vreće kruha, jednu 
torbu mesa i druge hrane. Gospodar mu to dade, i sjutra¬ 
dan iziđe na vodu, a došao je i sluga i obadva bogataša, 
koji su se okladili. Došlo je još mnogo naroda, da vide, 
koji je bolji plivač. Sluga se sprema za plivanje, a cigo 
stoji kraj vode. Sluga reče cigi: — Ajde, cigo, da plivamo! 
— Cigo kaže: — Hajde de! — Raspremi se! — kaže sluga 
Ciganinu. A cigo kaže: — Ja se ne ću raspremiti. Ja ću 
ovako plivati! — Pođoše oba u vodu. Cigo ponese svoje 
vreće i torbu. Sluga ga upita: — Šta će ti te vreće i torba 
na plivanju? — Ne ću ja plivati nekoliko sati, nego neko¬ 

liko dana, pa da mogu što jesti na plivanju, — reče cigo. 
Cigo zagazi u vodu, hoće da pliva. Pozove slugu dobra 
plivača: — Hajde, kume, da plivamo, ja sam se spremio 
za plivanje, a nisam se raspremio! Sluga se uplaši, kako 
će dugo vremena plivati gladan, i povikne: — Ne smijem 
se upuštati, jer sam ja dobar plivač na nekoliko sati, a 
ne na toliko vremena! Slugin bogataš izgubi okladu, a ci- 
ganinov bogataš je s njim dobio. 


51. 


CIGANSKI IZGOVOR, 

Iz Slavonije. 

Ciganin prolazeći pored čičina vrta spazi mlad bijeli 
luk porastao kao bujad, i ne mogavši odoljeti srcu skoči 
preko oniska plota u vrt pak drži, čupaj luk i trpaj u šaru 
torbetinu. Ciča desivši se tu stupi k plotu i poviče na Ci¬ 
ganina: — Šta tu radiš? — Držeći se za luk objeručke 
gledaše ciganin čiču kao štrk što gleda u jaje, a ne pro¬ 
govori ništa. Čiča pita ciganina: — Koji te je vrag donio 
u moj luk? 

— Vjetar, kume! — odgovara ciganin. 

— Vjetar? — veli čiča, — nek’ bi bilo, aY što se držiš 
za luk? 

— Držim se, kume, da me dalje ne odnese vjetar, — 
veli ciganin. 

— Nek* bi i to bilo, — veli dalje čiča, — al* što trpaš 
luk u torbu? 

— Ne znam već od straha, što radim, — odgovori ci¬ 
ganin, — zbunio sam se. 

52. 


RUŽNO LEŽI, A ZLO GLEDI, 

Iz Slavonije. 

Neki gospodin držao konje i kočije; sve ljepše od ljep¬ 
šeg imao šest konja u štali za vožnju i dva jahaća. Dođe 
neka nedoskutica 1 , neka konjska pošast, pak mu se raz¬ 
boli jedan vozači konj i krepa, tako drugi i treći. Svako 
jutro došao bi konjušar i javio svom gospodaru: — Krepao 
Mrkov; krepao Lisac; krepao Đogat. 

Gospodinu je bilo već dosadilo primati Jobove vijesti 
na uranku, te ljutito reče svomu konjušaru: — Ako mi još 
i sutra kažeš: krepao Vjerni, na kom smo jučer spazili, da 
počinje kunjati, bora mi, onom ću te drenovom batinom na 
smrt izlemati. 

Konjušar ode zabrinut pak s liječnikom sve moguće 
pokušava, ne bi li konj, gospodinov ljubimac, ozdravio. No 
kad ranim jutrom stupi konjušar u štalu, imao što i vidjeti: 
otegnuo konj sve četiri noge i krepao. Kud i kamo sada? 
Tko će gospodinu odnijeti vijest, kako je s konjem, a go¬ 
spodin je naredio, da mu se to javi? Našao se konjušar u 
velikoj zapari 2 , ne znajući, što bi i kako bi, ali eno ti Ci¬ 
ganina štali na vrata sa »pomozbog« i kad vidi, šta je s lije¬ 
pim gospodskim konjem, reče: — E, kume, tog ti ne treba 
više ni zobiti, ni česati ni potkivati! 

Konjušar pomisli, kako bi mogao ciganin za njega va¬ 
diti vruće kestene iz vatre i javiti gospodinu, šta je s ko¬ 
njem, pak ponudi ciganinu plaću, neka ode gospodinu i 
kaže, šta je s konjem, samo neka se čuva reći da je krepao, 
jer bi mogao izvući batina. Ciganin se ovaj čas domisli, 
šta će i kako činiti, pak ode u kuću potražiti gospodina. 
Pošalju kućani ciganina u gospodinovu radionicu, i kad ci¬ 
ganin tamo te pozdravi gospodina se »pomozbog«, zapita 
gospodin: — Koje dobro, ciganine? 

— Gospodine dragi, kojekome kojekako! Bio sam 
u vašoj štali, vidio konje i vašeg Vjernog! — reče ciganin. 

— Pak, šta je s konjem? — naglo zapita gospodin, 
ustavši od pisaćeg stola. 

— Gospodine, vaš konj ružno leži, a zlo gledi! — od¬ 
govori ciganin. 

— Dakle je krepao! — usklikne gospodin. 

— Sami ste rekli! Ja nisam kazao. 


oskudica, nevolja; 2 zapara — neprilika, smetnj^. 

53. 

JAZAVAC I LISICA 

Iz Bosne. 


Sastanu se jednoć jazavac i lisica na putu, pak upita 
lisica jazavca: — Kud ćeš ti, jazvo? — A jazavac će: — 
Idem tražiti koga, pametna i mudra, da mi bude od po¬ 
moći, ako kad dopadnem nevolje. Već ja sam, teto, čuo, 
da si ti toliko pametna i mudra, da se tvoja pamet i mu¬ 
drost pripovijeda i u pjesmama kiti po cijelom svijetu. — 
Pa kaži ti meni, — upita teta jazvu, — koliko ti imaš mu¬ 
šterija 1 , s kojima bi se, ako bi gdjegod u nevolju pao, iz¬ 
baviti mogao? — Imam ja, — odgovori jazvo, tri i to sa¬ 
svim dobre; već kaži mi, teto, koliko imaš ti mušterija 
i načina, s kojima bi se mogla kutarisati 2 nevolje? — Imam 
devet, — odgovori teta. A jazavac poskoči od dragosti 
pak će teti: — Taman sam i tražio tebe: ti imaš devet, a 
ja tri, pak ćemo se moći od svake nevolje izbaviti, već da 
se sjaranimo 3 . — E, dobro, — rekne lisica, i upute se u 
društvu dalje. Kudgod ide lisica, vavijek svoje provodi, 
preskače preko puta tamo amo, premeće se, đisa 4 , dok se 
jednoć ne strpa u gvožđe, pak će iz gvožđa jazvi: — Ej, 
jazvo, po Bogu brate, evo ja dopadoh nevolje, već što ću 
sada raditi, daj između tvojih mudrolija kaži jednu, ne bih 
li se izbavila zla. — Ne ću, teto, — rekne jazvo, — ne budi 
te belaj 5 tvoj tamo nositi. A teta će: — Bolan jazvo, brate 
mili, nemoj tako, već kad znaš, kaži mi, kako ću se izba¬ 
viti. — Onda će jazvo: — Znaš, teto, da se nismo sjaranili, 

ne bih te izbavio, al' eto za staro jaranstvo kazat ću ti. 
Dok dođe onaj čovjek, čija su gvožđa, odmah se počni umi¬ 
ljavati, propinjati uz njega. On će misliti, da si ti pitoma, 
pak će te pustiti. Ali ti nemoj odmah bježati, dok te pusti, 
jer će te prišamariti 6 čim, pak ne će biti fajde, što si se iz¬ 
bavila gvožđa; nego popoidi za njim nekoliko, pa kad vidiš 
zgodu, podaj vatru tabanima- Dok su oni razgovarali, eto ti 
čovjeka gdje ide. Jazvo dok ugleda čovu, ta u šišljagu 7 , a 
teta ostade u gvožđu. Kad dođe čovjek, odmah se počne 
lisica propinjati i umiljavati oko njega. On misleći da je 
pitoma, pusti je i zapne gvožđe pak se opet natrag povrati. 
Kad pođe kući, napotekne za njim i lisica, al’ kad bude 
blizu šumice, a lisica dade vatru nogama pak u šumu. On 
putujući nekoliko obazre se i vidi, da nema lisice, pak će-. 

— Uteče jednoć, al’ ne ćeš više! 

Lisica bavrljajući 8 po šumi amo tamo opet u ista 
gvožđa upade, pa počne misliti, što će učiniti. Al’ eto ti 
jazavca, i zapita je: — Što to, teto? — Evo, pobratime, — 
odgovori lija, — opet sam upala u gvožđa; već te molim, 
da mi kažeš od one dvije mudrolije jednu i da se izbavim. 

— Dobro, — odgovori jazvo, — kad dođe onaj čovjek, 
onda se ti učini, kao da si mrtva, pak će te on od sebe 
baciti; međutim nemoj odmah bježati, već kad on počne 
gvožđa zapinjati, a ti onda, ako možeš u noge se pouzdati, 
bježi! 

Do malo vremena eto čovjeka, i kad dođe, vidi 
u gvožđu mrtvu lisicu pa odapne gvožđa i baci je daleko 
od sebe. On počne gvožđa zapinjati, a lisica skoči pak put 
pod noge. Kad se čovjek obazre, a lija struže uz brdo. On 
ništa drugo ne znajući, što će, samo odmahne glavom i 
smrlja nešto u sebi, a jazvo sve gleda ispod brežuljka, što 
se čini. Međutim čovjek, kad zapne gvožđa, ode kući. 

Poslije nekoliko vremena sreća ii’ nesreća jazvina na¬ 
nese ga, te i on upade u ista gvožđa, a sve teta gleda iza 
grma i dok jazvo dopade nevolje, ona se smije. Jazvo 
siromah, kad vidi tetu, počne je moliti i kumiti: — Pose¬ 

strimo, ako Boga znadeš, daj od devet mušterija i načina 
jedan meni i izbavi me od zla. 

Lisica vavijek o nevjeri radeći i tuđe kao preko sje¬ 
kire odgovori: — E, to mi je drago, ja sam se prije mu¬ 
čila i patila, a ti si gledo; sada se ti pati i mudruj, što znaš, 
a ja ću svoju mudrost sebi ostaviti za posljedak. — To 
čuvši jazavac kao žalostan rekne teti: — A ti, posestrimo, 
hodi barem da se oprostimo, ja već vidim da me svakako 
nije. 

Prevari se lija pa se prikuči jazvi, a on kao pomaman 
zgrabi liju i pritisne je uza se. U taj se čas pokaza onaj isti 
čovjek, od koga se lija izmakla dvaput, i dok vidi, što se 
radi, ta i zaviče: — Drži, jazvo, dok ja dođem, pak ću tebe 
pustiti, a s njom račune polagati, jer me je već dvaput 
prevarila. Pridržavši jazvo tetu dok on dođe, preda mu je, 
te čovjek njega ispusti iz gvožđa, a lisici izbroji sjekirom 
na glavi devet mudrolija i načina. 

1 mudrolija; 2 osloboditi se; 3 sjaraniti se — pobratimiti se; 4 đi- 
sa ti — skakutati; 5 belaj — nesreća, bijeda; 6 prišamariti — ćušnuti, 
udariti; 7 šišljag — šikara, šiblje; 8 bavrljati — basati. 


54 , 

LISICA PREVARILA MUŽA. 

Kajkavska iz Hrvatskog Zagorja. 

lak je jenput štela lisica prek plota prejti, pak je 
bilo vuzko prelo med plotom, pak je veznula 1 , da ni mo¬ 
gla naprej ni nazaj. Vezda kaj će lisica početi? Počne kri¬ 
čati, plakati, kajti se je bojala, da ju ne bi gdo onde našel, 
pak bi ju zatukel.Tak žalostna vupazi iz dalka da onim 
istim putem ide jen muž. Ve 2 ona v strahu mislila, kak bi 
se ote muke mogla osloboditi i kak bi muža vkaniti mogla, 
da ju te muke oslobodi i kakvu plaču mu obeča za njegovo 

delo. Gda bi muž blizu došel, zaprosila ga je lisica, da ju 
ote muke oslobodi, da mu bu za delo škudu dala, kajti se 
je bojala, da ne bi gdo spametneši došel pak bi ju prijel. 
Na to muž da se vkaniti i oslobodi lisicu. I da 3 ju je oslo¬ 
bodit, pušča ju z ruk i pital ju je: de je škuda? Ona mu veli: 
— Si ju imel v ruki; zakaj si ju nisi zel? Za moju kožu 
bi bil dobil škudu. — 

I ja sem kcoj 4 došel i sem mu ju pomogel osloboditi, 
pa nisem takaj niš dobil. 

i zaplela sej 2 sada; 3 kad; 4 k tomu. 

VIŠEPUT PREVARENI VUK. 

Iz Bosne. 

Ogladnio jednoć vuk pa pođe tražiti štogod, da se na¬ 
hrani. Premetnuo brda i dolove, spade u neko poljice i tu 
ugleda psa bjelova, ali mršava i suha ko bakalar. Već po- 
izdaleka poviče vuk: — Čuješ li ti, bje'love, sad ću ja tebe 
izjesti. — Pas se ušeprtlji pa odgovori: — Možeš, dragi 
kume, al’ nemoj namah, nego me pusti, da idem kući, da 
se izljubim i izgrlim sa svojom sitnom dječicom, šestero 
štenadi; a čim zora zapraši, eto mene opet amo, eh, onda 
jedi u sto dobrih časa. 

Bio vuk srca milostiva pa pustio bjelova kući, da se 
oprosti sa svojom dječicom. A kad bilo sutradan a vuk 
oblizujući se svaki je čas pogledo onim pravcem, kud je 
bjelov otišao, ali zaludu. Prođe i podne, a bjelova nema. 
Već mu se dosadi ovdje sjediti misleći, da se nije bjelov 
zaboravio, pođe vuk, da bjelova sjeti pogodbe. Došav na 
dno poljica poviče preko potoka bjelova, a bjelov mu se 
oglasi: — Ej, moj kume, bilo ti jučer grabiti, a ne ugova¬ 
rati, te danas ne bi kesio zube i čeko s onu stranu potoka 


112 


bjelova, koji ce ti doći, kad se voda složi s vatrom, a ti 
ozems s ovcom Viđeći vuk da je prevaren, rekne: -1 Eh 
pa ti vjeru, psu! - te odatle dalje. Došav opet u drugu 
njivu nađe magarca, gdje pase, te mu odmah pritrči i u 
brke rekne: Eh, ,mo, magarče, pas me prevario, ti zaista 
ne ces, jer sad ne cu vise gledati na pogodbe i poštenie 

^kne d — a £ r h C k lđi ’ d V 6 Za gkvU ' poplaši se P a u ^rahu 
reKne. Je Ii, kume, ti si mene namislio ujesti? _Vuk 

mu odgovori: — Ta da, borme ti ni jesam došo na pir, nego 

da se malko okrpim. — A magarac mu odgovori: _E al' 

mi se čini, da sam ja star, pa možebit me ne ćeš htje*i 

'“‘‘l? 0 .* 1 . prođl za mene - Pa me pogledaj straga i ako 
me begenises 1 , evo mene. - Vuk pristane na tu pogodbu 
te zaviri magarcu pod rep, a magarac ga plehne nogama 

tlrZ°'A°£ g ? P ° ^ pa„e,°fr' 

trhnh-,/’ pođe , kui ? u . daI , eki svijet tražiti štogod u gladan 
trbuh; al čvrsto obeća, da će, što prije nađe ujesti bez 
ikakvih uvjeta. Ni sad nije daleko išao te odmah nađe u 
rugoj njivi dva ovna, koji se nemilice glavama tukli Iz- 

frazt a 'T'-T ~ E > UgUrSUzi > edni ’ baš sa - vas i 

tražio, sad ćete istom vidjeti, što je ježeva muka. — Od- 
govorise ovnovi: — I pravo nam je, kad smo dva, pa i nas 
dvojica ne možemo u skladu živjeti. Ali čuješ li kume 
nama je poginuti ko poginuti, mi smo već tvoji, uteći ne 

mTohTđ a . znade , m ,°- da si P laho gladan: dobro bi bilo, da 
^, obadvopca u tebe uletimo, pa eto tebi masne večere. — 

. j začuđen upita, kako će oba najedamput unići^ A 

~ “ ? ra ? tVOri ra,je 1 P0digni rep - P a ^mo 
T y an otnifr, a drugi na usta unići. 

ren ,;, vu , Iakome ° či P ri P°g ači ' ta i zinu na čeperak, a 

vuka d sU e ovSo đ đa ' SG izdal f ka zatrka še te kukavnog 

na li ? dmUSe , ž avama I edan u zube, a drugi otraga, 
Pa vuk skoci u zrak povrh čovjeka. Ovnovi počeše nad 

svojim kumom jadikovati, što tako u ćoravo pogubi zube 
i slomi kičmenicu. 

Dok se je vuk počeo osvješćivati, ovnovi uteku. Kad 
je vuk ustao, sam je sebe proklinjao i svoju budalastu pa¬ 
met, jer ga evo već dva put ljuto izraniše. Opet jadnik pođe 
dalje, da još jedamput okuša sreću. Nije daleko putovao 
i nađe jednog sivca konja, komu je samar veliku sadnju 
na leđima napravio, pa ga je već i sam goso odbjego i pu¬ 
stio, da živi dokle može. Kurjo, dok nazrije sivca, već iz¬ 
daleka povika: — Ej, pobro, dosada si 3 , sad ćeš mi večera 
biti, ne bud pređašnjih lopova, kojima sam na poštenje 
gledao, pa me izvaraše i još ovako grdo izprebijaše. Ti si 
moj bez ikakva ugovora. — Konj mu odgovori: — Dragi 
kume moj, da te je svatko prevario, ja lje ne ću. Jer, kume 
moj, da ti pravo kažem, meni je već dodijalo ovako živ¬ 
ljenje. I ja sam evo, kako vidiš, i bolestan i gladan i žedan, 
a i goso već otreso nad menom ruke. Ja sam tvoj svakako, 
ali znaj, da me ne možeš od jednoć izjesti, već ti uzjaši 
na mene, pa me počni jesti s ove sadnje moje, pa što iz- 
jedeš, prosto ti bilo, a ja ću opet živjeti, pa kada opet iz- 
gladniš, možeš ostanke dojesti. 

Vuk opet pristane na pogodbu te skoči konju na leđa, 
a konj zagrebo, ko da se pomamio, pa za nekoliko stigne 
u grad. Htio vuk skočiti; ali ne ima vremena. Potpaze ga 
varošani te zavikaše: — Eno na sivcu vuka! — te tuđe 
netko nešta popade te kukavnog vuka na mrtvu postelju 
isprebijaše, i jedva živu glavu iznese. Prošla ga volja tra¬ 
žiti lova, nego se vrati onakvi isprebijan u šumu govoreći: 
— Ej, budalasta glavo, nije za te meso, nego bukova tru¬ 
lež, kad tebe toliki izvaraše i bar na posljednjem ne nau- 
čiše pameti; tebe kumstvo skupo stade. 

Putujući tako isprebijan sustiže ga strašna bura s ki¬ 
šom i ledom, i to baš na jednom raskršću, na komu je bila 
velika šuplja lipa. Kud će kum, već ravno u duplje te okre¬ 
ne glavu na dvor, a rep unutra. Sjećajući se, koliko je pre¬ 
trpio počne opet na glas govoriti: — Dragi Bože, koliko 

pretrpih muke, još da nešto bude, pa da se tkogod desi u 
ovo, lipi, pa da mi prikupi rep i sjekirom glavu rascjepa 
najpravije bi mi bilo. tje P a » 

To čuvši pastir, koji je u lipi za njim bio i koji se kao 
i on od kiše sakrio, prikupi mu rep u ruku te sjekirom u 
glavu, a nas vuk mrtav padne. u 

1 ako ti se sviđam; * drnuti — ujesti; * t. j. živio. 


56 . 

PIJEVAC I LISICA. 

Muslimanska iz Bosne. 

Neka lisica zateče na jednom brežuljku više sela ni 
jevca, gdje se popeo na neko drvo i pjeva P 

Šta tu radiš? — upita ga lisica. 

Evo okujišem 1 , — odgovori joj pijevac. 

dolje, £ &5S kta&r refe m " ,islca ' - Siđi 

i>oviče 1 . ,eVa p Se u°, Sieti ’ i a hoće lisic a da prevari te joj 

Z E„o k nn b .iJ?-° ** d ? ći? -«P»* Sa lisica. 

prstom prema ielu^LisI™* 6 Z , p 'i eva c, — i pokaza jo) 

s dvoje kerčadi tfdip » P°Sl e da onamo j opazi lovca 
' _ _ aai, gdje se penju uza stranu. 

— 3 KlanSte^f 1 P !f’ prepac l ne se 1 poviče pijevcu: 
dcsf - i “dfc pete “ " B ***0. ab- 

litve). PieTam: 2 Zai6dniČki: 3 4 pranje prije klanjanja (mo- 

BOLESNI LAV. 

Kajkavska iz Hrvatskog Zagorja. 

Tak je bil jen put jeden lav. On je zbetežal 1 pak je 
ležal v svoji luknji. Dojde medved, da mu se pokloni, i 
pita ga lav: — Čuješ ti, poveč 2 ti mem, moj medved, je li 
ne smrdi ovde v moji luknji. — Medved odgovori: — O, prav 
grdo smrdi ovde. — Na to se lav resrdi pa reztrga 
medveda. To je videl zajec, koj je pred luknjom stal. Dojde 
k lavu, da mu se pokloni, pa mu veli: — Čuješ ti, zajcek, 
poveč ti meni, je li smrdi v moji luknji? — Zajcek veli. 

0, ne smrdi, kaj bi smrdelo neg prav lepo disr. La 
odgovori: — Lažeš, ne diši ovde, neg smrdi, — pa ga rez- 
drapa 4 . To je videl i čul vuk, koj je pred luknjom cakai. 
Dojde k lavu, da mu se nakloni. Pita ga lav: — Cujes ti, 
vuk poveč ti meni, je li smrdi ah diši v moji luknji._ 

Vuk odgovori: — A niti smrdi niti diši. — Lav odgovori: — 
0 ti lažeš, nekaj mora ali smrdeti ali dišati, — pak ga po¬ 
grabi i rezdraple. To vidi i čuje lisica i, gđa dojde k lavu, 
da mu se nakloni, pita ju lav: — Čuješ ti, lija, poveč ti 
meni, je li smrdi ali diši v moji luknji? — Lisica odgovori: 
_ Oprosti mi, svitli car, ja bogme ne znam je li disi ali 
smrdi, kaj ti 5 sem se prehladila pak sem dobila kih , a 
vezda ne mrem ti povedati — a lagati ne smem. I lav ne je 
rezdrapal lisicu, kajti je spametna bila. 

1 obolio; 2 kaži; 3 miriše; 4 razdere; 5 jer; 6 hunjavicu. 

58 . 

MEDVJED I LISICA. 

Muslimanska iz Bosne. 

Neka lisica pođe iz svog brloga, da štogod ulovi za 
svoj trbuh. Putem susretne medvjeda, kojega upita: — 
Dokle ćeš ti to, striče? 

— Idem u ono selo, što se eno tamo vidi, jer su me 
pozvali, da im kolo vodim, 

— Mogu li i ja s tobom? — upita ga lisica. 

— Pa hajde! — rekne joj medvjed. 

Oni dođu u selo, tu ih lijepo prime i dadu im da jedu; 
ali njima bijaše to malo, pa odu \i kuhinju i stanu tražiti po 
sudovima, da što pojedu. To maje 1 opaze, pa neka za sje¬ 
kiru, a neka za bilju 2 te medvjeda i lisicu protjeraju iz 
sela. Oni su jednako bježali ne obazirući se i misleći da 
ih još jednako gone i tako u sami mrak dođu do jednog 
sela. Medvjed tad poviče: — Oh, što sam izgladnio bježeći! 
— Be ako si ti, i ja sam, — reče mu lisica, — nego idi u 
selo, pa nam donesi jedno ulišće meda, a ja ću te dotle 
ovdje čekati. — Medvjed ode u selo, ukrade jednu košnicu 
meda i donese ju lisici. Lisica mu reče: — Mi ne ćemo 
ovoga meda sada jesti, nego je bolje da ga za sutra osta¬ 
vimo. — Medvjed na to pristane, te legoše i zaspaše. Po¬ 
slije nekog vremena lisica se probudi, jer joj je na um palo 
meda, pa počne vikati: — Šta je, šta je? — Medvjed se 
probudi na tu njezinu viku i upita je: — Tko te to zove? 

— Eno u selu rodila jedna žena, pa me zovu da bu¬ 
dem baba, a ja ne znam, šta bih joj ponijela? 

— Pa ponesi joj malo meda iz one košnice, — rekne 
joj medvjed. Lisica ode tad do one košnice i pošto se na¬ 
jede meda, vrati se natrag. 

— Kako si djetetu ime nadjela? — upita je medvjed. 

— Površina, — odgovori lisica, i zaspaše. 

Oko ponoći lisica se opet probudi, jer joj na um padne 
još meda, pa stane vikati: — Šta je, šta je? — Medvjeda 
probudi ta njena vika, i upita je: — Tko te to opet zove? 

— Eno u selu, — reče mu lisica, — porodila se druga 
jedna žena, pa me zovu da budem djetetu baba, a ja ne 
znam, šta bih joj ponijela? 

j . Ponesi joj malo onog meda, — reče joj medvjed, 
isica ode do košnice te kad se najede meda, vrati se 

medvjedu. 

— Kako si nadjela ime djetetu? — upita je on. 

_ Posredina, — reče mu lisica i leže da spava. Pred 

zoru lisica se opet probudi, jer joj na um padne, da do¬ 
krajči onaj med. Ona se digne i stane kao i prije vikati. —- 
Šta je, šta je? — Medvjed se opet na to probudi i vikne joj 
ljutito: — Ama tko te to opet zove? 

— Eno u selu porodila se još jedna žena, pa me zovu 
da budem baba djetetu, nego bih li joj ponijela malo onog 
meda? 

— Pa ponesi! — naredi joj medvjed. Ona ode do 
košnice te pojede ostatak meda i suviše ogrebe košnicu pa 
se vrati medvjedu. 

— Kako si tomu djetetu ime nadjela? — upita je on. 

— Pogrebljina, — odvrati mu lisica. 

Kad bude sutradan, ali medvjed bijaše jako ogladnio 
pa rekne lisici da donese onu košnicu s medom. Lisica ode 
i donese ju praznu. Medvjed kad spazi da nema ni malo 
meda u košnici, poviče joj: 

— Kamo med iz košnice? 

_ Ne znam ja, šta mene pitaš? — odgovori mu lisica. 

— Ti si ga pojela. 

_ Šta govoriš, kad nijesi vidio. Nisam ja, nego si ga 

ti pojeo, — rekne mu lisica, — i tako se posvade. Me¬ 
dvjed pođe da lisicu razdere, a ona mu reče: — Ha.jdemo 
ovamo, ima jedno pravdalo, pa ćemo vidjeti, tko je izio 
me d? — Lisica dovede medvjeda do jednih gvožđa, koja je 
bila već prije opazila, pa će reći medvjedu: De se 

zakuni na ovome pravdalu, da nijesi izio meda. —■ <-)n joj 
rekne: — De ti prva, pa ću ja onda! Lisica tad digne 
svoju prednju desnu nogu i polako je spusti na gvož a i 
sitno reče: — Nisam ja izjela meda, tako mi ovog prav¬ 
dala! — Medvjed tad digne svoju nogu i krupno rekne ko 
medvjed: — Nisam ni ja, tako mi ovog pravdalaJ - P a 
lupi stopalom po gvožđima što igda mogaše. Sad htjede 

da izvadi nogu iz gvožđa, ali ne mogaše, jer mu je bijahu 
uhvatila. Kad to opazi lisica, trči od medvjeda i bježeći 
mu dovikne: — E, moj medo, zaludu što ti je golema 
glava, kad u njoj pameti nejma, 

1 reduša; 2 cjepanica. 


59 . 

JEŽ I NJEGOVI MESARI 

Kajkavska iz Vrbovca u Hrvatskoj. 

Tak je bil jež. On je imel jenega pajceka 1 . Išel .je 
njemu jabuk stepat, zišel je na jabuku, pa je svrž 2 ste- 
pel. Onda je zišel dole, pak se ije valal pod jabukoj. Onda 
je po ne bodinje 3 nabol jabuk pak je nosil svemu 4 paj- 
ceku. Da (kad) mu donesel, onda je njega prijel pajcek za 
ne bodinje pa. ga je hitil z koca vun. Onda on išel po 
drugi put po jabuke. Donesel mu je ijabuk |još jen put a 
onda ga je pak hitil s koca vun. Tak i trejti put, pak mu 
onda već nije nikaj dal jesti. Jež je onda išel mesara iskat, 
da bu pajceka zaklal. Došel do prvoga onoga zajca. 
Pita njega zajec: — Kam ideš ti, kumek? Veli jež: — Idem 
mesara iskat. — Kaj, — veli, — ja ne bi bil tebi dober 
mesar? — Nuder, — veli, — ti kaži svoje nože — zube! 

— Onda zajec njemu pokazal nože svoje. Jež mu veli: — 
Ti ne bi bil dober. — Onda je išel dale i je našel lisicu. Pita 
ga lisica: — Čuješ ti, kume, kam ti ideš? Onda on veli: — 
Idem iskat mesara. Lisica mu veli: — Kaj ti ja ne bi dober 
mesar bil? — Veli om njoj: — Kaži ti svoje nože. — 
Onda ona pokaže sve nože. On ji veli: — E ti ne bi bil 
dober mesar. — Onda ide, ide dale, pak je došel do voka 
(vuka). Pita ga vok: — Kam ideš ti, kume? — Ja idem, 

— veli, — mesara iskat. — Kaj ti ja ne bi bil dober mesar? 
Onda veli on: — Dej, — veli, — kaži tvoje nože. On mu 
pokazal. — E, — veli, — kumek, ti bi dober bil. Onda 

su oni išli tam, dje je pajcek bik Oni su se pogodili. Jež 
je otišel vu štacun po sol, a vok do te čas pajceka zaklal 
i pojel, dok je došel jež. Onda ga je išel jež tožiti i vok je 
išel ž njim. Tak su oni došli na tožbu. Jež ga je tožil pri 
jenem grmu — ondje su bile jene kleščice 5 . Zval je voka 
na sodbu 6 i rekel je voku: — Sad ti moraš tu z glavum 
zbuditi soca 7 . — Onda je vok tam z glavum štel zbuditi 
soca, pak se je vlovil. Jež je se 8 okolu tancal i rekel, da 
mu je prav, zakaj mu je pajceka pojel. — To je konec 
kraj. Već je nje. 

1 prase; 2 deblo; 3 bodljike; 4 svojemu; 5 gvožđa; 6 sud; 7 suca; 
8 sve. 

LISICA I MAČAK. 

Iz Slavonije. 

Tako bio jedan čovjek pa imao u kući velikog mačka. 
Reče čovjek mačku: — Danas ti ostani kod kuće, a ja idem 
na divan. — Ja ne ću ostati, — reče mačak, — idem i ja 
djevojki svojoj. — A čovjek reče: — Kad si ti veći gospo¬ 
dar no ja, a ti idi pa si traži službu, meni ne trebaš. Mačak 
ode pa nađe službu opet u čovjeka udovca. Pogode se: dat 
će mu plaće — šarenu haljinu. Ostane on tri dana — to je 
godina. Kad se godina navrši, kupi čovjek pergara 1 , što se 
šarene povlake prave, skroji mu haljinu, pa mačak navuče 
i ode. Dođe tako u šumu, pa ga sretne lisica. Pita on nju: 
— A kud ćeš, teto? — Idem tražiti đuvegiju. — E, pa kad 
ti tražiš, ja sam, uzmi mene. — Ne zna lija, tko je, pa 
rekne: hoće, pa ga vodi k svome domu u šumu, u svoju 
jazbinu. U jazbini je samo perje — legao mačak u mekan 
krevet. Kad ujutro, lisica se digla i mete pred jazbinom. 

Prođe kraj nje medo i rekne: — Faljen Isus, teto! — Nisam 
teta, već mlada. — On je išo svojim putem. Nato naiđe 
kurjak i rekne: — Faljen Isus, teto! — Ona će: — Nisam 
teta, već mlada. — Ode i on dalje, a nato naiđe divlji ne¬ 
rast i rekne: — Faljen Isus, teto! — Nisam teta već mlada. 
— Sad se skupili njih trojica, pa poče pripovijedati medo 
kurjaku i nerastu, kako mu je teta odgovorila, da nije teta, 
već mlada. A kurjak i nerast kažu isto. Rekne kurjak: — 
Ajde, pa da mi vidimo njezinog đuvegiju. — A1‘ reče nerast 
divlji: — Medo, ti idi, lomi drva, a ti, ujače kurjače, idi, 
hvataj krme, a ja ću vatru ložiti, pa ćemo krme peći i do¬ 
nijeti pred jazbinu — đuvegija će na pečenku iziti, a mi 
ćemo ga vidjeti, kaki je. Kad su ga spekli, odnesoše ’nako 
vruću pečenku pred jazbinu, a oni se posakriše. Medo se 
popne na hrast, nerast se zakopa pod šušanj, a kurjak 

legne za kladu. Eto iziđi« i lija i đuvegija k pečenki _a V 

se poče medo gore više dizati, jer mu je grana smetala. 
Ali se odlomi suvarika, a medo poleti dolje. Đuvegija se 
prepade pa poče bježati, skoči na hrast pa upravo na 
medu, a medo se preplaši, a mačak mede još bolje, pa 
bježi s hrasta na šušanj, a divlja svinja ispod šušnja skoči, 
skoči i mačak, pa će za deblo, ali tamo kurjak. A1 on 
puhne, pa iz lule, koju je uvijek u ustih imao, frkne iskra 
kurjaku u dlaku. Kurjak se prepade i utekne. 

Sastanu se oni opet u šumi na jednom mjestu, pa 
medo poče pripovijedati, kako je đuvegija baš na njega 
skočio, pa je spao dolje. A divlji brav kaže: — Baš je 
znao, da sam ja u šušnju, pa i k meni poletio. A kurjak 
odgovori: — Meni bilo najgore, za mnom je pušku opalio. 

Mačak se više nije vraćao teti, već ostao u šumi 
pa posto divlji mačak. 

1 platno. 

ZEC I ŽELVA 1 . 

Čakavska iz Istre. 

Jedan put je želva hodila po putu i nosila sobon kuću. 
Tamo dojde zec i počel se je joj rugali, kako ona može 
nositi svoju kuću, pak jej je rekal: — Vadlajmo- se, ki ce 
đojt prvo na ovi vrh. Želva je rekla: — Dajmo! i vadlali 
su se. Zec je počel teć, a želva je pomalo hodila svoj on 
kućon. I onda je zec bil trudan i rekal je zelvi da gre 
spat va graju 3 . Želva je hodila napreda, a on je spal, dokle 
je ona došla na vrh. Zec se zbudi i počne brzo tec, ustavi 
se nasred puta i zove želvu: Kade si? Ona je rekla: 

Ja sam već gore. Kad je on goreka pnšal, onde je bilo 
mnogo živine. Počeli su mu se rugati, da se je hvalil, da 
će on prvi dojt na vrh, pak da je zadni. I tako je njega i o 
sram. 

1 kornjača; 2 kladiti se; 3 ograda (gradina). 

62 . 

VUK I LISICA. 

Iz Bukovice u Dalmaciji. 

Vuk i lisica ugovore, da će zajedno slogovati, dogod 
budu živi, i loviti. Čim su to uglavili, reče vuk: — Sestro 
lijo, kako ćemo sad? Tko će ići u lov od nas dvoje i tlco 
li će čuvati ono, što zajedno ulovimo? — Lisica kao o 
trista pameti reče: — Striče, za to ćemo lako: ti si bolj 
i jači za lov, a ja sam bolja čuvati ga, pa ti ajde u nj. i do- 

daii ga meni, ne boj se. # _ 1o 

Kad su se pogodili,' vuk ode u planinu, digao glavu 
vrljajući tamo i amo, ugrabi nekoliko bravcadi i donese 
ih u jamu, u kojoj su ugovorili da će ih lisica čuvati. 

v-ujo opet u planinu, digao glavu kao i prije misleći, da će 
opet šićariti 1 , ali puno je dana bazao štokuda, te mu 
bijaše naprazno 2 . Lisica u to vrijeme pojede sav prvi lov. 
Vuk siromah dođe gladan i tašt 3 , da bi ga na iglu natakao, 
te odmah poče tražiti po jami u lisice, da bi se nadr’o 4 . 
Kad tamo, nema ni otražja od onoga, što je dao njoj na 
ostavu. Naljuti se i zapita je, gdje je lov, a ona odgovori: 
— Jedan dan sam bila zadrijemala pa zaspala, a netko se 
privuče te lov tvoj i moj ukrade. Ako ne vjeruješ, ovdje 
imaju blizu evanđelja popova, pa ću ti se zakleti, ali treba 
da se i ti meni precopaš 5 , da ga ti nisi ukrao, jer ni ti ni- 
jesi čudo pošten. — Vuk reče, da će se zakleti. Lisica ga 
odvede na gvožđa, što ih je lovac bio zapeo za nju. 
Kada do njih dođoše, reče mu ona: — Striče, evo ovo je 
popovo evanđelje, sad mi se zakuni, da ne znaš za onaj 
lov. — Vuk joj reče: — Treba da se ti najprije meni za- 
kuneš, pa ću ja onda tebi. 

To lisica jedva dočeka pa podiže nogu i poče je po¬ 
lako spuštati na gvožđa, ma ne nikako da tiče u njih. 
i govori: — Tako mi ovog evanđelja, ja nisam lov izjela, 
i ako znam za nj, sapelo me ovo evanđelje. — Onda vuk 
ne znajući jadan ni za što počne spuštati čampragu 6 govo¬ 
reći: — Ako znam za lov, sapela me ova Vanđelja! — pa 
ni pet ni šest čampražinom kr! u gvožđa, a ona ćap! za 
nogu sve do pleća. Stane vuka pomaganja i deranje: — 
Kuku meni, nesretna Vanđelja! — Reče mu lisica: — Do¬ 
bra su, striče, evanđelja, ali kad dođe pop od evanđelja, 
onda ćeš ti znati, kakva su. — Lisica pođuma 7 lov, što se 
on prebijao za nj, i ode zdravo i veselo, a siromah 
vuk osta gladan i bez lova u gvožđima, dok ne dođe pop* 
oprostiti ga. 

1 šićariti — ugrabiti plijen; 2 naprazno — uzalud; 3 tašt — prazan; 
4 nadrijeti se —najesti se; 6 precopati se — udarom pandže potvrditi, 
zakleti se; 6 čampraga — pandža; 7 pođuma ti — pojesti oblo i na 
velike zalogaje; 8 t. j. lovac. 


123 







63 . 


KAK SU VUK I CUCAK RATUVALI. 

Čakavsko-kajkavska iz Stativa u Hrvatskoj. 

Tako su bili jedan vuk i jedan cucak, pak su se po¬ 
vadili i dogovorili, da se budu tukli. Vuk je rekal cucku 
— Cucak, ti si vojsku zberi, a ja ću si ju takajše zbrat, pak 
se burno tukli, da burno vidili, koj bu jači od nas dvih. 

Vuk si je uzel u svoju vojsku medvida, a cucak je lsal 
tužan, ni znal, kega bi si uzel. Zastal je on na putu jednu 
šepavu mačku, i upitala ga je ta šepava mačka: — Drag; 
cucak, zakaj si ti tak tužan? — On joj je odgovor ii: Povadil 
sam se s vukom, i on mi je rekel, da si nek zberem vojsku, 
pak da ćemo se tuć, a ja sad ne znam, kega bi uzel u 
vojsku. — Ta šepava mačka mu je na to rekla: — Zami 
mene u vojsku! — Cucak joj je rekal: — Kaj ćeš ti meni 
tako šepava pomoć u vojski? — Na to mu je ta. šepa\a 
mačka opet rekla: — Samo ti mene zami, ne bu ti žal, ja 
ću ti već pomoć! — I cucak ju je zel. 

Dogovorili su se vuk i cucak za dan i mesto, kada i 
kadi 1 će se tuć. Došal je taj dan, i vuk je zašal u jednu 
splasnicu 2 stelje, a medvid je zašal na hrast, pak je gledal r 
kak bude cucak sa svojum vojskum izašal. Upita vuk med¬ 
vida: — Čuješ, brate, je li idu već? — Odgovori mu med¬ 
vid: — Bogme vidim jih, idu! — Upita ga opet vuk:.— A 
je li kako idu, je li ih čuda? — Odgovori mu medvid: — 
Ne vidim, kuliko ih je, zakaj 8 je tmica, ali bogme idu sa 
sabljami, — činilo mu se je, da idu sa sabljami, kaj je 
mačka rep digala, — a bogme idu i s mušketi činilo* 
mu se je, da idu <s mušketi, kaj su se mački oči svitlile. 

Kad je došal cucak sa svojum vojskum na dogovoreno 
mesto, rekla mu je mačka: — Ti tote 5 malo počekaj, ja 
idem jednega miša ulovit u tu splasnicu, zakaj sam jako 
lačna 0 ! — Skočila je mačka na tu splasnicu stelje, kadi 

je vuk bil zakopan i popala je vuka za vuši, pak mu je se 7 
vuši rastrgala. 

Vuk se je prestraši! cuckove vojske, kad je tako huda, 
pak je valje. pobigal, a mačka je skočila na ono drvo, kadi 
je bil medvid, i medvid je od straha doli od hrasta skočil i 
ubil se je. 

Tak je cucak sa svojum vojskum pređobil vuka i nie- 
govu vojsku. ' 

1 2 plast; 3 jer; 4 puška; 3 ovdje; « gladna; ~ sve; 8 odmah. 


64 . 

LISIČJI SUD. 

Muslimanska iz Bosne. 

Neki čovjek idući kroz šumu čuje, kako na jednom 
stablu cvrce mali ptići u svom gnijezdu. Misleći da ih nije 
napala koja poždrljivka gurne štapom u gnijezdo, da 
ih izbavi. Tada iz gnijezda iziđe zmija, spuza niz onaj 
stap te omotavši se čovjeka oko vrata reče: — Sad ću 
tebe ujesti! On se prestraši, ali predomislivši se malo za¬ 
moli zmiju, da ga poštedi, dok bar koga upitaju, bi li bilo 
pravo, da ga ona ujede. Zmija na to pristane. Utome 
naiđe jedan čovjek, koji bojeći se svojoj glavi osudi, da 
zmija ujede onoga čovjeka, koji ju je uznemirio. Osuđeni 
opet zamoli zmiju, da čekaju još koga. Sad dođe lisica. 

na rekne, da ne može tako na niskom mjestu suditi, nego 
neka idu za njom do obližnjeg panja, gdje će se ona popeti. 
Jvad se je popela na panj, reče zmiji, neka i ona stane 
na zemlju usporedo sa svojim protivnikom. 

Kad su se tako smjestili, reče lisica čovjeku: — Eto, 
moja budalo, štap ti u ruci, a pamet u glavi: udri dušma- 
na po glavi! 

65 . 


ZAKAJ NEMA ZAJEC CELOGA REPA. 

Kajkavska iz Hrvatskog Zagorja. 

Vuk, lisica i zajec pogodili su se z jednem seljakom, 
da mu krča budu iskopali za jeden lonec meda Dobili 
su med pa odišli na delo. Vuk je rekel da ne budu precb 
jeli, dok ne budu iskopali. Lisici se je dugo videlo i slaba 
je postala pa je mislila da kak bi mogla do meda dojti. 
Na jen put se oglasi: Ckci, ckci! Vuk ju pita: — Ua, 
kaj e, strina, da se Jlasii? - Ona ™ “ft"™’* >“ 
v kumovim, rovu, Vnk joj reče da na, .de Ona do,de do 
lonca tak, da nisu ovi dva videli, i poje ga frtal. Posle 
se povrati k svojem, i oni ju pitaju, da kak se njeni ze ec 
zove. Ona njim odgovori da se zove Pocetek. i tak 
su kopali dalje, dok se na zadnje opet vutrudi i postane 
gladna i opet se oglasi: — Ckci, ckci. Vuk ope P^pi ^ 
zakaj se glasi, a ona mu odgovori, da ju opet vu kumo- 
vinu zoviu Vuk joj veli, da naj ide. I ona odide nazal 
k loncu i pojede sredinu i povrati se nazaj. Vuk ju pita, 
da kak se zetec zove? Ona mu reče, da se Sredmjscek 
zove I tak su dalje kopali, dok je opet išla i trejti put 
meda jesti, i gda je naza, došla, rekla je da se zo ^ z ^ e< : 
Dokonček. Kad su ovi dva zajec i vuk gladni postali 
trudni, ipak nisu pređi mogli ostaviti, dok nisu iskopali. 
Onda idu meda jest, a lonec prazni Onda vuk veli. 

Da, ti si lisica pojela meda. Ona veli, da je ona m 
meda. Veli zajcu: — Ti si ga pojel. — On veb ' J m 
nije nikam išel, kak je sam videL Opet veli: — j} ls { j*’ 1 
si pojela. - Nisem, nisem ja pojela, neg ^ ka, . Idemo 
soat iz kojega bu se med cedil, on ga je pojel. Onda vuk 
reče': — Znaš kaj ti, zajec, idi na detelju i najec se, znam, 
da si gladen, a ti, lija, idi ako moreš, vkradni v selu kaj, 
da pojedeš, a ja pak nekak pretrpam. A lija rekla je, da 
on a P pretrpi i da zajec mora dojti pred suncenem ishodom 

k njim na brdo, gde budu ležali od sunca obrnjeni. Zajec 
je došel pređi neg je bilo polnoći, i tak su bili do sunč- 
noga ishoda. Onda se iz lisičke počel med cediti. Ona 
bojeći se, da vuk ne zapazi, povuče se polagano ozad 
k zajcu, da je tam meda ostavila, i povuče se nazaj na 
svoje mesto i budi vuka govoreći: — Stani se, zajcu se 
med cedi! Zajec je čul, kak lisica veli vuku, pa se stane 
i bejži, a vuk misleći doista, da je zajec meda pojel, bejži 
za njim, da ga vlovi, a zajec samo bejži, dok ga je vuk na 
jednom plotu za rep vlovil i rep mu otrgal, i zato još i 
dendenes zajec repa celoga nema, i odonda se zove kur- 
tač, a lisica je navek varala i bude, dok bu na svetu. 

1 kumče. 

66 . 

LISICA I GAVRAN. 

Iz Dalmacije. 

Spremala lisica objed pa će pozvati gavrana na objed. 
— Kume gavrane, lijep sam objed pripravila, dođi mi u 
društvo. — Hoću, — odvrati gavran, — kad me tako od 
srca zoveš. 

Iznijela lisica na stol pun čanjak 1 rijetke kaše. Počeli 
olagovati. Lisica polizala svojom jezičinom sve, a gavran 
kljucka kljunom, ništa nije okusio. Svaki zajam dobro stoji, 
pomišlja u sebi gavran. — Ne ću ni ja svoje poštenje sa¬ 
krivati, — reče lisici, — valja da i ti dođeš u mene na 

večeru. Dakako, — odvrati lija, — kad htjedneš, javi 
mi se. 

Sutradan pripravi gavran za večeru zdjelu graha, sta¬ 
vi ga u tikvinu i iznese na stol pred liju. Gavran zrno po 
z ™° SV - e * s k^ uva .°’ a lisica vragutac (nijednoga) zrna. — Ne 
iš ti mene više za svojim stolom, za tvojim grahom, 
reče ona gavranu. — Ni ti mene za tvojom kašom, — 
on ce ti ga njoj. 

1 zdjela. 

67 . 


JEŽ I SRNA. 

Kajkavska iz Hrvatskog Zagorja. 

Tak je bil negda jež i srna. Ovi dva so se vganjali da 

k „j bMeW tL jeden M ^ 

°at Vini ™ r k 4 la S vo’ ? V iedno 

f poginola je. V.' je iroel jež došli pečene .. ka,ta «i 
ne mogel reztrančirati 3 srno, zato moral si )e lti mesara 
iskat. Gda je on tak mesara iskal, Msta!I se je najpir 
zajcom. Onda ga je z al ec pital, kam ide. On e rekel da 
si mesara išče. Ve mu je zajec pokazal svoje zobe i rekel 
je, da je dober mesar. Jež pak mu je rekel, da ne je dober 
'mesar. Onda se je aestal a lisicum; ml, ona ne Ma dote 
mesar. Onda se je zestal a vokom. Vok ga ,e [» jal. kam 
ide. Jež mu je rekel da ide mesara iskat. Onda mu je vok 
pokazal svoje zobe, i rekel, da na, ide z ^ Vok ,e 
taki srno na štiri falate raztrgnol i, gda je P rvl ™ 
firđnol rekel ie‘ — To bode mojemu stricu; gda drugi. 
—^Mojemu ocut pri tretjem falatu: - To bo moji materi; 
pri štrtom: — A to samomu meni. Onda ga pak jezek je 
pitak A kaj pak bode meni? - Na to mu je vok rekel: 
P - Tebf bodeno, kaj je ostalo. - Ježu se to ne prav 
videlo, da on ne nikaj dobil, zato rekel ,e voku, da idejo 
k socu na pravice. Vok je rekel da ade. A jez je zna. 
železo, koje je bilo za voka pripravljeno Vok je tak 
išel ž njim i, gda so došli tam, ježek kuca je po z 
svojom tacom i rekel je: — Gospon sodec, stante se. 

I gda je on već pot tak kucal i govorni, rekel mu je vok. 
— Kaj delaš, da ne mreš toga soca tak dugo zbuditi. 
Idem ga ja budit. - Jež mu je rekel, da na, ide. Vok 
vudril je taki z nogom po železu i vlovil se je. Jez ,e onda 
išel na stran i smejal se voku. Za malo časa dosel ,e moz 


128 


sekirom, da voka vumori, Gda je mož prvič po 
čelu vudril, rekel mu je jež: — To bode tvojemu stricu; 
drugoč: — To bode tvojemu ocu; tretič: — To bode tvoji 
materi; a gda ga je štrtič vudril, prehitil se je vok, a jež 
mu rekel: — To bode samomu tebi, a ti bodeš samomu 
meni. — Onda je jež sam jel srno. 

1 natjecati se; 2 rasjeći na komade. 


68 . 

LISICA I VUK. 

Iz Poljica u Dalmaciji. 

Išla lisica s vukom kroz goru, da traže plijena. Na¬ 
mjere se na jednu kuću, uđu u podrum, da prenoće. Na¬ 
njušila lukava lija sir u badnju, što je stajao u ćošku od 
kuće, uturi glavu i noge te pandžom jedan po jedan 
izvadi i izgrize. — Šta to grizeš, teta lijo? — Evo Bog mi 
pribavio lijepa sira, striko vuče. — A gdje? — U badnju. 
Podignu se vuk prvim nogama i ugleda u badnju vodu 
salamuru te poče lokati. — Ovo je, teta lijo, nešto slano, 
nije sir. Pij, pij sve do dna, na podanku je sir, — ona 
ce mu lukavo. Moj ti vuk sve polokao, naduo se kao mje- 
sma od te slane vode, na sad će puknuti. Okrenuli dalje 
preko polja. Zapeklo sunce, kako je bilo o Petrovudne, 
spopala vuka nemila žeđa. — Ajmo, teta lijo, do vode, 
pukoh od žeđe. Tebi ništa, još se sira najela, a ja sira ne 
vidio, nego se one vode nalokao i vas se upalio kao oganj. 

Dođoše na rijeku Cetinu, a noć se uhvatila zemlje. 
Mjesec sjaje na nebu, vidi se kao da je dan. Pristupiše 
njeci, oboje se napili vode. Vuk se nalio do grla, ali se za- 
Vr ^fk- i a P u * a ’ žeđ* ga silna morila. Ugleda, da se 

0 bijelo sjaji u vodi — to je bio mjesec. On u čudu upiti 
sicu. Teta lijo, šta je ono? — Ona će mu odmah : 


9 Hrvatska narodna šala 

. , . »u nVi eda li i mene Bog po- 

— Ono je, bolan, sir. ' k a laglja, zaplivaj ti, 

mogne, deder teta lijo, ja sam strik0) _ odvrati lija, 

izvadi sir, dijelit ćemo na po. N ’ d b; Ti spus ti prve 

- ia se ne rm> 4 » pridriati, ne boj se, 

noge u vodu do sira, a ja cu ti zaonj f 

ne će ti ništa biti. spusti ih u vodu, 

Vuk posluša Uju, opr P_ s ; r ? Ima li ga za 

a zadnje drži lisica u mkama. ^ gčepa sir, a lisica 

1 - Neki ,e 

tako, kad si sladokusan na sir. 

ŽIVAD NA STRAŽI. 

Kajkavska iz Samobora u Hrvatskoj. 

Jenput su tati strasno navahh^naziva 1.^ kokot, 

pokrast. Onda “ vad skon ćaju 2 , kaj budu napra- 

racman, puran i gusa*c. um to . kokot, 

vili. I onda dokončaju , da budu stražu stražU : 

racman, puran i gusak. I on ^lgi« & gusak čc trti. 
kokot prvi, racman drugi, pu■ Onda kokot naglo 

Držidu oni tu stražu, - Tat, tat. 

Lf -rTeanbl«- - v“ a gnsak: _ Na 4 a> 4 e 

7 ""Kad su to tati čuli, oni “ukoga straha 

Sj-^ii^an su dobili ovi straiari strašnu 
pofalu, da je živad ostala. 

r sve: * dogovoriti se; 3 odlučiti; * jedva. 

70 . 


VUK POKAŽE MEDVEDU ČLOVEKA. 

Kajkavska iz Hrvatskog Zagorja. 

Tak je bil jeden medved pak se stane z vukom. Veli 
medved vuku: — Čuješ ti, vuk, ja bum tebe zaklal. — A 
vuk siromak veli: — Naj 1 me naj, rajši 2 zakoli človeka. 

— Veli mu medved: — Tak mi daj pokaži človeka, da 
njega zakolem. — Onda su oni obodva odišli vu seču 8 pak 
tam čekaju. Ide jeden stari dedek, 4 pita ga (vuka) medved: 

— Je li je ovo človek? — Veli njemu vuk: — To ti je 
negda bil človek. — Ide jedna mala puca, pita medved: 

— Je li ovo človek? — Vuk veli: — Ah, to ti bude 
stopram 5 negda imalo človeka. — Ide jeden dečec, pita 
medved: — Je li je to človek? — Veli mu vuk: — To ti 
stopram bude za kratko vreme človek. A jaše jedan ka- 
tana na konju, pita medved: — Je li je to človek? — To 
ti je človek, — veli vuk, — idi pred njega i ga zakoli. 

Ide medved pred katanu, a katana spukne pištolu pak 
puf! vu njega pukne i drugu pak vu njega, onda tretjikrat 
spukne sablju spod 6 sebe pak vudri po medvedu tak, da 
je se 7 krpje ž njega viselo. Onda je videl medved, da ne 
more preobladati človeka, odišel je k vuku, pak ga pita 
vuk: — No, jesi ga zaklal? — Ah, daj mi mira, dragi brate! 
Znaš da sam ti išel k njemu pak znaš *da 8 ti mi je prvu reč 
povedal, samo sem se stepel; ’da mi je drugu reč povedal, 
ona me je pri srcu zazebla, nego još ti me to ’se ne sta¬ 
ralo, nego ’da sem ti k njemu došel, onda je spuknul 
spod sebe nekakvu svetlu tresku pak ti me je onak ž njom 
mazal, da sam vidiš, kakti z mene krpje visL Tak idi i ti, 
brate vuk moj, niti tebe ne čem zaklati. 

1 nemoj; 2 radije; 3 šuma; 4 djed; 5 tek; 6 ispod; 7 sve; * kad 

71 . 


DUBROVČANIN KABOGA I DUKA OD MLETAKA. 

Iz Drvenika u Dalmaciji. 

Pisao je knjigu duka od Mletaka dubrovačkomu vla¬ 
stelinu Kabogi i u njoj mu govorio: — Kaboga, od Du¬ 
brovnika diko, puno te hvale, da si mudra glava! Evo ću 
te nešto pitati, da okušam tvoju mudrost; a ne odgovoriš 
li mi u redu, vjere ti moje i obraza mi, ode ti s ramena 
glava! Dobro smisli i promisli, što ćeš odgovoriti: odgovori 
mudro i ne pogini ludo. Najprije izmjeri i javi mi: koliko 
ima od neba do zemlje. Pogriješiš li, koliko je telud 1 od 
noža, zaludu ti i račun i rađa! Druga ti je: izmjeri, premjeri 
i javi mi, gdje je srijeda od svijeta. Mjeri u redu kao za 
svoju glavu! Treća ti je: prelij mi sve more i izmjeri, a jedan 
dio i presuši, da imam gdje nasijati dosta žita i riže. 

Došla, sokole moj, ta šarovita i jadovita knjiga mu¬ 
dromu Dubrovčaninu Kabogi, proučio je on nebrojeno 
puta pa se nemilo zamislio* Što ćeš, majka te rodila, nije 
korist o tome glave razbijati. Tomu ne bi na kraj došao ni 
Salamun! Zamislio se i objesio glavu, kao da mu je izgo¬ 
rjelo sve stanje i imanje. Gleda ga njegov momak, nešto 
vlaha 2 , pa ga pita: — Šta je, gospodaru, nešto si mi puno 
neveselo: srce mi puca, kad te pogledam! — Kaboga sve 
muči kao da i ne čuje. Ali mu momak ne da mira, već sve 
ispituje pa mu najposlije reče, da s njim više ne će ni stati, 
J er ga hvata groznica, kad ga onakova vidi. — Kaži ti me- 

ni, — reče mu, — gospodaru, može biti da se i ja štogod 
domislim, jer ni na mojim ramenima nije glava kupusova. 

Zasmija se mrvicu mudri Kaboga, pa se s njim našali; 
— Znam ja, moj sinko, da se tvoja glava ne boji ovnove, 
pa ću ti evo kazati moje jade, ali ne smiješ o njima nikad 
nikomu prosloviti, ako ti je draga glava. Pisao mi je, sinko, 
duka od Mletaka, da ću izgubiti glavu, ako mu na tri stva¬ 
ri ne odgovorim, ma pravo, zdravo. Prvo, kaže, da mu 
izmjerim, koliko ima od neba do zemlje; drugo da mu ka¬ 
žem; gdje je srijeda od svijeta; treće; da mu prelijem i 
presušim sve more, da ima gdje sijati žito i rižu. Sad ja 
ne znam, što ću ni kud ću. Smeo sam se gore nego mrav 
na glavnjici 3 ; čini mi se, da će mi se pamet prevrnuti! 

Kad to čuo momak, zasmija se pa mu kaže; — Ajde, 
gospodaru, čime to glavu razbijaš! Što mi nisi prije kazao! 
lako ti je to znati. Krvavim 4 me zalijevali, ako ti se tomu 
ne domislim. Što je takomu gosparu naći sto oka tanke 
svile, pa je pošalji onoj brlotini 5 , duki od Mletaka, i piši 
mu: Evo sam ti baš ko stvoreno izmjerio, koliko ima od 
neba do zemlje. Taman ti je toliko, koliko je to svile; ako 
ne vjeruješ, a ti premjeri. Nađeš li, da sam pogriješio 
dlaku, eto sablje, eto glave! Na drugu mu odgovori, da je 
Dubrovnik srijeda od svijeta, a ako njegovi mudraci nađu* 
da nije, da mu se slobodno ozivlješ. A za treću mu javi, 
da ćeš ga i u tomu lako poslužiti, samo da ti on pošalje iz 
Mletaka sude, u što ćeš preliti i premjeriti more, jer da 
je u njih najjača trgovina, pa će imati i suda. 

Posluša ga Kaboga: pošalje sto oka svile i javi^ mu 
sve onako u Mletke. Kad je to duka od Mletaka primio 
i proučio, što mu Kaboga odgovara, uzvrpoljio se, kao da 
sjedi na iglicama. Okupili se oko njega njegovi doglavnici 
kao pčele oko meda, pa zavraze 6 i propituju, a on na njih 
brekne: — Što ste mi se tuđe uzmrkoćali 7 i navalili kao 
ose: ne brečite toliko — polagano se u crkvi šapće. Evo 
me i nadmudrio kučkin sin, Dubrovčanin Kaboga. Poslao 

mi je eto sto oka svile i piše mi, da je toliko od neba do 
zemlje; ako ne vjerujete, a vi premjerite. Kaže, da je na- 
šao, e je Dubrovnik srijeda od svijeta; tko ne vjeruje, 
neka mjeri iznova. A na treću nam se narugao. Poručuje 
nam, da j'e u nas najjača trgovina, pa da mu pošaljemo 
sude i onda da će on u njih lako preliti i premjeriti sve¬ 
koliko more, a jedan ga dio i presušiti. Još nam se za 
pndavak, zmija ga ujela, podruguje: — Naš je Dubrovnik, 
veli, na kamenu i u gladnu kraju, pa nam je žao 
mora: 

More nam je duga podvornica 8 , 

Brod i vesla — ralo i volovi; 

Uv’jek ori, uzorat’ ne možeš! 

Pa kad prelijem sve more, a ovo naše i presušim, 
onda mi nemamo o čem živjeti, već volja da i nas pustite, 
da po njemu sijemo žito i pirinč« ... Eto, što nam Kaboga 
odgovara; sad vi kako znate! 

Onda se nagodiše, da Kabogi pošalju križe i medalje, 
pa mu usto još napisa duka od Mletaka: Živio, Kaboga, 
od Dubrovnika glavo! Sad znam, da si mudar, koliko 
kažu; eto ti našega dara, pa ti vladaj slobodno u Dubrov- 
mku, a ja ću u Mlecima 0 . 

1 hrbat; 2 primorski Dalmatinci zovu »vlahom« svakog zagorca; 
zagorči opet tako zovu Hercegovce, a otočani zovu i primorce »vla¬ 
sima«; a glavnjica — veliko drvo na vatri; * t. j. vinom; ® brbljavcu; 

‘ sa "i eću ; 7 Pod glas govoriti; 8 zemlja (oranica) pod dvorom (kućom); 

sabirač Štipan Banović primjećuje: »Čuo g. 1919. od Mate Košta¬ 
nja »Gavranova«, nepismenoga težaka od 67 godina iz Drvenika u 
rimorju makarskome, a on čuo — kako kaže — nazad dvadeset 
• ° , ma , 0< * ® ar *še Palikuće, težaka iz Igrana. (»Zbornik za narodni život 
0 Ica je«, XXV. knj., svez. 1.). 

72 . 


LOVNIČANI UČE KORAN. 

Iz Žcpča u Bosni. 

Nekoć dođe neki Duran Lovničanin u Sarajevo pa 
čuje softe 1 u mejtefu 2 vikati. To njemu začudno bilo, pa 
pođe tražiti koga da mu rekne, što oni u mejtefu viču. 
Tražeći tako namjeri se na hodžu, pa ga zapita: Ama, 

zdravlja ti, hodža, šta oni tamo viču? — A hodža mu od¬ 
govori: — Uče, biva, koran. — A on opet upita hodžu: 

— Dragi hodža, bi 1* ja to mogo dobiti? Bi, ako platiš. 

— Duran obeća platiti, a hodža mu rekne, da sutra dođe 
po koran. 

U to vrijeme nađe hodža tikvu pa je napuni strše- 
novima, a začepivši je dobro predade ju sutradan uz dobru 
plaću Duranu. Al* kada mu predade tikvu, ovako ga uze 
svjetovati: — Na ti koran, pa kad dođeš med svoje, razgrij 
dobro jednu odaju, skupi znance i prijatelje, ulegnite u 
odaju pa se skinite do naga, a onda ti odčepi tikvu, pa 
ćete svi naučiti koran. Duran velikim veseljem primi 
tikvu pa put pod noge. Kad dođe u Lovnicu, spremi sve, 
kako ga je hodža nasvjetovo. Ljudi se saberu u odaju, da 
gledaju i uče čudo od korana. Kad se svi poskidali, odcepi 
Duran tikvu, a stršenovi proviruju iz tikve pa onda 
bijesni navale na nage Lovničane i počnu ih klati, a ovi 
od muke nagnu kud koji iz odaje bježati. Ele, Duran bje¬ 
žeći pred njima pobjegne preko gaja 3 . Kad bilo poslije, 
zapitat će jedan drugoga: — Gdje je Duran? A netko 
se oglasi: — Eno dva korana otjeraše Durana preko gaja! 

1 đaci bogoslorci; 2 škola; 8 šuma. 

73 . 


JAJE OD KOBILE. 

Iz Like u Hrvatskoj. 

Putujući jedan Mazinjanin iz Slavonije kući spazi na 
polju kobilu pasući i pokraj nje veliku misiraču 1 . Mazi¬ 
njanin pomisli, da je to jaje od kobile, uprti misiraču, pa 
s njom u Mazin. Kad je došao kući, pripovjedi svojim, da 
je to jaje od kobile, da bi ga valjalo pod kobilu vrći. Jedva 
to dočekaše, ponesu misiraču u stranu, gdje je kobila 
pasla. Ne će kobila da leži na jaju, a oni joj odsijeku sve 
četiri noge te je povale i polože na misiraču. Od ljute se 
boli kobila vrtjela, misirača se otkotrlja niza stranu, lupi 
u grm i razlupa se. Uto iz grma iskoči zec, a oni za njim 
udri viči: — Stan', zelenko, stan’, zelenko. — Zec dakako 
ne htjede stati. Odoše svi k misirači, opaziše u mirisači 
puno koštica pa stadoše plakati nad nesrećom, koja se 
dogodi, vičući: — Da bude kobila mirno ležala, evo bi bilo 
konja za sav Mazin, i kako bi tek trčali, kad bi porasli, 
kad ovaj mladi, tek da se izlegao, pa onako brzo leti. 

1 tikva. 


74 . 

KRAJNEC NADMUDRIL VLAHA. 

Kajkavska iz Samobora u Hrvatskoj. 

Zestali su se negdi na putuvanju Vlah 1 i Krajnec i do¬ 
končali, da buju dale skupa putuvali .Najenkrat se zmisli 
rajnec: — Čuješ ti, pajdaš! 2 A zakaj mi zmir 3 obodva 
odimo. Zakaj ne bi jenput jen drugega nosil, i to tak: 
jen čas buš ti mene nosil, a onda pak bum jaz tebe. — Do- 
r° je, veli Vlah, — al’ kak' dugo bu jen drugega nosil? 

— Znaš kaj, — veli Krajnec, — hoćemo napravit tak: dok 
bu god on, koji se bu nosil, popeval jednu popevku, da ne 
bu prestal, tak dugo ga bu moral drugi nosit. A1 ne sme 
mahum za jednum popevkum nastavit druge, neg mora 
samo istu popevat. Če bu popevka duža, bolše za jnega 
I dokončali su, da bu najpre Krajnec Vlaha nosil. Hajd 
Vlah na pleća i zapopeva: Oj divojko, draga dušo moja! 
_ Gotovo je, hajd Vlah doli, a Krajnec na Vlahova pleća. 
I Krajnec zapopeva onu kaj nigdar ne prestane, a reči 
nima: — Hojlala trajlala ...! I moj Vlah je moral Krajnca 
ćelu vuru nosit. 

1 Žumberčanin; 2 drug; 3 uvijek. 


75 . 

IŠLI BRAČANI U MLETKE PO PAMET. 

Iz Poljica u Dalmaciji. 

Čuli Bračani, da u Mlecima ima svake mudrosti i pa¬ 
meti od svega svijeta, pa se uputilo nekoliko njih trabaku¬ 
lom 1 u Mletke, da kupe i dovedu pameti. Došli tamo pred 
duždevu palaču, pitaju ih; — Šta ste došli? .— Došli smo 
s Brača da tražimo u vas jednu sreću, da kupimo pameti za 
našu ižulu 2 . Namjerili se na lukave Mlečiće, koji im dali 
za skupe novce jedno barilo, u nj zatvorili miša i preporu¬ 
čili im; —Nemojte za žive oči otvarati ni krećati 3 u. ovo 
barilo, dok ne dođete u vaš paiz 4 . Veseli Bračani, javili 
doma da eto ide pamet. 

Sletilo se malo i veliko na obalu, župnik, načel¬ 
nik, vas paiz, kad ugledali da ide brod. Zvona počela zvo¬ 
niti, prangije pucati, kad se brod primakao kraju. Otvori 
načelnik barilo, a miš skok! iz barila, poleti na obalu, upla¬ 
šio se od svjetine, skoči u more i zapliva prema jednom 
školju 5 . — Oh, Bog nam, — ražali se načelnik, — kako 
nam uteče pamet! — Naredi, da se donesu konopi, uža, 
okovi, neka se opaše onaj školj, i svi od paiza uhvate se 


140 


za konope potezati, da pritegnu školj u porat 0 i dovedu 
pamet u paiz. Uhvatilo se na stotine ljudi potezati. Ala 
popucala uža i okovi, palo toliko ljudi po tlu, neki prebio 
nogu, neki slomio ruke, a školj Smrdulja eno i sad stoji 
pred Milinom, ne će da se makne. 

1 dvojedrica; 2 otok; 8 dirati; 4 mjesto; 5 ostrvo; 6 luka. 


76 . 

CRNOGORAC U DŽAMIJI. 


Muslimanska iz Hercegovine. 


Jedan je Crnogorac došao pred džamiju, da vidi kako 
Turci klanjaju. Kad se vratio kući u Crnu Goru, ispričao 
je svojima; Čuj! Božja vjera, jedva sam glavu iznio. 
Jedan se Ispe gore na skaline pa poče vikati i grditi, a oni 
svi šute ko zaliveni. Dok ti jedan djetić zavika ozgor sa 
tavana, oni svi poskakaše na noge. Dok oni na noge, a ja, 
Božija vjera, — tabanima vatru! 


77 . 

MAGARE NE ĆE NEGO KAKO JE LAGLJE. 


Kajkavska iz Samobora u Hrvatskoj. 

Imal je. Vlah šumu na visokem i strmem bregu, a 
prek jarka je pak bil drugi visoki i strm breg. On je štel 
poseći jenu bukvu, al ne bi bil rad, da bi bila opala vrhom 
doli, neg gori i zato je zašel na bukvu i privezal na vrh 
dugo uže, a na drugem kraju užeta svojega osla, ki je 
moral vleći vrh od bukve na breg. Negov sin je imal osla 
tirat, kad se bu bukva već na malo držala, a on je onda 
presel seć. Kad je već prek pol debline posekel, veli sinu, 
nek tira osla. Ov potira, a osel je bil prelahek i preslab, 
BS ga J e bu _ kva hitila na drugi breg, kak da bi ga na biču 
laglje! za kriči: — Magare ne će nego kako je 


141 



78 - 

TEPAVE SESTRE. 

Iz Kalja u Bosni. 


Bile tri tepave sestre. One su imale žrvanj. _ Jednoć 
se dogovore među se, da ne će govoriti, kad im dođu 
momci, kojoj ih ne znaju, ne bi li se kakogod udale. A kad 
im dođoše momci, onda se trefi, da je pas skočio na žrvanj, 
pa se jedna između njih prevari i progovori: 

— Koti pate na drvanj. (Skoči pašče na žrvanj). 

I druga se prevari pa reče: , ... 

— A ti skoti, pa ga otiraj. (A ti skoči, pa ga otiraj). 
Čuvši treća, šta ove dvije rekoše, učini: 

_ Ja bi mudra pa obrnuta! (Ja bih mudra, pa ob- 

mučah). , , ... 

Čuvši ovo momci, kako one govore, namah od njih 

pobjegoše. 


79 . 

KAJ BRESKE TUD KOŠIĆE MAJO? 

Kajkavska iz Samobora u Hrvatskoj. 

Kupil je Krajnec svoji deci bresak, al im ni mahum 1 
dal, neg je rekel, da im bu dal kešneje, i spravil je* je. 
Mali jen negov sin se ni mogel strpet, dok bu otec delil, 
pak si poskrivaj 3 zeme nekuliko bresek i pojije. Kad je 
pokle 4 otec breskve delil, spazi, da ih nekuliko fali. Kad 
se krivec prepovedal 5 , zapita ga stari: — A kam si pak ko¬ 
šiće djal 6 ? — Ja, oča, kaj breske tud 7 košiće 8 majo? — 
zapital ga je sin. 

i odmah; 2 ih; 3 potajno; 4 poslije; s odao; 6 metnuo; također; 
8 koštice. 

80 . 


KNEZ I DOLAMA. 

Iz Poljica u Dalmaciji. 

Uputio se knez poljički gradu, a sastao se u putu 
s nekim siromaškom, koji se zamotao u nešto žute čađave 
kabanice. Počela padati kiša, a knezu žao, da mu pokisne 
svitna 1 dolama, pa mu govori: — Žao mi je, da će mi sto¬ 
piti 2 svitna dolama. — Onaj će siromah: — Svitli kneže, 
dajte vi meni dolamu, a evo vi se zamotajte mojom kaba¬ 
nicom. — Knez tako učini, zamota se onom čađavom 
kabanicom. Idu, idu putem, pokisli kao pijevci, kad na 
jedan mah obrne se knez i ugleda ovog siromaška, da se 
ogrnuo njegovom dolamom. — Oh, pasja ćušo 8 , mogao sam 
i ja tako nositi, a ne da mi sajava 4 voda kaplje iz tvoje 
kabanice. 

1 svitan — čohan, suknen; 2 pokisnuti; 8 dušo; 4 čađav. 


81 . 

MUDRI KASTAVCI 

Čakavska iz okolice Rijeke. 

Jedanput su bili Kastavci nezadovojni s meston, na 
ken jin je bila crekav, pa su odlučili ju pomaknut na drugo 
mesto. Sli su si 1 rivat odzada crekav da teju ju porinut na- 
pervo. Bas je dazjelo 2 , pa kako su jako rivali, su su zemlju 
znvali nazad. Onda su jedan drugega zvali: — Hote gje- 
a t, kako smo već daleko odrinuli crekav! Dosal je ta 
najveći puli 3 njih, pogledal je, kuliko su odrinuli crekav, 
Pa jin je rekal: — Sad je, judi, dosta! Sad ste crekav dost 
Pomaknuli napervo. Sad morate biti si s meston zado- 

• M T si su bili sad s meston zadovojni, zac su mi- 
vojm! — i si su Din oa a crckav ie ostala, 

sleli, da su crekav pomakli napervo, a creudv , 

kade je i bila. •„. , te nava dit svoje 

konje,"dfnis U ne U jidu. sjna jimaju^Kasiavd ^lo.^bi jos 

sftrsa? 

bili slabe] 1 , a tnnajsti 1 g bas smo nesricni. 

Onda su jedan drugemu g ' :jdu, pa su onda 

Najboje smo konje navadili, da ms ne ]iau, p 

tonu, da jin čuva ovce. na pro cesiju. 

& v“ ‘ £ rrotp^ba^« 

gjSES&tsiss« 

d,idieU (kita padala): • mada; * —»« ‘ 

6 prema. 

82 . 

GORNJAK I SPLIĆANIN. 

Iz Poljica u Dalmaciji. 

T . . - ak ,]z tforniih zagorskih strana) preko split- 
Isao gornjak pz gornji s ... , . težaka u vrao- 

skog polja na konju u grad -Ugleda spMstog _ 

j„du, gd|c; rad. lav. mu £ ~ ^ S plj- 

da“ta -ti oMpa gledam, - prihvati 

SpH?iin a - A S bohSne 4 bio! a k“ko°ću ™mašiti,'kad sam 

na konju, uz vinograd ti je obala 1 a na njoj su drače 2 , _ 

odgovori mu gornjak. Eh znan ja, ča ti misliš u svojoj 
glavi, skinit s konja samar, prislonit ga uza zid, mutap 1 
prostrit priko drač’, pa dobavit i ubrat grozja, — Vala ti, 
brate, — odgovori gornjak, — što si mi kaza’, baš je tako i 
najzgodnije. 

1 ograda; 2 trnje; 3 pokrovac. 

83 . 

POMOZI BOŽE I TRISTA SVETACA. 

Kajkavska iz Samobora u Hrvatskoj. 

Metal je Vlah na kojna teški tovar, pak veli: — Po- 
mozi Bože i trista svetaca! — Pri tih rečih vpre 1 se jako, 
a tovar mu na drugoj strani opade s kojna doli. Nato vikne 
Vlaih: — Otklonite polovica! Previše vas je! 

1 upre. 


84 . 


BRAČANIN PRODAJE TOVARA. 

Iz Poljica u Dalmaciji. 

Dogna Bračanki tovara 1 na pazar u Omiš, da ga proda; 
bio zločeste naravi. Za vraga će neki Poljičanin pipajući 
tovara po vratu i sapima 2 : — Zgodan tovarčić, ne budi mu 
urok, samo da mu je rep malo kraći. — To čuje Bračanin, 
pa kad odmakao onaj Poljičanin, izvadi nožić iz džepa, 
prireze tovaru komad repa za jednu podlanicu 3 , neka je 
kraći; računa, da će ga prije prodati 

Eto ti drugog čovjeka, prolazi pazarom, pogleda na 
onog tovarčića, gleda mu noge, vrat, sape; ugodan mu, ali 
pogleda na rep pa će Bračanku: — Evo bi ti kupio ovo 
živinčeta, čini mi se neloše, ali šteta, šta je kusasto, bez 


^ Hrvatska narodna šala 

repa, — 0, prijatelju, ako vas komoda 4 tovar, lako ćemo 
za rep! — pa se maši u torbu, izvadi onaj komad repa i 
kazuje ga kupcu. 

1 magarac ; 2 sapi — stražnji dio hr.pta blizu repa ; 3 dlan; 
4 ugodan je. 


85 . 


STO I DVIJE KOZE. 

Kajkavska iz Samobora u Hrvatskoj. 

Vdaval je Žumberčan svoju kćer i obećal je svojemu 
budućemu zetu, da bu dal svojoj kćeri dotu 1 : sto i dvije 
koze' Kad su svati došli s cirkve, vidi mladoženja, da se 
vozi ju od negvega tasta obećane stvari, i to na kolih stol, 
a za kola odzada privezane dve koze. 

1 miraz, prćija. 


86 . 


KAD SE JE KRAJNEC Z VLAHOM TUKEL. 

Kajkavska iz Samobora u Hrvatskoj. 

Pripovedal je Krajnec, kak se je z Vlahom (Žumber- 
čaninom) tukel. Veli: — Baš smo se prav lušno 1 tepli: 
jest 2 sem nega tipa tapa, a on pa mene vošk, vošk! On je 
kak reveš 3 moral bežat domu, a mene pak kakor gospo¬ 
da v plahti prnesli. 

1 veselo, zdravo; 2 ja; 3 siromah. 

VI. 

gatke, dosjetke i šale 







87 . 

LAŽ I POLAŽ, 

Iz Bukovice u Dalmaciji. 

Sprijatelje se dva čovjeka; jednome bijaše ime Laž, 
a drugome Polaž. Reče Laž Polaži: — Valaj, brate, mi bi 
mogli po svijetu hodati i tako bismo vidjeli, što se po zemlji 
radi. — Dobro, — odgovori Polaž, — a mi hajdemo; ali da 
ti pravo rečem, ja bih bolje begenisao, da ne putujemo za¬ 
jedno, nego svaki pobaška 1 , te drugi put kad se sastane¬ 
mo, da možemo jedan drugom koju novitadu 2 kazati. 

Pristane na to Laž, i tako se krenu na put. Bazajući 
tako dođe Laž u nekakav veliki grad. Po njegovoj nesreći 
sretu ga najviša gospoda te ga upitaju, kuda ide i iz koga 
je mjesta; a on im sve po redu kaže, kako je pošao da vidi 
koju novitadu u svijetu. Pak rekoše mu građani: — Jesi li 
što novo, kad tako putuješ, i vidio? — Jesam, braćo, — 
odgovori im Laž, — vidio sam čudo neviđeno: nekidan 
prolazeći pokraj jednoga grada vidio sam gdje je more 
izgorjelo trista i šezdeset i šest milja, i to me je zaudesilo, 
da sam dalje odmah otišao glavom bez obzira. — To je 
nemoguće, — odgovore srdito gospoda, — Tko je još 
ikada čuo, da more može toliko izgorjeti! To je 
odmah puka laž, — te ti onako ljuti zgrabe toga Lažu pa 
s njim u pržun 8 , Nijesu bila prošla ni tri dana, dođe i Po¬ 
laž u isti grad. Srećom sretu i njega oni isti građani, što 
su i Lažu sreli. Upitaju ga, otklen je i kuda je naumio. On 
im odgovori, da je devorac 4 i da hoda po svijetu. Oni ga 
upitaše, je li česovo čudestvo koje, kad putuje, vidio; a on 

odgovori: — Jesam, braćo. Putujući poskoro vidio sam 
u jednome gradu, gdje dovezoše trista šezdeset i šest ko¬ 
čija pečene ribe; i to nije najveće čudo, što sam ga vidio. 

— Onda se počnu građani promišljati: dođe im na pamet 
Laža i izgorjelo more, pa među se počnu šaptavati: — 
Daklem je pravedan onaj čovjek, što smo ga u pržun za¬ 
tvorili; trebalo bi ga pustiti. — I tako se dogovore pa ga 
odmah puste. Čim su ga pustili, on odmah uzmakne te će: 

— Ovda mi je put! 

Hodajući tako dođe opet u nekakav grad. U ovome 
gradu provede on mimo nekoliko dana. Jedan dan šećući 
se sam, sretu ga neka velika gospoda, upitaju ga, tko je i 
šta traži. A on im reče, da je devorac izdaleka i da hoda 
po svijetu. — Bit ćeš koju novitadu u tvom putovanju 
vidio, dede nam je kaži. — Hoću, — reče Laž. — Neki dan 
u jednome velikom gradu vidio sam, gdje car i carica s 
ostalijem svojim vijećnicima odoše u lov u oblake. — To 
odmah lažeš i nije moguće, — rekoše mu gospoda. — Tko 
je još vidio koga ići u lov u oblake! Tu ćeš laž valaj sad 
skupo preplatiti. — Zgrabe ga te s njim u pržun. 

Nijesu prošla dva dana, al eto ti u taj isti grad Polaže. 
Sretu ga gospoda ista, što su i Lažu sreli, pa ga upitaiju, 
kuda će. On im kaže, da je čovjek izdaleka devorac i da 
putuje po svijetu« — Pripovjedi nam, — rekoše građani, 
šta si vidio kuda, kad si toliko putovao. — Hoću, — reče 
Polaž. — Skoro prolazeći kraj jednoga grada, počeše iz 
oblaka padati lisice, srne, zecovi, jeleni i ostala mrtva 
divljač, zamalo, da ne utekoh, ubili bi me; i čuo sam puške, 
gdje pucaju, ali nijesam mogao nikoga vidjeti. — Doduše, 

— rekoše građani šapatom među sobom, — to je onaj isti 
car i carica, što su pošli u lov u oblake; eto dakle je onaj 
prav čovjek, što je u pržunu; nego treba odmah da ga pu¬ 
stimo. — Pustiše Lažu iz pržuna, a on odmah dade se na 
put dalje. 

Pututući prođoše nekoliko dana, i Laža prispije u ne¬ 
kakav grad. Sretu ga nekakva gospoda pa ga prikažu svo¬ 

me kralju. Počne ga kralj pitati, otkud putuje i šta je vidio, 
da mu pripovjedi. — Sve ću ti po istini kazati, — odgovori 
Laž. — Neki dan prolazeći kroz dvije velike planine vidio 
sam jednu tiču tako veliku, da je nitko više nije vidio, pa 
metnula jednu nogu na jednu planinu, a drugu na drugu 
planinu, pa legla. — Vala, to je laž! — odgovori kralj; — 
no ne misli da sam ja budala, da ti svašto mogu vjerovati. 
— To reče pa zapovjedi da ga strpaju u pržun. 

Prođu nekolika dana, kad eto ti dođe Polaž. Uhvate i 
njega građani pa prikažu ga kralju. Kad došao pred kralja, 
ovaj ga upita, šta traži; a on odgovori, da hoda po svijetu. 
Kralj mu reče, je li što čuo ili koju novitadu vidio, otkad 
tako putuje po širokom svijetu. Polaž odgovori: — Vidio 
sam skoro prolazeći kroz dvije velike planine nešto odveć 
veliko i bijelo, i vidio sam, gdje ga dižu trista i šezdeset i 
šest ljudi, i pomaknuti ga nikako ne mogu. Ja upitam: šta 
je to? A ljudi mi rekoše, da je jaje od nekakve velike tiče- 
tine, i da ga je nedavo snijela. — To je za istinu, — od¬ 
govori kralj, — ona tica snijela, što nam je onaj čovjek 
kazivao; nego pustite ga odmah iz pržuna, pa neka ide 
s mirom. — Čim pustiše Lažu iz pržuna, on se nekako sa¬ 
stane s Polažom i dogovore se da jedan drugoga više ni¬ 
kada ne će ostaviti. I tako i danas Laž i Polaž veliki su 
prijatelji. 

1 svaki napose; 2 novost; 3 zatvor; 4 pobožnjak; 5 nedavno. 


88 . 

KAJ NIGDAR NE BILO NIT NE BU. 

Kajkavska iz Hrvatskog Zagorja. 

Jen put išli su tri brati v lov. Jeden je nosil kremen, 
drugi gubu, trejti ocel, da ne bi jeden, ako bi zajca strelil, 
sam speči i pojesti mogel. Gda su vre dugo v lovu bili, 
strelil je jeden zajca i si tri su skup došli. Onda su si šteli 

peči zajca, neg nisu imeli ni ocel ni gubu, kajti su to zgu- 
bili. Jen čas su tak »stali i premišlavali, onda su spazili 
dalko v šumi ognja. Najstareši brat je rekel: — Ja idem 
tam po ogenj, a vi ostanite ovdi pa čuvajte zajca. Gda je 
došel k ognju, videl je jednoga starca z drugom bradom se- 
deti. Ov ga je prosili za ogenj; on mu pa reče, da pređi odo- 
nudne odide, dok mu ne bu povedal: kaj nigdar ne bilo nit 
ne bu; ako mu pove, onda mu ogenj da. Ov mu ne znal po- 
vedati, starec ga zgrabi i na njega sede. Oni dva brati se 
nisu mogli ovoga dočekati i stareši je išel k ognju po brata. 
Gda je k ognju došel, videl je svojega brata pod starcom. 
Ov ga je prosil za ogenj i za brata. Starac mu veli kak je 
i prvomu rekel. Ov mu ne znal odgovoriti, on pak ga je 
zgrabil i na obedva sel. Najmajši brat je ne znal ka je to, 
da ovih ne, pak je sam išel k ognju. Ondi je našel starca, 
gde na njegovih bratih sedi. On ga je prosil za ogenj i za 
brate. Starec veli: — Ako mi poveš, kaj nigdar ne bilo niti 
ne bu, onda ti dam brate i ogenj. — Ov je kre 1 starca sel 
i počel tak povedati: — Gda se je moj otec narodil, onda 
sem bil šestnajst let star. Ocu je bilo treba krstnoga lista, 
zato sam ja moral iti v nebo po njega. Med tem toga sem 
ja z mojemi brati gnoj na pole vozil, kajti pak smo po noči 
vozili, zapelali smo gnoj na pole susedovo; Onda dojde 
otec pak je rekel: — Kaj ste to napravili, da ste na suse¬ 
dovo ^ole gnoj zapelali? — Mi pak brati nikomu niš, zgra¬ 
bili smo susedovo pole pak smo zesipali gnoj na naše pole. 
S toga gnoja je onu noć tuliko bažulovo betvo 2 zraslo, da 
sem drugo jutro po betvu kakti po lojtri 3 v nebo iti mogel. 
Gda sem došel v nebo, dobil sem krstni list i štel sem dol 
iti. Med tem toga je došla svinja pak betvo pojela, koje je 
svinju zatuklo. Kaj če biti? Ja doli nesem mogel pak sem 
se vtekel blaženoj devi Mariji. Ona mi s prstvom pokaže 
jen žakel 4 s posejami pak veli: — Zemi si te poseje pak si 
spleti vojku 5 pak se dol spusti; ako ti bude vojka pre- 
kratka, onda gori odreži pak doli prištukaj 6 . Ja sem zel 
te žakel s posejami pak sem i splel vojku pak sem ju pustil 


152 


dol na zeinlu, pak je bila prekratka. Onda sem vkral još 
poseje pak sem si splel drugu vojku pak sem prištukal na 
onu, pak je bila do zemle. Ja sem se po nji dol spuščal, 
vojka se pak vtrgla, a ja sem opal tijam doi pupka v zemlju. 
Onda sem išel po motiku dimo pak sem se otkopah Dok 
sem se odkopal, videl sem senicu na drevu zasmehavati i 
žrdjum 7 zube snažiti. Ja sem se resrdil i hitil motiku vu 
nju. Onda je tuliko perja s te senice opalo, da sem si mo¬ 
tiku ne mogel najti, pak sem perje vužgal, da bi motiku 
našel. S perjem je zgorela motika a porišče 8 je ostalo. Ja 
sem išel dimo pak sem dal ocu krstni list, pak sem si štel 
ogenj nažgati, a ne sem imel trešče, onda sem zel vašu 
bradu pak sem ž njom potkuril. 

Nato je starec rekel: — To nigdar ne bilo nit ne bu, 
— pak mu je dal brate i ogenj. Posle su si zajca spekli, i 
ja sem bil poleg pak sem si vusta zamastil s tim zajcom, i 
s pisanoga vrča sem pil i još dendenes imam mastne zube. 
To naj ide v koš, gde jih je još. 

1 kraj; 2 stabljika; 3 ljestve; 4 vreća; 5 uže; 6 nadovezati; 7 kolac; 
8 toporište. 

/ 89 . 

KAKO JE NA DRUGOM SVIJETU. 

Iz Like u Hrvatskoj. 

Umro Vojin Knežvić iz Kule pa se vratio opet na 
ovaj svijet. 

— A bora ti, Vojine, kako tamo na drugom svijetu? 
Kako, kako se žive? 

— Bome, brte, sve’dno ki ode. 

— Kako kum Radovan? 

— A ki ode: napravilo mu guvno, nabacalo trnja, uva¬ 
lio dva vranca ki dvi vile, pa vranci ništa man lete oko 
trn 1 a > a on sam bos po onome trnju — a dobro mu je. 

_ A dobroti oJ. Sidi, prikrižio nege, puši lulu, prti 
njim škapica puna opanaka: nikom napravi nove mkom 
popriča stare; niko mu da komadinu kruva, mko msto, 
pa eto žive. 

Z A dobro i ona. Garguša vunu, niko joj da nešto, 

niko ništo, pa eto žive. 

— A što vele? 

_ A vele, da im pošalješ kravu. 

Kad A on V odagia kravfniz polje, ^ietoduva od kime, 

kom'đrse’krav^n^da 6 gTnit^a ^a mu odmahuje: - A 
evo ti i tele, evo ti i tele, samo da ne dolaze. 


90 . 


KAKO VRŠI NAREDBU, 

Muslimanska iz Bosne. 

Alipaša Rizvanbegović jedan put dadne naredbu, da 
nitko po noći bez fenjera ne hoda- Skoro jedne noći uhvati 
karakol 1 jednog ihtijara 2 bez fenjera pa ga upitaju: — £ar U 
ne znaš za Alipašinu naredbu, da se noću ne smije bez 
fenjera hodati? 

— Znam, — odgovori ihtijar. 

— Pa kamo fenjer? .. , 

_ Evo g a , — i pokaza im fenjer, ali bez svijeće. 

— A kamo svijeća? , 

_ O svijeći nije ništa rečeno, već samo da valja s ie 

njerom hodati ., . „ 

Oni ga puste rekavši mu da treba i svijeću da ima u 

fenjeru. 

Drugu večer uhvate ga opet bez fenjera. 

— Zar opet bez fenjera? — proderu se na nj. 

— Jok, veli on, — evo fenjer. 

— A svijeća? 

— Evo i svijeća! 

— Pa što nijesi zapalio? 

— Nije ništa rečeno, da se zapali. 

1 straža; 2 star, iskusan čovjek. 


91 . 

DOMIŠLJATI KUHAR. 

Čakavska iz Istre. 

Bil je jedan kloštar pun frati. Oni su bili tako eno malo 
štimani, da nisu bili zahvalni cesaru. Pak je jin pisah va 
tri dni ako ne promislu, koliko je od zla do dobra, od neba 
do tal i zvezd pod nebom, da te biti jako kaštigani. I oni 
vavek tri dni su mislili, nič nisu jili ni pili. Pak jin govori 
kuhar, kad je bil treti dan: — Ča ni danas ne ćete jisti? 
Oni govore: — Ne domišljaj nas na jist, zač moramo mi¬ 
sliti, ča ćemo cesaru odgovorit. On jin je rekal: — Ča imate 
vi toliki strah, ja ću vse to san storit. Oni ga pitaju, da 
kako? On je rekal: — Nebojte se nič, — nego neka mu da 
pater gvardijan svoju robu. I on mu je dal veselo. I imel je 
klupak svile i tovara fermanega. 

Kad je prišal cesar, svi su prišli pred vrata, pa su k 
njemu skočili. I on jin govori: — Sada ste promisleli? Oni 
mu nisu znali ča reć. Skočil je ta isti kuhar i govori: — 
Presvitla kruno, ča zapovidate? On govori: — Ne zapovi- 
dan nič, nego pitan, ste li promisleli, ča san van pisal? — 
A on mu govori: — Sada pitajte ča. — A cesar mu govori: 
— Koliko je od dobra do zla i od zla do dobra? — I on mu 
odgovori: — Presvitla kruno, dve uri. — On mu rekal: da 
kako? Pak mu govori: — Od sada dve uri san bil kuhar, a 
sada san pater gvardjan. I on mu je rekal: — Neka ti bude! 

G api ,a nadalje: - Koliko je 

tal će P prit. Te dve su bile dobre. *» *»£ fe « 

“-'Ju^ J3& ie zverd pod nebom kolfto jima to«ar 

prvo padre gvardijan, pokle je bil kuha . 

1 upravo; 2 magarac. 

92 . 

BUNDEVA — JAJE. 

Iz Podgajaea u Slavoniji. 

Naišao jedan čovjek kraj njive i opazio bundevu Nije 

čovjek, -pa je ta bun^jj .Mo m"Ja 

Lf’- Št0 ^d neke a LS Tot ^eka zvali’su čika Ivo. 
bi i jaje od nekezvijpri log ) . ^ ^ pa 

Cika Ivo mu reče; — idi ti kuci pa j dodijalo 

ćeš možda što teleći. - Sjedio je 2C [ lika Ivu sa 

Som. Lupne o bukvu jajetom, a zec .skoe. « «ve “ka 
Ivo nagrdi ovoga čovjeka veleci mu: - Da si jos koji 
sjedio, izlegao bi zeca! 

93 . 

PAŠA I BABA. 

Iz Bosne. 

Bio nekakvi paša Vidaić u Bosni, pravi okrutnikraj^ 
a ni svojim Turcima nije bio drag i mio. ^ i. a 

proklinjao i molio Boga, ne bi li ga nestalo. 
baba uvijek bi rekla: - Molite se Bogu, da nam nas taj 

paša još dugo pozivi. 

Svatko se čudio babi, što govori, i to se čudo od babe 
čak do paše čulo, pak prolazeći jedared pored babine 
kuće stane sa svojom pratnjom pred babinu kuću i pozove 
staricu preda se te ju zapita: 

— Bora ti, babo, čuo sam, govore ljudi, kako me 
svatko živ od raje proklinje i moli Boga, da me nestane, 
samo ti govoriš, kako čujem, neka me ne proklinju, nego 
neka se mole Bogu, da još dugo poživim. Zašto ti tako 
govoriš, a ja ti nisam nikada nikakvo dobro učinio? 

— E, čestiti paša, kad me pitaš, pravo ću ti kazati. 
Poznavala sam tvoga djeda. Bio čovjek strog temerutan 1 , 
nesmiljen. Raja je pod njim hudo robovala i u znoju obraz 
umivala na neprestanom kuluku. Svatko ga je proklinjao 
i molio se Bogu, ne bi li ga nestalo. Došao mu kraj, umro 
je. Raja uskliknu: — Hvala Bogu, sad će nam se olakšati 
jaram. Jest, da! Tvoj otac poče pašovati. Čovjek opak i 
krvoločan. Malo što ne podavi kulukom i haračem svu 
kukavnu raju. Svi se molismo Bogu, ne bi li ga nestalo, da 
nam odlane i nesnosno se breme olakša. Jest, poraduj se! 
Dočekasmo i tvog oca smrt, i ti poče pašovati. Sve gore po 
raju, već skapasmo od kuluka i harača, a da tebe nestane 
i tvoj sin počne pašovati, svima bi nam morale oči poiska- 
kati iz glava, svi bi morali lipsati. Zato se molim Bogu, 
da još dugo poživiš. Iza zla sve gore i crnije dolazi, a nikad 
bolje! ... — Paša zamišljen ode od babe, i vele ljudi, da je 
poslije blaže pašovao i babi, dok je bila živa, od njezina 
odžaka nije tražio ni harača ni kuluka. 

1 zlopamtilo. 


94 . 

SAM BUDALA. 

Muslimanska iz Bosne. 

Dvojica se budala razgovarali, šta bi koji želio, da mu 
Bog da. Jedan reče: — Ja bih želio, da mi Bog da stado 
ovaca te da od njihova mlijeka, mesa i vune korist vidim. 

— Drugi reče: — Ja bih želio da mi Bog da čopor vukova 
te da ih pošaljem na tvoje ovce. — Prvi mu reče: — Midi 
se, zar je to bratinska? — Drugome bude krivo, pa prvomu 
opali šamar. Ni prvi ne požali njega te mu vrati milo za 
drago. Domalo dođe za vrat i za jaku. Tad se zdogovore: 
koga prvog sretnu, da im sudi. Putem susretnu jednog 
starca, koji je na magarcu nosio dva mijeha meda. Om mu 
ispričaju svoj događaj. Starac tad oba mijeha otvori, dok 
nije med sav iscurio na zemlju, i tad im reče, da di bolje 
uvjeri: — Da Bog da da se moja krv ovako prolila, kao 
ovaj med, ako vi niste oba budale! 


95 , 

TRI LATINSKE RIJECI, 

Iz Slavonije. 

Vozio prostak 1 dva gospodina, suca i liječnika iz Đ. u 
0 Put je bio blatan i težak, te su se polagano morali vo¬ 
ziti. Gospoda razgovarala se skoro cijelim putem latinskim 
jezikom, a kočijaš ih pažljivo slušao i vidjelo mu se na 
licu, kako se čudi. Napokon skine sesir s glave, okrene se 
gospodi i progovori: — Gospodo, nemojte mi zamjeriti, sto 

bih vas upitao? 

— Slobodno, dragi, — odgovori sudac, — a sto bi to 

bilo? . . 

— Gospodo, vi se, čini mi se, razgovarate đačkim je¬ 
zikom, pak možete li noću spavati? ^ 

Gospoda se nasmiju i sudac zapita kočijaša: — Zašto 
ne bi mogli noću spavati, ako govore latinskim jezikom^ 
— E gospodo! Ja znam samo tri đačke riječi, pa k^d 
mi padnu napamet, ne mogu po cijelu Božju noć zaspati, 
ni oka sklopiti. 

— Koje su to tri latinske riječi, što ih poznaš? — upita 
liječnik. 

— Gospodo! Prva je porcija 2 , druga egzekucija, a 
treća licitacija, — odgovori kočijaš. 

1 seljak, pastir; 2 porcija — porez. 


96 . 


ZLA ŽENA, 


Muslimanska iz Bosne. 


Išli putem dvojica prijatelja i opaze podaleko jedan 
skup žena pod jednim hrastom gdje u hladu teferiče, Za- 
povrgnu između sebe govor o tim ženama. Jedan reče: — 
Čuješ, druže! Bi li ti meni umio kazati, koja je u onom 
skupu žena zla žena? 

— A tko bi to znao, brate? — odgovori drugi. — Ja 
ne znam od njih ni jednu, ni koja je zla! 

— Ni ja ih ne poznajem u glavu, — odvrati prvi, — 
ali znam koja je zla između njih. 

Da se ne šališ? Ja ti ne vjerujem! 

~ Ne šalim, — odvrati on. — Sad ćemo mi do njih 
stići i ti ćeš vidjeti, da ću ja odmah poznati između sviju 
njih zlu ženu. 

Zapute i dođu do žena. Kad su došli do žena, prvi ih 
najprije lijepo pozdravi, a onda reče: 

~ -^ a ko si ti, zla ženo? — A jedna između njih od¬ 
govori: 

t ~ Dobro, hvala Bogu! Ama otkud ti znaš, da sam ja 
zla žena? 

— Tvoj mi jezik kaza, — odgovori on i nastavi put 
sa svojim prijateljem. • 

97 . 

domišljati klerici. 

Kajkavska iz Samobora u Hrvatsko). 

Putuvali su dva ćrnoškolci na ler,aK a pQ 

i druge kraje, Penez nisu imah, iieg su s . Jen 

selih k župnikom, gdi su ^fdošti do nikojega sela, gdi 
dan su putovali, a ^ došli su do ieneja 

bi bila župa. Ipak vec kasno p p ^ u dvor , pozdra- 

farofa 1 . Župnik se rad ' k gladne i zmučene ponudil 
vili su župnika, kop ih ŽU pnik ovak pri¬ 

da nek sedeju. A ovi su Tnrositiest i pit, bu nam valda 
jazen z nami, ne bu nam treb pro 1 l P sam0 ž nimi 

Lm dal. A1 prešla je i ćela ^/SdK, da ne bu niš, 
spomina, a na stol ne da im nek da 

će ne budu prosih. zaprosi, P. zmučeni A župnik 

nekaj za pojesti popit, kajti s § d dam , a l mi mora 

im veli: - E, dragi moji, ja sakemu ra nebeske i 

saki reć kakvu kiticu , kop * . jednU| budete do- 

zemelske. Ak mi i vi V |P., ko maj to zgovori, već veli 
bili dosta jest i p4- — “ , octike 3 , ne bute nigdar 

p„i dij.k: Ce ™Sf- Ce nam donesete 

vidi! nebeske dike. — A i ■ . k vrata. — Ona, dan 

tucibata*. budu vam se otprla nenesu 

““faLfdvirf" .tihi • k»e'° * ■»“ ** ***• 


98 . 

BABA I DEVOJKE. 

Iz Slavonije. ^ 

Bila u nekoj za .4 r £ gi pjSlT’s 'd^vSmaL Vući. 

baba, koja se je uvije e p P ng rane očešljati se i 
Sad je djevojke karala, sto ■ timariti kuću i 

sad lm“; P"' “ b °- 

tuše i namiguše. Znala je baba često reći te ovoj te onoj 
djevojki: — Djevojko, znaš li, da ti se valja udati?! — Ne 
stoj, djevojko\,Darove valja složiti u sanduk i za kuma i 
prikumka, za starog svata i djevera, za svekra i svekrvu, 
za djevere i jetrve, za uzvanike i pustosvatice, za gajdaša 
i čauša, za kandžiju i konja, za drvce i kamen, za živo i 
mrtvo. 

Djevojkama dosadila baba svojim čangrizanjem, pak 
joj u žestini reče jedna djevojka: — Bako, tebe mora vrag 
odnijeti, kad si tako čandrljiva i čangrizava. — E, moja 
Stano! — reče baba, —nije ni vrag lud, da vozi stare babe 
kod tolikih tako lijepih djevojčura! 


99 . 

ULOVIO KRIVCA. 


Muslimanska iz Bosne. 


U Hrasnu u Hercegovini ispod kule Alipašine neko 
ukrade iz pčelinjaka nekoliko ulišta- Kad dočuo paša za 
krađu, pozove sve kmetove preda se. 

— Noćas mi je neko baratao oko uljenika. Vjera \ 
Bog, pa ga nađem . . . Tko je? 

Svak šuti. 

— Andan sani 1 , što je pasja stoka, ne će se sam ka¬ 
zati, a ču I', sad će ga pčela iza vrata! — Dok je on ovo 
rekao, a već se jedan pipao za vratom. 

— Amo ga, za degeneka je, na pokonjez mu bilo, — 
zaviče veseo paša, što je krivca majstorski ulovio. 

1 poštapica u govoru: dakle (indi); 2 napokon. 


100 . 

KRŠĆANIN I TURČIN. 

Iz Poljica u Dalmaciji. 

Dođe kršćanin u Turčina u najam. Pogode se za žito, 
s o će mu davati za službu. Bijedan momak radio bi po 


11 Hrvatska narodna šala 


161 



danu, a kad je bio mjese^ Valjalo bi da racUi ^^ 
Upita momak gospodara. činiš raditi obnoć po 

a šta će reći, gospodaru, da ti mene ^ Turčin , - jer 

mjesecu? - Ej, kaure, takovalja, kad • §la ^dina 
je mjesec sunčev bra . Qno( j ar plati. Poče Turčin mje- 

E‘i'£’rjt'Jaft- - * - * 

zajedno. 

i bakrena zdjelica. 


101 - 

ne govori, kada ne treba. 

Iz Delnica u Hrvatskoj. 

Tako su bUa dva susjeda^ Jc^dan jej mu ’ odgo- 

sjed ga pita: — Susjede, st _^ kakvu slamu, 

u **■ - **• 

pitaš, kad vidiš? . , , c1iq ; e d no svojoj livadi ka- 

P Drugi put je kupio jedan susjeci po . J__ Su . gjedei 

meni. ftimo je Hao njegov - Ova) 

ito kup«? - Onaj mu odgovoru 

”“^T„ pltS kkd L>? 


102 . 

ŠTA JE ZAPOVIJED, ZAPOVIJED JE. 


Iz Slavonije. 


Živila baba u velikoj druge srodnike, 

nove T snahe, unuke ™°^ e l iz kuće^o zapovijed 

S&"*Sl t£3& kua, općinskom uredu, pr„e kom- 
paniji). 

Kadgod bi momci došli sa zapovijedi, pitala ih baba: 
_ Kakva je, djeco, zapovijed? — Morali su joj sve po¬ 
tanko ispripovijedati. Već se momcima bilo dosadilo babino 
popitkivanje, pak se dogovore njih trojica, kako će babu 
nasaditi. 

Došavši opet sa zapovijedi, upita baba po svojoj na¬ 
vadi: — Djeco, kakva je zapovijed? 

— Čudnovata, bako, došla zapovijed od cara, ne smi¬ 
jemo ti ni kazati. 

— Pa neka, kažite vi meni slobodno, bilo što bilo. 

— E’ f bako, stid nas je, čudna je zapovijed. 

— Pa čudna, čudna, svakog čuda za tri dana dosta; 
kažite vi slobodno svojoj baki. 

— Pa baš kad ti se hoće, a ti čuj: car zapovijeda, da 
odsele momci, kad se žene, moraju uzimati babe udovice, 
a djevojke, kad se udaju, moraju polaziti za starce udovce. 
Nato se prisutne djevojke grohotom nasmiju, a baba se 
osiječe na njih: — A što se vi, djevojčure, smijete; što je 
zapovijed, zapovijed je, mora se poslušati. 

103. 

PUŠKA I ZEC. 

Iz Poljica u Dalmaciji. 

Išla dva lovca u lov. Na jednom proplanku potrkao zec 
ispred njih, pa će jedan od nijh: — Nu jesi li vidio, kako 
proleti zec, ne bi ga ni Bog uhvatio. — Odgovori mu drugi: 
— Bi i puška. — A da, puška bi, — nadoda onaj. 

v 104/ 

KUM OD NEVOLJE. 

Kajkavska iz Samobora u Hrvatskoj. 

Rodilo se susedu Naceku dete, a on i negva žena se 
nisu pobrinuli prvo, da bi si našli kume za dete, koje ima 
dojti na svet, pak je moral it sada* Ni imal hambrele 1 , a 


11 * 

vani je jako kiša padala, a niti čas ni imal; pak zato korači 
do najbližega suseda, koji baš ni bil na najbolšem glasu. 
I veli mu, da mu se rodilo dete, i prosi ga, nek mu budu 
on i negva žena kumi. Oni su obećali, da budu i obećaj ne 
su zvršili. Nekuliko dan po krstu dojde novi kum kumu 
Naceku, da vidi, kak je kuma i negov zetec 2 . Nacek se 
zazabil i vu spominku počme se spričevat kumu. da je 
onda, kad se dete rodilo, jako kiša padala, pak si veli 
nis detetu mogel bolšeh kumov najti. A žena se vjavi s po- 
stele: — Viš, kak moreš našemu kumu tak govorit! Da 
su kum pošten čovek, bi ti lehko 3 i zamerili! 

1 kišobran; 2 kumče; 3 možda. 


105, 

ŽENSKA PRAVDA, 

Iz Poljica u Dalmaciji. 

Ručali muž i žena u miru i skladu. Na jedan mah po¬ 
svadili se- Počeli se razgovarati, kako se kosi livada. Muž 
će: — Kosorom! — Žena: — Nožicam 1 ! — Ne dala se 
žena nikako razlogu, hotjela na svoju. Muž će: — Koso¬ 
rom! — a ona sve na jednu: — Nije nego nožicam! 

Dodijalo to mužu, baci je u more. Upala na dubinu, 
žena se topi, a muž je pita: — Je li kosorom? — Nije nego 
nožicam! — ona će iz mora. — Kad došla voda više do 
grla, počela je dušiti, opet će muž: — Je li kosorom? 
Ona nije mogla više progovarati, nego digla ruke povrh 
mora pa striže prstima kao nožicama. Tu se utopila i to 
mjesto zove se i danas »Ženska pravda« (ispod sela Pod- 
strane). 

1 škare. 


164 


106. 

ZEC I KOSAC. 

Iz Slavonije. 

Stoji kosac razmaknutih noga oštreći kosu 

pak poviče za njim* Dpr? ~ . j zeca u daljini, 

kud si sada, da kak^Tf? h? proletiti ' 

noge! - Bi o paknfe.Kosac t t- i U !? znali stisnuii 
leti između nogu d ' 5ccka - da *ec pro- 

m„ ^ka?^ upotrebl°' aZ ' “ 


107. 

JUNAČKO SRCE. 

Iz Bosne. 

Pio oTaka« sE, mUŽa ’ ? on Pobjegao u komšiluk i oku- 

K a 4a ° k ° niega: - š, °** 

načh s“ TdTieH - me *“■ Pa i- 

108. 

MESAR I MLINAR U PAKLU, 

Kajkavska iz Samobora u Hrvatskoj 

s m si s11rr;eke, m p' inar - 1 zapiia 

vagu " m “ od *" vori ‘ - Za >». kad sem imal premalu 

velikome™ "S",jf 0 ? af “ di ‘ - J* sem pak imal 

“ieru, pak sem sejedno sim 1 došel! 
ovamo. 

1 

MUDRA LJUBA SIBINJANIN JANKA. 

Iz Hercegovine. 

Vino pije Kraljeviću Marko 
S pobratimom Sibinjanin Jankom; 

Pa govori Sibinjanin Janko: 

— Pobratime, Kraljeviću Marko! 

Imam ljubu i suviše mudru. 

Nitko mi je prevarit ne može. — 

Ali veli Kraljeviću Marko: 

— Ja ću tvoju prevariti ljubu. — 

Vino piše pak se okladiše: 

Marko meće rusu svoju glavu, 

Janko meće i kulu i ljubu. — 

Marko Janku tiho besidio: 

— Daj mi, Janko, to tvoje od'jelo, 

I daj meni dobra konja svoga, 

I daj meni sve svoje oružje. — 

Janko svlači a Marko oblači, 

Pripasa mu svijetlo oružje, 

Uzjaši mu konja od mejdana, 

Ode Marko do Jankova dvora. 

Kad je bio prema b'jelom dvoru, 

Kalpak kapu na oči natiče, 

A dolamu po zemlji povuče. 

Pred njega je ljuba izlazila, 



Da dočeka gospodara Janka. 

Doka ga je očima zgledala, 

Odmah se je natrag povratila, 

Pa dozivlje Kumriju robinju: 

— Robinjice, po Bogu sestrice! 

Nešto mi se Janko razljutio; 

Dočekaj mi gospodara Janka, 

L'jepim ću te darom darovati. — 

Kad to čula Kumrija robinja, 

Jankova je konja prifatila. 

Sjede Marko na studenu stinu, 

Na desnu se oslonio ruku. 

Ljuba sprema gospodsku večeru, 

Pa dozivlje Kumriju robinju: 

— Robinjice, po boru sestrice! 

Obuci se štogod ljepše možeš, 

Noćas ćeš mi s Jankom prenoćiti, 
L'jepim ću te darom darovati: 

Dat ću tebi sto zlatnih dukata, 

I još ću te ropstva oprostiti; 

Nešto mi se Janko naljutio. — 
Posluša je Kumrija robinja, 

Oblači se što god ljepše može: 

Na se meće sve drago kamenje, 
Biser-đerdan, prstenove zlatne, 

Pak je Marku nosila večeru. 

Kad je Marko večeru večero, 

Stere njemu mekane dušeke. 

Leže Marko u meke dušeke, 

I s njim leže Kumrija robinja, 

S njome spava kao s svojom sekom. 
Uranio Kraljeviću Marko, 

Prije zore i bijela dana, 

Pak robinji kose odrezao, 

Ter ih meće sebi u njedarca; 

Pa se baca na dobra konjica, 


Ode brzo Sibinjanin Janku. 

Ali Janko hladno pije vino. 

Božju mu je pomoć nazivao, 

A on njemu ljepše odaziva. 

Sjede Marko uz koljeno Janku: 

- Hajde, Janko, oklad da d'jelimo!_ 

Istom oni u r'ječi bijahu, 

Al’ eto ti sluge Milutina, 

Janku baca knjigu na koljena. 

Knjigu uči Sibinjanin Janko: 

— Gospodaru, Sibinjanin Janko! 

Sto mi šalješ bekrije junake, 

Da mi rižu 1 kose robinjama? _ 

Sve u knjizi ljuba nakitila, 

Kako Marka biše prevarila. 

Onda Janko Marku govorio: 

— Hoćemo li oklad sad d jelili! 

Ali 2 ćemo tebi pokloniti? _ 

Rusu glavu Marku poklonio. 

1 mj. režu; 2 ili. 


2 . 

VARADINSKI BAN. 

Iz Slavonije. 


Vino pije Dojčin Petar 
Varadinski ban, 

Popio je tri sto dukat’ 
ove za jedan dan, 
k otomu šarca konja 
t zlat buzdovan. 

^i e ga kara kralj Mati ja, 
žemlje gospodar: 


— Što učini Dojčin Petar 
Varadinski ban, 

Zašto popi tri sto dukat’ 
Sve za jedan dan, 

I k otomu šarca konja 
I zlat buzdovan? — 

Al’ govori Dojčin Petar, 
Varadinski ban; 

_ Ne čudi se, kralj Matija, 

Zemlje gospodar, 

Zašto popih tri sto dukat 
Sve za jedan dan, 

I k otomu šarca konja 
I zlat buzdovan? — 

Da si pio rujno vino, 


Koje sam i ja, 

I ljubio krčmaricu, 

Koju sam i ja: 

Popio bi zlatnu Peštu 
I Budima pol 
I k otomu grad Biograd 
I cil Varadin. 


3 , 


ZAPIO SE. 

Muslimanska inačica iz Bosne. 


Zapio se Mujaga 
Biogradlija, 

I on popi sto dukata 
Sve za jedan dan; 

1 svog ata, zlatna rahta 1 , 

I po Budima. 

Za to čuo Selim paša 
Bosne zulumćar, 

Pa doziva mlađ Mujagu 
Biogradli ju: 

— O bora ti mlad Mujaga 
Biogradlija! 

Što ti popi sto dukata 
Sve za jedan dan, 


I svog ata, zlatna rahta, 

I po Budima? 
Odgovara mlad Mujaga 
Biogradlija: 

— O bora mi, Selim paša, 
Bosne zulumćar! 

Da ti piješ ono pivo, 

Koje pijem ja, 

Da ti gledaš ono zlato. 

Koje gledam ja: 

Popio bi trista dukat’ 

Sve za jedan dan, 

I svog ata, zlatna rahta 
I sav Budimgrad. 


1 sedlo. 

4. 


SNAŠA NEZNALICA. 

Iz Like u Hrvatskoj. 

Ja se oženih iz vrh sela. 
Dogna meni moja žena: 
Plava vola i magarca. 
Magare mi vuk ujede, 

Plava vola odagnaše. 

Ja potekoh u potjeru. 
Prođoh selo, 

Probili čelo; 

Prođoh drugo, 

Probih uvo. 

Prođoh treće, 

Prebih pleće. 

Namjerih se na punicu, 

Kad punica kašu vari. 

Meni ništa ne dadoše, 

Neg’ dadoše lonac grepsti. 
Metnuh lonac na koljeno, 
Kad koljeno progorjelo. 

Ja potekoh na ulicu, 

Govori mi japunica: 

— Stani, zete strijazete! 
Otkad smo ti ćercu dali, 

Još te n’jesmo darovali. — 

— Što ste meni ćercu dali, 
Kad je n’jeste svjetovali 1 ? 
Kada vidi taru 2 u kući, 

Ona sjedi pa se čudi: 

Kakve s’ ono pometače? 
Kada vidi žrvanj u kući, 
Ona sjedi pa se čudi: 

Kakav f ono curin bršljen? 
Kada vidi plug na njivi, 
Ona sjedi pa se čudi: 
Kakvi s ono kozji rozi, 
Što s' na njima brajo vozi? 

1 učiti, putiti; 2 krosna, razboj. 


5 , 

IZVRNUTA PJESMA. 

Iz Bukovice u Dalmaciji. 

Teče Krka povr Velebita, 

Poveze se po kršu galija, 

Konja jaše po moru delija. 

Gledalo ih tursko momče mlado, 
Gledalo ih s Beograda grada, 

Te ponese pušku oko oka. 

U zlo ga je mjesto pogodio, 

U koljeno, u srce junačko! 

Živ poginu, zdravo kući dođe 
I kod kuće tri veselja nađe: 

Od ševara kuća izgorela, 

A majka mu konja privatila, 
Sestra mu se od starosti smije, 
Ćaća mu se ni rodio nije. — 

Oj! Poletjela dva pečena zeca, 
Tjeraju ih tri odrta vižla: 

Dva kusasta, četvrti bez repa. 
Čekaju ih tri slijepa lovca: 

Dva su prazna, treći puške nema. 
Oj! vino piju dva mrtva junaka, 
Vino služi bez glave djevojka. 

6 , 


MAČEK. 


Kajkavsko-štokaviska iz Hcrešina u Hrvatskoj 


Sedi mačak na stazici, 

L'jevu nogu otočio, 

Na desnu se podbočio, 

Vel’ke brke raširio: 

K njem dolazi seka maca: 

— Kaj je tebi, baca maček, 
Kaj si sio na stazici, 

L'jevu nogu otočio, 

Na desnu se podbočio, 

Velke brke raširio? — 
Maček maci govoraše: 

— Sinoć babe večeraše, 
Večere mi ne dadoše, 

S ugarkom me udariše. 

Kud ću tužan, jadan, gladan? 
Skočim gore na policu, 

Nešto nađem vu zdelici, 

Sir bil, kaj bil, 

Po moj trbuh dober bil. 

V jutro babe uranile, 

One vatru naložile, 

Pogledaju na policu, 

Pogledaju vu zdelicu, 

U zdelici sira nema. 

Na me bokca krivnja pala: 

— Ti si, maček, sir pojio! — 
Ja se babe namolio: 

— Nisam sira ni vidio, 

Da kamo ga ja pojio, 

Samo sam se sit najio. — 

DEBELA DUNDARA. 

Iz Kalja u Bosni. 

Provedoše Dundaru 
Kroz zelenu dubravu. 
Podmakoše pod nju konja; 

Ne može je konj nositi; 

Valjda kola od olova 
I pod njima sto volova, 

Uz volove pet momaka. 

Momci viču: »Ćaja, čaja, 

Čaja, ćaja, čaj volota, 

Ćaja, ćaja, ćaj bakota! 

Nije proso ni pšenica, 

Već djevojka prošenica!« 

Kad su Dundu dovodili 
I u kuću uvodili, 

Troja vrata provalili. 

Dok su Dundu nahranili, 

Tri hambara ispraznili. 

Dok su Dundu napojili, 

Tri su mlina presušila. 

Dok su Dundu zamazali, 

Jungu 1 masla istrošili. 

Dok su Dundu počešljali, 

Sto češalja iskršili. 

Kad su Dundu uredili, 

Skupili se svi svatovi, 

Pitaju je svi svatovi: 

— Kamo, Dundo, nam darovi? 

— Jed’te nešto svi svatovi! 
N’jesam prela ni tkala; 

N’jesam šila ni vezla; 

Već sam mljela, pa jela, 

Ne bih T bila debela. — 

1 junga — mjera od 1.5 kg; naš narod ima običaj kosa maslom 
mazati, da se lakše počešlja i da je kosa svjetlija, dok oni, gdje ima 
masline, mažu je uljem. 


8 . 

BOLESNA ŽENA. 

Kajkavska iz Novigrada kod Koprivnice u Hrvatskoj. 

»Poveč, ženo, ljubo moja, kaj mi te boli?« 
»»Glava boli, sve me boli, kaj me se drži.«« 
»Poveč, ženo, ljubo moja, kaj bi ti jela?« 
»»Na zidu ti črna kokoš, koja ne nese, 

I pevčića bez repčića, koj za seme nij; 

Izpeči mi pogačicu triput sejanu, 

Donesi mi polič vina l jepog staroga.«« 

Pojela je crnu kokoš sve do koščice 
I pevčića bez repčića sve do perčice; 

Pojela je pogačicu sve do korice, 

Popila je polič vina sve do kapljice. 

»Poveč, ženo, ljubo moja, kaj ja budem jel?« 
»»Na polici siročića 1 tri dana stara.«« 

»Ženo moja, ljubo moja, al je kisela!« 

1 sirutka. 


9- 


DIZDAREVA FATA, 

Muslimanska iz Bosne. 

Pofali se Mujo momče mlado 
U mejhani među jaranima: 

— Kol’ko ima u mahali 1 cura, 


12 Hrvatska narodna šala 

Ja sam svaku junak obljubio, 

Samo nisam Fatu Dizdarevu; 

Vjera moja, poljubit ću i nju! — 

Pa on skoči na noge lagane, 

A uzjaha svog konja dorata, 

I on ode do vode Sitnice. 

U to doba Fata na vodicu. 
Progovara Mujo momče mlado: 

— L’jepa ti si, Dizdareva Fato, 
Svezan bi te junak poljubio. — 
Govori mu Dizdareva Fata: 

— A Boga ti, momče mlado, 

Daj da vidim, kako svezan ljubi! — 
Prevari se Mujo momče mlado, 
Prevari se i ujede ga guja, 

Pa on skide sa sebe od jelo, 

I dade joj mukadena 2 pasa, 

Da mu sveže prebijele ruke. 

Šale veže, a dobro priteže, 

Pa mu sveza naopako ruke, 

Još ga sveza za zelenu jelu. 

Tad obuče Mujino od’jelo, 

Za pas zadje dva čifka 3 pušaka, 

Oko sebe sablju pripasala, 

A na noge čizme i kalčine, 

Pa uzjaha debela dorata 
I pobježe poljem zelenijem. 

Cika stoji Muje za jelikom: 

— Vrati konja, ujela te guja, 

Pa ti hajde, kud je tebi drago! — 
Al’ to Fata čuje i ne čuje, 

Veće goni pomamna dorata. 

Kad je bila usred polja ravna, 
Sretoše je Mujini jarani, 

Među su se oni govorili: 

— Eto ozdo Mujina dorata, 


Ali nije Mujo na doratu. — 

Mimo njiha Fata natjerala, 

Pa je njima turski selam zvala, 
Obazre se s desna na lijevo 
I mlada je njima govorila: 

— Eto gore za jelom zelenom 
Svezato je vižle šarovito. 

Odrešte ga i spremite amo, 

Nek mi čuva tuke i kokoši. — 
Kad dođoše do zelene jele, 

Na veliko čudo udariše: 

Cika stoji Muje za jelikom 
. U gaćama i tankoj košulji: 

Jadan ti sam odsad do vijeka! 
Varaše me Turci i hajduci, 

Niko mene prevarit ne može, 
Veće jedna lijepa djevojka.« 

1 predjel, kraj grada; 2 gospodski (pojas); 8 par. 


10 , 

SMIJEŠAN JUNAK. 

Iz Slavonije. 

— Majko moja, oženi me mlada, 
Dok me nije obuzela brada, 
Obuzela brada i brkovi; 

Pak će onda da reku djevojke, 
Kad me svojoj majci ukazuju: 

— Nuto, majko, iz međe međeda, 
Nuto, majko, iz kupusa zeca. — 


11 . 

SRETNO MOMČE. 

Iz Bosne. 


_ Dođi mi, momče, kasno na sno, 
Kad mi majka spi!. — 

— Imaš kuju lajavicu, 

Ne smijem, djevojko. — 

— Ja ću bacit koru hljeba, 

Dođi mi slobodno. — 

— Imaš vrata poškripuša, 

Ne smijem, djevojko. — 

— Ja ću vrata namazati, 

Dođi mi slobodno. — 

— Majka ti je predavica, 

Ne smijem, djevojko. 

_ Pokrit ću ju mrkom čohom, 

Dođi mi slobodno. — 

I posluša on djevojku, 

Pođe joj slobodno. 

Kad je bio preko polja, 

L’jepo mi zapjeva. 

Kada bješe preko bašče, 

Umal* mi ne crče! 

Kada pređe preko plota, 

Nogu ulomi. 

Kad mi bješe preko kuće, 

Čabar obori. 

Čabar leti, lonce tare, 

Zlo se počini. 

Usta mati, usta otac: 

— Šta to, kćeri, bi? — 

_Lez’ mi mati, lez’ mi otac, 

Ne digli se vi! 

Naša maca lovak lovi, 


Čabar obori; 

Čabar leti, lonce tare, 
Zlo se počini. — 

Usta mati lonce brati. 
Kuću zapali; 

Usta otac kuću tušit, 
Bradu zapali; 

Usta kćerca bradu tušit, 
Ruku ulomi: 

Skupiše se sve komšije, 
Ruku l’ječiti; 

Ali momče sretno bješe, 
I s njim djevojče: 
Pobjegoše preko bašče 
Do svoje kuće. 


12 . 

NE GLEDAJ ME, ŠTO SAM MALENA. 

Iz Siska u Hrvatskoj. 

— Djevojčice, sitna ljubičice! 

Ljubio bih te, ali si malena. — 

— Ljubi me, dragi, bit ću i golema: 
Maleno je i zmio biserovo, 

A1 se nosi na gospodskom grlu; 
Malena je i tica prepelica, 

Ali umori konja i junaka. 

13. 

PREVARENI ĐUVEGLJA, 

Muslimanska iz Bosne. 

Akšam svate u gori zateče, 

Svaki sebi čadore penjaše, 

Beg Bećir beg sebi i djevojci. 




Kad je bilo oko pola noći, 

Govorio beže Bećir beže, 

Govorio lijepoj djevojci: 

— Ljubi, djevo, ti mene junaka! — 
Progovara lijepa djevojka: 

— 0 Boga mi, beže Bećir beže 
Kad je moja majka umirala, 

Onda me je hranom zaklinjala, 

Da ne ljubim bradata junaka! — 
Kad to čuo beže Bećir beže, 

On ustade na noge lagane, 

Pa uzimlje sablju dimiskiju, 

Pa obrija bradu i brkove, 

Pa govori lijepoj djevojci: 

— Ljubi, draga, mladoga junaka, 
Koji nejma brade ni brkova!— 

Al’ govori lijepa djevojka: 

— Stan’, pričekaj, beže Bećir beže, 
Da ja vidim, je li zora blizu! 

Ako bude zora na izmaku, 
Večeras me poljubiti ne ćeš; 

Ak’ ne bude zora na izmaku, 

Ljubi mene, koliko ti drago! 

Pa iziđe mlada iz čadora 
I uzima ata najboljega, 

Pa se njihnu preko polja ravna. 
Ona ode svome zavičaju, 

Osta mazul 1 beže Bećir beže 
Bez brkova i bez ruse brade 
I bez one lijepe djevojke. 

1 svrgnut, bijedan. 



182 


14. / 

PAZAR. 

Iz Hercegovine. 

U Mostaru na novom pazaru 
Prodaje se momče i djevojče. 

Po groš momče, po dukat djevojče, 

Udovica po polu grošice, 

Stari djedi po lule đuvana, 

Stare babe po četiri pare, 

Udovčine, pogrijana čorba, 

Sirovina, suvovine pita; 

Kud se onda oženio skita, 

Što ne čuva žene i bešike 1 ? 

1 kolijevka. 

v 

15, 

ŽENIDBA KOMARBAŠE. 

iz Bosne. 

— Skinide mi čizme moje! 
AF govori mala muha: 

— Kakve su ti tanke noge, 
Ja bih ti ih prekršila! — 
Pa se skoči, pa prekrši. 
Stade zuka do Vranduka, 
Digoše se Glamočani 
I pred njima rak na konju 
Nosi sohu na ramenu 
Pa tulumi 2 malu muhu. 
Stade muhu tulumiti, 

A muha se jaloviti 3 . 

* pobacivati (plod). 


Kad se ženi Komarbaša 
I uzima malu muhu, 

Pa pokupi sve svatove: 
Lepirove vezirove, 

Obadove pašalije, 

Dva vrepčića djeverčića 
I dv'je muhe jendi-bule 1 . 

Kad su bili -prvu noćcu, 
Prvu noćcu na dušeku, 

Na dušeku, na balezi, 

AF govori Komarbaša 
Svojoj mladi, maloj muhi: 

1 djeveruša; 3 udarati, tući; 

16 . 


STOJA I ĆOSO. 

Iz Bosne. 


Viče sto ja iz Osoja: 

— Ne ću stara ni bradata! 
Za to čuo stari ćoso: 

Svoju bradu obrijao, 
Svoju kuću zapalio, 

Svoju djecu rastjerao, 
Svoju ženu objesio. 

Pa otiđe u Osoje, 

Pa on nađe mladu Stoju. 
Stoja leži pokraj vatre, 

Uz nju leže stari ćoso. 
Kad Stoja ćosu prevarila, 
Pa je ćoso utvrdio 1 , 

1 zaspao tvrđim snom. 


Podiže se mlada Stoja, 
Vreću trn ja nakršila, 
Pokraj ćose povalila. 

Kad se ćoso probudio, 
Vreću trnja zagrlio, 

Pa u vreću poljubio; 
Uboo se u gubicu, 
Zapomaga stari ćoso: 

— Jaoj meni, ženo moja 
Jaoj meni, djeco moja! 
Jaoj meni, kućo moja! 
Dok je moja žena bila, 
Nije mene trnje bolo. —- 


17. 


BABA I MOMČIĆ. 

Iz Bosne. 

Ide baba putem 
Sretila je momčića, 

Pitala ga baka: 

»Kuda ideš, momčiću?« 
»»Idem, draga bako, 

Po mladu djevojku!«« 

»Od mene ti ne treba 
Kršnije djevojke.« 

»»A što su ti kriva leđa?«« 

»Gonila sam so sa mora«. 

»»A što su ti s’jede kose?«« 

»U mlinu sam brašno mljela«. 
»»A što su ti zubi pali?«« 

»Ja sam sedma sedmakinja, 

Tvoja prava vršnjakinja.« 

Momak babu povede, 

Pa je kući dovede. 

Još ne prođe ni tri noći, 

Stade baku leđa peći, 

A momčetu suze teći: 

»»Bre vala, tako, bako, ne valja«. 


18. 


KAD SE LAŽE. 

Iz Šibenika u Dalmaciji. 

Po kupusu rodila j’ livada 
U kotaru nasred Sarajeva, 

Po njoj jaše starac pod magarcem. 
Puno starac štete učinio: 

Na livadi, kad ne dohodio, 
Nesreća se njemu dogodila: 

Puče puška iz studene vode 
Od serdara, od zla gospodara, 

Ter pogodi starca pod magarca. 

U zlo ga je mjesto udarila, 

Ispod brka u čelo junačko, 

Pod koljenom noge mu prebila, 
Na uvo mu bubreg izgonila: 

Mrtav crnoj zemlji pade, 

Kako pade, tako ne ustade, 

Ležeć zdravo svojoj kući dođe. 






Kad se laže, ovako se kaže; 
Vjeruj, brate, kako ti je drago, 
A1 ne troši, ako nemaš blago. 


19 . 


HARANJE. 

Iz Đakova i i Slavoniji. 

Podigla se četa mala, 

A1 je pouzdana: 

Dva Turčina, dva Turčina, 

Četir Ciganina; 

A pred njima baba buljuk-baša 1 , 
Buljuk-baša s poderanim turom, 
U Cigana, u Cigana 
Torbe bez uprte, 

U Turaka, u Turaka 
Puške bez kundaka. 

Poharaše varoš Đakovicu, 

Čudan šićar 2 tu su zarobili: 

Dva ulara, dva ulara 
I pleće duvana, 

Šaku šljiva, šaku šljiva 
I rešeto gljiva. 

I dobiše tri bureta prazna, 

Tri bureta sasma sudovana, 

U jednom se, u jednom se 
Mačka umacila; 

U drugome, u drugome 
Kučka oštenila; 

A u trećem kvočka raskvocata. 
Davno bilo, sad se pripov’jeda. 

šetovođa; 2 plijen. 


20 - 


IŠEL MAČEK V KOVACIJU. 

Kajkavska iz Hrvatskog Zagorja. 

Išel maček v kovačiju, 

Kaj bu maček v kovačiji? 

Bude maček iglu koval, 

Kaj bu maček z iglom delal? 
Bude maček vreču šival, 

Kaj bu maček z vrećom delal? 
Bude maček žir nabiral, 

Kaj bu maček žirom delal? 

Bude maček svinju hranil, 

Kaj bu maček svinjom delal? 
Bude maček salo imel, 

Kaj bu maček salom delal? 

Bude maček kola mazal, 

Kaj bu maček s koli delal? 

Bude maček v senjem išel, 

Kaj bu maček v sejmu delal? 
Bude maček ženu kupil, 

Kaj bu maček ženom delal? 
Bude maček ženu ljubil. 

Cin cin cimbole. 


21 . 


PIVAC VREBAC. 


Iz Bosne. 


Ja posijah bob, 
Navadi se 
Pivac vrebac, 


Pojede mi bobac. 

A ja odoh djedu 
Pa ja djedu govorim: 

_ Daj mi, djeko, štap, 

Da istjeram pivca vrepca 
Iz bobea! — 

Djed meni govori: 

_ Daj ti djeki ml jeka, 

A dat će ti štap, 

Da istjeraš pivca vrepca 

Iz bobea. — 

A ja odoh kravi 
Pa ja kravi govorim: 

_ Daj mi, kravo, mlieka, 

Da ja ml’jeko djedu dam; 
Da mi štap 
Djedo da, 

Da istjeram pivca vrepca 
Iz bobea. — 

Krava meni govori: 

— Evo ima tri godine dana, 
Da ja nisam s’jena okusila; 
Pa sam išla plastu 

golemomu, 

Da mi plast 
S’jena da, 

Da ja s’jeno izjedem 
I da tebi ml’jeko dam, 

Da ti ml’jeko djedu daš, 

Da ti djedo štap da, 

Da istjeraš pivca vrepca 

Iz bobea. — 

A plast meni govori: 

_Evo ima tri godine dana, 

Da su mene miši rastočili; 
Pa sam išo zelenoj livadi, 


Da mi livada 
S’jeno da, 

Da ja s’jeno 
Tebi dam, 

Da ti s'jeno 
Kravi daš, 

Da ti krava 
Ml’jeko da, 

Da ti ml'jeko 
Djedu daš 
Da ti djedo 
Štap da, 

Da istjeraš pivca vrepca 
Iz bobea. — 

Livada mi govori: 

_ Evo ima tri godine dana 
Da ja kišu nisam imala; 

Pa sam išla Bogu velikomu. 
Da mi Bog 
Kišu da, 

Da ja plastu 
Travu dam, 

Da ti plast 
S’jeno da, 

Da ti s’jeno 
Kravi daš, 

Da ti krava 
Ml’jeko da, 

Da ti ml’jeko 
Djedu daš, 

Da ti djedo 
Štap da, 

Da istjeraš pivca vrepca 
Iz bobea. 

22 . 

ZLA SNAHA. 

Iz Bosne. 

A djevera tjerala: 

U ’ne dolje doline, 

U zelene koprive, 

Pa djeveru govori: 

— Oj djevere, djevere, 
Da ja mogu do tebe, 
Kožu bih ti derala, 

Pa bih samar gradila, 
Na tebi drvarila, 

A na svekru solarila, 
Na svekrvi vodarila, — 

23, 

USKOK DJEVOJKA 

Iz Bosne. 

L’jepom Ivi utekla djevojka 
Prvu noćcu iz meka jataka 1 . 

Kako ga je sanak prevario, 

Treću se je noćcu probudio, 

Probudi se ćelebija Ivo, 

AF mu nema u jataku drage. 

Sokolački goru preletio, 

Na šurina vrata doletio: 

— Moj šure, otvor'te mi vrata, 

Noćas mi je utekla djevojka. — 

Šure Ivi tiho govorio: 

— Ne spava se, kad se ima draga, 

Već se spava, kad se kosi trava. — 

1 zaklon, skrovište. 


Pjevaj, ore, na zoru, 
Budi snašu na vodu! 
Dok se snaša ustala, 
Svekar vode donio; 
Dok se snaša ustala, 
Svekar dvore pomeo; 
Dok se snaša ustala, 
Svekar vatru naložio; 
Kad se snaša ustala: 
Svekru bradu čupala 
A svekrvu šakala, 

24. 

NEŽENJENO, OŽENJENO. 

Iz Bosne. 

Dok sam bio neoženjen, 
Djevojke me »zlatom« zvaše, 
Udovice: moj zlatane! 

Stare babe: moj dragane! 

A kako se ja oženih, 

Djevojke me »đavlom« zvaše, 
Udovice: moj đavlane! 

Stare babe: ćuš-magare! 


25. 

DELIBAŠA IBRO I HUMUSA 1 DJEVOJKA 

Iz Bosne. 

Zahvali se Šain begovica 
Na sobetu 2 među drugaricam: 

Da mi Bog da ljeta dočekati 
I Jurjeva dana bijeloga, 

Da iziđu crvene ašlame 8 : 

Izvela bih tridest udovica, 

I četerest mladih djevojaka, 

Dv’je bih kese blaga potrošila, 

Dok bi Humi gaće sakrojila 
Na sramotu delibaši Ibri. 

Bog joj dade ljeta dočekati 
I Jurjeva dana bijeloga; 

Iziđoše crvene ašlame, 

Izvela je tridest udovica, 

I četerest mladih djevojaka; 

Dv’je je kese blaga potrošila, 

Dok je Humi gaće sakrojila 

Na sramotu delibaši Ibri. 

Do pol gaća vuci i bauci 4 , 

Od pol gaća sve junački brci, 

Na okrugi Hasan paša s vojskom 
I pašina c’jela tevabija*, 

Na učkuru 6 paša u taboru 
Sjedi junak kao u Stambolu. 

Kad to vidi delibaša Imbro, 

On otide svojoj miloj seki, 

Te joj kaže što je i kako je. 

L’jepo ga je seka svjetovala: 

— A, bora ti, delibaša Ibro, 
Rasplet perčin turu ibrišima 7 , 

Da t’ sapletem sitne pletenice, — 
Rasplete mu turu ibrišima, 

Oplete mu sitne pletenice, 

Obuče mu dibu i kadifu 8 

I na ruke zlatne belenzuke, 

A na noge od zlata nalune 9 
I dade mu crvene terluke. 19 
Tiho ide delibaša Ibro, 

Tiho ide, još tihije dođe, 

Sve gospoje u ruke izljubi, 

A djevojke pod đerdan u grlo. 

A1 kad dođe Humusi djevojki, 

Nju poljubi, gdje joj menđžu 11 kuca, 
Kako ju je lasno poljubio, 

Crna ju je krvca oblila. 

Kad to vidi Humušina majka, 

Ona ide paši Omer paši: 

— Omer paša, jedan govedaru: 
Zar si došo ovdje goved' čuvat? 

N jesi došo zulumćarom sudit? 

Ja šta čini delibaša Ibro! — 

Kad to čuo paša Omer-paša, 

On zaiska delibašu Ibru. 


Dovedoše delibašu Ibru. 

— Udrite mu trista degeneka! 18 — 

A1 govori delibaša Ibro: 

— Aman, paša, mili gospodaru, 

Da ti vidiš gaće Humušine, 

I ti bi se triput baildiso! 18 — 

— Dones’te mi gaće Humušine I — 

Donesoše gaće Humušine. 

Kad ih vidi paša Omer-paša, 

Tri put se je junak baildiso, 

Sud dosudi delibaši Ibri 
I dade mu Humušu djevojku. 

1 junačina; 2 čast; 3 trešnje; 4 bauci — neman, kojom plaše djecu 
s četa; 6 svitnjak; 7 jedna struka svile; 8 svila i baršun; 9 papuče; 
10 papuče zlatom izvezene; 11 minđuše, naušnice; 12 štapova; 15 za¬ 
diviti se. 


26. 


RAK I ŽABA. 

Iz Bosne. 


Otud ide rak iz vode 
Pa on brkom žabu bode; 

— Žabetino, babetino! 
Hoćeš za me kćercu dati? 
Moraš mi je odmah dati, 

I na pleme pogledati. — 
A1 govori žabetina: 

— Brci su ti kao konac; 
Oči su ti ko gloginja; 
Samar nosiš ko kobila; 
Ko bi tebi žena bio? 


Ko bi tebe poljubio? 

A ko bi ti gaće skroj'o 
Na te tvoje krive noge? — 
Okreće se rak na peti 
Pa govori žabi teti; 

— Hajd' otalen, žabetino, 
Žabetino, babetino! 

Ko bi tebi čovjek bio? 

Ko bi tebe poljubio? 

Ko bi suknju sakrojio 

Na te tvoje mokre noge? 
Ti prokleta zelentrbo! 
Oči su ti kao žiška; 

Koža ti je mokra; 


Kuća ti je lokva. — 

Tad on poče žabu biti, 
Žaba viče; — Muka, muka! 
A rak viče: — Neka, neka! 


27. 

DAROVI. 


Kajkavska iz Hrvatskog Zagorja. 


Grličica grče, 

Peter koja štrče, 

Spazila ga majka 
S pisanoga gajka: 

— Podaj, Peter, palicu, 
Da vubijem grlicu! 

— Ja ti ne dam palicu, 
Da vubiješ grlicu: 

Grla meni žira da, 

Ja pa žira svijam dam; 


Svija meni sala da, 

Ja pa sala orlu dam; 
Orel meni pero da, 

Ja pa pero svatu dam; 
Svat pa meni koja da, 
Ja pa koja popu dam; 
Pop pa meni kjigu da, 
Ja pa kjigu Bogu dam, 
Bog pa meni sreću da. 


28. 

LUDA DJEVOJKA. 

Iz Bosne. 

Djevojka sjedi kraj mora 
Pa sama sebi govori: 

— Ah, mili Bože i dragi! 
Ima T što šire od mora, 

Ima I’ što brže od konja, 

Ima T što draže od brata? — 
Riba iz mora govori: 

— Oj, mlada djevo i luda! 
Nebo je šire od mora, 

Oči su brže od konja, 

Draži je dragi od brata! — 


13 Hrvatska narodna sata 

29 . 

ZAO ADET. 

Iz Požege u Slavoniji. 

U Požegi gradu zao adet kažu: 
Djevojke moraju Požeški grad gradit, 
Požeški grad gradit bez svakog a a a; 
Junaci moraju sitan vezak vesti, 

Sitan vezak vesti, tanku svilu presti. 
Ali blago bracu, koji ima seku, 

Seka će za braca sitan vezak vesti. 
Sitan vezak vesti, tanku svilu presti; 
A bratac za seku Požeški grad gradit, 
Požeški grad gradit, kule izvoditi. 


30 . 

ČUDAN LIJEK, 

Kajkavska iz Samobora u Hrvatskoj. 


Jelen trči vu goru, 

Na rogovi’ vrhovi,^ 

Na vrhovi' gradovi, 

Vu palači lepi stol, 

Za stolom je dragi moj: 
Kaj boluješ, dragi moj? 


TRI 


Bum ti dala jušice, 

Jušice od mušice, 

Od komarca rebarce, 

Od kobilce stegence, 

Na rešeto rakije: 

S tem se, dragi, krepil bus 

31. 

DILBERA, 


Iz Žcpča u Bosni. 

Tri dilbera u tri grada rastu: 

U jednomu Sumbul Selimaga, 
U drugomu Karamfil Alaga, 

U trećemu Šećera djevojka. 
Nju isprosi Sumbul Selimaga, 

A za njime Karamfil Alaga; 

Zato su se u sud istjerali. 

Najpre ide Sumbul Selimaga,. 

A za njime Karamfil Alaga, 

A za njime Šećera djevojka. 
Kada dojde Šećera djevojka* 
Prema njome kadija skočio, 

Pa na svoje mjesto posadio, 

Pa šećerli kavu dodavao. 

Govorio Sumbul Selimaga: 

— Sudi pravo, veliki kadija, 
Sudi pravo, čija je djevojka: 
Kako pravo, tako bio zdravo. — 
Mislio se veliki kadija 

Pa govori Sumbul Selimagi: 

— Nije za te Šećera djevojka, 

Ni za tebe, Karamfil Alaga; 

Već za mene, velikog kadiju. — 
Kad su oni r’ječi razumjeli, 

Oni idu kući kukajući, 

A kadija osta pjevajući. 


32 . 


SVATOVI DJETELJEVI, 


Djetelj će se ženiti, 
Mnoge svate skupiti: 
Svračka, mačka, 
Čevrljugu, vrepca. 
Vrebac bubanj napinje. 


Iz Bosne. 

Hoće čauš da bude. 
Svraka repom zanosi, 
Hoće barjak da nosi, 
Ne daju joj nositi, 

Van da čauš da bude. 


13 * 

33. 


KOMAR I MUHA. 

Iz Dalmacije. 

Tridest aga jednu kozu hrane, 
Ta je koza suhosita bila. 

Oni silna sira usirili, 

I od sira mline učinili. 

Na surduk 1 su vode navodili, 
Oni silno proso posijali. 

Kad je proso veliko naraslo, 
Krtejiću mišu do koljena 
A puhači žabi do trbuha; 

Pa po prosu svak’jeh živinica, 

I čelica mal’jeh medenica, 

I osica mal’jeh pecavica, 

I mušica, mal’jeh brambrotuša. 
Među njima jedna muha bila, 
Ta je muha udovica bila, 

Ona hoće da se preudava 
Za komara čelebiju mlada. 

Zove kuma iz duba goluba, 
Starca svata iz pećine ćuka, 
Dva djevera oba batokljuna. 
Komar muhu bije po trbuhu, 
Udara je zlatnim buzdohanom. 
Buha ječi a buzdohan zveči; 

Pa na noge obuva čarape, 

Na čarape obuva opanke. 
Muha mu ih izuvati ide: 
Komaru je nogu istegnula, 

A za nogom cr’jeva ispotegla. 

1 jaruga, uvala, dolina. 

34. 


MUŽ SPUŽ. 

Iz Dalmacije. 

Imam muža kako spuža, 

Ni krštena ni krizmana. 

Ja ga krstim, ja ga krizmam 
I stavljam mu ime H e r o 1 
I šaljem ga mljeti žito. 

Nit' je Hera, nit’ je žita! 

Ja vazimam kudiljicu 
I ja gredem niz ulicu, 

I ja sam ga upitala: 

— A gdje ti je, Hero, muka? — 

— Ne pitaj me, gdje mi ’e muka, 
Neg’ me pitaj, gdje mi e duša! 
Muku mi je miš izio, 

U bradu se ugn’jezdio!... — 
Uhitim ga tad na ruke, 

Ponesem ga nasred kuće. 

Došla mačka, zgrančala 2 ga . . . 

— Hod’ otole, huda mačko, 

Nije oto jedna gera 3 , 

Nego glava moga Hera ! — 

Ja ga vazmem tad u ruke, 

I stavim ga na trpezu. 

Došla kokoš, skljuvala ga . . , 

— Hod* otole, huda kočko, 

Nije oto zrno žita, 

Nego moga Hera ’dića 4 . — 

Ja ga vazmem tad na ruke 
I ponesem navrh kuće, — 

Doša’ gavran, iskljuva ga . . 

— Hod’ otole, o gavrane 





Nije oto telesina, 

Neg' mi Hera mesctina!.... 

Tad ga nosim uz ulicu, 

Pa mu plještem .... 

i Hero — hip. od Hercegovac, kao Bošnjo — hip. od Bošnjak 
* smrvila; 3 gera — nekaka mala riba (u Dubr:); 4 odjeća. 


35 . 

STRADAO U BIOGRADU. 

Muslimanska iz Bosne. 


Soko leti iznad Biograda, 

Momak spava nasred Biograda. 
Budio ga soko sa krilima: 

_ Ustaj, bolan, jabandžija 1 ) momče, 

Izgorje ti Biograd nad glavom. — 
Progovara momak jabandžija: 

— Neka gori, ognjem izgorio; 

U njemu sam tri ljeta ljetovo: 

Jedno ljeto za l’jepu djevojku, 
Drugo ljeto za l'jepe haljine, 

Treće ljeto za dobra dorata . 

Kad bi vr’jeme ljubiti djevojku, 
Dadoše mi staro, obljubljeno; 

Kad bi vr’jeme nositi haljine, 

Dadoše mi stare izderane; 

Kad bi vr’jeme jahati dorata, 

Dadoše mi stara, zaduhljiva. — 

1 tuđinac. 

36. 


SVAĐA RAKA I ŽABE. 

Iz Bosne. 


Žuta žaba u potoku 
U potoku, u duboku 
Zavmula nogavice. 

Njoj dolazi rače momče 
Pa je žabi govorio: 

— Je si 1' platno ub’jelila? 
Jesi 1’ lice ugojila? — 

Tu se žaba naljutila 

Pa je raku govorila: 

— Bre jedno rače momče! 
Bre jedno natrag-hodu! 


Bre jedno štipi-nogu! 
Bre jedno mrči-brče! — 
Tu se rače naljutio 
Pa je žabi govorio: 

— Bre jedna žabetino! 
Bre jedna kujetino! 

Bre jedna jedi-zemlju! 
Bre jedna kupi-pčelu 1 ! 
Glava ti je kao tikva; 
Oči su ti kao šiška: 


Ne ću te; ne valjaš! — 

1 odavle se vidi, da je narodu odavno poznato, da žaba jede 

pčele. 


37. 

KAJ SEM ZASLUŽIL, 

Kajkavska iz Hrvatskog Zagorja. 


Prvo leto služil, 

Kokoš sem zaslužil: 
Moja kokoš belo perje 
Piliče zvodila. 

Drugo leto služil, 

Racu sem zaslužil: 
Moja raca blato tanca; 
Moja kokoš belo perje 
Piliče zvodila. 


Trejto leto služil, 

Gusku sem zaslužil: 

Moja guska vodu pluska, 
Moja raca blato tanca, 
Moja kokoš belo perje 
Piliče zvodila. 

Štrto leto služil, 

Puru sem zaslužil: 

Moja pura vodu dura, 


199 




Moja guska vodu pluska, 
Moja raca blato tanca, 
Moja kokoš belo perje 
Piliće zvodila. 

Peto leto služil, 

Tele sem zaslužil; 

Moje tele z repom mele, 
Moja pura vodu dura, 
Moja guska vodu pluska, 
Moja raca blato tanca, 
Moja kokoš belo perje 
Zvodila piliće. 

Šesto leto služil, 

Kravu sem zaslužil: 

Krava veli: doji mene, 
Moje tele z repom mele, 
Moja pura vodu dura, 
Moja gusk^ vodu pluska, 
Moja raca blato tanca, 
Moja kokoš belo perje 
Piliće zvodila. 

Sedmo leto služil, 

Vola sem zaslužil, 

Volek veli: vozi z menum, 
Krava veli: doji mene, 
Moje tele z repom mele, 
Moja pura vodu dura, 
Moja guska vodu pluska, 
Moja raca blato tanca, 
Moja kokoš belo perje 
Piliće zvodila. 

Osmo leto služil, 

Konja sem zaslužil: 


Konjek veli: jaši mene 
Volek veli: vozi z menum, 
Krava veli: doji mene, 
Moje tele z repom mele, 
Moja pura vodu dura, 
Moja guska vodu pluska, 
Moja raca blato tanca, 
Moja kokoš belo perje 
Piliće zvodila. 

Deveto leto služil, 

Hižu sem zaslužil: 

Hiža veli: stanuj v meni, 
Konjek veli: jaši mene, 
Volek veli: vozi z menum, 
Krava veli: doji mene, 
Moje tele z repom mele, 
Moja pura vodu dura, 
Moja guska vodu pluska, 
Moja raca blato tanca, 
Moja kokoš belo perje 
Piliće zvodila. 

Deseto leto služil, 

Ženu sem zaslužil: 

Žena veli: lubi mene, 

Hiža veli: stanuj v meni, 
Konjek veli: jaši mene, 
Volek veli: vozi z menum 
Krava veli: doji mene, 
Moje tele z repom mele, 
Moja pura vodu dura, 
Moja guska vodu pluska, 
Moja raca blato tanca, 
Moja kokoš belo perje, 
Piliće zvodila. 

38. 

LUTKA, 

Iz Bosne. 


Dvje su seke braca ne imale, 

Već ga grade od bijele svile, 

Ruke, noge, drvo šimširovo, 

Glavu meću od zlata jabuku, 

Dva obraza, dva đula 1 rumena, 

Vedro čelo, zlatnu amajliju 2 , 

Dv’je oči, dva draga kamena, 

Dv’je obrvi, do dv’je pijavice, 
Trepavice, svilu-kudiljice, 

Sitne zube, suzu od bisera, 

Medna usta, kutiju šećera; 

Usta režu parom carevicom, 

Pa su onda tiho besjedile: 

— Daj nam Bože, da nam brat govori! 

1 ruža; 2 kutijica sa zapisom. 

39. 

ČUDNO ČUDO. 

Iz Žepča u Bosni. 

U Ivana čudno čudo kažu, 

Malo polja, aY je plemenito. 

Po njem rodi smilje i kovilje, 

Sitan biser i drago kamenje. 

Do dvora mu zlaćena ćuprija 
I na dvoru srebrna kapija, 

I u dvoru vela kruška raste: 

Visoka je do neba vedroga, 

A široka polak Sarajeva, 

List joj pada <oko Biograda, 

Miris daje Pešti i Budimu, 




40 . 


SUNCE I DANICA. 

Iz Dalmacije. 

Danica se Suncu uticala, 

Dobro njemu jutro nazivala; 

Ljepše joj je Sunce odvraćalo: 

— Dobro jutro, vjerenice moja! — 
Ma Danica Suncu govorila: 

— Sunce moje, ljepša sam od tebe! — 
A Danici Sunce odgovaraj 
— Kad ivanjski ljetni mjesec dojde, 
Pojt ćemo na planinu visoku, 

Vidit ćemo na planini veloj, 

Od koga će voda presahnuti, 

I zelena trava ovahnuti 1 . — 

Kako rekli, tako učinili: 

Kad ivanjski ljetni mjesec dojde, 

Od sunca su vode presahnule 
I zelene trave ovahnule; 

Od Danice nije ništa sahlo, 

Nego samo oči junakove, 

Često gledeć na djevojku mladu. 

4 uve(h)nuti. 

27. Darovi. Kajkavska iz Hrvatskog Zagorja.193 

28. Luda djevojka. Iz Bosne ........ 193 

29. Zao adet. Iz Požege u Slavoniji ..194 

30. Čudan lijek. Kajkavska iz Samobora u Hrvatskoj . . 194 

31. Tri dilbera. Iz Žepča u Bosni. 194 

32. Svatovi djeteljevi. Iz Kalja u Bosni. 195 

33. Komar i muha. Iz Dalmacije.196 

34. Muž spuž. Iz Dalmacije.. 197 

35. Stradao u Biogradu. Muslimanska iz Bosne .... 198 

36. Svađa raka i žabe. Iz Kalja u Bosni. 199 

37. Kaj sem zaslužil. Kajkavska iz Hrv. Zagorja .... 199 

38. Lutka. Iz Bosne .. 201 

39. Čudno čudo. Iz Žepča u Bosni. 201 

40. Sunce i Danica. Iz Dalmacije.. 202 
































